
FECIORII ȘI NEPOTUL MARIEI SALE 


Mohorită și geroasă a mai fost ultima zi de ghenar 
văleat 6926 de la zidirea lumii, sau, cum am spune în 
zilele noastre, 31 ianuarie 1418. Dangăte prelungi de clo- 
pot vesteau în toată țara că marele și bunul domnitor 
Mircea închisese ochii, spre veșnică odihnă. Patru zile 
mai tîrziu fusese pogorit în gropnița de la Cozia, lăsînd 
grijile domniei și ale țării pe seama feciorului său, Mi- 
hail. 


Toată suflarea românească și chiar a altor neamuri 
creștine fu aţintită asupra noului domn, a cărui moște- 


nire era în mare primejdie de a fi apucată de flamura 
islamului. Nu rămiînea țara de izbelişte, pentru câ griju- 
liul părinte hotărise ca acest cocon să-i urmeze în scaun. 
Încă din fragedă tinerețe l-a luat pe lîngă sine, ca să-l 
învețe temeinic ce însemna să cîrmuiești o ţară mică, 
dar așezată în calea tuturor răutăților. 

Mai avusese bătrinul domn şi alți feciori și nepoți, 
dar dintre toți alegerea măriei-sale căzuse asupra lui 
Mihail, care-i semăna cel mai mult. Hrisoavele vremii 
spun că, încă din 27 decembrie 1391, Mihail semnase 
actul de danie al moșiei Scoreni din Ţara Făgărașului, 

alături de tatăl săui!. Tot impreună au iscălit și pe un act 
din 11 mai 1409, precum și multe alte zapise și urice, 
dar cel mai bine s-a păstrat inscripția de pe clopotul 
monastirii de la Cotmeana. Peste tot se pomenește des- 
pre cei doi voievozi, tată și fiu, aflaţi alături la domnie. 


Bună ucenicie făcuse atunci tînărul voievod, încît 
spre sfîrșitul domniei marelui său părinte ocîrmuise sin- 
gur ţara, avind propria lui pecete. Niciodată însă nu se 
sumețise a-și depăși tatăl, căci de multe ori acauease 
înaintea iscăliturii vorbele „şi cu voia părintelui meu“ 
dovedind că una era gindirea celor doi?. 


Alături de viteazul Mircea, pusese și el spada și 
mintea la înfăptuirea ţării pe care o moştenise și căreia 
îi rămăsese singur cîrmaci. Ştiuse prea bine răposatul că 
multora dintre marii boieri nu le-ar fi fost pe plac o con- 
tinuare a domniei atit de severe dar drepte, și, trecînd în- 
tru cele veșnice, avusese grijă ca nici o sminteală să nu 
fie cu putință. Boierii clevetitori, vrînd-nevrînd, şi-au 
înclinat capetele, au mormăit în bărbi, dar s-au plecat 
sărutind mina domnitorului ca și cum nu s-ar fi petre- 
cut nimic. 


De fapt nici nu fusese vreo schimbare, și ca dovadă 
avem un act ce poartă data de 5 iunie 1418, acordind 
locuitorilor din Cisnădie dreptul la păşunile din munţii 
Argeșului, în care numai numele domnitorului era altul: 
„Io, Mihail, marele voievod și domn, stăpinind și dom- 
nind toată ţara Ungrovlahiei și peste munți încă şi păr- 
tile tătărești și herțeg Amlașului și Făgărașului și domn. 


1 Eudoxiu Hurmuzaki, Documente, vol. I, supl. 2, Bu- 
cureşti 1900. 

2 Alexandru Vasilescu, Urmașii lui Mircea cel Bătrin pînă 
la Vlad Țepeș, în „Revista pentru Istorie, Arheologie şi Filolo- 
gie“, vol. XV, Bucureşti, 1914, p. 120—170. Vezi şi Ştefan Ștefă- 
nescu, Tara Românească de la Basarab I „Întemeietorul“ pină 
la Mihai Viteazul, Bucureşti, 1970. 

Banatului de Severin și de ambele laturi pe toată Dună- 
vea şi pînă la Marea cea mare și cetății Dirstorului stă- 
pînitor“l. . . 

Să fi uitat oare Mihail că, încă din 1417, turcii ocu- 
paseră pămîntul dintre Dunăre și Mare? Împreună cu 
bătrinul Mircea refuzaseră plata tributului, sprijinindu-l 
pe şeicul Bedred-Din contra măritului sultan Mehmed I 
Chirișgii?. Dar au fost înfrînţi și siliți. să-și plece capul 
a închinăciune în faţa oștilor ienicerești, ba au mai plătit 
‘şi haraciul pe ani în urmă, numai ca pacea să domnească 
din nou. Mai mult însă, trebuiseră să se tragă cu oștile 
de pe acele meleaguri, lăsînd norodul sub jugul păgîn. 
Erau fapte ce nu se puteau uita, și tocmai de aceea, așa 
după cum se obișnuia pe vremuri, în titulatura domneas- 
că se treceau toate ţinuturile ce de drept s-ar fi cuvenit 
să fie sub schiptrul unui domnitor. 

Mult se întristase întreaga ţară atunci cînd bătrînul 
voievod o părăsise. Era viforniță de iarnă și asprimea 
vremii făcea să se înfioare inima de grija răutăților ce 
erau de așteptat o dată cu desprimăvărarea. Cu toate 
acestea, norii cei negri, prevestitori de furtună, nu se 
arătaseră în geana zării, şi măria-sa Mihail, ca un bun 
gospodar, a hotărit să chivernisească, pînă una-alta, tre- 
burile dinăuntru ale ţării. Actul din 10 iulie 1418, prin 
care se pomenea de moșnenii „Star Chiojdului, dove- 
dește nu numai vechimea acelui sat încă de dinaintea 
„descălecatului ţării“3, ci și grija măriei-sale pentru ca 
treburile să meargă pe mai departe ca şi pînă atunci. 

Vecinii, fie ei prieteni, fie dușmani, mai aveau încă 
în minte faima viteazului Mircea, dar mai ales faptele 
de vitejie ale ostașilor lui, care acum se aflau în jurul 


E. Hurmuzaki, op. cit. 

Mehmed I (1413—1421). 

E. Hurmuzaki, Documente, vol. XV, supl. 1, Bucureşti 
1911, p. 10—11. Vezi şi C. C. Giurescu şi Dinu C. Giurescu, Is- 
toria Românilor, vol. II, București, 1976, p. 113. 


C S 


7 


lui Mihail. Către părţile de miază-noapte și soare-răsare, 
domnea în Moldova blindul și pașnicul Alexandru, care 
nu uitase că-și datora domnia lui Mircea și care la ne- 
voie ar fi putut să fie un sprijin de nădejde pentru fe- 
ciorul binefăcătorului său. Peste munți, în regatul Unga- 
riei, Sigismund-erai, ajuns și împărat german încă din 
1411, cu toată mîndria lui crăiască avea să-și amintească 
de vremurile cînd luptase alături de Mircea și că, fiind 
suzeran al Țării Românești, îi datora şi ocrotire. Către 
asfinţiţ, pe plaiuri bănăţene, deși sub oblăduirea acelu- 
iaşi împărat, stăpîn atotputernic era vestitul Pippo Spa- 
not, marele şi neîmpăcatul dușman al închinătorilor Co- 
ranului. Spre miazăzi, cu toată înțelegerea din 1417, tur- 
cii erau cu ochii la nord de Dunăre, şi de bună seamă 
că moartea ghiaurului Mircea ar fi fost un bun prilej 
pentru ei ca să-și întindă stăpînirea şi în coasta Ungariei. 
Numai că în acel an nu intra, se vede, în socotelile lor o 
cotropire a Țării Româneşti. Mai tirziu, cine știe? 

Așa cum începuse domnia, cu pace şi linişte, făgă- 
duia să fie asemănătoare celei din Moldova, unde înţe- 
leptul Alexandru o ferise de relele războiului. Poate 
chiar așa gîndea și măria-sa Mihail și cu el o dată și supu- 
şii, bucuroşi de vremuri ca în domnia bătriînului Mircea 
vodă, cînd, în 7 iunie 1419, pe nepusă masă, împăratul 
Sigismund porunci contelui Mihaly al secuilor să ocupe 
pe dată cetatea Branului. Ce se întimplase? De ce o ase- 


menea supărare pe marele împărat, încît să lipsească 
vistieria țării de venitul ce-l aducea vama de acolo? Încă 
din 1413, cei doi domnitori, tată și fiu, în semn de bună- 
voință pentru brașoveni, le îngăduiseră ca la trecerea 
prin Bran fiecare călăreț să dea vamă numai trei bani. 


1 Se numea Filippo de Scolari (cunoscut și sub numele de 
Pippo da Ozora), condotier flerentin în slujba regelui Sigismund. 
Din 1419 devine conducător al Severinului, Orşovei şi Meha- 
diei. 


Yameșii însă de multe ori au nesocotit voința stăpinirii 
şi, mai ales după moartea lui Mircea, brașovenii au avut 
de pătimit. Mai întii au făcut plingere către Mihail, stă- 
pinul legiuit al locului, care cu asprime a poruncit să nu 
li se mai facă supărări, însă, fie că vameșii n-au dat ascul- 
tare, fie că alta va fi fost cauza, diriguitorii din Țara 
Birsei au scris și împăratuluil. Acesta, vrînd să se arate 
că el este marele stăpîn, a dat poruncă secuilor să des- 
ființeze vama, ocupînd totodată castelui de la Bran. Dar, 
pînă la a îndeplini voinţa împărătească, comitele secui- 
lor ar fi avut de întîmpinat pe oștenii români, stăpîni ai 
castelului, care primiseră la rîndul lor poruncă să nu se 
clintească din loc. Erau acei oșteni căliți în luptele cu 
turcii, vitejii lui Mircea. Şi, astfel, lucrurile au rămas ne- 
schimbate ani la rînd. Abia în 1427 ostașii lui Sigismund 
au reușit să ocupe Branul, cînd Ţara Românească se 
afla la mare strîmtoare. 

Întîmplările de peste munţi nu erau decit semnele 
prevestitoare ale nenorocirilor ce aveau să se abată peste 
țară dinspre partea turcilor. Mihail știa prea bine că, 
neplătind haraciul mai bine de trei ani, turcul avea să-și 
ceară drepturile, dar tot așa de bine ştia că cel mai nime- 
rit, pentru o oaste mică și vitează, era să atace chiar în 
țara dușmanului, pentru a-și feri supușii de prăpădul 
luptelor. Bunul său prieten şi vecin, Pippo Spang, a dat 
semnalul luptei contra păgînilor încă de la începutul 
anului 1419, atacîndu-i prin părţile Serbiei. La rîndul 
său Mihail i-a atacat din coastă, și astfel cei doi vajnici 
luptători au cîștigat nenumărate bătălii, trezind nădej- 
dea unei apropiate eliberări de sub jugul turcesc a celor- 
ialte neamuri balcanice. 


Turcii însă nu îngăduiau ca niște ghiauri, puţini la 
număr, să le zdruncine stăpînirea clădită cu atîta trudă, 


1 Sigismund de Luxemburg, rege al Ungariei (1387— 
1437), împărat german din 1411, dar încoronat abia în 1433. 

mai ales că ţinta lor principală devenise Constantinopo- 
lul, și nu Dunărea. Şi-au strîns din nou puterile, silin- 
du-i pe cei doi cutezători să bată în retragere, Mihail 
{iind astfel nevoit să renunţe la stăpînirea sa de la sud 
de Dunăre. Tot atunci au ocupat turcii Isaccea și Ieni 
Saia, care, întărite cu ostași de-ai lor, au devenit puter- 
nice puncte de atac și control militar asupra provinciei 
dintre Dunăre și Mare. Dobrogea va ajunge astfel supusă 
stăpinirii străine pentru mai multe veacuri. 

Sultanul Mehmed I nu s-a mulțumit însă cu atit. 
În vara anului 1419 trece cu oștile sale Dunărea, pustiind 
Ţara Românească. Motive avea destule, slăvitul padişah, 
să se răzbune pe feciorul ghiaurului Mircea, care luase 
parte cînd lui Musa, cînd lui Mustafa, frații lui, cînd 
altora care doreau cu orice preţ să-l împiedice pe el, pri- 
mul ce purta numele Profetului, să domnească în împă- 
răția tatălui său, Baiazid Trăsnetul!. În afară de aceasta, 
feciorul lui Mircea legase prietenie cu blestematul Pippo 
Spano și, împreună, mare pagubă şi rușine mai făcuseră 
oștenilor Semilunii. Necredinciosul domn nu plătise nici 
haraciul, iar pe deasupra mai era legat cu jurămiînt de 
supunere față de Sigismund, capul creștinătății. Dar cîte 
alte motive ar mai fi putut găsi năbădăiosul sultan, dacă 
ar fi vrut ... Ca nu cumva să-i sară în ajutor Pippo Spa- 
no cu bănăţenii lui, sultanul a hotărît ca marele vizir 
să-l atace prin Serbia și să încerce să ocupe Banatul de 
Severin, punînd astfel o stavilă între cei doi prieteni. El, 
sultanul, împreună cu grosul oștirii, la 15 august 1419, 
a trecut bătrinul fluviu, hotărît să transforme țara în 
praf și pulbere. 

În fața marii primejdii, Mihail şi-a strîns în grabă 
oastea, căutînd să împiedice înaintarea turcească. Din 


i În istoriografia noastră s-a obişnuit ca numele de 
Baiazid Ilderim să se traducă prin „Baiazid Fulgerul“. În limba 
turcă. însă, yldirim înseamnă „trăsnet“. 

Banat, ajutor nu mai putea primi, și atunci fireşte că 
s-a îndreptai către ocrotitorul său de drept, împăratul 
Sigismund. Acesta se afla tocmai la Oradea, unde popa 
Agaton, trimisul domnitorului român, n-a ajuns decit 
către sfirşitul lunii septembrie. Aici bietul popă a avut 
mai întîi de întimpinat mustrările împăratului, care era 
nemulțumit de faptul că Mihail îi împiedicase pe secui 
să ocupe Branul. Apoi l-a mustrat că stăpinul său se 
sumeţea să nu se considere închinat împărăției decit 
numai pentru moșiile din Transilvania, şi nu pentru în- 
treaga Țară Românească . .. Și multe alte motive de su- 
părare avusese împăratul dinspre domnitorul care-i cerea 
ajutorul atît de grabnic. Agaton a ascultat cu evlavie 
nemulțumirea împărătească și, în cele din urmă, a izbu- 
tit să-l îmbuneze, făgăduindu-i, în numele domnului său, 
tot ce i se ceruse. Pe deasupra, a mai obținut de la îm- 
părat privilegii pentru clerul ortodox și făgăduiala să nu 
se smintească vechea credință a românilor. 

Tot la Oradea s-a mai primit şi vestea precum că 
Pippo Spano, care luptase între Niș și Nicopole pînă 
atunci, la 4 octombrie dăduse o luptă crîncenă chiar pe 
pămîntul bănăţean. Asta l-a făcut pe împărat să-și ur- 
nească oastea în întîmpinarea păginilor. În fața oştirii 
odihnite a creştinilor, turcii s-au risipit, renunţind pe 
moment la cucerirea Banatului de Severin, înlesnindu-i 
astfel lui Sigismund să treacă nestingherit, pe la Portile 
de Fier, în Oltenia. 

Se părea că venea în ajutorul lui Mihail, care încă 
se mai lupta cu turcii, dar împăratul a făcut mai întîi 
un popas la Vodița. Acolo, la 28 octombrie 1419, a lăsat 
act de privilegii pentru mănăstirile “Vodița şi Tismana, 
vrind să arate că și pe acele ţinuturi tot el era stăpînul. 
Apoi a socotit cu cale să ocupe Banatul de Severin şi să-l 
treacă sub stăpinirea lui Pippo Spano. 

Cam acesta fiind „ajutorul“ dat de împăratul creş- 
tin, celălalt împărat, păgînul Mehmed, a ocupat la rîn- 

dul său cetatea Giurgiu, punind astfel pentru multă vre- 
me piciorul turcesc în Cimpia Română. 

Rămas la fel de singur în faţa turcilor care-i pustiau 
țara, ştiind că sprijinul din partea bănăţenilor nu era cu 
putinţă, Mihail a hotărit să se împace cu cotropitorii. Cu. 
daruri şi făgăduieli de tot felul, ciștigind de partea sa și 
cîțiva dregători otomani, pînă la urmă a reușit să încheie 
pace. Cu multă durere în suflet, a primit ca păminturile 
ocupate să rămînă în stăpinirea turcilor, plătindu-le şi 
haraciul pe ani în urmă. La fel de mare a fost și dure- 
rea de părinte ce a simţit-o fiind nevoit să se despartă și 
de cei doi coconi ai săi, Radu și Mihai, daţi ostatici la 
turci și pe care nu avea să-i mai vadă niciodată. 


Cît va fi suferit și pentru pierderea Banatului de 
Severin, nu se mai poate ști. Singura lui mîngiiere va fi 
fost că Ștefan Losoncz, noul ban de Severin, și-a întărit 
cetățile Orșova, Mehadia, Jidova și Caransebeş, necon- 
tenind să-i atace pe păgini. Datorită acestor atacuri a 
mai putut oarecum să sufle ceva mai liber și Țara Ro- 
mânească, turcii trebuind să aibă grijă în două părți. 

Pacea nu i-a adus și liniștea atit de trebuitoare ne- 
norocosului domn. O parte a boierimii nemulțumite de 
întorsătura lucrurilor a crezut că s-ar putea duce o viață 
mai bună îndreptind țara către turci. Văzuseră ei că și 
cu împăratul creștin tot la pagubă aveau a se aştepta! 
Insă, de bună seamă că domnitorul Mihail nici n-ar fi 
vrut să audă de așa ceva, încît nemulțumiţii și-au adus 
aminte că drepturile legiuite la scaunul domnesc; chipu- 
rile, le-ar fi avut Dan, vărul voievodului, feciorul lui 
Dan I, care domnise mai înainte de Mircea. Spuneau ei 
că, deoarece Dan I asociase la domnie pe fratele său Mir- 
cea, cu bună dreptate s-ar fi cuvenit domnia feciorului 
primului domn. Așa s-a întruchipat partida boierească 
a „Dăneșştilor“, ce avea să se lupte mulți ani de acum 
incolo pentru stăpînirea țării. 

Nepotul lui Mircea vodă, Dan, era pribeag prin 
lume, cînd de partea turcilor, cînd de partea bizantini- 
lor, căutîndu-și norocul în viaţă, că altă avere nu avea 
în afara spadei și a vitejiei lui neasemuite. Ailind că în 
Țara Românească erau mulți nemulțumiți de domnia vă- 
rului său Mihail, s-a urcat pe o corabie bizantină şi s-a 
dus la Cetatea Albă. Era mai aproape de ţară şi a putut 
stringe mai ușor la sine pe toți nemulțumiţii, încropind 
o oaste cu care în primăvara anului 1420 a pornit asu- 
pra vărului său Mihail. Se socotea mai viteaz şi deci 
mai în măsură să fie el domn, pentru a păstra neştirbită 
moșia strămoșească. , 

Chemați de Dan, sau de bunăvoie, turcii au socotit 
cu cale că n-ar fi rău să treacă Dunărea, încercînd din 
nou să se înstăpînească pe bogatele plaiuri româneşti. Ca 
să semene a lucru legiuit, au adus cu ei ca domnișor pe 
un alt fecior al lui Mircea, numit Radu şi poreclit „Praz- 
naglava“, adică pleșuvul. Luptele au continuat toată pri- 
măvara, dar mai cu încrîncenare în frumoasa lună florar 
a anului 1420. Turcii erau siguri de izbîndă asupra Ţării 
Românești şi planurile lor ţinteau de acuma să cuprindă 
Cetatea Albă, dacă nu chiar şi o.bună parte din Mol- 
dovat. p 

Din nou rămas singur în fața vrăjmașilor și înțele- 
gînd că cea mai mare primejdie venea dinspre turci, 
Mihail i-a chemat în ajutor pe bănăţeni, singurii lui prie- 
teni din orice vreme. Se învățase minte că la împărat 
nu putea nădăjdui în sprijin şi l-a chemat direct pe ba- 
nul Severinului, Ștefan Losonez. Între timp şi-a strîns 
și el oastea și cînd s-a împreunat cu bănăţenii au început 
lupta. Cronicarul bizantin Dukas scrie că a fost o în- 


1 La 26 mai 1420, Alexandru cel Bun se plingea într-o 
scrisoare către regele polon Vladislav Jagielo că turcii ataca- 
seră Moldova (apud Al. Vasilesca, op. cit.). 

cleștare pe viață și pe moarte şi că Mihail însuși ar fi 
fost ucis în luptă de zătre vărul său, Dan. 

Au murit atunci, alături de domnul lor, şi mulţi bo- 
ieri, dar mai mulți țărani, urmașii celor căzuţi odinioară 
la Rovine. Şi feciorii Banatului, în frunte cu banul lor, 
şi-au dai viaţa pentru apărarea pămîntului românesc 
dintre Carpaţi şi Dunăre. 

Şi s-au stins din viaţă la văleat 6928 de la zidirea 
lumii... ar fi trebuit să scrie pe lespedea de pe mormîn- 
tul lui Mihail. N-a avut însă parte de așa-ceva, oasele 
fiindu-i îngropate laolaltă cu celelalte, ale vitejilor lui 
oşteni şi ale prietenilor din Banat. 

Pribeagul nepot al bătrinului Mircea s-a urcat în 
scaunul rămas liber, pregătindu-se să-l înfrunte pe 
Radu, dar mai ales pe otomani. Că Mihail căzuse lup- 
tînd, apărîndu-și țara, nu mai încăpea nici o îndoială, 
Şi Dan îşi dădea seama că, la rîndu-i, nici el nu trebuia 
să rabde stăpinire străină, dacă voia să capete cinstea 
supușilor. Era încă în luna august şi vara putea să mai 
țină mult chiar în toamnă, încît nici oștile jefuitoare ale 
turcilor nu se dădeau duse. Abia la căderea zăpezii s-au 
tras osmanii către miazăzi, cu gîndul să revină o dată 
cu cocorii. 

Așa a şi fost! Primiseră de la Radu făgăduieli de 
supunere şi, deşi nu aveau mare încredere într-un ghiaur 
din „osul“ lui Mircea, altul mai bun nefiind, hotăriseră 
să-l aşeze în scaunul părintelui său. Copleșiţi de numă- 
rul cotropitorilor, cu toată vitejia lui Dan al II-lea, româ- 
nii n-au mai făcut faţă, iar domnitorul abia a scăpat cu 
fuga. În scaunul Basarabilor se urcă Radu al II-lea, spri- 
jinit de lănciile otomane! Dar, oare, în sinea lui, vlăsta- 
rul lui Mircea putea fi cu totul şi cu totul de partea 
veșnicilor lui neprieteni? Putea să-şi renege neamul și 
străbunii? 

Incă din primele zile, noul domn a vrut să afle toată 
lumea că ţinta măriei-sale era să refacă hotarele de odi- 

nioară, pe care vremurile de restriște le ciumpăviseră, 
Hrisoavele cancelariei domneşti sunau ca în vremurile 
bune, de altă dată: „lo, Radu, marele voievod și domn 
cu mila lui Dumnezeu (...) stăpinind și domnind toată 
țara Românească și peste munți încă și spre părţile tătă- 
rești şi herţeg Amlașului și Făgărașului și stăpînitorul 
Banatului de Severin şi peste Dunăre pînă la marea cea 
mare“i... Se simţea îndreptăţit să fie domn peste țara 
părintelui său, şi cu toţii trebuiau să ia aminte, prieteni 
sau duşmani. Era, totodată și o făgăduială către ţară. 

Se pare că domnitorul și-a pus nădejdea și în locui- 
torii Țării Birsei, să-l ajute cu ceva arme, sau poate cu 
vreo vorbă bună către împăratul lor. În ziua de 17 mai 
1421, le scria: „,... făgăduiește domnia-mea din ziua 
aceasta, de cînd și-au dat brașovenii avutul lor ca să fie 
pace între noi și să fim o singură țară cu ţara domniei! 
mele și să trăiască în pace tot Brașovul și toată Ţara 
Birsei, făgăduiește domnia-mea ca vrăjmaşul domniei 
mele să fie vrăjmașul brașovenilor şi al întregii țări a 
Birsei și să-mi fie cu dreptate“2. 


Din scrisoarea de mai sus, multe se pot înțelege. Se 
ştie că, în primăvara acelui an, Murad al II-lea, noul sul- 
tan, trecuse cu oștile prin Serbia, Țara Românească şi 
Transilvania. Luîndu-i prin surprindere pe braşoveni, 
turcii au reușit să prindă întreg sfatul orășenesg. Sigis- 
mund pornise în ajutorul supușilor săi, dar, oprindu-se în 
drum la Sebeș, s-a răzgîndit, întorcîndu-se la Buda. Pă- 
răsiți de împărat, braşovenii au plătit răscumpărare pen- 
tru ostaticii lor, și la acest „avut dat“ de ei se gîndea 
Radu în scrisoare, dar era prea limpede că duşmanii ve- 
cinilor de la miazănoapte erau turcii. Atunci, nu era prea 
curajoasă gîndirea domnului român făgăduind să aibă 
aceiași dușmani cu ei? Se pare că da! Fie că vor fi aflat 


1 Al. Vasilescu, op. cit. 
* Ibidem. 

turcii de scrisoarea cu pricina, fie că nu le-a plăcut vreo 
altă purtare a voievodului şi-l vor fi mustrat, căci, la 
aproape o lună, un alt act, din 19 iunie, pomeneşte nu- 
mai de „domn peste întreaga Ungrovlahie“|. Totuși, după 
o nouă izbîndă în luptele cu oastea lui Dan al II-lea, 
trimişii domnului român au ajuns la Sigismund, încheind 
un act de prietenie, ca și cum n-ar fi fost prietenul tur- 
cilor?. 

Siîngele clocotitor al lui Dan i-a purtat pașii pribe- 
giei cînd în tabăra turcească asediind Bizanțul, cînd în 
oraşul asediat, acoperindu-se de glorie în lupta contra 
turcilor. Gândul de la ţara lui, însă, nu și-l luase! Väzînd 
că Radu căuta prieteșugul creștinilor și al împăratului, 
Dan şi-a pus nădejdea în Pippo Spano, care nu suferea 
purtarea prea blindă a voievodului român faţă de turci. 
Încercările lui Radu de a-și feri ţara de noi măceluri şi 
întocmirea ei pe calea bunei învoieli nu erau pe placul 
lui Dan, dar nici pe acela al boierimii din partida „dă- 
neștilor“. N-a fost deci prea greu să-l cîştige pe Pippo 
Spano de partea sa și, împreună cu nemulțumiţii din 
țară, în noiembrie 1422, izgonindu-l pe Radu, i-a luat 
locul. 

Aşa cum își pusese în gînd, împreună cu Pippo Spa- 
no a început hărțuiala cu turcii. Mai întîi i-au alungat 
pe toți peste Dunăre. apoi trecînd pe la Silistra, cu tova- 
rășul său de arme, multă pagubă au mai făcut armiei 
otomane. Era de așteptat răzbunarea turcilor, care nici 
n-a întirziat prea mult! Așa cum le era obiceiul, către 
primăvara anului 1423, Firuz-beg și-a încercat norocul 
cu oştirea lui Dan, ajutată de bănăţeni. Însă, la 26 fe- 
bruarie, îndrăzneţul pașă a suferit o cumplită înfrîngere. 

1 Ibidem. 


? Sergiu Columbeanu și Radu Valentin, Vlad Dracul, Bu- 
cureşti, 1978, p. 18—19 şi 23—24. 

Cu mare bucurie a aflat împăratul Sigismund de iz- 
binda asupra lui Firuz-beg, încit a poruncit oștirii sale, 
care hălăduia prin părţile Boemiei, să se îndrepte spre 
Dunăre. Socotise ceasul potrivit pentru o biruinţă totală 
asupra păginilor, iar izbinzile pe care le-a dobindit îm- 
preună cu cei doi viteji de la Dunăre păreau a-i da drep- 
tate. Pe la 25 octombrie 1423, raguzanii îi scriau lui Si- 
gismund cît de fericiți erau şi-și arătau marea lor mul- 
țumire pentru biruinţele cîștigate de el. Poate că și scri- 
soarea raguzanilor, dar mai cu seamă vorbele bune ale 
lui Pippo Spano au făcut pe împărat să-l prețuiască pe 
domnul român, înapoindu-i Amlaşul și Făgăraşul, în stă- 
pinire veşnică. 

Se întărise domnia în Ţara Românească și înșiși 
turcii i-au dat răgaz o bună bucată de vreme viteazului 
Dan al II-lea. Adevărat că aveau mare bătaie de cap cu 
asediul Bizanțului, dar înfrîngerile suferite de curînd le 
mai tăiaseră din curaj. De renunţat însă la plaiurile 
românești nici vorbă, numai că nu se arăta prea bună 
pentru ei prietenia dintre Dan, Pippo și Sigismund. Prea 
săreau bănățenii cu multă ușurință în ajutorul domnului 
român, dacă era atacat de turci. Cetățile lor nu se puteau 
cuceri cu una cu două, fiind bine întărite, și de bună 
seamă că şi voievodul român nu ar fi stat să privească 
cu îngăduinţă dacă turcii ar fi năvălit în Banat. 

Trecuse aproape un an de la rușinoasele€ lor în- 
îrîngeri, cînd turcii s-au gîndit să facă o nouă încercare 
de a-l înscăuna pe Radu. Așa cum era de așteptat, Pippo 
Spano i-a trimis neîntîrziat ajutor, şi astfel în toamnă 
anului 1424 Dan al II-lea a reușit să-i alunge. din nou 
din țară. 

Sorții păreau că hotăriseră definitiv puterea dom- 
niei lui Dan, mai ales atunci cînd o seamă de boieri de-ai 
lui Radu, în frunte cu Mihail Protovistierul, Radul lui 
Sohac și alţii, şi-au părăsit stăpînul, trecînd de partea 
domnului aflat în 'scaun. Se anunțau chiar vremuri mai 

pașnice pentru sărmana țară, și Dan se va fi gindit la o 
împăcare cu turcii, ceea ce poate ar fi adus foloase tutu- 
ror. Tot atunci şi împăratul i-a îngăduit să bată bani mă- 
runţi, de trebuinţă zilnică, sporind avuţia domniei. 

Tare bucuros s-a mai arătat măria-sa Dan, grăbin- 
du-se să-i vestească pe brașoveni ,,„... căci s-a îndurat 
domnul meu craiul asupra domniei mele — spunea el — 
şi m-a primit slugă credincioasă a sa și mi-a dăruit hara- 
ghie de bani, ca să fie ţara domniei mele cum este şi țara 
lui“i. Numai că nu la fel de bucuroşi s-au arătat a fi 
şi brașovenii, cărora domnul român căuta să le bage 
pe git şi „ducați“ bătuți de el fără învoirea împăratului. 
Chiar în primăvara următoare, în 4 aprilie 1425, „cra- 
iul și stăpînul“ scria „credinciosului și prea distinsului 
și marelui Dan, voievodului Țării Româneşti“, cerîn- 
du-i să nu mai trimită brașovenilor moneda lui mă- 
runtă, cum i se spunea „in vulgari Walachali“, ducat”. 

Nici de data aceasta n-a avut parte de liniște biata 
țară, căci la curtea domnească zavistia și viclenia au luat 
locul bătăliilor pe față. Boierii fugari de la Radu s-au 
dovedit a nu fi trecut din toată inima de partea domnu- 
lui, ci mai degrabă cu gîndul să-l sape pe dinăuntru. În 
van se străduia Dan să capete încredere la turci, căci 
plingerile boierilor din preajmă-i și pîrile lor ascunse îl 
ponegreau în aşa măsură, încît numai Radu era crezut ca 
cel mai credincios și mai supus padișahului. 

Tot pe Radu îl sprijinea și Alexandru cel Bun al 
Moldovei, căci pe Dan îl socotea ptea plecat lui Sigis- 
mund, şi cunoștea bătrinul bine planurile de cotropire 
ale împăratului. Dan, descoperind firul urzelilor şi vă- 
zind că unele din ele duc la Suceava, pe dată i s-a plîns 
lui Sigismund. Acesta nu l-a mustrat pe faţă pe domnul 
moldovean, ci l-a rugat pe regele polon Vladislav s-o 


t Al. Vasilescu, op. cit. 
2 E. Hurmuzaki, Documente, vol. XV, supl. I, p. 14. 

facă. Era bine cunoscută prietenia dintre moldovean și 
rege, de aceea împăratul i-a cerut prin el ca Radu să nu 
mai fie ajutat cu nimic. Cu toată părerea de iău, Ale- 
xandru n-a avut încotro şi a hotărît ca o vreme să-l lase 
pe feciorul lui Mircea să se descurce cum o ști. 

Nu s-a prea descurcat bietul Radu, căci la sfirșitul 
verii. anului 1425 a mai încercat o dată să-şi recapete 
scaunul. Însă, la 3 septembrie, oștile lui Dan, Pippo Spa- 
no şi ale voievodului transilvan Nicolae Zach s-au unit 
în faţa atacului turcesc, ducînd lupte grele și nelăsîn- 
du-se înfrînte. Nădăjduiau luptătorii creştini că o dată cu 
venirea vremii reci, de iarnă, turcii vor face cale în- 
toarsă, după cum le era obiceiul, lăsîndu-le puţin răgaz. 
La 6 decembrie se auzise la Veneţia că turcii ar fi izbîn- 
dit în Țara Românească, dar, din fericire, n-a fost decit 
un Zvon, fiindcă totuşi nu s-au încumetat să înfrunte şi 
iarna, trăgîindu-se către miazăzi, 

Atunci a hotărit și Dan să-și mute scaunul domnese 
de la Tîrgovişte la Curtea de Argeș, ca să fie mai aproape 
de prietenii lui din Banat şi de peste munţi, dar mai ales 
bizuindu-se pe olteni. Depărtîndu-se de părțile răsări- 
tene, da putință boierilor vicleni, nedescoperiţi la vreme, 
să treacă de partea lui Radu, dar domnitorul chibzuise 
fără a avea ştire de acei vicleni. Așa s-a și întîmplat. 
Radu, de îndată, a sosit cu ajutor turcesc, reîncepînd 
luptele cu văru-său. ` 

Neputindu-l răzbi singur, Dan a cerut ajutorul 
„Craiului său“, căruia însă tare greu i-a mai venit să-și 
urnească oastea de pe unde se afla, încît l-a rugat pe... 
Witold, ducele Lituaniei, să trimită el ostași, făgăduind 
că avea să poruncească și lui Pippo Spano să-l ajute pe 
„credinciosul său Dan“. Cum era de așteptat, pînă să 
sosească ajutorul atît de îndepărtat, Dan, înconjurat nu- 
mai de oltenii lui, a suferit o înfrîngere la 30 mai 1426, 
fiind silit să scape cu fuga. Norocul lui a fost că în cale 
S-a întîlnit cu Ștefan Poharnic, care venea în fruntea 


19 


unui grup de sași și secui în ajutorul său. Bucuros, Dan a 
făcut cale întoarsă, și hărțuielile cu turcii n-au mai con- 
tenit, așteptind ajutorul tăgăduit de împărat. 

Din păcate, așteptarea se vestea cam prea lungă, 
căci abia la 12 iunie Sigismund a rugat pe polonezi să 
atace ei dinspre răsărit, hotărînd chiar și locul și ziua 
cînd să se întilnească cu oștile lui. De bună credinţă, 
polonezii, cam vreo 5 000 la număr, alături de prietenii 
lor moldoveni au fost prezenţi la locul de întîlnire, dar 
nici urmă de împărat... Au așteptat zadarnic, fiindcă 
împăratul abia după aceea a rugat din nou pe regele po- 
lon să poruncească ostașilor lui să meargă mai departe, 
unde aveau să se întilnească cu oșteni anume trimiși de 
împărat, care aveau să le arate calea pînă la voievodul 
Dan și luptătorii lui. Două luni au așteptat polonii sł 
moldovenii, pînă şi-au dat seama că împăratul uitase de 
ei și că se apucase de alte bătălii, prin părțile Boemici, 
unde avea mereu încurcături. l 

Aflînd împăratul că polonezii sătui de atîta aştep- ` 
tare făcuseră cale întoarsă, pe la 4 septembrie s-a adre- 
sat... venețienilor să sară în ajutorul lui Dan, atacîn- 
du-i pe turci. N-a nimerit-o însă nici de data aceasta, 
căci Veneţia, sătulă de război, tocmai se pregătea să se 
împace cu turcii. 

Își va fi amintit împăratul de „ajutorul“ ce-l dăduse 
și lui Mihail, ocupîndu-i parte din ţinuturile pe care le 
stăpînea. De data aceasta, Banatul de Severin — căci la 
el se gîndise împăratul — va fi luat de la Dan şi dat 
unor cavaleri teutoni... Turcii se vor înspăimiînta şi o 
vor lua la fugă numai văzîndu-i pe faimoşii luptători ai 
crucii, și astfel Dan ar fi putut fi salvat, scăpat totodată 
şi de grija stăpiînirii Banatului de Severin! Că acestea 
vor fi fost gindurile împărăteşti, asta nu se mai poate 
ști, dar că i-a adus pe cavalerii teutoni în Banatul de 
Severin este adevărat. Numai că turcii nu s-au înspăi- 
mintat deloc, ba i-au mai și înfrînt în mai multe rînduri, 

făcîindu-i să se lipsească de un loc atît de văduvit de 
tihna pe ar fi poftit-o războinicii călugări. 

Oricum, Sigismund socotea că făcuse destule pentru 
Dan, și l-a mai lăsat să se descurce și singur, fără aju- 
tor împărătesc. Pînă la urmă, domnitorul și prietenii lui 
au izbutit să învingă ordiile turcești, ba să le și alunge 
din ţară, scăpîndu-l pe împărat de o mare grijă. Bucuros 
nevoie-mare, Sigismund a îngăduit „marelui său supus“, 
Dan, să stringă ceva oaste de prin părţile transilvane, 
900 de pedestrași şi 100 de călăreți! A poruncit apoi 
sașilor și secuilor să-l ajute pe Dan, uitînd pe semne că 
tocmai ei fuseseră aceia care luptaseră alături de domnul 
român... Nu se mai putea plinge Dan că împăratul nu 
se îngrijea de supușii săi! 

Multe și înverșunate au mai fost în acele zile încă- 
ierările românilor cu turcii, care ţineau cu tot dinadinsul 
să se facă stăpini pe ţară. Aproape că nu era lună, sau 
chiar săptămînă, fără vreo hărțuială, fără vărsare de 
singe. O picătură de noroc mai aveau bieţii oameni, că 
erau lăsați în pace măcar iarna, cînd oștenii de la mia- 
zăzi nu răbdau frigul și vifornița, și atunci se trăgeau 
către părțile lor la iernat, dar cum se ivea primul ghio- `’ 
cel, uneori chiar cînd nici nu se topise zăpada, erau din 
nou pe meleagurile dunărene. 

Iarna anilor 1426—1427 a adus o oarecage schim- 
bare în obiceiul luptelor. Ori că va fi fost o iarnă mai 
blîndă, ori că războinicii Anatoliei:se vor fi obișnuit cât 
de cît cu gerul, pe la începutul lui decembrie au pătruns 
la nord de Dunăre, aducindu-l de astă-dată pe Radu, ca 
să-l pună domn. Voievodul de la Curtea de Argeș nu 
avea alături de el decît pe banul de Severin, Maroth, cu 
care s-a ajutat să ţină piept turcilor, dar nu pentru mul- 
tă vreme. Aflînd că împăratul se găsea la Brașov pentru 
sărbătorile de iarnă, la 27 decembrie 1426, Dan a trecut 
munții și s-a înfățișat preaslăvitului împărat. 

Cum va fi fost primit domnul român, nu avem ştire, 
dar acolo l-a cunoscut pe don Pedro „regele Portugaliei“, 
cum era numit într-un act din 25 ianuarie 1427!. Se 
asemăna portughezul la fire cu românul, fiind la fel de 
aprigi contra păgînilor, căci mare prietenie s-a legat în- 
tre ei. Că așa a fost ne-o arată și un tablou aflat azi în 
îndepărtata Lisabonă, în care se vede cum cei doi se ţin 
de mînă în faţa unei panorame ce aminteşte de Carpaţii 
româneşti, cuprinzînd şi castelul Bran. Împreună au tre- 
cut apoi munții, în ţară, ca să-i înfrunte pe turci, cu oș- 
tirea încropită în Transilvania. 

Prin luna martie nu mai rămăsese picior ce turc 
prin ţară. Foarte bucuros, împăratul Sigismund a stat 
vreo şase zile la Cîmpulung, după care s-a grăbit să se 
întoarcă în Ţara Biîrsei. La 23 martie 1427 scria de la 
Feldioara către prietenii săi din Raguza, povestindu-le 
cît de strălucită izbindă avură oștenii lui asupra ne- 
credincioșilor. Voievodul român și prietenul său portu- 
ghez au reușit să cucerească în primăvara acelui an și 
cetatea Giurgiu, punîndu-i pe fugă pe turci, dar mai ales 
producîndu-le mare îngrijorare. Supărat, sultanul a tre- 
cut din nou Dunărea, chiar în luna mai, hotărît ca de 
astă-dată să-l înscăuneze pentru totdeauna pe Radu. Cu 
toată pornirea padișahului, românii s-au împotrivit din 
nou, și multe lupte au mai dat cu închinătorii lui Alah. 

Toată vara și toamna înfruntările s-au ţinut lanţ, 
dar pentru nenorocosul Radu una dintre ele a fost şi cea 
de pe urmă. Nu se știe prea bine cînd, a căzut în luptă 
laolaltă cu feciorii săi. 


1 Cristian Popişteanu, Imagine din cronica romdno-por- 
tugheză, în „Magazin Istoric“, nr. 4, 1978, p. 33. 

Moartea lui Radu nu i-a împiedicat pe turci să se 
întoarcă în primăvara anului 1428, dar de data aceasta 
țelul lor era de a-l ţine în loc pe domnul român, îa timp 
ce sultanul avea să atace oștile împăratului Sigismund 
în Serbia. Comitele de Timişoara, Ștefan Rozgony, își 
adusese oastea la Golubac, unde trimisese şi Dan o oaste 
de vreo 6 000 de oameni, iar unii spun că însuși dom- 
nitorul i-ar fi condus. ` 

Acolo, la Golubac, la 3 iunie 1428, a suferit împă- 
ratul creștin o mare rușine, scăpînd numai cu fuga din 
faţa ienicerilor și spahiilor sultanului, iar despotul sîrb 
Gheorghe Brancovici și-a plecat genunchii în faţa învin- 
gătorilor. plătindu-le 50 000 de ducați drept răscumpă- 
rare. Și tot acolo, la „„Holubacz“, după cum scria ducele 
lituan Witold, ar fi căzut și domnitorul român Dan al 
II-lea! Din cauza neștiinţei, sau poate a prea marii de- 
părtări. ducele Witold s-o fi înșelat. căci în scaunul de 
la Argeş n-a contenit să domnească voievodul Dan. Pur- 
tarea lui era însă atît de schimbată, încît unii cred să nu 
fi fost acelaşi, ci un alt Dan, fecior de-al lui Mircea. Des- 
pre el pomenea cronicarul bizantin Chalcocondylos, po- 
vestind luptele dintre Musa şi fratele său Mehmed!. 

Că va fi fost același, că va fi fost altul, purtarea 
domnului însă nu mai era ca mai înainte! Se va fi 
săturat şi el de făgăduielile deșarte ale împăratului, ori 
işi va fi dat seama că şi acesta nu urmărea decit să 
apuce cit mai multă ţară, luindu-i. după Banatul de 
Severin, şi cetatea Branului. Se poate însă ca domnito- 
rul, plecindu-și urechea la nevoile ţării, să fi socotit că 


__1 Ilie Minea, Vlad Dracul şi vremea sa, în „Cercetări is- 
terice*, vol. III, Bucureşti, 1938, p. 95. 

o împăcare cu turcii ar fi putut aduce pacea atît cde tre- 
buitoare bietei ţări și să fi încheiat o înţelegere cu ei. 
Totuşi, linişte n-a avut! Cu îirea-i năvalnică, s-a gindit 
să cucerească vechile stăpîniri ale străbunilor de la gu- 
rile Dunării. 

Pînă la urmă a căzut şi acest vlăstar al Basarabilor 
pe cîmpul de bătălie, şi n-a avut parte de un loc cuve- 
nit de odihnă veşnică, cu lumiînări la cap, rămînînd 
astrucat de glie alături de tovarășii lui de luptă. 


UN DOMNITOR NEDREPTĂȚIT 


„+ „„ drept aceea știți bine cum m-a trimis domnul 
meu craiul în Țara Românească pe ocina mea și pe cine 
m-a (sic) lăsat ca să-mi fie de ajutor la nevoie. Nimeni 
dintr-înșii cu ochii n-au căutat la nevoia mea. Numai 
îi povăţui dumnezeu pe brașoveni, oameni buni, și au 
ascultat cuvintul domnului craiu şi au venit cu capetele 
lor şi au stat cu mine la nevoie. Căci de era să piară 
această ţară, și ei ar fi pierit, și țara domnului meu, 
a craiului nu era să aibă liniște. 

Și pentru că am stat împotriva limbii păgîne, aooi 
voi ne scorniți vorbe rele, cum că ne-am lepădat? de dom- 
nul craiul și ne-am dat turcilor. Drept aceea noi slujim 
domnului craiului și sfintei coroane, şi să dea dumnezeu 
să se apropie domnul craiu și să stăm dinaintea lui, și cine 
va minți (...) Eu şi de m-am dus la turci, m-am dus 
pentru nevoia mea și-am făcut pace țării, cît a rămas și 
vouă tuturor, și am scos trei mii de robi, iar voi grăiți 
că voi să prad cu turcii ţara domnului meu, craiului. 
Eu să nu dea dumnezeu să prad, ci voi sluji domnului 

meu, craiului, și tuturor creştinilor pină la sfirşitul vieţii 
mele, precum am făgăduit. Și dumnezeu să vă bucure!“! 

Învinuit pe nedrept de către sibieni cum că ar fi 
căzut la înțelegere cu turcii „,vinzindu-i“ pe creştini, 
Alexandru al II-lea, numit și Aldea, a răbufnit în scri- 
soarea de mai sus contra defăimătorilor. Și mai are supă- 
ratul domn cuvinte ce nu se cad a fi auzite de urechi 
mai gingașe, într-atit de pornit era contra celor ce ziceau 
că ar fi fost el un vînzător de neam și credință. El, „os 
din osul“ lui Mircea, n-ar fi făcut de ocară amintirea 
părintelui său și a străbunilor basarabi. 

Ajunsese pe scaunul domniei în vremuri de mare 
cumpănă, cu lipsuri multe, molime și alte vitregii, dintre 
cara cea mai utiîtă era războiul. A fost la mare cinste pe 
vremea domniei fratelui său, Radu Pleşuvul, avînd pe 
seamă vama de la Rucăr, după care nu s-a mai ştiut 
nimic de el, o bucată de vreme. Să se fi ascuns de frica 
vărului său, Dan, părăsind ţara? ... Poate să fi fost dus 
la curtea de la Suceava, ori să se fi fost tras pe la moșiile 
boierului Aldea, pe unde va fi copilărit... 

Spun unii că numai neprietenii îi ziceau „Alde“, a 
batjocură, dar într-o scrisoare către Ştefan Rozgony, 
comitele de Timișoara, el însuși a iscălit „Alde Voje- 
vod“2, 

Înscăunarea acestui domnitor a avut loc în împre- 
jurări mai puţin cunoscute astăzi. După cum spun cro- 
nicile sîrbeşti, Dan al II-lea ar fi murit „luptind viteieşte 
la 1 iunie 1431 contra turcilor“5, iar pe de altă parte, 
ultimul act domnesc ce ni s-a păstrat de la el datează 
după 30 ianuarie 1431, voievod al ţării însă era. încă din 


1 I. Bogdan. Documente privind relatiile Țării Româ- 
nesti cu Brașovul şi Tara Ungurească, secolele XV și XVI, 
vol. 1, 1413—1508, Bucureşti, 1905, p. 43—44. 

? Ibidem, p. 51—52. 

3 Al. Vasilescu, op. cit. 

prima jumătate a anului, Alexandru Aldeat. S-ar înțe- 
“lege că, atunci cînd a murit, Dan nu mai era domn. 

Alexandru Aldea a venit la domnie cu mare sprijin 
din partea domnului Moldovei, Alexandru cel Pun, dar şi 
săsținut de mulți boieri de ţară, nemulţumiţi de furtu- 
noasa domnie a lui Dan al II-lea. Cei mai mulţi dintre 
ei fuseseră credincioși lui Radu şi cu grabă au trecut de 
partea noului domnitor. Cam în aceeâși vreme, la curtea 
lui Sigismund din îndepărtatul Nürnberg, se afla pri- 
beag un alt fecior de-al lui Mircea, Vlad, poreclit ,„Dra- 
cul“. Lui îi făgăduise împăratul sprijin în dobindirea tro- 
nului părintesc și socotise ceasul potrivit să-l facă domn, 
acolo, la curte, așa după cum era obiceiul prin ţările 
Apusului. 

Multă vreme a mai aşteptat Vlad Dracul acel ceas 
în care împăratul l-a făcut stăpîn al Ţării Românești şi 
mare trebuie să-i fi fost mîhnirea, cînd a aflat că nesta- 
tornicul Sigismund n-a stat o clipă pe ginduri să-l recu- 
noască de îndată drept domn... pe Aldea! Ce se întim- 
plase? Uitase oare că el, cu mîna lui, l-a bătut pe umăr 
cu spada pe Vlad și l-a făcut domn în faţa tuturor curte- 
nilor? Nicidecum, numai că Nürnberg era la mare de- 
părtare de Țara Românească, iar Aldea se afla de acum 
în scaun, avînd şi sprijinul lui Alexandru cel Bun. Ar 
mai fi avut rost să-l supere pe domnul Moldăvei, care 
era aşa de bun prieten cu polonii? Și-a zis că Vlad mai 
putea să aștepte, aşa cum făcuse ani la rînd! Adus cu 
forţa un alt domnitor, pe care boierii lui Aldea nu-l 
voiau, s-ar fi putut ca ei să treacă de partea turcilor. 
Cam acesta trebuie să fi. fost gîndul împăratului, cu toate 
că mare supărare făcea pribeagului fecior de domn. Pen- 
tru împărăție, o mai bună înțelegere cu Alexandru cel 
Bun era un mare lucru, fiindcă domnul Moldovei ajun- 


! Documenta Romaniae Historica (DRH), vol. I, Bucu- 
resti, 1966, p. 69 —70. 

sese om cu mare vază în epocă, datorită înţelepciunii sale 
fiind ascultat nu numai în propria ţară, ci şi în Transil- 
vania, ba chiar și în Polonia. Avusese el un mic necaz cu 
polonii, care îl învinuiseră că-i sprijinea pe husiții pri- 
begi din Moldova, dar s-a dezvinovăţit prin aceea că, de 
cînd era ţara Moldovei, fiecare era slobod să se închine 
cui vrea și cum o vrea, fără ca pentru aceasta să fie pri- 
gonit. Pe atunci Moldova era singurul loc din lume unde 
husiţii erau îngăduiţi pe faţă!. 

Orașele din partea de miazăzi a Transilvaniei au pri- 
mit cu bucurie ştirea că în calea turcilor fusese așezat un 
domnitor sprijinit de Alexandru cel Bun. În acest chip 
nădăjduiau mai multă liniște dinspre turci. De aceea şi 
împăratul, călcindu-și făgăduiala dată lui Vlad, se învoise 
cu înscăunarea lui Aldea, lăsînd să se creadă că asta fu- 
sese voinţa lui. 


Mulțumire n-a mai fost de partea turcilor, la aflarea 
veştii că Alexandru Aldea era domn fără încuviințarea 
lor. Chiar în vara aceluiaşi an, au trecut cu oștile peste 
Dunăre ca să-l izgonească din țară. Patru steaguri de 
moldoveni fuseseră trimise în ajutorul lui Aldea, dar nu 
erau îndeajuns, fapt pentru care domnitorul nădăjduia 
un sprijin mai puternic din partea braşovenilor. În 
citeva epistole scrise din inimă el îi chema să-i vină 
grabnic în ajutor: ,„,... drept aceea, frații mei, eu cu voi 
pot, dar fără voi nu pot sta înaintea lor, ci adunați-vă 
și staţi gata, ca în ce cias vă va ajunge cuvintul domniei 
mele, în același cias să veniţi. . .“2. 

Voia bietul voievod să-i grăbească pe zăbavnicii ne- 
guţători braşoveni, amintindu-le că ar fi vorba de însăși 
voința împăratului, ca ei să-l ajute: „,... si să știți că 
au venit din porunca domnului meu, a craiului, patru 


1 C. C. Giurescu şi colab., Istoria României în date, Bucu- 
reşti, 1972, p. 89. 
> I. Bogdan, op. cit. p. 41. 

sieaguri de moldoveni și n-a pornit nici unul din ei, 
acum mă duc eu însumi la dinşii, cu rugămintea dom- 
nului meu, a craiului. Drept aceea vă grăiesc și vă rog 
să-mi ajutați cu arcuri, cu săgeți, cu arme, cu ce puteţi, 
şi dumnezeu să vă bucure“! 

Turcii pătrunseseră în țară și brașovenii tot nu se 
învredniceau cu ajutorul făgăduit. Din nou voievodul 
le-a scris: ,, ... aşa să știți că turcii au năvălit la Dunăre 
prin toate vadurile și vin împotriva. ţării mele să prade 
și să jefuiască și grăbiţi-vă cît mai iute, ziua și noaptea, 
să-mi veniţi în ajutor, căci dacă nouă ne va fi rău, vouă 
are să vă fie și mai rău“?. 

Zadarnic le spunea că primejdia otomană i-ar fi 
ajuns și pe ei dacă el pierdea bătălia. Erau oare prea în- 
dărătnici sau încă nu erau gata cu pregătirile? Domni- 
torul aproape că-și luase gîndul de la ajutorul lor, văzîn- 
du-le încetineala. Le-a mai scris, totuși, pentru ultima 
dată, fără să le mai trimită „sănătate și închinăciune“, 
ca pînă atunci, ci mai mult ca o poruncă: , ... Braşove- 
nilor și Țara Biîrsei. Io, Alexandru, Voievod și domn, 
scrie domnia mea brașovenilor și Țării Biîrsei și așa vă 
poruncește domnia mea: dacă e să mă ajutaţi, veniţi mai 
iute, pentru că turcii se cară de sîmbătă, și grăbiţi la 
întrecere, iar hrana vă va veni și mai la urmă. lar de 
nu vreţi a veni, apoi spuneți-mi, să ştiu ce să fac. Și 
dumnezeu să vă bucure“, 


Abia de astă-dată au catadixit brașovenii să se ur- 
nească în sprijinul vecinului lor, dar cu un număr mai 
mic de oşteni. Ce folos că Alexandru cel Bun a reuşit 
să înirîngă ordiile otomane ce năvăliseră în Moldova? 
Aldea, neajutorat la vreme și nici îndeajuns, a fost silit să 
se plece în fața turcului și să i se închine. Din această 


I. Bogdan, op. cit. 
S. Columbeanu, Radu Valentin, op. cit., p. 19. 
Stoica Nicolaescu, op. cit. 

supunere în fața puterii i s-au tras bietului domn multe 
vorbe și ponoase, rămase pînă în zilele noastre. 

Sibienii au împrăștiat ştirea că Aldea s-ar fi închinat 
de bunăvoie sultanului, și de aceea le-a scris domnitorul 
prima scrisoare despre care s-a pomenit. Arăta el că nu 
a fost ajutat decît de brașoveni, înțelegindu-se că cei din 
Sibiu n-au mișcat un deget în apărarea lui. 

S-a spus mai tirziu despre el că ar fi fost primul 
domn român care a dat copii turcilor, dar pe ne- 
drepti. Atunci cînd s-a închinat, de nevoie, a îngăduit să 
-fie trimişi ca ostatici la curtea sultanului 20 de copii de 
boieri în schimbul a trei mii de oșteni de-ai lui ce fuse- 
seră prinși în lupte. De altfel, copiii ostatici n-au tost fă- 
cuţi ieniceri şi nici turciţi, căci un an mai tirziu, în 1432, 
îi văzuse scutierul ducelui de Burgundia, vii și nevătă- 
maţi, la curtea sultanului. Spunea domnitorul ,,...eu 
și de m-am dus la turci, m-am dus pentru nevoia mea 
și am făcut pace țării, cît a rămas și vouă tuturor, și am 
scos trei mii de robi...“ Era plin de obidă sărmanul în- 
vinuit față de clevetitorii sibieni și încerca să se dezvi- 
novăţească nu atît pentru ei, cît mai vîrtos în ochii creş- 
tinătății. 

Chiar şi închinarea pare a fi avut îngăduinţa lui 
Alexandru cel Bun, care înţelesese că altă cale de mîn- 
tuire nu mai era pentru Țara Românească. Aldea a fost 
cu adevărat primul care închinase ţara pe față, dar fra- 
te-său, Praznaglava, nu ieşea din “cuvîntul padișahului 
tot pe faţă. Pe bună dreptate se poate spune că Aldea 
a scăpat atunci ţara de a nu fi prefăcută în pașalic, păs- 
trindu-i vechile obiceiuri și libertăţi. 


1 Sistemul „devşirme“, care înseamnă recrutarea copiilor 
pentru corpul ieniceresc, nu se aplica tuturor popoarelor creş- 
tine de sub stăpînirea otomană. Se apela de obicei la bulgari, 
greci, armeni, iar mai tîrziu la albanezi, bosnieci şi gruzini. 
Evreii erau folosiţi în afaceri comerciale, iar ungurii şi românii 

N-a îndrăznit să mai pomenească în acte toate ți- 
ruturile stăpinite de înaintașii săi, ci, aşa după cum se 
găseşte într-un act din 17 noiembrie 1431, nu mai is- 
călea decit ca „domn a toată țara Ungrovlahiei“. Cit se 
va fi întins acea „toată ţara“ este mai greu de aflat, mai 
cu seamă că însuși domnul le spunea sibienilor că s-a dus 
la turci ca să aducă pace țării „cit a mai rămas“. 

Nenorocos a fost în acest prim an al domniei, dar 
în cele din urmă pacea avea să se aștearnă peste zbu- 
ciumata ţară, cel puţin pentru vremea de iarnă. Într-un 
hrisov din 15 ianuarie 1432, se pot citi şi nume de boieri 
ce fuseseră în sfatul domnesc al lui Dan, ceea ce în- 
semna că voievodul se arătase iertător. 

În această vreme, Vlad Dracul, dezamăgit de minci- 
noasele făgăduieli împărătești, a socotit folositor să cîș- 
tige prietenia lui Alexandru cel Bun. Într-ascuns a tri- 
mis spre Moldova un om de încredere, dar care a fost 
prins de brașoveni și predat în mare grabă „lui Aldea și 
Albu“, care au cerut 1 000 de florini de aur pentru răs- 
cumpărarea lui. Furios nevoie mare, Vlad Dracul a po- 
runcit brașovenilor să rupă orice legătură cu Aldea și 
Albu, dar aceștia și-au văzut mai departe de treabă, ba 
le-au mai dat pe deasupra și aramă, lucru neîngăduit de 
Vlad Dracul! ` 

Împăratul îl numise pe Vlad un fel de stăpîn al ți- 
nutului de „margine“, chipurile ca să-l apere de turci, 
dar brașovenilor nu le convenea să se amestece Vlad în 
treburile lor şi mai cu seamă să rupă neguțătoria cu Țara 
Românească. 


nu se încadrau în „devşirme“. Relatările unor cronicari bizan- 
tini cu privire la cereri de copii români de la Vlad Ţepeş sau 
alți domnitori nu sînt confirmate de istorie (vezi: Mustafa Ali 
Mehmed, Istoria turcilor, Bucureşti, 1976, p. 138; Aurel Decei, 
Istoria imperiului otoman, Bucureşti, 1978). 

Aldea avea un bun sfătuitor în boierul Albu, al că- 
rui nume este găsit destul de des alături de al voievo- 
dului în actele domniei. Deși prieten al brașovenilor, 
văzînd cite neajunsuri întîmpinau de la aceștia datorită 
lui Vlad Dracul, îi va fi amintit stăpinului că inaintașii 
lui se aveau mai bine cu bănăţenii, și nu greșiseră. Se 
vede o îndreptare spre Ștefan Rozgony, comitele Timi- 
şoarei, căruia Aldea i-a scris ca unui bun prieten. 

Anul 1432 aduce alte necazuri, în ciuda liniștii din 
țară și de la hotare. Mai întîi, chiar la început de an, 
moare Alexandru cel Bun, care-i fusese de mare folos 
la necaz. Tot pe atunci s-au împlinit și cei trei ani de 
pace, încheiată de împăratul Sigismund cu turcii în anul 
1429, și, fiindcă uitaseră şi unii și alții s-o mai înnoiască, 
turcii au năvălit după pradă în Transilvania. 

Trebuiau să treacă prin Țara Românească, dar ce-ar 
fi putut face singur Alexandru Aldea? De altfel, turcii îl 
știau ca supus preaplecat, încît au intrat fără să-i mai 
ceară îngăduinţa, dedindu-se la jaf și silnicii chiar în 
țară supusă. Domnitorul înțelesese că dacă li se închină 
turcii aveau să ocrotească ţara, și nu s-o prade. . . Minios 
că şi-au călcat făgăduiala dată, pe loc s-a hotărît „să-i 
vînză“ și el creștinilor, drept răzbunare. S-a tras cu mica 
lui oştire către părțile Buzăului și tocmai de acolo tri- 
mitea știri în taină lui Rozgony, despre toate mişcările 
turcești. 

Cu bucurie aflase voievodul că în oastea lui Sigis- 
mund se afla un pribeag turc, -Daud Celebi, de care el 
pomenește numindu-l „Cialapie“, încredinţat fiind că 
acela avea multă oaste. Nădăjduia că „Cialapie“ avea să 
apuce tronul turcesc, și astfel ar fi căpătat slobozenie 
deplină de la turci. Oricum, Aldea era hotărît să treacă 
de partea oștilor împărătești, de îndată ce. s-ar fi ivit pri- 
lejul, și i-a scris despre aceasta lui Rozgony. Multă încre- 
dere trebuie să mai fi avut în timişorean, de vreme ce-şi 
dădea viața așa de ușor pe mîinile lui...! „Domnia-ta 

stii cum m-am dus la Murad, împăratul, și cum m-am 
jurat cu el și cum am vorbit cu el, toate le-am dat de 
ştire, cu frică, domniei-voastre. Ce-am făcut am făcut, 
si m-am dus la el. Toate acestea cu frică le-am făcut, 
căci mi-au luat ţara și au început să se apuce de capul 
meu și am dat copii boierești acolo. Și asta s-o știe dom- 
nia-voastră“!. Mai mult chiar, în scrisoare se spune că 
şi domnul Moldovei, Iliaș, fiul lui Alexandru cel Bun, 
forțat de turci să li se alăture cu oastea, era gata să 
treacă de partea creștinilor. Se înţelegea deci foarte bine 
că domnitorii români, deși aflaţi în tabăra turcească, 
erau de partea lui Sigismund, dar deocamdată numai 
pe ascuns. 


Înfruntarea celor două oștiri dușmane a avut loc 
înainte de 24 iunie 1432, cînd un protocol din Țara Bir- 
cei arăta pagubele suferite de locuitori. Sultanul atacase 
prin Serbia, în timp ce Sarzi, beglerbegul Rumeliei, îm- 
preună cu Hamza, beglerbeg de Anatolia, pătrunseseră 
prin Țara Românească în Transilvania. Oștile împăratu- 
lui Sigismund n-au putut ţine piept, încît turcii au năvă- 
lit peste tot, pirjolind în calea lor. Nici Aldea n-a putut 
să facă nimic în sprijinul creștinilor, căci se temea mai 
rău de mînia împăratului otoman decît de a lui Sigis- 
mund. Mai mult chiar, a făgăduit să se înfăţișeze sulta- 
nului la Adrianopol?, pentru închinăciune, orișicînd va 
fi chemat. i ` 


Înfruntarea însă nu s-a terminat o dată cu plecarea 
vcievodului român să se închine turcilor, căci Vlad Dra- 
cul, cu ajutorul primit de la braşoveni, a pătruns în Țara 
Remânească, socotind să ia locul neputinciosului domn. 
În locul lui Aldea rămăsese să ţină paza prietenul şi sfă- 
tuitorul lui cel bun, boierul Albu, care nu a vrut 
să-l primească pe Vlad Dracul de stăpîn și s-a încumetat 


! I. Bogdan, op. cit. p. 49—50. 
> Azi Edirne, în Turcia. | 

să-l înfrunte. Norocul a fost de partea boierului din ţară, 
căci oastea lui Vlad Dracul, mai puţină la număr, a fost 
răzbită și abia a scăpat cu fuga peste munte, împrăștiin- 
du-se care încotro. 

Cu multă batjocură le-a scris mai pe urmă boierul 
Albu, brașovenilor: ,,...vă dau de ştire despre voievo- 
dul care l-aţi pus aici, Draculea, cui îi este drag dintre 
voi să-l sărutaţi, căci mai mult n-o să-l vedeţi, că am 
nădejde în dumnezeu că de unde merge nu se va în- 
toarce“l. Cu toate acestea nici brașovenilor nu le fusese 
prea drag Vlad Dracul, căci, de cum au aflat că a fugit 
tocmai la curtea impăratului, au şi pus mîna pe bunurile 
prietenilor lui rămaşi în oraş. În tot. timpul cît a stat la 
curtea lui Sigismund, Vlad n-a contenit o clipă să-l po- 
negrească pe Aldea, ca pe unul ce a închinat ţara tur- 
cilor, lămurindu-i pînă la urmă și pe brașoveni că relele 
ce căzuseră asupra lor tot domnului român se datorau. 
l-au dat brașovenii crezare sau nu, fapt este că pînă în 
primăvara lui 1433 au îngăduit oamenilor lui Vlad să se 
întoarcă, înapoindu-le și ce le luaseră. 

Împăratul însuși, fie lămurit de Vlad în acelaşi fel, 
fie nemaivoind să ţină cu un domn închinat turcilor, 
spunea și el că tot Aldea era cel care-i ațîța pe turci con- 
tra creştinilor, socotindu-l „vînzător“. În van îl mai tri- 
misese Aldea pe boierul Petru Man la curtea împăratu- 
lui, că nici măcar o făgăduială de sprijin n-a căpătat, și 
doar se știa că Sigismund tare mai era darnic în. , fă- 
găduieli! Oricum, murind Alexandru cel Bun, nu mai 
avea de ce să pregete să-l schimbe pe Aldea cu frate-său, 
Vlad. 

Moldova fără Alexandru cel Bun nu-i mai putea 
fi de nici un ajutor, ba mai mult, în cearta ivită între 
feciorii răposatului domn, Aldea a trebuit să-i dea oaste 
lui Ștefan, prin luna mai 1433, ca să-l ajute să-și do- 


1 Al. Vasilescu, op. cit. 


boare fratele, pe Iliaș. Boala a fost însă vrăjmașul care 
l-â doborit pe Alexandru Aldea, şi nu fratele său Vlad, 
cum s-ar crede. Ba unii dintre boieri, simțind o schim- 
bare de stăpîn, s-au şi dat în taină de partea viitorului 
demn. Printre ei, Radu Borcea, Nanu Pascal și alții, mai 
cu seamă dintre foştii boieri cu ranguri sub domnia lui 
Dan al II-lea. 

Dar, pînă să-și sfirșească domnia, Aldea a mai avut 
de îndurat pedeapsa crăiască în 1433, cînd „domnul și 
stăpînul său craiul“ i-a luat ţinuturile Amlaş și Făgă- 
raş, pe care le-a dat în stăpînirea lui Vlad. Pricina fu- 
sese aceea că în anul ce trecuse, pe cînd „Aldea cu oastea 
prăda Transilvania“, făgărășenii l-ar fi ajutat, iar cînd 
au rămas singuri, multe au mai avut de pătimit drept 
răzbunare, încît s-au răsculat. Pînă și această răscoală 
tot în vina lui Aldea a fost pusă, și atunci împăratul, 
tare mînios, a poruncit să fie lipsit de moşiile de peste 
munți... 

Se vedea cît de colo că împăratul îl voia acum pe 
Vlad! I-a îngăduit să bată bani, îmbogăţindu-se și făcîn- 
du-și chiar „o curte“ la Sighișoara, de unde poruncea ca 
un voievod. 

A trecut și anul 1433, fără ca boala să-l răpună pe 
Aldea, spre dezamăgirea dușmanilor. În primăvară, tur- 
cii s-au ivit la pradă către Transilvania, neîndenmaţi de 
nimeni! Şi nenorocirea a fost atît de mare, încît, un an 
mai tîrziu, împăratul s-a văzut silit să-i scutească pe 
brașoveni de biruri. Nici nu mai putea fi vorba de vreo 
împăcare a brașovenilor cu Aldea, în urma zvonurilor 
imprăștiate cu dibăcie de Vlad Dracul. Chiar și cînd le-a 
cerut să-i dea legaţi niște fugari, nici n-au vrut să audă. 

În schimb, prietenia cu bănăţenii n-a fost zdrunci- 
nată, căci, deși bolnav, Aldea n-a pregetat să sară în 
ajutorul lor, înfruntîndu-i pe cavalerii teutoni care fu- 
seseră aduși de Sigismund. Că au fost înfrînţi atunci, cu 

ajutorul lui Aldea, nu mai încape îndoială, întrucit au 
părăsit Banatul de Severin și în 1436 ban era Franc de 
Tallocz, om din partea locului. Ca urmare, legăturile din- 
tre ei au devenit'și mai strînse, răcindu-se cele cu sibienii 
și braşovenii. 

Înainte de 29 iunie 1435, nerăbdătorii au și vestit 
moartea lui Alexandru Aldea, dar domnitorul, biruin- 
du-şi boala, s-a încumetat să călătorească tocmai la 
curtea sultanului, care i-a întărit domnia. Dezamăgit din 
partea creștinilor, voievodul român nu mai putea între- 
'zări liniștea ţării decît sub oblăduire turcească. În aceas- 
tă situaţie pribeagul Vlad a mai așteptat ce a mai aștep- 
tat și, în anul următor, la 5 septembrie 1436, nu s-a mai 
răbdat și a dat năvală în Țara Românească. Nu s-a socotit 
bine, căci turcii, venind în ajutorul domnului bolnav, 
i-au înfrânt oastea, mulţi robi luînd apoi drumurile Ana- 
toliei. 

Abia către sfîrșitul anului, bolnavul s-a topit de tot 
și încă înainte de sărbători închidea ochii pe vecie. Multă 
vreme a fost chinuit de boală, ceea ce a dat prilej tur- 
cilor să intre în țară oricind au poftit, chipurile, ca să-l 
apere de vrăjmași. 

A fost nedreptăţit adeseori și învinuit în multe pri- 
cini pe nedrept, căci în sinea lui se pare că era de partea 
duşmanilor Semilunii. Însă faptul că a închinat ţara tur- 
cilor şi s-a înfățișat sultanului la Adrianopol a fost cən- 
siderat ca o mare umilinţă, și din această cauză i s-au 
tras ponoasele uitării. 


LUMINA DE DUPĂ ASFINȚIT 


Avusese marele și bunul Ștefan, „soarele Moldovei“, 
mai mulţi feciori, care s-au numit Bogdan, Petru, Ale- 
xandru și iar Bogdan, dar pe rînd a cunoscut durerea de 
părinte îngropîndu-i pe Bogdan, Petru și Alexandru. Nu 
s-ar putea spune că n-ar mai fi avut și alţi feciori, dar 
în preajma lui mai rămăsese ultimul, Bogdan, ceilalţi 
fiind răzlețiți prin ţară. Poate că de aceea l-a hărăzit toc- 
mai pe el domniei, așezindu-l în scaun din vreme, alături 
de el. > 
Trebuie să-i fi fost tare pe plac fecioraşul, bătrînu- 
lui domn, și avea de fapt cu cine se mîndri. Doctorul 
venețian Matei Muriano, care venise prin 1508 să ve- 
gheze la căpătiiul lui Ştefan, spunea despre Bogdan că, 
avind 25 de ani, era sfios ca o fecioară, dar puternic şi 
curajos, călcînd pe urmele părintelui său. Ciţiva ani mai 
tirziu, pe cînd ajunsese voievod, alta îi era înfățișarea, 
după cum scriu bătrînii cronicari: „grozav şi orb de un 
ochi“t. Din această pricină, cerînd mîna Elisabetei, sora 
regelui Poloniei, nu a primit un răspuns bun... Căci 


se sumeţise „să arate vecinilor nume bun“, spunea cro- 
? 


i Radu Popescu, Istoria Domnilor Țării Românești, în Cro- 
nicari Munteni, vol. I, Bucureşti, 1961, p. 225—577. 

nicarul Grigore Ureche, și nu se poate ști dacă nu țin- 
tea chiar tronul leșesc, după cum se temea însuși craiul. 
Pierduse ochiul în vreo luptă, semn de neîndoită vite- 
jie şi de mare căutare la un bărbat, deci alta trebuie să 
fi fost pricina că nu l-a vrut odrasla crăiască. 

Încă de pe cînd trăia Ștefan a trebuit tînărul voie- 
vod să-și apere tronul de dușmani, care abia așteptau 
ca bătrînul vultur să închidă ochii pe vecie. Boierii vi- 
cleni, cu Ulea paharnicul în frunte, găsiseră că ar fi 
fost mai bun de domn nevirstnicul Ștefăniță, feciorul 
răposatului Alexandru, fratele mai mare al lui Bogdani. 
Nu că ar fi fost „grozav“ Bogdan, ci pentru că pe Ștefă- 
niță l-ar fi mînuit boierii după poftă. Prinzind Bogdan 
firul urzelii, i-a înșfăcat de grumaz, aducîndu-i la jude- 
cata lui Ştefan, care pe loc a poruncit descăpăţinarea 
viclenilor. 

Aflase Bogdan cam la ce s-ar fi putut aștepta din 
partea boierilor, dar și aceștia își vor fi dat seama că 
nici sub odrasla lui Ștefan nu vor putea răsuila de ca- 
pul lor. Astfel ajunsese singurul stăpîn al ţării cînd 
„Soarele dînd atunci ani de șapte ori o mie și iarăși zece 
și al doilea fiind în curgere, la a doua din calendele lui 
iulie“, după spusele cronicarului Macarie, sau cum zicem 
noi astăzi, la 2 iulie 1504, fu ziua morţii marelui Ștefan. 

Cu un an mai înainte de moarte, vrînd să lase moş- 
tenire fără pricini pentru urmași, Ștefan aşezase pircă- 
labi moldoveni în Haliciu şi Kolomeea, chemînd ca pe 
ziua de 3 noiembrie 1503 să se întilnească solii leșilor 
Şi ai moldovenilor spre a cădea la învoială asupra Pocu- 
ţiei. Nu era pămînt românesc acea ţară, dar îi fusese 
zălogită lui Alexandru cel Bun pentru bani, care nu mai 
fuseseră înapoiaţi Moldovei. În loc de solie polonii au 
trimis oaste, izgonind oamenii lui Ștefan, ba, ca răzbu- 
nare, au pătruns şi în Moldova, prădind și arzind totul 


1 E. Hurmuzaki, Docum., VIII, Bucureşti, 1894, p. 40—43, 

în cale. Domnul de la Suceava, bolnav fiind, nu le-a mai 
putut ieși în întimpinare ca în alte dăţi, iar mai apoi, să- 
vîrșindu-se din viaţă, lui Bogdan i-a rămas în grijă să-i 
pedepsească pe cutezători. | 
Semănînd la fire cu răposatul său tată, chiar în 
toamna anului 1504 a intrat cu oștile în Pocuția, reașe- 
zîndu-i pe moldoveni în orașele” Kolomeea, Tysmienica, 
Czeczybiesy și altelel. Se gindeau îngroziți leşii la vre- 
mile trecute din domnia lui Ștefan, care mare pagubă 
şi rușine le făcuse în Codrii Cosminului. Soarta părea 
să suridă însă vecinilor de la miazănoapte, căci Bogdan 
s-a oprit dintr-o dată din avintul ce-și luase. Spre ma- 
rea lor uimire, a dat înapoi ţinutul ocupat de oștenii 
lui... Ceruse mîna Elisabetei, sora regelui Alexandru?, 
care, bucuros de purtarea lui Bogdan şi nevrind să-l su- 
pere, a dat vina pe mama-soacră; întrucît, chipurile, ea 
n-ar fi vrut să aibă de ginere un eretic și, pe deasupra, 
chior ... Bogdan o fi înţeles că nu te poţi pune împo- 
triva muierilor, dar mai vîrtos cu soacrele, încît a înghi- 
ţit şi a tăcut. De altfel avea el o „doamnă din țară“, nu- 
mită Stana, care prin 1506 i-a căruit primul fecior, pe 
Ștefăniță, iar mai apoi pe Ion, Petrașcu, Petru, Maria, 
Ana şi iar Ana. Cu greu se poate şti ce va fi fost în 
sufletul bietei femei, cînd Bogdan umbla după însură- 


toare pe meleaguri poloneze. A suferit în tăcere și l-a 
iubit și pe mai departe, supraviețuindu-i cu un an. Abia 
feciorașul ei, Ștefăniță, ajuns domn, i-a dat cuvenita 
cinste, înmormîntînd-o la Rădăuţi, în 28 ianuarie 1518, 
şi peruncindu-i frumoasă lespede spre pomenire. Căsă- 
toria cu Elisabeta era însă mai de preţ în ochii voievo- 
dului, căci, făcîndu-se cumnat cu craiul Alexandru al 


1 C, C. Giurescu şi C. D. Giurescu, op. cit., p. 262. 


” Aleksander Jagiello (1501—1506), din 1492 mare cneaz 
al Lituaniei. ~- . 

Poloniei şi cu Vladislav al Ungarieii, care erau frați, 
scăpa ţara Moldovei de poftele celor doi vecini și... alt- 
fel ar fi stat de vorbă între cumnaţi! De cum a aflat că 
muma Elisabetei a murit, în luna august 1505, i-a dat 
răgaz de doliu vreo șase luni, după care și-a trimis din 
nou solii la Lublin, unde se afla regele. Au fost atunci 
logofătul Tăutu, Isac vistiernicul şi Ivanco pisarul, și 
meșteșugită vorbire au avut, că în 17 februarie 1506 au 
căzut cu toţii la învoială să facă nunta. 

N-avem de unde ști dacă și Elisabeta va fi fost 
bucuroasă de această însoţire, dar asta era soarta domni- 
telor în acea vreme. S-o fi mîngiiat zicîndu-și că un 
nepot al lui Radu cel Frumos n-o fi așa de „grozav“ cum 
i se dusese veste, măcar că-i lipsea un ochi. În alte 
pricini nu mai avea cătare, căci i se făgăduia cinste la 
curtea Sucevei cum nu mai avusese nici una dintre 
doamnele Moldovei de pînă atunci. Cit despre partea 
sufletească, făgăduia mirele,să zidească din temelie bise- 
rică papistășească unde-i va fi fost pofta, ba și episcop 
catolic avea s-o slujească. S-a hotărît și ziua de Sîmpe- 
tru, din același an, ca să se întilnească solii leșești cu 
moldovenii, pentru a pune la cale ospăţul de nuntă. Re- 
gele însuși făgăduia să fie de față, ori măcar un mare 
șleahtic în numele lui. Bucuros va fi fost Bogdan de așa 
izbîndă și cu nerăbdare va fi așteptat ziua de Simpetru, 
care cădea pe 29 iunie și la români și la polonezi. Numai 
că a trecut și ziua sorocită, ba chiar și luna lui cuptor 
și solii craiului nu se mai arătau la curtea din Suceava. 
Abia pe 19 august au venit, cu știrea că regele Alexan- 
dru murise, călcîndu-și făgăduiala dată. 

Ce era să mai facă Bogdan? Dăduse Pocuția de 
bunăvoie în schimbul miresei, dar fusese înşelat. I-a 
mustrat pe soli pentru reaua credință a răposatului crai 
şi i-a spăimiîntat că avea să ocupe iarăși Pocuția. Zadarnic 


1! Vladisiav al II-lea (1490—1516). 

s-au mai rugat leșii să-i îngăduie pină aveau să-și aleagă 
un alt rege, că Bogdan nici n-a vrut să audă. Se sătu- 
rase! Avea şi dreptate, așa după cum credea și fratele 
mortului, regele Vladislav, care nu a pus o vorbă bună 
întru domolirea voievodului, deși fusese rugat. Chiar în 
luna următoare, septembrie, oștenii lui Bogdan se aflau 
din nou stăpîni pe Kolomeea, Czeczybiesy și Sniatyn. 
Nu înţelegea să renunţe la mireasă, dar nici la Pocuția. 

Văzînd că n-o scot la capăt cu aprigul voievod, leşii 
au strîns vreo 4 000 de oșteni și la începutul toamnei au 
izbutit să-i izgonească pe moldoveni. Au pierit atunci 
șleahtici de mare faimă, cum au fost fraţii Struss, mulți 
fiind prinşi de Bogdan, care i-a descăpăținat. 

S-a scurs în acest fel şi anul 1506, cu supărări nu- 
mai dinspre partea leșilor. Turcii păreau mulțumiți de 
haraciul dus de logofătul Tăutu cu un an mai înainte. 
Pa, zise bătrînul cronicar Grigore Ureche, că împăratul 
turcesc, de atîta bucurie, văzînd supunerea Moldovei, 
ar fi dăruit solului întreg bănetul, iar logofătul ar fi 
zidit cu ei biserica de la Bălinești!. Mai tîrziu, prin 1507, 
solul venețian la Poartă scria că erau „două Valahii, ai 
căror domni unul da ascultare și altul nu“?. Lesne de 
înțeles că domnitorul Moldovei era acela care nu da 
„ascultare“, căci haraciul era mai curînd un fel de dar 
făcut turcilor ca să fie pace cu ei. În același am, pe la 
24 ianuarie, domnul Moldovei a fost gazda solului cră- 
iesc, István Telegdy, care era în drum spre Cracovia în 
vederea încoronării noului rege Sigismund, un alt frate 
Jagelon. Din partea stăpinului său, l-a rugat atunci Te- 
legdy pe Bogdan să făgăduiască că va da pace leșilor. 
Zadarnic, însă. 


1 Grigore Ureche, Letopiseţul Țării Moldovei, Bucureşti, 
1978, p. 86. 

2 Istoria României, vol. II, Bucureşti, 1962, p. 613. 

3 Zygmant I Stary (1506—1548). 

Către sfîrşitul primăverii, la 28 mai, ungurii și 
polonii, fără să-l poftească și pe Bogdan, s-au sfătuit 
cu privire la soarta Moldovei. Au hotărît ca ea să fie 
închinată numai Ungariei şi datoare să-i fie cu oaste 
dacă turcii s-ar încumeta s-o cotropească. În caz că voie- 
vodul de la Suceava nu s-ar fi învoit, leşii trebuiau să 
dea ajutor ca să fie izgonit din scaun şi înlocuit cu altul, 
credincios creştinilor. Domnul Moldovei „să nu mai facă 
război pentru țări ce nu sînt ale lui“ şi nici să ațîțe pe 
turci ori tătari asupra Poloniei: Făgăduiau cele două 
vecine să apere Moldova de turci, dar nu și de ele însele! 

Bogdan nici nu s-a sinchisit de învoiala celor doi 
fraţi, care nu l-au vrut de cumnat, în schimb se arătau 
tare grijulii de soarta țării sale. Abia de se împlinea 
veacul de cînd alți crai-ai Ungariei și Poloniei hotărau 
la Lublin tot soarta Moldovei, și la fel, fără să întrebe 
pe domnul ei legiuit de atunci, Alexandru cel Bun. Nici 
atunci nu izbîndiseră craii, după cum nici în vremea 
lui Bogdan nu le va reuși nimic. 

Craiul Vladislav era mai blajin la fire și tare temă- 
tor ca nu cumva Bogdan, de supărare, să închine țara 
turcilor, aţițindu-i apoi asupra Ungariei. Ca să-l mai 
îmbuneze, s-a gindit că binevenită ar fi fost o nouă întă- 
rire a stăpinirii voievodului român asupra Ciceului şi 
Cetăţii de Baltă. Nu de alta, dar tot erau moștenite de 
la taică-său, Ștefan, și un act regal ar fi adus aminte 
oamenilor de ceva ce era de fapt... Documentul ieșit 
de la cancelaria crăiască a stîrnit pe Ecaterina P6n- 
grácz, care l-a chemat în faţa judecății pe domnul Mol- 
dovei, ţinîndu-se că Cetatea de Baltă i se cuvenea ei 
după drept. 

Bogdan, care se sumețea să se încuscrească cu craii, 
n-a vrut să audă de asemenea batjocură, să se judece 
cu o boieroaică oarecare, fie ea şi din Transilvania. Nici 
măcar un om de-al lui n-a vrut să trimită în fața jude- 
cătorilor. Desigur, trufia domnului român n-a fost pe 

placul cancelarului Transilvaniei, Pereny Imre, care a 
poruncit să i se poprească domnitorului toată averea din 
Transilvania. Pe deasupra, l-a pus să plătească și 400 de 
florini, pedeapsă că n-a fost de faţă la judecată. Nici 
de astă-dată însă nu i-a păsat lui Bogdan, căci în 1509, 
la Ciceu, pircălab era tot Vlad, omul lui de încredere. 

Multe şi felurite riecazuri se abăteau de la o zi la 
alta asupra domniei. Clevetitorii boieri șușoteau prin 
fundurile iatacurilor, și nu de puține ori chiar sub bol- 
tile caselor domnești, bucurîndu-se nespus cînd dădea 
cîte o năpastă și socotind că din ceas în ceas s-ar putea 
ca domnul să-și fringă grumazul, apucînd ţara la mila 
lor. Bogdan părea însă de oţel, după cum îi erau şi ar- 
mele, și, pe măsură ce vremea trecea, semăna tot mai 
mult părintelui său, spre miîhnirea „hiclenilor“. 

Era o zi fierbinte, a doua, din luna lui cuptor 
1507, şi din vreme se făcuseră pregătiri pentru 
prăznuirea a trei ani de la săvîrşirea din viaţă a bătri- 
nului Ştefan. Pe la cuhnii se scoteau colacii din cuptor, 
umplînd ograda cu mirosul de piine caldă, şi munţi în- 
tregi de colivă cu tot felul de acadele așteptau întru 
pomenirea celui dus. Prin toate bisericile ţării slujba pa- 
rastasului începuse de dimineaţă, pe răcoare, numai în 
cetatea de scaun mai adăstaseră ca să se adune tot noro- 
dul. Străjile se trăseseră mai pe la colţuri umbrite, nă- 
dușind sub cămășile de zale. Deodată pacea% zilei fu 
curmată de copitele unui cal zorit spre cetate de un călă- 
reţ ce se vedea că veste mare purta cu sine, după pra- 
ful și nădușeala amîndurora. Și vestea căzu ca un trăs- 
net: Măria-sa Radu, zis cel Mare, domnul muntenesc. 
pătrunsese cu oaste multă în ţară, aducînd cu dînsul un 
pribeag, Roman-vodă, „os de domn“ şi cu drepturi asu- 
Pra scaunului Moldovei! ` 

Chibzuise bine domnul de la Tîrgovişte socotindu-l 
pe Bogdan încurcat cu „pețitul“ prin Polonia și: semă- 
Dind groază în Pocuția, iar la o zi așa de mare, întreg 

norodul de bună seamă că era îngenuncheat pe la bise- 
rici pentru parastasul fostului domn. Pînă să se dezme- 
ticească lumea, pînă să pună mîna pe arme, izbînda ar 
îi fost de partea lui! Nu-i păsa lui Radu-vodă că prin 
fapta sa întina amintirea fostului voievod, căci acela 
luase în 1481 ţinutul Putnei, rupîndu-l de Țara Româ- 
nească și alipindu-l Moldovei. Sosise ceasul răfuielilor 
și, înscăunîndu-l pe Roman, ţinutul Putnei, ba şi ceva 
pe deasupra ale-lui aveau să fie... 

Se rugase Radu-vodă și mai înainte de îngăduință 
la craiul leșesc să apuce el Moldova și s-o stăpinească 
laolaltă cu țara sa. Nădăjduise că din gilceava șleahti- 
cilor cu Bogdan, aceştia, dorind să scape de aprigul mol- 
dovean, bucuroși ar fi fost să-i facă pe voie munteanu- 
lui. Nu socotise însă înțeleptul voievod muntean că lea- 
hului nu i-ar fi căzut la îndemiînă ca cele două țări 
române să fie una, sub acelaşi domn... Mai apoi s-a 
gindit că, punînd alt domn la Suceava, craiul n-ar fi 
avut pricină de mîhnire, el, Radu, mulțumindu-se numai 
cu ținutul Putnei. 

Socotelile lui Radu se dovediră a fi fost greșite. Bog- 
dan n-a mai zăbovit să asculte slujba de pomenire, ci 
s-a repezit cu oastea, care nu era chiar așa de puţină, în 
întîmpinarea vecinului de la miazăzi. Pe la sfîrşitul lui 
octombrie, în a douăzeci și opta zi, văzind prăpădul făcut 
de oștenii lui Radu în Putna, Bogdan a pătruns și el 
dincolo de malurile Rimnicului, pînă la locul ce se chema 
Retezaţi, de la Movila Caiatei. Dar n-a ajuns oricum 
pînă acolo... A prădat și a ars de amîndouă malurile 
Siretului, stîrnind spaimă şi jale în sufletul bieţilor oa- 
meni de prin partea locului. 

După asemenea isprăvi și de o parte şi de cealaltă, 
oștile s-au oprit faţă în faţă. Se vor fi rușinat ostașii din 
cele două tabere, văzîndu-se cu arma-n mînă în faţa fra- 
tilor lor... Atunci s-a ivit călugărul Maxim, cu barba 
în vînt şi cu crucea în mînă, ca un profet din alte vre- 

muri, înfricoșindu-i pe luptători. Doar și unii și alţii 
aveau aceeași credinţă! Sfinţia-sa nu era de neam prost, 
se trăgea din spiţa despoţilor sirbi și se bucura de mare 
cinste la curtea de la Tîrgovişte, ajungind chiar vlădică. 
Stia el că asemenea lupte între frați nu erau decît spre 
paguba lor, încît i-a mustrat cu vorbe aspre, chiar și pe 
voievozi. Le-a amintit că și unii și ceilalți erau de același 
neam, și se cădea să-și întindă mai curînd mîinile decît 
săbiile. Cum nici oștenilor nu le venea la socoteală a- 
ceastă înfruntare, voievozii au căzut la învoială să se 
împace. Radu a făgăduit despăgubiri pentru stricăciunile 
făcute în Putna, dar Bogdan n-a făcut la fel, căci nu el 
venise cu război mai întîi. Apoi s-au mai supărat cei doi 
vecini prin luna decembrie același an, dar nu s-au mai 
încăierat. 

În primăvara celuilalt an, a murit Radu-vodă cel 
Mare, şi astfel se nădăjduia pace dinspre Milcov. Bogdan 
însă a înțeles că era vorba numai de un scurt răgaz și 
s-a gîndit să nu dea leșilor vreme să se întocmească cu 
oaste asupra Moldovei. Din nou au fost trimiși solii, ce- 
rînd mîna Elisabetei, dar degeaba! Văzînd că n-o mai 
scoate la capăt cu craiul, a cerut să i se facă dreptate 
de către papa Iuliu al II-lea. Nu s-a sfiit că era un eretic, 
și bine a făcut, căci papa pe dată i-a trimis vorbă lui 
Sigismund să ţină făgăduiala răposatului său frate. Nu- 
mai că regele polon era cu gîndul la propria lut nuntă, 
cu fata ducelui de Mecklenburg, și n-avea timp de a 
altota!' 

Mînios, în aprilie 1509 Bogdan a trecut Nistrul! 
înconjurînd Kameniţa, fără s-o cuprindă, și dînd slobo- 
zenie oștirii să prade Pocuția după pofta inimii. Ba, au 


1 Iuliu Marinescu, Bogdan cel Orb, 1504—1517, Bucu- 
reşti, 1910. (Grigore Ureche scrie că la 29 iunie ar fi fost trecut 
Nistrul şi nu în aprilie, cum susține Marinescu. La 6 iulie oşte- 
nii moldoveni erau deja în drum spre casă, şi n-ar fi putut sta 
in Pocuția timp de două luni, fără ca polonii să reacționeze.) 


45 


ajuns cu vrăpădul pină la porţile Lwowului, Bogdan 
insuşi „cind cu sulița în porţi“, după cum spune croni- 
carul. Pe urmă s-au mai domolit, moldovenii, și au în- 
ceput a face cale întoarsă. Pe la 6 iulie au trecut prin 
Rohatin, oraşul nefiind pregătit să aibă oaspeţi nepofiiţi. 
Ostaşii însă n-au ținut seama și, prinzîndu-i pe toţi cei 
ce le-au căzut sub mînă, ba chiar și pe staroste, i-au 
luat cu ei în Moldova. Mare spaimă trebuie să fi fost 
printre cei tîrîți pe drumurile către miazăzi, căci se și 
“vedeau vinduțţi turcilor ca robi. Dar și mai mare trebuie 
să le fi fost uimirea cînd moldovenii le-au dat pămîn- 
turi și locuri de casă, ca să se gospodărească fiecare după 
voie... 

Regele Sigismund l-a trimis în pripă pe Stanislas 
Gorski sol la frate-său, ca să-i amintească de învoiala 
dintre ei şi să-l pedepsească pe Bogdan, care făcuse iar 
război „pentru ţări ce nu erau ale lui“. Însă Vladislav nu 
avea poftă să-și înfunde oștenii prin coclaurile Moldo- 
vei, mai ales că nu se uitase de tot păţania de la Baia. 
A încercat din nou cu buna înțelegere, trimițind doi 
oameni de vază la curtea lui, la Suceava, cu rugămintea 
ca Bogdan să se potolească. 

Zadarnic au așteptat polonezii să le sară ungurii în 
ajutor, că nici vorbă de așa ceva. Bolnav de friguri, 
Sigismund n-a pregetat totuși să poruncească, la 20 iu- 
lie, să se strîngă oaste, sub porunca lui Nicolae Kamen- 
cki, hatmanul coroanei și voievod de Cracovia. Pînă la 
24 august se şi strînseseră vreo 60 000 de oșteni și, soco- 
tindu-i îndeajuns, hatmanul a dat porunca de înaintare 
asupra Moldovei. 

E drept că Bogdan a prădat şi piîrjolit Pocuția, dar 
ce-au făcut leşii în Moldova a întrecut măsura, înspăi- 
mîntîndu-i chiar și pe ai lor. De bucuria izbînzii din 
Pocuția şi încărcaţi de pradă, oștenii lui Bogdan fuseseră 
sloboziți acasă, ca să se bucure în voie, aşa că leșii n-au 
avut nici un fel de întîmpinare. 

Jaful începe la Cernăuţi, continuind la Botoșani, 
Dorohoi, Tărășăuţi, Ştefăneşti şi Hotin, iar călărimea 
ușoară atinge viile Cotnarilor. Cetatea Sucevei au bătut-o 
cu tunurile, dar s-a ţinut tare şi nu s-au încumetat să 
zăbovească prea mult. sub zidurile ei. Nu a avut loc nici 
o înfruntare cu oaste, și hatmanul, temîndu-se de vreo 
capcană sau de vremea rea ce trebuia să vină, a porun- 
cit întoarcerea. Înciudat trebuie să mai fi fost falnicul 
hatman, care crezuse că va îngenunchea pe îndrăzneţul 
domn moldovean ce nu dădea pace. regelui său. Poate că 
de aceea a hotărît „să ucidă bărbaţi, femei, copii şi tur- 
me (...) lucru care nu se obișnuiește“, spunea rușinat 
chiar un cronicar polonezi. Nu așa se purtase Bogdan 
cu prinşii de la Rohatin, dar se vede treaba că hatmanul 
Kamencki era prea însetat de răzbunare. Să fi avut pe 
cineva răpus la Codrii Cosminului, în „Dumbrava ro- 
şie“2? 

În patru octombrie, oștile lui Kamencki stăteau să 
treacă Nistrul, cînd o veste neașteptată căzu asupra lor: 
venea oastea lui Bogdan! Înfioraţi de lupta ce se pregă- 
tea, leşii s-au năpustit spre vrăjmaș. Numai că oastea 
lui Bogdan s-a dovedit a fi fost o mînă de oameni, cu 
care doar un viteaz ca voievodul ar fi cutezat să înfrunte 
60 000 de săbii . . . Lesne de înţeles că moldovenii au fost 
siliți să dea bir cu fugiţii. S-a descreţit pe dată*fruntea 
miniosului hatman, care pe loc a poruncit ca ziua de 
4 octombrie să fie pomenită pe veci cu mare cinste de 
întreg norodul polonez. A trimis cărți către rege, vestin- 
du-i strălucita izbîndă, și, ca să se arate și mai grozav, 


1 Iuliu Marinescu, op. cit. 

2 Cronicarul Neculce spune că, după înfringerea suferită 
de oştile lui Jan Olbrecht la 26 oct. 1497 în Codrii Cosminului, 
Prinșii ar fi fost puşi să are, înjugaţi la plug, şi să semene cu 
ghindă pădurea ce poartă de atunci numele de Dumbrava Ro- 
sie. 

a poruncit descăpăţinarea a 50 de boieri moldoveni, în 
piaţa din Lwow. 

Leșii n-au prea dat crezare laudelor hatmanului, 
căci Bogdan era încă de temut, și, între 1 și 16 noiem- 
brie, solii unguri împreună cu cei polonezi luaseră dru- 
mul Sucevei, pentru împăcare. Pe 22 decembrie, la Su- 
ceava, solii s-au adunat cu cei moldoveni, care nu erau 
alții decît „peţitorii“ ce fuseseră la rege pentru mîna Eli- 
sabetei: logofătul Tăutu, Isac și Ivanco, la care se mai 
adăugase pircălabul Toader, iar după ce au prăznuit Cră- 
ciunul împreună cu leşii, au plecat la Kameniţa, în 29 
decembrie 1509. Trecuseră însă cîțiva ani de cînd Bog- 
dan ceruse mîna Elisabetei. Şi fie că „focul inimii“ s-o 
mai fi domolit, fie că mireasa pierduse din frăgezimea 
tinereţii, dar mai degrabă și-a dat seama voievodul că 
pofta lui de a se inrudi cu regii era prea păgubitoare 
pentru țară, încît a lăsat dezlegare solilor lui să dea cu- 
vîntul înapoi leșşilor. Poate aceasta să fi fost şi pricina 
că foarte curînd, la 17 ianuarie 1510, împăcarea a fost 
făcută, De Pocuția, însă, n-avea de gînd să se lepede cu 
atita ușurință ca și de mireasă. 

La Kameniţa s-a hotărit ca fiecare să dea de știre 
celuilalt în caz de primejdie, Sigismund se învoia să-l 
găzduiască pe Bogdan dacă ar fi fost nevoit să pribe- 
sească. Neguţătorii erau slobozi să treacă dintr-o parte 
în cealaltă fără de nici o supărare, iar dacă s-ar fi iscat 
vreo pricină, aveau să ceară judecată dreaptă, moldove- 
nii la Halici și Kameniţa, iar leşii la Cernăuţi, Hotin și 
Soroca. Cam la acestea s-au învoit, dar mai rămăseseră 
niște lucruri... 

În Polonia găsise adăpost un domnișor, Petru, ce se 
dădea „os de domn“ şi rivnea la tronul Moldovei. Bog- 
dan ceruse să-i fie dat pe mînă, ori să fie descăpăținat 
în faţa solilor lui, cum făcuseră și în vremea lui Ștefan 
vodă. Însă, de la acea întîmplare leşii au tras învăţă- 

minte: după uciderea domnișorului, Ștefan-vodă s-a fà- 
cut şi mai cutezător. 

N-au căzut la învoială nici cine să plătească pagu- 
bele de pe urma luptelor, căci, de la Liov și pînă la Su- 
ceava, mare era jalea pe capul bieților locuitori. Cît des- 
pre stăpînirea Pocuţiei, s-a hotărît ca să fie rugat Vladi- 
slav să judece cui i se cuvenea. S-au legat să fie de faţă 
ia judecata craiului, la Buda, taman în ziua hotărită, 
şi cine va lipsi să piardă judecata. 

În 7 februarie 1510 castelanii Krupski și Tomicki, 
ca soli ai regelui, au luat jurămîntul lui Bogdan, după 
care, la 20 februarie, boierii Toader, Ivanco şi Luca au 
luat jurămînt lui Sigismund, faţă de curteni. Mai apoi, 
moldovenii au înapoiat prăzile, cu osebire cele de la Ro- 
hatin, şi leşii au slobozit prinșii de la Nistru. 

Se părea că buna înţelegere luase locul vrajbei din- 
tre cele două ţări vecine. În luna aprilie, solii moldoveni 
aşteptau nerăbdători sosirea polonezilor, așa după cum 
fusese învoiala de la Kameniţa. Dar degeaba, căci lip- 
seau cu bună știre. De ce? Craiul polon îi ceruse fratelui 
său o judecată părtinitoare: Pocuția să fie dată pe vecie 
Poloniei și Bogdan să nu se mai atingă de ea; pribeagul 
Petru să rămînă în Polonia, ca zălog de bună purtare 
din partea lui Bogdan; prinșii polonezi ce căpătaseră pă- 
mînt în Moldova să fie trimiși pe la casele lorede unde 
au fost luaţi, iar despăgubirea s-o plătească Bogdan... 
Insă Vladislav a socotit îndelung, cerînd și povaţa sfet- 
nicilor, după care a hotărît așa: mai întîi, să se alcătu- 
iască un sfat de unguri, poloni şi români, care să chib- 
zuiască bine asupra Pocuţiei, căci prea greu era ca o 
singură minte să hotărască după dreptate; pribeagul Pe- 
tru să fie izgonit din Polonia; prinșii să fie slobozi să se 
intoarcă sau nu, după cum îi va fi voia fiecăruia, și nesi- 
liți să fie; despăgubire să nu plătească nimeni, paguba 
fiind de amiîndouă părţile. 

Judecata ieşise mai bună pentru Bogdan după voin- 
ţa lui Vladislav, căci frate-său prea poftea să se facă 
stăpîn peste Moldova. La rindul său, regele Poloniei, de- 
loc încîntat de judecata de la Buda, n-a vrut să ştie de 
ea și a trimis solie la Suceava, învoindu-se cu Bogdan 
pentru un hotar vremelnic cu Pocuția. 

Nu prea avea încotro domnul Moldovei, primind în- 
țelegerea cu leșii, fiindcă dăduse de alt necaz. Beti Ghi- 
rei, feciorul hanului, a pătruns cu ceambulurile lui și, 
de la Orhei pînă în Dorohoi, a pustiit totul, mai rău ca 
lăcustele. E drept că nu s-a bucurat mai apoi de pradă, 
fiind ucis de o săgeată bine ţintită, însă paguba a rămas! 
Poate că s-ar mai fi întors tătarii la luptă, dar primiseră 
veste că nogaii de pe Volga îi loviseră la ei acasă, în Cri- 
meea, fiind astfel zoriţi să-și apere sălașurile. I-au biruit 
atunci crîmlenii pe nogai, izgonindu-i, și de bucurie... 
s-au năpustit asupra Lituaniei! Pe la începutul lui sep- 
tembrie, tocmai cînd se pîrguiseră bucatele, un ceambul 
de vreo 60 000 de tătari a năvălit și în Moldova. 

Bogdan nu-i aștepta, ştiindu-i pe undeva departe, 
pe meleaguri litvane, încît aceştia au prădat nestinghe- 
riți, cărînd după ei și vreo 74 000 de robi. La vadurile 
Nistrului, boierul Corpaciu cu vreo mje de viteji strînși 
în grabă au îndrăznit să le amintească tătarilor că nu 
fuseseră în ţara nimănui. Au pierit vreo 700 din ei, 
lăsînd numai învăţare de minte pentru cei ce au stat cu 
mîinile în sîn, privind cum tătarii își cărau robii fără 
de nici o sminteală. 

S-a înspăimîntat rău craiul Vladislav de prăpădul 
făcut de tătari și s-a gîndit să-l roage pe cneazul Mosco- 
vei să-i ajute şi el pe creştini, lovindu-i pe la spate pe 
tătari, cînd ar mai fi plecat după plean. Bogdan a cerut 
să-și alăture și el soli la Moscova, ca să aducă acasă bru- 
ma de lucruri ce mai rămăseseră după moartea surorii 

sale Olenat. Sigismund însă nici n-a vrut să audă de.o 
asemenea solie care să treacă prin ţara lui. Se afla pe 
atunci în mare dușmănie cu moscalii, pentru stăpînirea 
Lituaniei, dar nici încredere n-avea în solii lui Bogdan. 
Bănuia că pe ascuns s-ar putea înţelege cu cneazul Mos- 
covei, contra Poloniei. Nu le rămînea moldovenilor decit 
să se apere singuri de năvălirile tătarilor, cel mult cu 
sprijin de la vecinii. dinspre asfinţit și miazănoapte. Ba- 
rem de le-ar fi fost una voinţa, dar. ... l 

Cînd tătarii pîrjoleau Moldova, prin august 1510, 
regele Vladislav a poruncit saşilor 600 de călăreți şi 100 
de sulițaşi în sprijinul lui Bogdan (nici măcar cît oame- 
nii boierului Corpaciu). Saşii s-au pregătit pe îndelete 
şi au ajuns în Moldova vreo 200 de pedestrași... dar 
abia în anul celălalt, prin primăvară! Noroc că tătarii 
n-au mai adăstat pe meleagurile moldovene... 

La rîndu-i, regele Sigismund poruncise celor 4 000 
de oşteni, ce-i avea în Pocuția, să-l sprijine pe domnul 
român (cu cîtă uşurinţă se strînseseră 60 000 cînd fusese 
vorba de jefuirea Moldovei!). Dar și aceștia s-au arătat 
a nu fi prea lămuriţi dacă Bogdan avea nevoie de ajutor 
sau nu, fiindcă nici nu s-au clintit cîtă vreme tătarii își 
făceau de cap în Moldova. Iar după ce au pustiit totul 
și au plecat, la ce bun să mai fi intrat în Moldova pe 
urmele lor? Ei ce-ar mai fi jefuit, cîtă vreme ceilalți 
lăsaseră în urmă numai cenuşă? a 

Sigismund l-a vestit pe Bogdan că o solie tătărească 
ce fusese la Cracovia îi ceruse îngăduința să ocupe ei 
Moldova. Neprimind, el voia să-i arate voievodului cît 
de mult îl îndatora (deși mai bună treabă ar fi făcut 
dacă i-ar fi urnit pe cei 4 000 de ostași). A înțeles însă 


1 Olena era fiica lui Ştefan cel Mare cu prima soţie, Ev- 
dochia. Măritată cu țareviciul Ivan, fiul lui Ivan al III-lea, 
cneazul Moscovei, a murit în închisoare, în Rusia, la 18 ian. 
1505, (apud C. C. Giurescu şi D. C. Giurescu, op. cit., vol. II, 
P. ). 

Bogdan că regele nu i-a îngăduit pe tătari ca să nu aibă 
asemenea vecini care ar fi putut ușura turcilor trecerea 
spre Polonia. Or, ţara Moldovei era o stavilă în calea 
turcilor! 

Încă din primele luni ale anului 1511 necazurile au 
început să se arate din nou. În februarie, cu multă jale, 
a fost coboriîtă în gropniţa de la Putna muma voievo- 
dului, Maria Doamna, fiica lui Radu cel Frumos. Mai 
apoi, vremuri de primejdie începuseră să se arate din- 
spre Chilia, aflată în stăpînirea turcilor. Certindu-se cu 
tatăl său Baiazid al II-leat, unul dintre fiii lui, Selim, a 
fugit tocmai la gurile Dunării, unde s-a împrietenit cu 
Mengli Ghirei, hanul Crimeii, devenindu-i și ginere. Îm- 
preună au hotărît să încerce înlăturarea sultanului și, 
ca să-i cîştige pe tătari, li s-a îngăduit să prade, cînd le 
va fi voia, Moldova, Ungaria și Polonia. Începutul îl 
făcuseră chiar în vara lui 1510, în Lituania și Moldova. 

În 1511, Selim şi socru-său au ocupat Cetatea Albă, 
după care, dintr-o dată, s-au întors către stepele ruseşti. 
Neîncrezător în tătari, Bogdan și-a dus oastea de către 
„apa Nistrului, la apărarea marginii“, cum avea el să 
scrie lui Baiazid al II-lea prin septembrie același an2. 
La vremea culesului, ca de obicei, tătarii s-au ivit în Mol- 
dova, poftind să strîngă bucate și robi. 

De astă-dată nici ungurii nici leşii n-au mai luat 
cu ușurință lucrurile, și Vladislav a poruncit ca 800 de 
ostași, adică jumătate din oastea lui de la Oradea, să 
treacă munții împotriva tătarilor. Ei trebuiau să se ală- 
ture oștenilor lui pan Stanislas Lanczkoronski, staroste 
de Kameniţa, pan Jan Tworowski, staroste de Podolia și 
altor şleahtici?. Mare noroc au avut crîmlenii că au fost 
atacați din nou de nogai și n-au mai apucat să se bată 

1 Baiazid II (Veli) 1481—1512. 

2 C. C. Giurescu, şi C. D. Giurescu, op. cit., p. 264. 

3 Iuliu Marinescu, op. cit. 

cu oastea creştinească, dacă nu cumva norocul va fi fost 
de partea creştinilor ... Au lăsat „culesul“ pentru anul 
celălalt, dar nici atunci n-au fost mai norocoși, căci cei 
vreo 20 000 de tătari ce apucaseră calea către Polonia au 
fost opriți de oastea regelui la Wisnewecz și, puși pe 
fugă, din nou au rămas fără plean. 

Bogdan i-a trimis pe dată scrisoare de laudă lui Si- 
gismund, pentru biruința asupra tătarilor, dar regele, 
mînios, aspră mustrare a făcut solilor, că stăpînul lor nu 
i se alăturase cu oaste. Domnul român se aţinuse pe 
margini ca să nu-l supere pe Selim, cu care tocmai era 
pe cale să se înțeleagă să fie pace. Regelui nu i-a fost 
pe plac și a căutat să-l ațîțe pe Neagoe Basarab să sară 
asupra Moldovei, numai că înțeleptul domn nu s-a luat 
după îndemnurile regești. 

De grele vremuri aveau parte bieţii moldoveni, care 
mai de care dintre vecini poftind să le aducă întunericul 
unei stăpîniri străine. Te și miri cu ce se mai hrăneau, 
atît era de răscolit și pîrjolit pămîntul. Luminoasele vre- 
muri ale domniei lui Ștefan începeau să pălească, și nu- 
mai bărbăţia și vitejia lui Bogdan-vodă ar mai fi putut 
să le ţină cît de cît, din care pricină nu avea deloc 
odihnă aprigul voievod. 

Ieșindu-i din cap „fumurile de mărire“, „și-au luat 
doamnă din ţară“, dar nu pe Stana, care-i făcuse atîţia 
copii, ci pe Nastasia. Nu era una și aceeași cu „Anasta- 
sia Doamna“, mama lui Petrui, tot fecior de-al lui Bog- 
dan, ci o alta, care a murit în 12 octombrie 1512, fiind 
înmormîntată la mănăstirea Dobrovăț. Cealaltă Anasta- 
sia a murit abia în 1558, la 2 mai. 

Selim, pribeagul de la Chilia, ajuns sultan?, deşi 
făcuse pace cu Bogdan, n-a fost împotrivă ca tătarii să 


1 Ajunge domn sub numele de Alexandra Lăpuşneanu 
În anii 1552—1561 şi 1564—1568. 
? Selim I Iavuz (cel aspru) 1512—1520. 

prade Moldova în 1513, așa după cum făgăduise pe cînd 
se afla fugar. Prin 1511, Sigismund îi scria fratelui său 
că moldovenii pribegeau în Polonia din pricina haraciu- 
lui ce trebuia plătit turcilor. Poate că în acel an o fi 
cerut domnul mai mulți bani, ca să-i dea turcilor, să-i 
poată ţine în loc. Alţii spun că în 1513 ar fi închinat 
țara, căpătînd de la sultan în scris drepturi pe care și 
unii și alţii ar fi trebuit să le păstreze cu sfinţenie. Că 
n-a fost așa mai tirziu, se ştie, dar în vremea domniei lui 
Bogdan turcii și-au ținut făgăduiala dată, îngăduindu-i 
însă pe tătari să nu lase răgaz moldovenilor să-și tragă 
sufletul. 

Înţelegînd Vladislav marea primejdie pe care o pre- 
găteau turcii, mai cu seamă pentru Ungaria, i-a cerut 
fratelui său ca împreună să pornească contra lor, înainte 
ca ei să se întărească. Sigismund însă nici n-a vrut să 
audă, spunînd că dacă ar pleca împotriva turcilor tăta- 
rii l-ar fi lovit prin coaste, ba chiar și Bogdan li s-ar îi 
putut alătura. 

Nu avea încredere craiul leșesc în credința lui Bog- 
dan, deși pe faţă se arătau prieteni. Chiar în 1513, la 
21 iulie, la nunta lui Bogdan-vodă cu domnița Ruxan- 
dra, copila lui Mihnea-vodă cel Rău, craiul i-a trimis în 
dar blănuri de sobol şi zibelină. Poate că era bucuros că 
văduvul domn uitase de soră-sa, Elisabeta, luînd pe alta! 


Nu mult după nuntă, au intrat din nou tătarii în 
țară (de bună seamă că nu fuseseră poftiţi la ospăț!). Ca 
de obicei, au ars totul în calea lor, pînă la Iași, unde au 
dat foc tirgului. Încărcaţi de. plean, s-au tras peste Nis- 
tru nesupărați de nimeni. A fost mare uimirea, căci, 
după plata haraciului la turci, Bogdan se socotea cruțat 
și de către tătari. Era totuși ruşinos că năvalnicii călă- 
reți ai stepelor au putut prăda ca la casă pustie, ceea 
ce l-a făcut pe Grigore Ureche să adauge de la sine că 

i-au lovitu Bogdan-vodă cu oaste proaspătă și au scos 

tot pleanul de la dînșii“, firește, tot la apa Nistruluit, 

înrudirea cu neamurile lui Mihnea-vodă a iscat su- 
părare în sufletul lui Neagoe Basarab, care în 1514, către 
sfîrşitul iernii, trimise oaste cu un domnişor, Trifăilă, 
pribeag venit de prin părţile transilvane și rivnind la 
scaunul lui Bogdan. Socotise domnul muntean că în iar- 
nă oastea moldovenească nu era gata de luptă, obişnuin- 
du-se ca numai peste vară să dea năvală tătarii. Bogdan 
vodă le-a ieșit în întîmpinare oștenilor lui Trifăilă „la 
pod din jos de Vaslui“, la 27 februarie, şi, prinzindu-l 
pe pribeag, l-a scurtat de cap ca să nu mai aibă cu ce 
gîndi la domnia Moldovei... 

Multe s-ar mai putea povesti despre ,„Bogdan-vodă 
cel Orbu şi Grozav, feciorul lui Ştefan-vodă cel Bun“, 
căci datorită lui a dăinuit Moldova după moartea mare- 
lui voievod. A fost, așa cum spunea cronicarul, „ca un 
stejar, în toate părţile priveghia ca să nu se ştirbească 
țara ce-i rămăsese de la tată-său“. Că a vrut tare mult 
să se înrudească cu făloșii crai ai vremii, nimeni nu i-0 
poate lua în nume de rău, căci spre binele Moldovei ar 
fi fost. Luptele destul de multe, petrecute în vremea cît 
a domnit, nu lui i s-au datorat, că nu era să lase ţara 
de izbelişte. Şi atunci, „nu cu puţină laudă pentru lu- 
crurile cele vitejeşti ce făcia“, a stat cu cinste, în fața 
neprietenilor şi multe lucruri bune a făcut. 

Mai spune bătrînul Grigore Ureche că „s-au pristă- 
vitu în anii 7025 aprilie 18 din în ceasul cel dintîi al 
nopții în tîrgu în Huşi“. Socotind pe vremurile noastre, 
anul morţii 1517, cu părere de rău putem spune că abia ` 
dacă avea vreo patruzeci de ani cînd i s-a curmat firul 
vieţii. 


cit 1 Gr. Ureche, op. cit., p. 93; vezi şi Iliu Marinesca, op.. 

O POVESTE CU ȘI DESPRE OLTENI 


Vestitul neam al Craioveştilor îşi trăgea obirşia din 
cele mai îndepărtate vremuri, de mult uitate. Pe vremea 
lui Laiotă-vodă Basarab, în sfatul domnesc era bogatul 
boier Neagoe de la Craiova, Strehăianul, cum i se mai 
zicea, după numele moşiei. Avusese acel bătrîn boier 
patru feciori, tot unul și unul, viteji şi falnici. Barbu, 
cel dintii născutul, la mare cinste fusese la domnia mă- 
riei-sale Io, Vlad-vodă, zis Călugărul, dar și la Io, Radu 
voievod, zis „cel Mare“, şi se înţelege că prețuit a fost şi 
la curtea nepotului său, Neagoe Basarab. Ceilalţi trei, 
Pirvu, Danciu (Gogoașe) și Radu nu rămăseseră mai 
prejos, faima vitejiei şi înțelepciunii lor ridicînd la mare 
cinste neamul boierilor de la Jii. 

Iată însă că Mihnea-voievod, zis „cel Rău“, care a 
stat în scaunul domnesc din aprilie 1508 și pînă în ia- 
nuarie 1510, n-a mai suferit pohfalat oltenilor, dar nu 
s-a încumetat nici să-i doboare pe faţă. Vrăjmași de-ai 
craioveştilor și pizmuitori pe cinstea și cinurile” boie- 
rești dobîndite de ei s-au găsit destui, mai cu seamă în 
părțile de la răsărit de Olt, şi cu ei s-a socotit Mihnea 


1 Miîndrie (arh.). 
> Ranguri (arh.). 

vodă să uneltească pe ascuns. Nu s-au lăsat prostiţi ol- 
tenii cătînd la vorbele mieroase ale lui Vodă, care făgă- 
duia să nu le facă nici o nevoie. S-au făcut a-l crede, dar, 
în taină, care cu ce-a putut s-au tras frumușel peste 
Dunăre, în ţara turcului, în sangeacul de Nicopole. 

Acolo stăpîn era Mehmed beg, feciorul lui Ali beg 
Mibaloglu, care se ţinea a avea prin vinele lui sînge 
de-al Basarabilor și care mereu era cu un ochi deschis 
spre Țara Românească, poftind-o pentru sine. Nu știau 
oltenii gîndurile cele ascunse ale pașei, căci poate n-ar 
fi legat acel mare prieteșug cu el. Dacă vor fi știut, 
atunci, nevoiţi să-și găsească adăpost de urgia dom- 
nească, au tăcut și s-au făcut că turcii le sînt pe plac. 

Cu adevărat prăpădul lumii a fost pe meleagurile 
dintre Olt, Dunăre și munte, căci, minios din cale afară 
de fuga boierilor, Mihnea-vodă le-a ars satele, tăind 
și ucigînd pe cîți din neamul craiovesc a putut prinde. 
Ba le-a ars și casele sătenilor nevinovaţi, știindu-i una 
cu stăpiînii lor, „iar popilor le-a tăiat nasul“, necutezînd 
să-i ucidă, și cîte şi mai cîte alte grozăviil. .. 

Au stat la sfat boierii fugari cu Mehmed beg și 
s-au dumirit că nu mai încăpea împăcare cu aprigul 
domn vărsător de sînge. Bună ar fi fost după mintea lor 
o schimbare de domnie cu cineva de „os domnesc“, dar 
cu îngăduinţă faţă de neamul lor. Mihnea trebuia izgo- 
nit! 

Căpăţind bun sfat şi sprijin de la pașă, pribegii au 
întocmit o oaste şi n-au mai adăstat împrimăvărarea, ci 
în plină iarnă, la începutul noului an 1510, au purces 
către ţară. Găsiseră şi voievod trebuincios, aşa cum îl 
poiteau ei, pe Vlăduţ, un flăcăiandru ce abia împlinise 
vreo 16 ani, dar era fecior de-al răposatului Io, Radu, 
zis „cel Mare“. Poate să fi avut judecată copilărească co- 


1 C, C. Giurescu şi C. D. Giurescu, op. cit., p. 224—225. 

conul, dar mai multă nu-i era de trebuinţă, căci craio- 
veștii aveau destulă minte să judece în locul lui.. 

Luat pe negîndite, Mihnea-vodă a dat fuga la prie- 
-tenii lui sibieni, cu gînd să tocmească ceva oaste. În Tara 
Românească rămăsese, în așteptarea ajutorului de peste 
munţi, Mircea, feciorul voievodului, pe care tatăl său îl 
așezase în scaun alături de el în. 1509, ca împreună să 
domnească, cum se obişnuia. 

___ În fruntea oastei boierilor olteni se afla nepotul 
Neagoe, care se dovedise a fi cel mai sîrguincios la izgo- 
nirea domniei. Într-o noapte de februarie, pe cînd ză- 
pada așternută ascundea zgomotul de copite al cailor, 
Neagoe cu oștenii lui a cuprins mănăstirea Cotmeana, 
unde se ascundea Mircea-vodă. Trezit din somn de o 
slugă, buimac, Mircea a scăpat cu fuga, sărind pe fe- 
reastră desculț și dezbrăcat, cu mare rușine. N-avea de 
ales decît fuga spre munte, la Sibiu, căci de cădea în 
mîinile lui Neagoe. . 


În acest fel s-a liberat scaunul tării, în care a fost 
așezat Vlăduț-vodă. Și, așa după cum e datina, toți cei 
prigoniţi de vechea domnie au dat fuga la mila celei 
noi. Boierii olteni, cinstiţi la fire și cu credinţă la împli- 
nirea făgăduielilor, s-au ţinut la scaunul domnitorului, 
care a chemat în sfatul domnesc pe marele ban Barbu, 
pe marele vornic Danciu și pe Pîrvu, care, deşi fără dre- 
gătorie, era ţinut la mare cinstel. 


Țara începu a fi rînduită şi apărată de Vlăduţ-vodă, 
dar cu mintea Craioveştilor, care au stat cu arma în 
mînă la încercările unor „domnișori“2, dar au pus și 
mintea la treabă spre buna chivernisire. Mai întîi, în 17 
august 1511, la Dridih, împreună cu boierii săi, Vlăduţ 


1 Nicolae Stoicescu, Dicţionar al marilor dregători din 
Tara Românească şi Moldova, sec. XIV—XVII, Bucureşti, 1974, 
p. 46—47. 

2 Pretendent la tron. 

vodă a scris carte craiului unguresc Vladislav, făgăduin- 
du-i credinţă și prietenie, îndatorîndu-se să-l vestească 
de primejdie turcească, dacă s-ar fi ivit. A dat îngădu- 
ință neguțătorilor de peste munți să vie în țară ca și pînă 
atunci, neavînd a se teme de nici o sminteală. 

Treaba părea binevenită, că tare mai avea nevoie 
de liniște biata ţară... Dar, așa cum s-a cam întîmplat 
Ge multe ori, cînd era pace şi linişte la hotare, pizma și 
zavistia s-au cuibărit la curtea domnească. Cumnatul 
voievodului, boierul Bogdan din Popeşti, i-a șoptit la 
ureche cum că auzise ceva zvonuri, că Neagoe ar fi um- 
blat pe la turci să apuce domnia pentru sine. Tot pe a- 
tunci şi Selim, fecior de-al lui Baiazid al II-lea, trăgîn- 
du-se la Chilia, plănuia răsturnarea tatălui său, ca să-i 
ia locul. Vlăduţ a socotit că, legîndu-și soarta de a tină- 
rului surghiunit, ar fi scăpat de „prietenia“ turcilor de 
la Dunăre, cu toate că marele ban Barbu Craiovescu l-a 
sfătuit:să se ferească de o asemenea ispravă. 

Probabil și din aceasta să se fi tras cearta lui Vlă- 
duţ-vodă cu boierii olteni, căci ziceau unii că ar fi um- 
blat domnul să-l ucidă pe marele ban... Poate că şi ur- 
zelile lui Neagoe, date pe față, au supărat domnia, căci 
prin ultima lună a anului 1511 craioveştii s-au tras din 
nou la Mehmed beg. N-au adăstat acolo mai mult ca o 
lună, şi în „ghenarie văleat 7020“, adică în 1512, oștile 
lor l-au luat pe nepregătite pe Vlăduţ-vodă, prinzîndu-l 
lîngă cetatea Bucureștilor, la Văcărești. 

Pe lespedea ce acoperă mormîntul tînărului voievod 
la mănăstirea Dealu, scrie că Neagoe l-ar fi descăpăținat 
pe Vlăduţ, la 23 ianuarie, după ce s-a dat o luptă. Dar 
Piatra de pe mormînt nu spune că prea tînărul domn 
a fost înjunghiat la grumaz, asemenea unui pui de găină, 
„Sub un păr“, împroșcînd cu sîngele lui zăpada din jur. 
Și doar vrusese şi el binele țării, nădăjduind s-o mai slă- 
bească din strinsoarea turcească. . . 

Pare-se că și lui Neagoe i-ar fi părut rău de uci- 
derea săvirşită, căci, înscăunîndu-se în locul lui, a porun- 
cit slujbă de iertăciune, cu  vlădici și sobor de pregiji. 
Oare nu cumva și strălucita zidire de la Argeș va fi fost 
ridicată gindindu-se în adincul sufletului la cel ucis? 
Cine poate ști? 

Ajungind domn al ţării, Neagoe Basarab s-a încon- 
jurat pe dată de toți unchii şi verii ce-i mai rămăseseră 
în viaţă, stirnind nemulţumirea boierilor de peste Oit. 
Însurat cu Elena-Despina doamna, fata lui Iovan Bran- 
covici din spița despoțţilor sîrbi, nu s-a lăsat mai prejos 
și s-a dat drept fecior al lui Basarab cel Tinăr. Că tatăl 
lui va fi fost acel „„Țepeluș-vodă“, cum i se mai spunea, 
ori boierul Pîrvu Craiovescu, mai greu de ştiut, dar mu- 
mă-sa era sigur din neamul boierilor din Oltenia. 

A rînduit ţara Neagoe-vodă, a ţinut cu asprime în 
friu și pe boierii nemulțumiți, iar pe turci cu vorbe 
meșteșugite şi daruri, căutînd să facă pace şi linişte. În- 
telep s-a dovedit voievodul, cirmuind cu vrednicie țara, 
îngrijindu-se de hrana trupului, dar și de cea a sufle- 
tului. Învățăturile sale filosofeşti, lăsate în scris către 
fiu-său Teodosie, au ajuns pînă în zilele noastre, s29- 
rind faima voievodului. Se gîndea el să povățuiască pe 
cel dintii născutul Teodosie, care avea să-i urmeze în 
scaun, cum să păstreze țara neștirbită, așa cum i-o va 
lăsa el moștenire. 

Mai avusese măria-sa și alți copii, pe Petru, Ioan și 
Anghelina, care i se prăpădiseră din pruncie, rămintad 
numai cu Teodosie şi surorile acestuia, Stana şi Ruxan- 
dra. Erau crude copilele, dar din vreme se şi învoise cu 
domnul Moldovei ca atunci cînd Ștefăniță, coconul dom- 
nesc, avea să mai crească şi el, să-şi aleagă pe una din 
fete, doamnă a Moldovei să-i fie. Care i-o plăcea. . . 

Nu terminase de chivernisit ţara și treburile fami- 
liei, cînd moartea cea nemiloasă l-a luat pe Neagoe-vodă 
dintre ai lui, în ziua de 15 septembrie 1521. Jale mare a 

cuprins toată ţara, clopotele glăsuind trista veste și che- 
mînd la slujba de îngropăciune ce avea să fie în acea 
minunată ctitorie de la Argeş. De față au fost mulţi oa- 
meni, și vlădici și clerici și mireni, şi cu toţii au lăcri- 
mat, unii poate de bucurie, cîntîndu-i la căpătii „veşnica 
pomenire“. . - aa a | 

Durerea cea mare şi adevărată au simţit-o numai ai 
lui, şi mai vîrtos plăpîndul fecioraş Teodosie. Părăsindu-l 
Neagoe-vodă, greua povară a domniei pe umerii lui că- 
zuse! Învăţase el de la tătiîne-său că nu se cădea să te 
arăţi înlăcrimat ca muierile, în fața norodului, cînd ești 
domnul țării... și dacă nu, va fi avut grijă marele ban 
Preda să-l povăţuiască și să-l îmbărbăteze. Îi rămînea o 
mamă destoinică, unchii și tot neamul oltenesc în spri- 
jin. .. În faţa mulţimii, slobod era plinsul pentru Stana, 
ori Ruxandra, surorile lui mai mici, dar el... avea să-și 
ostoiască amarul în taina iatacului, după aceea... 

Cam aşa a poftit dumnealui, marele ban, să se în- 
țeleagă bine, de către toţi ce trebuiau să audă, murind 
Neagoe-vodă, țara avea domn pe Teodosie-vodă și... 
neamul craiovesc! Tocmai de aceea s-au ridicat pe dată 
boierii de prin părţile Buzăului, care, împreunîndu-şi oş- 
tile cu ale boierilor ce fuseseră fugari prin Moldova, s-au 
pornit asupra noii domnii. Găsiseră şi ei pe Dragomir, 
zis „Călugărul“, şi, ca să se încredințeze tot nozodul că 
era viță domnească, i-au zis Vlad-vodă!. 

Atunci, în pripă, marele ban Preda n-a putut a- 
duna întreaga oaste a ţării, ci numai pe cei rămași cre- 
dincioşi domniei, care s-au dovedit a fi puţini la număr. 
Infruntarea s-a petrecut la Tîrgovişte, şi marele ban și-a 
dat viața ca să-și apere nepotul, dar degeaba. Prevăzător 
insă, Preda trimisese încă dinaintea luptei olăcari după 


1 În unele lucrări este numit şi Radu-vodă (vezi Horia 
Ursu, Domnia lui Ștefăniță vodă, Zece ani din istoria politică 
N Moldovei, Cluj, 1940), dar este vorba de unul şi acelaşi pre- 
endent. 

grabnic ajutor de la prietenul său Mehmed beg. Acesta, 
care numai atita aştepta, n-a întirziat prea multă vreme 
și, lovindu-l pe Dragomir cu ai lui răzvrătiți, tot la Tîr- 
govişte i-a înfrînt. A fost prins cutezătorul „Vlad-vodă“ 
şi dus în obezi la Nicopol, socotind paşa să-l ţină la în- 
demiînă pentru mai tîrziu. l 

Au înțeles gîndurile sangeac-beiului și boierii craio- 
vești, iar comisul Radu Bădica l-a lămurit cu vorbe meş- 
teşugite că mai de folos ar fi fost pentru prins să fie 
scurtat de cap, ca să nu mai aibă pe ce purta coroana în 
viitor. S-a învoit Mehmed beg, dar mai apoi, fără să 
ceară încuviințarea. cuiva, a îngăduit oștenilor lui să 
prade prin țara Buzaelor, drept răzbunare pentru moar- 
tea „bunului său prieten“ Preda Craiovescu. Multe fete 
şi feciori legaţi în funii au împînzit atunci drumurile 
împărăției turceşti, spre tîrgurile de robi... Și 'toate se 
petreceau sub ochii neputincioşi ai craioveştilor! 

Mehmed beg însă nu s-a sinchisit de prietenii care-l 
chemaseră în ajutor, ci, plăcîndu-i țara, a hotărît să nu se 
mai întoarcă acasă. L-a poftit pe Teodosie-vodă să se 
ducă să-și îngrijească de sănătate în locuri mai calde, şi 
l-a trimis pe malurile Bosforului, apoi a început a-și 
așeza subași! prin satele și tirgurile țării. Socotea că 
Înalta Poartă nu ar fi putut avea ceva împotrivă dacă 
ar face din Kara Iflak? un paşalic. 


Uneltirile pașei la Istambul au fost aflate numai- 
decît şi de capuchehaile3 domnești de acolo, care pe dată 
au trimis veste în țară de cumplita primejdie. Nu mai 
era vreme de pierdut, şi craioveștii au înţeles că numai 
o împăcare, fie ea și vremelnică, între toți românii ar 
mai îi putut scăpa țara de așa năpastă. Domn de ţară 
s-ar mai fi găsit, ca Vladislav, nepotul lui Vladislav al 


1 Slujbaș otoman. 
> Țara Românească (lb. turcă). 
3 Reprezentantul voievodului la Poartă. 

Ii-lea, numai că se afla tocmai la turci, şi prieten cu ei. 
Mai bun ar fi fost feciorul lui Radu cel Mare, numit tot 
Radu, cel cu moşia la Afumaţi, dar și acesta era pribeag, 
prin Transilvania, încă necutezind la scaunul părintelui 
său. 

Prin ianuarie 1522 a sosit în ţară şi vestea săvirșirii 
întru cele veşnice a șubredei mlădiţe basarabe, sărma- 
nul Teodosie-vodă, stingîndu-se ca o lumînare printre 
străinii. Nu mai aveau vreme de ales şi cu toţii au căzut 
la învoială ca Radu să le fie domn. Sprijinit de țară 
și cu oaste transilvană, Radu de la Afumaţi i-a lovit pe 
turci la Gubavi și Stefeni pe Neajlov, punîndu-i pe fugă, | 
dar fără să-i poată izgoni din ţară. Mehmed beg şi-a 
adunat oastea risipită şi, prin aprilie, după lupta de la 
Clejani, l-a silit pe Radu să apuce din nou calea "peste 
munţi2?. 

Vreme de mare cumpănă se abătuse asupra bietei 
țări, căci în tot restul anului înfruntări fără număr au 
avut loc între viteazul Radu și turcii lui Mehmed beg, 
care nu se dădeau duși. Nu așa au vrut craioveștii, ca 
țara să ajungă cîmp de bătălie, cu mare pagubă și 
moarte, şi mai ales s-au temut că Radu nu va fi vrednic 
să apuce domnia. Pe de altă parte, padișahul, văzînd îm- 
potrivirea românilor de a trece sub oblăduire turcească, 
a trimis pe Vladislav al III-lea, ce se afla în preajma sa. 

Sultanul era pe acea vreme Soliman3, cărdia creş- 
tinii i-au zis „Magnificul“ şi care a avut minte să nu 
şi-i ridice pe români în cap cînd el avea gînduri de cu-: 
cerire a Ungariei, după ce în 1521 ocupase cetatea 
Belgradului. N-avea lipsă de răzmeriţă și ceartă între 


Carpaţi și Dunăre tocmai atunci, mai tîrziu, cine știe... 


1 Vezi Horia Ursu, op. cit. ' 

2 Manole Neagoe, Viteazul Radu de la Afumați, „Maga- 
zin Istoric“, nr. 6 (99), 1975, p. 2—6. . 

3 Suleyman Kanuni (legiuitorul) 1520—1566). 

Astfel, după 4 aprilie 1523, în scaunul domnesc s-a 
așezat Vladislav al III-lea, iar boierii olteni, mulţumiţi 
ori ba, au dat fuga la scaunul domnesc, spre marea bu- 
curie a voievodului, care nădăjduia în credinţa puterni- 
cilor boieri. Bucuria era numai pe față, căci într-ascuns 
nu avea gînd curat față de ei. Marele ban avea pe mină 
prea multă oaste, primejdioasă adesea pentru domn, în- 
cît Vladislav s-a socotit să-l lipsească de ea, numindu-l 
mare postelnic. Zicea el că în acest chip îi putea avea 
veșnic În preajmă pe cei dragi inimii lui. Marele ban 
şi-a dat seama unde ţintea domnul și, mînios, s-a tras 
la moșiile de peste Olt, împreună cu toate neamurile lui. 
Prin septembrie, era gata și oastea cu care s-a îndreptat 
asupra domniei. În cele din urmă, venind vremea aspră 
a iernii, Vladislav, care fusese crescut pe malul Bos- 
forului, nesuferind frigul s-a hotărît să plece mai către 
miazăzi, dacă nu cumva l-or fi biruit răzvrătiții olteni, 
căci prin noiembrie nu mai era în scaun. Găsiseră cra- 
ioveştii om în loc, şi tot „os domnesc“, dar din neamul 
lor. Era comisul Radu Bădica, pe care l-au făcut stă- 
pinul țării. Scria la 15 ianuarie 1524 noul domn, către 
brașoveni, că el a primit să se suie în „scaunul părin- 
telui său“ numai fiindcă aceasta fusese voința țării, de 
aceea nici cei de peste munți n-ar mai fi trebuit să-l 
sprijine pe fratele său, Radu de la Afumaţi, ţara avînd 
domn legiuit de pofta eit. 


Radu Bădica a trimis apoi vorbă de pace și la turci, 
ca să nu fie pricină de supărare că apucase el domnia. 
Credea că aceștia nu aveau să afle de cartea lui prea 
prietenoasă către braşoveni, dar turcii și-au dat seama 
că boierii craioveşti, oricît li s-ar fi arătat de prieteni, tot 
împotrivă le-ar sta dacă vor să ocupe Țara Românească. 
Pe faţă s-au arătat bucuroși de înscăunarea „prietenu- 
lui“ lor, Radu Bădica, şi l-au poftit să le iasă în întîm- 


1 C. C. Giurescu şi D. C. Giurescu, op. cit., p. 234. 

pinare la Giurgiu, unde aveau să-i trimită steag de 
domnie şi vreo 300 de oșteni să-i fie în ajutor. 

Oricită minte o fi avut Radu Bădica, vorbele mie- 
roase ale turcilor l-au prostit, oprindu-l să vadă limpede 
gindurile lor. Cu puţini curteni, s-a grăbit să-i întil- 
nească la Giurgiu, dar și ei s-au zorit să-l întîmpine cu 
iataganul. Apoi „turcii, de înadtă ce au tăiat pe Bădica 
şi pe boieri, s-au întors îndărăt la Giurgiu și au trimis 
capul şi alte capete la Poartă, iar trupul lui Bădica l-am 
luat domnia mea însumi și m-am dus domnia mea la 
mănăstirea Dealului şi l-am îngropat acolo“l, scria Radu 
de la Afumaţi către braşoveni, căci tocmai intrase şi el 
cu oaste în ţară, apucînd iarăși domnia. 

Că „au tăiat turcii pe Bădica“ nu e de mirare, dar 
că Radu însuși a luat trupul descăpăţinat, îngropîndu-l 
cu cinstea cuvenită, poate să dea de gindit. Este ade- 
vărat că mortul îi fusese frate după tată, dar prea se 
dușmăniseră ei pînă aci. Mai curînd era vorba de 
o încercare a pribeagului domn de împăcare cu craio- 
veștii. 

N-a mai fost vreme de împăcare, căci, venind pri- 
măvara, domnul din vara trecută, Vladislav al III-lea, 
stătea gata să sosească în ţară, pentru a o stăpîni pe 
timpul călduros. Trei ani la rînd a făcut așa, că soarta 
lui a fost să nu-l apuce vifornița pe meleagurile ţării 
sale. Într-adevăr, şi în mintea urmaşilor n-a rănits decît 
ca un „voievod de vară“ ce a tot încurcat domnia lui 
Radu de la Afumaţi, pînă în 1525. Fiindcă de fiecare 
dată aducea cu sine oștiri turcești şi pagubă, pe bună 
dreptate ţara a răsuflat ușurată cînd nu s-a mai auzit 
de el și fără părere de rău l-a dat uitării. 

Ce-ar mai fi putut face craioveștii? Aflase toată 
lumea că Radu Bădica nu fusese de partea turcilor, 
după cum tot neamul lor nu s-ar fi lepădat de țară pen- 


1 Ibidem. 

tru nimic în lume. Pe turci însă nu i-au mai putu amăgi, 
astfel că după luna august 1525, cînd Vladislav a fost 
izgonit, s-au învoit cu domnia lui Radu de la Afumați. 

Deosebindu-se la judecată de ușuraticul „voievod 
de vară“, Radu s-a dumirit că fără boierii olteni domnia 
nu s-ar fi putut ține. Și-a mai zis voievodul că și cre- 
dința craioveștilor se dovedise întotdeauna statornică, în 
afara turcilor. S-a socotit deci să se înrudească cu ei, 
luînd de nevastă pe Ruxandra, copila cea mică a răpo- 
satului Neagoe-vodă, mîniindu-l foc pe Ștefăniță ai Mol- 
dovei, dar împăcîndu-i pe craioveşti. 

Din toată povestea aceasta cu olteni, se vede treaba 
că cei înșelați au fost turcii, care nădăjduiau că boierii 
craioveşti își vor vinde ţara. .. Tîrziu şi-au dat ei seama 
că prietenia oltenilor nu ţintea decît să împiedice un 
pașalic pe plaiurile românești. 


DOMNIE VIFOROASĂ 


Aerul înmiresmat de aburul pămîntului răscolit tre- 
mura de dealuri pînă hăt-departe, către munţii cu cuş- 
mă de omăt. În albastra zare ai fi putut zări Ceahlăul, 
piatra de temelie a ţării, căci numai în zile senine. se 
putea vedea atît de departe, şi așa era și ziua de 21 apri- 
lie a anului 1517. Ţăranii se apăsau cu osîrdie pe coar- 
nele plugului, îndemnindu-și dobitoacele din jug. Era 
primăvara în toi, fiindcă trecuse demult și „a berzelor* 
şi „a mieilor“, iar munca la cîmp nu suferea zăbavă. 
Pretutindeni domnea aerul călduţ și molcom, cum numai 
în Țara de Sus a Moldovei se mai putea afla. 

Deodată liniştea firii a fost spartă de tînguirea clo- 
potului cel mare de la Putna. Înfiorați, plugarii “ştiau că 
nu vestea primejdie tătărcască ori leşească, ci era o che- 
mare spre închinăciune în faţa măriei-sale Bogdan-vodă, 
care era adus spre veşnică odihnă alături de oasele pă- 
rintelui său. Răposase după o scurtă şi grea suferinţă, la 
curţile domnești de la Huși, lăsînd cu limbă de moarte 
să fie îngropat la Putna. Vestea străbătuse ţara în lung 
şi în lat, iar monahii sfintei monastiri începuseră slujba 
cuvenită, după datina strămoșească. 

Către seară, de după o cotitură a drumeagului s-a 
ivit cernitul alai. În frunte, un gospodar vînjos, în albe 

veșminte țărănești, de sărbătoare, purta pe umeri pra- 
porul ţării, la care fusese legată o broboadă neagră. În 
urma lui, cu mersul lor molcom, trei perechi de boi 
albi ca omătul, cu ștergare legate la rădăcina coar- 
nelor, trăgeau carul mortului. Un car din cele mai grele, 
cu totul acoperit de scoarţe și velințe scumpe, sub care. 
miîini de muiere grijulie îndesaseră perne de puf, ca să 
nu simtă adormitul hirtoapele drumului. Racla cu ră- 
mășițele pămiîntești era deasupra, la vederea tuturor. 
Pe unde trecea întristatul convoi, poporenii își lăsau 
pe dată treburile și, descoperindu-se, făceau cîte o cruce 
mare și evlavioasă, plecîndu-și capetele în faţa morții. 
Babele şi chiar muieri mai tinere se aşterneau pe bocit, 
ca la orişicare mort din sat, şi nu o dată lacrimi mari și- 
roiau din ochii unor bărbaţi zdraveni ce-și aminteau de 
luptele lor alături de răposatul. În urma carului, în ĉa- 
rîte, călări și pe jos, veneau boierii cei mari, curteni și 
ostaşi, tîrgoveţi și oameni de rînd, alcătuind un şir ce 
se pierdea vederii. | 

În fața porților sfintei ctitorii s-au oprit cu toții, 
apoi racla purtată pe umeri de feciori de boieri tineri 
şi făloși a fost dusă cu mare grijă în biserică și așezată 
în dreptul altarului. Aici a mai fost priveghiat încă două 
zile și două nopți la rînd, arzîndu-i lumiînări de ceară 
frumos mirositoare, smirnă şi tămiie, cum se cădea unui 
mort de vază. La ceasul sorocit, soboare întregi de pre- 
oți, monahi și monahii, s-au adunat în jurul mortului 
să-i cînte de îngropăciune. Mulţintea mirenilor s-a aple- 
cat cuviincioasă, cind sub bolta bisericii a răsunat glasul 
arhiereului ,„... odihneşte doamne pe robul tău, Bog- 
dan“... 

Boierii cei falnici, cu bărbi pînă în briu și sprijiniți 
în toiag, lăsau să pice cîte o lacrimă, așa după cum se 
cuvenea. Îşi ziceau ei, în adîncul sufletului, că viaţa-i 


1 Călugări si călugărițe. 

trecătoare. .. şi îşi aminteau că tot la fel îl duseseră la 
groapă pe tatăl răposatului, numai că pe atunci erau mai 
în putere. Închipuindu-și că, murind Ștefan, aveau să 
răsufle uşurați, s-au înşelat! Acuma era rîndul celor mai 
tineri să nădăjduiască și ei, poate cu mai mult noroc. 
Alţii se gîndeau cu plăcere la praznicul ce avea să vină, 
la vreo vînătoare plănuită sau la vreun ochi de codană, 
dar cu toţii se arătau smeriţi la înfățișare. 

„Erau şi suflete cătrănite cu adevărat, precum al 
doamnei Stana, care suspina între. cei doi copii ai ei. 
Ştefăniţă şi Petrişor. Primul să tot fi avut vreo 13—14 
ani, iar celălalt abia de se săltase din pruncie. Îl jelea 
sărmana pe răposatul ce fusese tatăl copiilor ei. În afară 
de cei doi, ceilalți se stinseseră de timpuriu din viaţă. 
Plingea cu icneli, fiindcă-i secase fîntîna lacrimilor -de 
atîta plîns şi se uita cu multă jale la chipul acela „gro- 
zav“ şi galben ca o turtă de ceară. Ei îi fusese drag! Ştia 
prea bine că şi alte femei se împărtăşiseră din dragostea 
fostului domn, zămislindu-i prunci împrăștiați pretu- 
tindeni. Erau știuți coconi domneşti și Petru al Anasta- 
siei şi unul Alexăndreli, cu frăţiori mai mici, ca Ștefan 
și Iliaș şi. .. dar cîţi vor mai fi fost, căci mulți muriseră 
din fragedă pruncie. Se găseau și ei prin preajma mor- 
tului, împreună cu mamele lor, ori fără, dar ce-i păsa? 
Nici nu-i cunoștea... Şi nu s-ar fi cuvenit să le poarte 
pică, fiindcă nici ea nu-i fusese soaţă legiuită lui Bog- 
dan-vodă. Lumea însă o cinstea ca pe o văduvă de domn. 

„Fie-i ţărina ușoară!“ murmura fiecare dintre cei 
ce aruncau bulgăruși de pămînt peste cel ce fusese co- 
borît în gropniță. Apoi, cu un răbufnit, greaua lespede 
s-a aşezat peste. țărîna afînată, strivind sub ea viorele și 
brîndușe, aruncate de miîini iubitoare. 

"Praznicul și pomana s-au ţinut chiar în ograda sfin- 
tei monastiri, pe mesele de lemn, la care se prăznuia și 


1 Alexandru Cornea, domn al Moldovei (1540—1541). 

hramul. S-a mîncat și s-a băut întru pomenirea mortu- 
lui, mai întîi cu sfiiciune, apoi cu risete și voie-bună, 
mai cu seamă către sfîrşitul ospățului. Așa era obiceiul 
la toți românii, și zic unii că-l moșteniseră de la stră- 
bunii daci... 

Pe urmă, boierii mai nevolnici s-au urcat în răd- 
vane, iar cei mai în putere au sărit în șa, luind drumul 
Sucevei, cetatea de scaun a ţării. Acolo urma să se ho- 
tărască cine le va fi domn, şi de trebuinţă era să fie de 
faţă, ca să nu se facă vreo pripeală și nepotrivire. Înce- 
tul cu încetul, s-au adunat „toate bărbile“ la sfat. Unii 
boieri au pomenit de Petru, feciorul Mariei Răreșoaia 
din Hirlău. Doar întreaga Moldovă știa că focoasa mu- 
iere multă patimă stirnise bătrinului Ștefan, în tinere- 
ţea lui, iar Petru era rodul dragostei lor, acum bărbat 
în toată puterea! Alţii şi-au amintit și de pribeagul Ce- 
tină, care de drept tot Ștefan se numeal, ca și părintele 
său, dar care se pripășise în depărtări, pe la seraiul 
sultanului. Atunci, bătrinul portar al Sucevei, hatmanul 
Luca Arbore, după ce ascultase cu luare aminte, a tușit 
în barbă, semn că avea a spune ceva. Toată lumea a 
amuţit, poftindu-l să vorbească, vestită fiindu-i înţelep- 
ciunea. A zis apoi bătrinul că, dacă ar fi după mintea 
lui, mai nimerit ca Ștefăniță, feciorul răposatului, nici 
că mai putea fi altul. Nu pentru că el i-a fost dascăl şi-l 
ştia de pe cînd sugea ţiță, nu, doamne fereşte! El pof- 
tea, ca şi ceilalți de față, numai binele Moldovei, care 
numai de la Ștefăniță ar fi putut veni! Ce dacă era prea 
mic? Epitropi s-ar fi găsit, slavă domnului, și, dacă n-avea 
băiatul decît mintea de copil, ei, mintoşii boieri, datori 
ar fi fost să gîndească în locul lui, ca țara să meargă 
bine... 

Bine a mai prins momeala cu epitropia boierilor, 
fiecare gîndindu-se pe dată la sine și mai cu seamă se 


1 Ştefan Lăcustă, domn al Moldovei (1538—1540). 

arătară bucuroşi că scăpau de mina cea aspră a lui 
Bogdan. Vulpoiul de Arbore a știut să-i îmbrobodească 
pe toţi şi într-un gînd au fost ca Ștefăniță să le fie domn. 

Vestea a umplut de bucurie mai cu seamă inimile 
plugarilor, care nădăjduiau să fie şi la domnia lui Ște- 
fan cel Tînăr așijderea ca şi la a bătrînului. Dar se ve- 
dea şi îngrijorare. . . Fi-va vrednic să ducă, pe umerii lui 
de copil, greaua povară a domniei? 

Gindurile acestea nu erau și în mintea tiînărului 
voievod, care a stat cu semeţie în fața bătrînului vlă- 
dică Teoctist, să-l ungă cu mir, ca pe împărații Bizan- 
tului de odinioară. Epitropii, în frunte cu hatmanul Ar- 
bore, îi țineau deasupra creștetului coroana prea mare 
deocamdată pentru el, şi mîndru se ținea auzind soborul 
psalmodiind pe slavonește „vrednic este!“ ... Voievodul 
fusese înveșmîntat în mătăsuri și brocarturi, ţesute cu 
fir de aur, horbotai de pe piept și mîneci fiind adusă, de 
neguţători lioveni, tocmai din ţara frîncilor, din Flandra. 
De la moscali erau blănurile scumpe de samur și zibe- 
lină, ce căptușeau mantia și cușma domnească, iar pie- 
trele nestemate, aurul şi argintul fuseseră cumpărate cu 
bani grei de prin părţile Levantului. Așa se înveșmîntau: 
și împărații cei bătrîni de la Constantinopol, iar domnii 
Moldovei nu se lăsau mai prejos. .. 

În măreața lui înfățișare, domnul s-a arătat mulți- 
mii, care a strigat din toată inima „Întru mulți ani să 
domnești, măria-ta!“, iar puscile din turnurile cetăţii 
și-au slobozit încărcăturile în slava cerului. Dintr-o gă- 
letușă de argint, măria-sa a aruncat un pumn de arginți 
asupra norodului și, în strigăte de bucurie și urări de 
viață lungă, a reintrat în casă, spre a primi închinarea 
boierilor țării. 

Tare mulțumiți mai erau bărboșii, pe cînd se aple- 
cau să sărute mînuța de copil a domnului, întrecîn- 


1 Dantelă. 

du-se în cele mai mieroase și lingușitoare vorbe și cu 
toții jurîndu-i credință veșnică. A urmat, firește, ospățul 
domnesc. Pe ulițele tirgului fuseseră ridicate mese de 
lemn, ca la nuntă, nenumărate butii de vin fiind lă- 
sate la mîna tirgoveților și prostimii. Ici-colo, cîte un 
bou întreg se frigea la jăratic, dar mai mulţi erau ber- 
becii, care sfiriiau în frigări uriaşe. Pentru gusturi mai 
alese se rumeneau și mieluți fragezi, ba chiar și vînat 
înaripat. Ospăţul însă n-a ţinut prea mult, întrucît era 
vremea numai bună de muncă, așa că după două zile 
s-a stins cu totul, rămînînd doar cite un chefliu să sfo- 
răie în praful uliţelor. 

Toate cele mai înainte povestite se vor fi petrecut 
aievea, căci așa era datina la înscăunări, înmormîntări, 
botezuri ori cununii, pe întreg cuprinsul românesc. Nici 
un martor nu s-a încumentat să ne povestească, încît 
nu putem decît să ne închipuim cum era rostul vieții în 
vremea junelui Ștefan, „dei gratia dominus et waiwoda 
regni Moldaviae“î. Ca să nu-l încurce cu marele Ștefan, 
cronicarii i-au zis „cel tînăr“, iar mai tirziu Ștefăniță, 
şi numai Barbu Delavrancea l-a zugrăvit ca nimeni altul, 
asemuindu-l unui vifor abătut asupra Moldovei. Să-i 
zicem, aşadar, Ștefăniță, căci viforoasă i-a fost numai 
domnia, în grelele și cumplitele vremi de atunci.. 

Era atita pace şi liniște la hotare, cum nu mai avu- 
sese biata țară de lungă vreme. Se vesteau semne bune 
de belşug pentru bieţii moldoveni, încît un cronicar, 
vorbind de moartea lui Bogdan, zicea că... „după aceea 


a fost voievod sau domn fiul său, Ştefan, în vremea că- 
ruia țara a fost în pace din toate părțile“?. Se vede însă 
că numitul cronicar va fi murit după ce a scris, fiindcă 


! „Prin graţia lui dumnezeu, domn și voievod a! ţării 
Moldovei (lat.). 


? I. Bogdan, Cronicile româno-slave, Bucureşti, 1959, 
p. 183. 

nu mai mult de un an şi ceva a fost linişte și pace în 
timpul lui Ștefăniță-vodă. 

Sfatul domnesc rămăsese același ca în vremea wä- 
posatului său părinte, adăugîndu-i-se hatmanul Luca Ar- 
bore, postelnicul Cozma Șarpe și pan Isac, care de fapt 
ţineau În mînă frîiele țării. Prin luna lui decembrie, 
chiar în primul an al domniei, boierul Luca Cârje s-a 
înțeles la Vilna cu craiul Sigismund să fie pace între 
cele două ţări vecine, Ștefăniță-vodă fiind numit de rege 
într-un act ,„magnificul domn Ioan Ștefan, voievod al 
țării Moldovei“i. Către primăvară, un alt document, 
semnat de rege la Cracovia, arăta cîtă grijă vădea leahul 
pentru moldoveni și domnitorul lor. 

Mai pe urmă, în 4 mai, solii leşilor au poposit la 
Hiîrlău, unde au căzut la învoială cu moldovenii să is- 
călească o înţelegere de pace veșnică. Se îndatorau să se 
sprijine unii pe alţii, ba, dacă regele Ungariei și al Po- 
loniei ar fi pornit contra turcilor, domnul Moldovei ori 
fratele-său, Petre, i-ar fi însoţit cu toată puterea oastei. 
S-a hotărît din nou slobozenie pentru neguţători, să 
poată merge unde le-ar fi voia, plătind legiuita vamă, 
Ca și pînă atunci. Pricinile urmau să fie înfățișate sta- 
roștilor de Cernăuţi, Hotin, Camenița și Galiţia?. Mai 
hotăriseră tot atunci să se întrajutoreze împotriva tă- 
tarilor și să se vestească de orice primejdie dinspre turci. 

Bună treabă făcuseră boierii epitropi, dacă nu va fi 
fost chiar cu știrea domnului... Numai că au prins tă- 
tarii de veste de legămîntul făcut împotriva lor și s-au 
gîndit să le încerce hotarele. Era pe la începutul lui au- 
gust 1518, cînd oamenii toropiţi de arșița verii se pre- 
găteau să secere. griul pentru pîinea trebuitoare. peste 
iarnă. Tătarii aveau și ei nevoie de griu și mei și orz și 


1 C. C. Giurescu și C. D. Giurescu, op. cit., p. 268. 
> Ibidem. eeo z 

ovăz şi. . . robi, căci, plecaţi mereu după pleanit, nu avea 
cine să le muncească ogoarele. De cîțiva ani se nărăvi- 
seră „la cules“, ba prin Moldova, ba prin Polonia, ba 
prin stepele răsăritene, şi de mare folos le fusese mulți- 
mea, de robi ce însoțea carele cu pradă, la întoarcerea 
acasă. | 

Albu-sultan? din Perekop s-a adunat cu Timiş, Bi- 
caz şi alți mirzaci? şi, săltindu-se în șeile cailor, au dat 
chiot, plecînd cu oamenii lor spre ţara Moldovei. Alt 
ceambult a luat drumul Poloniei, urmînd să se reîntîl- 
nească acasă, care cu ce avea să apuce pe unde mergeau. 
Ajungînd la apa Nistrului, s-au strecurat pe furiș, ca să 
nu-i simtă străjile moldovenilor, şi, mergind pe locuri 
pustii, au dat de apa Ciuhrului, un pîrîu care ducea 
pînă în inima Moldovei, spre a se vărsa în Prut, din sus 
de Ștefănești. Cum nimeni nu i-a simțit, ca un trăsnet 
din senin au pălit tîrgușorul Șerbanca, de pe malul drept 
al Prutului5. Prinși pe negîndite, bieții oameni au fugit 
care încotro au văzut cu ochii, numai să scape cu viață 
și slobozi. Rămași stăpiîni, tătarii şi-au făcut de cap, 
jefuind şi dînd foc după pofta inimii. Se părea că nimeni 
n-avea să le stea împotrivă, domnul ţării fiind un co- 
pil... dar n-a fost chiar așa! 

Întîmplarea a făcut ca tocmai atunci să se afle la 
Hirlău vornicul Țării de Jos, Petrea Carabăţ, venit cu 
oastea la vedere, după cum era datina. Auzind de tă- 
tari, vornicul n-a mai stat pe gînduri. Cu îngăduința 
domniei, ori ba, s-a repezit într-un suflet pînă la, Prut. 
Zoriseră toată noaptea, pe răcoare, și la revărsatul zori- 


1 Pradă (arh.). 

2 Spre deosebire de turci, la tătari titlul soprem de sal- 
tan se adăuga după nume, neavînd semnificaţia de stăpîn sua- 
prem. | 

3 Căpetenie. 

1 Grap. 

5 Horia Ursu, op. cit. 

lor, într-o luni, 9 august, au dat peste tătarii care-și 
dormeau fără grijă somnul cel dulce de către ziuă. De. 
spaimă, s-au înghesuit cu toţii către mlaștinile Ciuhru- 
lui, în dreptul satului Costeşti, împotmolindu-se. Acolo 
a început vornicul cu „giosenii“ lui să-i „secere“ pe ne- 
poftiții oaspeţi. Așa i-a găsit, cînd s-a făcut ziua de-a 
binelea, şi oastea domnească, avind în frunte pe însuși 
Ștefăniţă-vodă. Au lăsat tătarii tot pleanul și robii, dar 
mulţi dintre ei şi-au lăsat chiar ciolanele prin mlaștinile 
Ciuhrului. Au fost prinși Timiș și Bicaz, vestiții mirzaci, 
ale căror isprăvi erau povestite în corturile tătărești, la 
vreme de seară... Albu-sultan, lovit greu la cap și 
plin de sînge, ajutat de cîțiva tovarăși credincioşi, abia 
de a mai putut scăpa, laolaltă cu ce mai rămăsese din 
ceambulul său. Mare noroc a avut să treacă Nistrul, hăi- 
tuit cum era de oștenii moldoveni. În toiul bătăliei, îl 
zărise pe flăcăiandrul ce rotea cu dibăcie paloșul printre 
tătari, şi n-ar fi crezut că era însuși voievodul ţării, de 
n-ar fi avut pe el cămașă de zale și arme scumpe și 
panaș la coif. Nu era copil cum se auzise, ci bărbat în 
virtute... Oricum, rana primită la cap avea să-l facă: 
pe mirzac să țină minte multă vreme rușinea pățită în 
Moldova. 

N-au ajuns bine la sălașurile lor, cînd au început a 
bate ciinii, vestind alţi nou-veniţi, la fel de zdrenţuiţi și 
însîngeraţi, dar mai ales rușinați şi cu mîinile goale. Erau 
tovarășii lor, care păţiseră în Polonia ca și ei în Moldova. 
Ba se mai auzise că vreo 3 000 de leşi s-ar fi aflat și la 
Costești, dar se poate să fi existat vreun alt sat cu nume 
asemuitor, mai către Polonia, că la Prut n-ar fi avut 
cum ajunge la vreme. Dacă însă vor fi fost, atunci era 
semn de mare îngrijorare, căci pe viitor leşii cu moldo- 
venii ar fi stat oricînd împotriva lor, şi de unde ar mai 
fi apucat bucate?! Nădăjduiau însă că Pocuția avea să 
învrăjbească din nou cele două neamuri, încît tot nu s-au 
apucat de plugărit... 

Că s-a purtat ca un adevărat bărbat voievodul, nu 
mai încape îndoială, căci înapoindu-se la Hirlău „ș-au 
luat luiș doamnă“, ne zice Grigore Ureche. Nu se știe 
dacă va fi fost frumoasa armeancă Șerbega! ori alta. 
A încercat el mai apoi să se însoare cu o fată a craiului 
leşes =, şi craiul și boierii moldoveni s-au spăimintat să 
nu se petreacă din nou lucrurile ca la domnia răposatului 
Bogdan, Ștefăniţă-vodă nu s-a arătat atît de pătimaș, ' 
încît fără părere de rău s-a lipsit de cinstea de a se în- 
rudi cu regii, mai ales că nu avea poftă să lase Pocuția 
ca dar de nuntă socrului său. S-a ajuns din nou la jude- 
cata regelui Ungariei. 

Murise blindul Vladislav și în locu-i venise fiul 
său? la fel.de cumpănit. Noul rege și-a dat seama că 
pentru ţara lui numai românii puteau fi o stavilă de nă- 
dejde, din Moldova și pînă în părţile bănăţene. Ștefă- 
niță şi Neagoe erau domnitorii români de dincolo de 
munți, dar şi la Caransebeș judele Nicolae Castruț, mai 
apoi Ion Bocoşniţă, la Timișoara voievozii Darcu, Voian, 
Vlad şi Vlasie, sau voievozii Bolia și Moga de la Șiria, 
tot români erau3. Însuși comitele Bartolomeu Dragffy, 
căruia i se mai zicea Birtoc, din neamul lui Dragoș-vodă 
se trăgeaf. Îi prețuia mult regele şi le răsplătea credinţa, 
cum făcuse în mai multe rînduri cu Ladislau Racoviţă, 
sau cu Ludovic și Ladislau Fiatul5. 


Pe vremea cînd Bogdan fusese chemat în judecată 
de Ecaterina Pongracz, cum am văzut, un nemeș, Ioan 
Desewffy, se găsise să meargă la pîrcălabul Ciceului să 


1 B, P Hasdeu afirma că lon-vodă cel Viteaz ar fi fost 
fiul lui Ștefăniță cu armeanca Şerbega. 

2 Ludovic al II-lea (1516—1526). 

3 E. Hurmuzaki, Docum. Il, nr. CCXXV, București, 1891, 


p. 512 şi urm. 
1 Nicolae Iorga, Istoria Românilor din Ardeal şi Ungaria, 
vol. I, Bucureşti, 1915, p. 125. - 


* E. Hurmuzaki, op. cit., p. 309, subsol. 

ceară satul Sinmărghita, ca fiind de drept al lui. Pircă- 
labul moldovean nu numai că l-a ocărit, dar s-a mai şi 
oțărit la el cu sabia, de a fugit nemeșul cu mare spaimă, 
lipsindu-se de toate. Murind Bogdan-vodă, s-a socotit ne- 
meşul că moștenitorul va fi mai cumsecade, dar n-a mai 
cutezat a merge la Ciceu, ci s-a plins drept la voievodul 
Transilvaniei. Acesta, sumeţindu-se a fi mare judecător, 
a pus şi el poprire pe bunurile domnului Moldovei aflate 
în Transilvania, dar fără spor, pentru că regele a porun- 
cit să nu i se facă nici o pagubă lui Ștefăniță-vodă. Pre- 
țuia mult prietenia vecinului de la răsărit, dar şi voievo- 
dul de la Suceava avea să-l ajute, după cum se va vedea. 

În toamna anului următor, 1520, veste mare s-a 
auzit, cum că sultanul Selim s-a săvârşit întru Alah, locul 
lui fiind luat la 28 septembrie de Soliman, care dintru 
început s-a apucat să chivernisească ţara şi legile ei. În- 
cepuseră să nădăjduiască unii că multă vreme avea să 
fie pace dinspre turci, după cum se vestea înțelepciunea 
noului padişah. 

Rău s-au mai înșelat! N-a trecut bine anul de la în- 
scăunare, cînd oastea sultanului, mai bine întocmită ca 
în trecut, a cuprins Belgradul, la 29 august 1521. Groaza 
începuse să se răspîndească în rîndurile creștinilor, gîn- 
dindu-se la vremurile de odinioară ale lui Mehmed‘, care 
încercase şi el să cuprindă Belgradul, dar atunci i-a 
stat în faţă viteazul Iancu de Hunedoara. Acum cine ar 
mai fi putut să se aţină în calea turcilor? 

Încă înainte de a cuceri Belgradul, sultanul, ştiin- 
du-se stăpîn al Moldovei, după închinarea făcută de 
Bogdan, a poruncit ca Ștefăniță-vodă cu oastea lui să 
atace secuimea, împreună cu oștenii lui Sinan Celebi, 
trimis de el în sprijin. Paşa Sinan Celebi a și poposit 
în partea de miazăzi a Moldovei, cerînd voievodului să 
facă după cum poruncise marele sultan. Ștefăniță a în- 


1 Mehmed Fatih (Cuceritorul) (1451—1481). 

cercat mai întîi cu vorbă bună și cu dreptate să arate 
turcului că, așa după cum fusese învoiala, nici moldo- 
venii, ca și muntenii, nu puteau fi siliți să însoțească oas- 
tea turcească în afara hotarelor țăriit. Dar pas de găsește 
înţelegere la turc! Se făcea a nu înţelege românește, cu 
toate că se aflase despre el că s-a născut pe plaiurile 
moldovene, de unde a fost prins de copil și dus la Istan- 
bul, crescut de turci şi ajuns la mare rang în oastea 
sultanului. Văzînd că n-o scot la capăt cu dreptatea, lo- 
gofătul Trotușan și vistiernicul Ieremia au purces în 
mare taină spre cortul pașei, socotind că begul avea creş- 
terea cu obiceiurile Stanbulului. L-au întrebat pe șleau, 
pe turcește sau pe românește, cît cere ca să-i lase în 
pace și pe ei și pe secui... și pașa a răspuns tot scurt: 
100 000 de aspri?, bașca rușfeturile3! 

De aici au început tocmeala, ca în bazarurile levan- 
tine, şi... „mai dă, mai lasă!“, au căzut la învoială pen- 
tru 60 000 de aspri, stofe, caftane aurite, blănuri și vreo 
500 de cîrlanif. Așadar, cu toată orînduirea- cea nouă a 
sultanului, porunca nu i-a mai fost ascultată. În acest 
fel au scăpat atunci secuii de jaf şi pustiire, pe banii 
domnului de la Suceava. Ștefăniță-vodă se dovedise cu 
credință faţă de vecinii săi, așa cum făgăduise. 

N-a scăpat bine de lacomul Sinan Celebi, că la 
curtea domnească a sosit un ceauş cu carte pecetluită 
de sultanul Soliman, cerînd ca oștirea moldovenească 
împreună cu cea a paşei de Silistra să prade Polonia. 
Despre îngăduință de trecere a turcilor prin Moldova... 
nici vorbă! Din nou căutară diecii și logofeţii prin cele 
hrisoave nu prea colbuite, și din nou aflară că dreptatea 
era de partea moldovenilor, după cum fusese învoiala cu 


1 Gh. Zagoritz, Stabilirea suzeranității turcești în Mol- 
dova, în „Convorbiri literare“, București, 1924, p. 725. 

2 Monedă turcească. 

3 Daruri. 

1 Horia Ursu, op. cit. 

turcii. Însă, puteai să le-o spui verde de la obraz? A 
fost trimisă deci carte smerită, cu slove înflorate, către 
pașa de Silistra: „...să ne ierte sultanul că nu-i putem 
face pe voie, pentru că avem pace și prietenie cu regele 
polon, al doilea că ţara noastră este închinată între 
Ungaria și Polonia, al treilea că insuși turcii au să facă 
stricăciuni; aşadar ca să pierim din cauza sultanului îl 
rugăm să-și aleagă altă cale“. Scrisoarea voia să arate 
pe ocolite că Moldova nu era țară turcească și că nu se 
putea trece prin meleagurile ei cum ar fi avut poftă ori- 
cine şi oricind. Dar degeaba! Pașa de la Silistra, ture 
cu adevărat, nu voia să înțeleagă nici măcar turcește... 
O ţinea una şi bună, să intre laolaltă în Polonia, că așa 
era porunca! 

Mai rămăsese o singură scăpare: banii... Vistier- 
nicui Iurie a luat deci drumul Istanbulului și, plătind în 
stînga și dreapta vreo 30 000 de aspri, a cîştigat de par- 
tea sa patru dregători sus-puşi. Aceştia au făcut ca pașa 
de Silistra să fie trimis în alte părți ale împărăției, lăsîn- 
du-i în pace pe darnicii moldoveni. Porunca sultanului? 
S-o ia cu el, unde s-o duce! 

În această vreme, olăcari după olăcari băteau dru- 
murile Poloniei în căutarea regelui, ca să-l vestească de 
toate mișcările turcilor, după cum fusese vorba de la 
Hirlău. Ba și regele Ungariei se ruga de cel polon să 
sprijine Moldova, aflată la mare primejdie. PăBat de ati- 
ta trudă, fiindcă regele Sigismund a zis că solii moldo- 
veni mergeau la turci ca să-i ațîțe şi să atace împreună 
Polonia. Ba mai mult, Ștefăniță, ea şi taică-său, avea 
gindul să se înţeleagă cu cneazul Moscovei împotriva 
Poloniei, pentru aceea se tot ruga de îngăduința trecerii 
unei solii spre depărtatul meleag... Aceasta i-a fost 
răsplata pentru strădania și cheltuiala sa! 


1 Ibidem. 

Pe de altă parte, cei mai mulţi boieri îl îndemna- 
seră să alipească Moldova la Polonia, că numai în acest 
fel ar fi putut scăpa de stăpînirea turcească. După ce 
luase Belgradul, Soliman nu se va mulţumi numai cu 
atita, şi de bună-seamă că Moldova era la rînd. 

Nu mai încăpea vorbă că vremuri de cumpănă se 
vesteau, și de aceea Ştefăniță-vodă l-a trimis pe boierul 
Luca Cârje în solie la regele Sigismund, să afle ce gin- 
duri îi umblau prin cap. Era aproape un an de cînd 
căzuse Belgradul, iar regele un deget nu mişcase. La 
Cracovia, unde sosise boierul Luca în 1522, aproape că 
se și uitase despre fapta turcilor și lumea își vedea liniș- 
tită de treburi. Nici curtea craiului nu-și făcuse grijă, 
socotind că turcii erau departe, undeva către: miazăzi. 

Trimisul moldovean s-a înfățișat regelui și i-a po- 
vestit tot ce făcuse stăpînul său pentru binele creştină- 
tății. Cum a cheltuit bani grei, să-i țină în loc pe turci, 
să nu pătrundă în Ungaria sau Polonia; cum n-a vrut 
să-i înștiințeze pe păgîni despre leşi, litvani sau unguri, 
zicînd că habar n-are ... şi multe altele! Mai spunea bo- 
ierul Cârje că stăpînul lui socotea că turcul va să se 
întoarcă cu şi mai mare putere asupra creștinilor, după 
ce avea să cuprindă ostrovul Rodosului, unde se afla 
atunci. Ce-i drept, mintea lui vodă era încă necoaptă, 
dar este convins că sosise vremea cea mai potrivită ca 
toți creştinii, în frunte cu papa și împăratul, să se adune 
laolaltă si să-l răpună pe păgîn. Mare mîhnire îl cuprin- 
sese pe Ştefăniță-vodă, spunea solul, văzînd că la toate 
silințele şi veștile ce le trimisese nimeni nu-i dăduse răs- 
puns ... Poate că și multe altele îi va fi spus, dar mai 
cu seamă ceea ce măria-sa Ștefăniță învățase de la bu- 
nicu-său, că dacă țara Moldovei va pieri, apoi nici Polo- 
niei şi nici celorlalte ţări creștine bine nu le va fi! 

Regele a ascultat „cu plăgere“, aşa după cum seria 
în cartea de răspuns către domn, și l-a lăudat pentru 
faptele lui. L-a sfătuit să fie şi pe mai departe cu stă- 


zA 

ruinţă alături de creștini, căci împăratul roman şi papa 
și toți ceilalți, mari capete încoronate, chibzuiesc cum 
să-l înfrunte pe Soliman, şi să nu fie îngrijorat dinspre 
partea aceasta, fiindcă creștinii aveau să-l ajute. 

Întors acasă, boierul Luca Cărje a fost făcut pe dată 
pîrcălab de Neamţ, drept mulțumită pentru slujba-i de 
credință. Se străduise cit putuise, dar Vodă a înţeles 
că de la leși nu avea a se aștepta decît la făgăduieli. 
Boierii însă mai căutau să-l lămurească ce bine ar fi 
fost să treacă cu toţii sub oblăduirea craiului leșesc, încît 
Ștefăniță, scîrbit și mînios, a hotărît să mai primenească 
divanul „bărboșilor“ ... Prea erau din vremea lui buni- 
cu-său și prea se cocliseră la minte de atita trai bun, de 
erau gata să dea ţara pe mîna leșilor. Moș Luca Arbore 
era prea bătrîn ca să mai judece după vremurile cele 
noi, şi el era acela care ţinea tot sfatul, ca un adevărat 
stăpîn. N-a cutezat să-l scoată dintr-o dată, dar în dre- 
gătoria de portar al Sucevei l-a pus pe hatmanul Petrică, 
mai tînăr și de mare credință. Bătrînul hatman a mai 
rămas în divan, însă fără vreo dregătorie. Pe alţii i-a 
scos de tot, fără să le dea vreo altă slujbă, ameninţindu-i 
și cu pierderea capului, de s-ar fi încumetat să facă alt- 
cumva decît cum gîndea voievodul. 

Cei dintîi s-au înspăimîntat boierii Cârlan şi Isac, 
care în mare taină și-au luat tot calabalicul și, familiile 
fugind in Polonia. Foc și pară s-a făcut măria-sa auzind 
de fuga celor doi şi, pînă la 20 ianuarie 1523, a scos 
din divan un șir de mari boieri, în frunte cu vel-postel- 
nicul Cosma Șarpe, care se ţinea totdeauna cam împu- 
triva voinţei domnului. Cu părere de rău au părăsit 
divanul domnesc după atîția ani, dîndu-și seama că 
amarnic s-au înșelat cu cinci ani mai înainte, alegîndu-l 
domn pe Ștefăniță. Abia crescuse și se şi întorsese împu-. 
triva lor! Socotiseră că domnul va rămîne veşnic copil, 
iar dacă nu... s-ar mai fi aflat şi Petrişor, fratele cel 
mic al voievodului. Cam acestea au fost gîndurile as- 

cunse ale biv-vel-postelnicului Șarpe, și de bună seamă 
că erau impărtășite și de alţii, dacă nu și de moș Luca 
Arbore. Ştefăniţă-vodă a aflat prea tîrziu de urzelile 
„Șarpelui“, căci postelnicul simţise la vreme primejdia 
asupra capului său. În mare grabă a luat-o pe nevas- 
tă-sa, Draga, poftind-o să-și strîngă ce brumă va putea 
și, cu copii și slugi, au fugit în Polonia. 

Fuga lui Cosma Șarpe a umplut paharul miniei 
domnitorului. S-a hotărit să curme răul din rădăcină și 
ca un „„vifor“ să spulbere toate uscăciunile din jurul său. 
Ştia prea bine că degeaba i-ar fi cerut craiului să-i 
înapoieze fugarii, căci n-ar fi făcut-o. Încercase el şi 
mai înainte, dar căpătase răspuns că nu se ştia de nici 
o pribegie pe meleaguri leșești a boerilor moldoveni. 

Sosise primăvara mai devreme ca de obicei, și în 
aprilie toți pomii erau în floare. Măria-sa se trăsese cu 
curtea la Hiîrlău, unde a poruncit să i se înfăţișeze fostul 
său dascăl și epitrop. Bătrînul Luca păși falnic în faţa 
voievodului scuturîndu-și lin pletele de culoarea florilor 
de zarzăr ce se-plecau peste cerdac. Era încărcat de ani. 
dar şi de înţelepciune, și gîndise că-l va mustra și rușina 
pe flăcăiandru, de faptele lui de răzvrătire împotriva 
chibzuinței boierilor bătrîni. Spun unii, printre care și 
Grigore Ureche, cronicarul, că nici o vină n-ar fi avut 
hatmanul, simţindu-și cugetul curat de orice uneltire 
împotriva domniei . . . 

Ștefăniţă-vodă, însă, avea altă ştire despre domnia- 
sa, fostul portar al Sucevei. Știa că nu se potolise, că 
nu vroia să-şi vadă liniştit de bătrineţe, la moșia lui, 
ci căuta să bage zizanie între boieri ca să-l îndepărteze 
din scaun și să alipească apoi Moldova la Polonia. Ei 
bine, nu! Decît să piară Moldova, mai bine să piară hat- 
manul... Şi a căzut capul cel cu plete dalbe, la porunca 
voievodului, îngrozind toată curtea, dar mai ales rindu- 
rile boiereşti. Dacă Vodă a cutezat să-l taie pe Arbore, 
ce va fi cu ei?! Tot la porunca domnească au fost des- 

căpăţinaţi mai apoi Toader şi Nichita, cei doi feciori ai 
răposatului hatman, dovedind tuturora că Ștefăniță-vodă 
punea Moldova mai presus de prietenia sau dragostea 
celor dimprejur. 

Pribegii de peste hotare, la aflarea cumplitei vești, 
s-au cutremurat. Ştiau ei bine că era o învoială mai 
veche între leşi şi moldoveni, ca fugarii să fie întorși de 
unde plecaseră, și începură a simţi cum li se clatină că- 
păţina pe grumaz. Regele însă i-a potolit, poftindu-i să 
n-aibă nici o grijă, fiindcă nici măriei-sale nu-i erau 
pe plac singeroasele fapte din Moldova. A trimis carte la 
Buda, rugîndu-l pe nepotu-său, craiul unguresc, care era 
mai de o vîrstă cu Ștefăniță şi se țineau prieteni, să-i 
scrie voievodului din Suceava să înceteze vărsarea de 
sînge boieresc şi să ierte pe fugari, primindu-i înapoi. 

În taină însă, biv-vel-postelnicul Cosma Șarpe a 
fost chemat la rege, sfătuindu-se împreună cum ar face 
să-l schimbe pe Ștefăniță-vodă. S-a încercat mai întîi 
o împăcare cu vorbă bună, și a fost trimis în solie la 
Suceava Laurentius Miedzileski, episcopul de Kameniţa, 
împreună cu Georgius Krupski, castelanul de Liov. Aceș- 
tia, înfăţișîndu-se voievodului, i-au spus că voința rege- 
lui era ca el să asculte de sfatul celor mai bătrîni, să-i 
cheme înapoi pe pribegi și să nu le facă vreo vătămare. 

Ștefăniţă-vodă a primit solia așa după cur era da- 
tina la curtea Moldovei, înveșmîntat în blănuri şi cu 
coroana pe cap. Nu s-a ținut, însă, să nu se uite batjo- 
coritor la cei doi soli, care-i cereau să-i înlocuiască pe 
boierii lui cei noi, a căror inimă nu le prea dădea ghes 
către Polonia. Asta pofteau leşii, şi de aici şi îngrijorarea 
lor. Nu de buna înțelegere la curtea Sucevei era îngri- 
Jorat regele, ci de teamă să nu piardă prietenia Moldovei. 

Zic unii că tare s-a mai mîniat voievodul, căci lesne 
era la așa ceva, şi că ar fi poruncit întemnițarea solilori, 

dar se poate să fi fost numai vorbe rele, fiindcă moldo- 
venii dintotdeauna s-au arătat făloși și păstrători de 
datini. Oricum, Ştefăniţă-vodă a cerut să i se dea legat- 
butuc fostul lui sfetnic Cosma Șarpe, că pe urmă făgă- 
duia să-i ierte pe ceilalţi. Știa el, oare, că leșii nu s-ar 
fi învoit la așa ceva? De bună-seamă! 

Împăcarea n-a avut loc, iar dușmănia din cauza pri- 
begilor s-a răsfrînt asupra neguţătorilor poloni. Nu le-a 
mai îngăduit trecerea prin Moldova și le-a pricinuit tot 
felul de necazuri și pagubă celor ce încă se mai aflau 
în țară. Supărarea cea mare, însă, tot între boieri a ră- 
mas. Aceştia au trimis la 3 august solie în mare taină la 
regele polon, căzindu-i în genunchi să-i scape de așa 
domnie sîngeroasă. Îl pofteau pe rege să fie stăpîn ţării, 
iar de nu s-ar fi învoit, s-ar fi văzut siliți să se roage de 
unguri, ba chiar de turci... Oricine să fie stăpinul Mol- 
dovei, numai Ștefăniță- vodă, nu! 

I-ar fi plăcut craiului polon ca țara lui să se întindă 
şi peste frumoasele plaiuri de la miazăzi, însă se îngri- 
jora de ce-ar fi spus ungurii, dar mai ales ce-ar fi făcut 
Soliman, sultanul... Ştia el bine că nici unii nici alții 
nu ar fi îngăduit ca Polonia să se întindă pînă la Milcov, 
aşa că a chibzuit că mai bine ar fi fost să plece Ștefăniță, 
iar Petrişor să-i ia locul. L-a chemat la sine pe pan Schi- 
dlowyecz, hatmanul coroanei, poftindu-l să întocmească 
oastea care să-i sprijine pe pribegi și să schimbe dom- 
nia la Suceava. 

Nerăbdătorii fugari, încredințați că și numai ară- 
tîndu-se cu oaste la hotare întreaga Moldovă avea să 
treacă de partea lor, n-au mai aşteptat oastea poloneză, 
ci, pe la începptul lui septembrie 1523, au și trecut Nis- 
trul. Dar Ștefăniță îi aștepta, căci, aflind de uneltirile 
lor, poruncise să se strîngă „oastea ţării“. Neavînd încre- 
dere în boieri, socotise el bine că singurul reazim nu 
putea fi decît în țărani și dregătorii lui cei noi. 

Și au izbit țăranii lui Ștefăniţă-vodă, în a șaptea 
zi de septembrie, oștile pribegilor boieri, punîndu-i pe 
fugă de unde veniseră. Care dintre boieri nu au căzut 
în bătaie au fost prinși şi pe loc descăpăţinaţi. Cîţiva 
dintre cei mai mari, ca Ivașcu logofătul ori Sima vistier- 
nicul, din porunca domnului, au fost duși în tirgul Ro- 
manului, unde şi-au pus capetele pe butuc. 

Vornicul Petrea Carabăţ, scăpat în Țara Româneas- 
că, a încercat să adune laolaltă pe toţi pribegii, che- 
mîndu-i la sine ca să întocmească o nouă oaste cu care 
să-și încerce norocul. S-ar fi dus la Petrea vornicul și 
cei din Transilvania, dar n-au căpătat îngăduința vice- 
voievodului Leonard Barlabassy. Acesta poruncise bra- 
şovenilor să nu lase pe nimeni să treacă munţii, ca nu 
cumva să fugă la turci, în schimb să se îngrijească de 
casa şi masa pribegilor moldoveni, acolo, în cetatea lor. 
Neszuţătorii, însă, cum erau să-și facă pomană cu niște 
sărăntoci? Au primit să-i hrănească, dar plata ospețţiei 
pribegilor au trecut-o în socoteala domnului Moldovei. 
Tot trebuiau braşovenii să-i plătească lui Ștefăniță-vodă, 
așa după cum poruncise regele de la Buda, suma de 
1 000 de florini-aur ca „,subsidiu“l. 

Cum să nu turbeze de mînie „„viforul“ de la Su- 
ceava, de lucrătura neguţătorilor?! Cel mai tare s-au 
înshăimîntat chiar pribegii, care pe dată s-au lipsit de 
ospitalitatea braşovenilor, numai gîndindu-se Ma ce-ar 
fi putut pătimi trăind pe banii lui Ștefăniță, așa că au 
fugit care mai de care spre Polonia. În acest fel s-a mai 
domolit şi domnitorul, mai pe urmă a venit iarna, cu 
omătul ei cel curat, acoperind urmele de sînge, dar și 
supărarea din Moldova. 

Către primăvara lui 15247, vești îngrijorătoare în- 
cepură a sosi dinspre Dunăre. Se zvonea că Tassa-pașa 


1 Ajutor (lat.). 
? Gr. Ureche spune că în 1523 (vezi op. cit., p. 97). 

aduna oaste, cu care avea de gind să pălească Polonia, 
laolaltă cu tătarii. De cum a aflat, Ștefăniță-vodă a şi 
trimis vorbă regelui polon, de parcă nimic nu s-ar fi 
întîmplat între ei. Sigismund însă nu i-a prea dat cre- 
zare şi abia după îndelungă ezitare a poruncit să sc por- 
nească oaste spre părțile tătărești. Prea tirziu însă, că 
turcii şi tătarii pustiiseră Pocuția, ajungind pînă la 
Przsmysl, ţinta lor fiind Kameniţa!. 

Nesupăraţi de nimeni și încărcați de plean, turcii 
s-au despărțit de tătari, hotărînd să se întoarcă prin 
Moldova. Numai că proastă judecată au avut, fiindcă 
țara lui Ştefăniță-vodă nu era viliâyet?, cum îşi vor fi 
închipuit trufașii akîngii3. Se gîndise stăpînul țării că 
bine ar fi să vegheze la hotare, nu cumva să le vină 
poftă turcilor să mai prade ceva și în Moldova. Dusese 
deci oastea la Tărăsăuţi, în preajma Kameniţei, în dreap- 
ta Prutului, la marginea ţării. 

Nepăsătorii akingii veneau ca la ei acasă, tirindu-și 
carele cu pradă și zorindu-i cu biciul pe nenorociţii robi. 
Aproape că nu le-a venit a crede ochilor, văzîndu-se izbiţi 
cu sete de către oștenii moldoveni. Au lăsat și plean şi 
robi, rupînd-o la fugă, să-și scape pielea. Cronicarii cei 
bătrîni, Macarie şi Ureche, zic să fi fost cam la vreo 
4 000 de turcif, dar alții, ca Burgio de pildă, vorbesc 
de 7 0005. 

Bucuratu-s-a Ștefăniță-vodă de izbîndă, măcar că 
moartea hatmanului Petrică: multă mîhnire i-a adus. A 
vestit pe regele Sigismund că i-a. slobozit robii şi a îna- 
poiat prada ce făcuseră turcii în Polonia, fălindu-se că 
multă moarte adusese cutezătorilor akîngii, căci puţini 


1 Horia Ursu, op. cit. 
> Provincie administrativă otomană. 
3 Categorie de oșteni care-și primeau plata din prada cap- 
turată. 
1 Gr. Ureche, op. cit., p. 97. 
5 Horia Ursu, op. cit. 

scăpaseră de măcel. Răspunsul regelui a fost adus în 
Moldova de către pan Nepielsky, care în numele stăpi- 
nului său l-a lăudat pe Vodă pentru izbîndă, măcar că 
mai bine ar fi fost dacă şi-ar fi trimis domnul oastea în 
Polonia, mai înainte ca tilharii să-i pricinuiască paguba. 
Că i-a oprit pe turci, domnitorul nu și-a făcut decît 
datoria de a apăra pe creștini. Și poate că solul îi va fi 
spus și multe alte vorbe, care au stirnit mînia voievo- 
detui.. l 

L-a mustrat pe sărmanul pan Nepielsky de parcă 
l-ar fi avut înaintea ochilor pe însuși regele. I-a spus că 
el s-a bătut cu turcii ca să-şi apere ţara lui, și nicidecum 
pentru „păminturile crăiești“ ori ca să-i scape pe robii 
leşi. Nu moldovenii se cădea să apere Polonia . . . ci dim- 
potrivă! Dacă-i trimitea vești despre turci, o făcea fiind- 
că aşa avea poftă, şi nu din poruncă crăiască sau din 
vreo îndatorire oarecare. ..2. În mînia măriei-sale, va fi 
spus și vorbe ce nu se cădeau a fi auzite de urechile 
craiului, dar pe care nu mai avem de unde le ști. Domo- 
lindu-se mai apoi, s-a învoit să dea pace neguţătorilor 
leşi și să le îngăduie trecerea prin Moldova, dar a cerut 
din nou să fie lăsat să trimită solie la Moscova. Însă, 
mereu în ceartă cu moscalii, polonii s-au împotrivit 
„din nou. 

Se va fi așteptat Ștefăniţă-vodă la răzbunarea tur- 
cilor, dar ea n-a mai venit niciodată. Sultanul Soliman 
își avea privirile asupra Ungariei, necum să-și bată capul 
cu răzbunarea pilcului de akîngii pedepsiţi de un bei de 
la hotare. Domnitorul a înţeles și el în parte gîndurile 
sultanului, şi chiar la începutul anului 1525 boierii lui, 
Toader şi Antonie, au făcut o călătorie la Buda. L-au 
vestit pe rege că sultanul pregătea oaste mare, cu care 
să vină asupra Ungariei sau Moldovei, și au făgăduit 


——. 

> Horia Ursu, op. cit. 

15 000 de călăreţi moldoveni în sprijin. Totodată, l-au 
înștiințat pe rege că domnul lor nu era mulţumit că lă- 
sase pribegi moldoveni să fugă în Polonia și că în țara 
Ungariei nu era rînduială! 

Prea fusese cutezătoare solia moldoveană și prea 
pe faţă li se oferea ajutor ungurilor, încît s-a miniat tare 
rău sultanul. Pe dată au fost întemnițați solii lui Ștefă- 
niță-vodă aflaţi la Poartă, ca să-și bage minţile în cap 
„șturlubatecul“1 voievod. Însă, întrucît nu căpătase un 
răspuns limpede de la Buda și văzînd că nici regele Po- 
loniei nu se omora cu firea să-i ajute pe unguri, Ștefă- 
niță a chibzuit că bine ar fi să nu se mai amestece în 
treburile sultanului, ci să stea deoparte. Și-a tras oastea 
către hotarele tătărești, stîrnind teama lui Sigismund, 
care spunea că moldoveanul ar pofti să atace Polonia. 
Dar domnul Moldovei nu l-a mai băgat în seamă... 

La 15 ianuarie 1526, la casa din Sibiu a Doamnei 
Despina, văduva lui Neagoe Basarab, au sosit peţitori din 
Ţara Românească, să ceară mîna domniţei Ruxandra, 
pentru măria-sa Radu-vodă de la Afumaţi. Vorba aceea: 
casa arde... Cu ani în urmă, pe vremea cînd trăia, 
Neagoe legase prieteșug cu domnul Moldovei. Avea de 
gînd Neagoe-vodă să unească cele două ţări surori, luîn- 
du-și de ginere pe nepotul lui Ștefan cel Mare? Căci, 
pe cînd Anton Paicalas, în 12 iulie 1512, săruta la Rema 
mîna papei Leon al X-lea, s-a dat drept trimisul celor 
două Valahii... De bună-seamă că acesta va fi fost gîn- 
dul ascuns al înţeleptului Neagoe, care l-a poftit pe dom- 
nul Moldovei să-și aleagă pe una dintre fetele lui. 

Domniţele însă erau doar niște copile, cea mai mare, 
Stana, fiind cu vreo trei ani mai mică decît Ștefăniță. 
Cealaltă, Ruxandra, deși mai frumoasă, era şi mai mică. 
Cum însă și mirele mai avea să crească, au lăsat lucru- 
rile pe mai tîrziu, Ștefăniță avînd să-și aleagă, după 


1 Zvăpăiatul. 

cum îi va fi voia... Apoi, Neagoe-vodă părăsind această 
lume, văduva și copilele lui au fost silite să pribegească 
la Sibiu, cerînd ocrotirea regelui ungur. Acesta a primit 
bucuros şi l-a rugat pe Ioan Zapolya, voievodul Tran- 
silvaniei, să aibă grija orfanelor și să le fie epitrop pînă 
la măritiș. Dar Ștefăniţă-vodă, prins mereu în tot felul 
de lupte cu neprietenii, nu s-a mai gindit la nuntă. Nu 
acelaşi lucru l-a făcut și Radu-vodă, rămas văduv de 
curînd. N-a căutat că era mai bătrîn, ba avea şi trei 
copii, căci ţinta lui era de fâpt să se încuscrească cu 
boierii craiovești, care se cam împotriveau domniei lui. 
Altă domniţă din stirpea craiovească nu a mai găsit, încît 
a trimis fără zăbavă pețitori la Sibiu. 

Despina doamna, ca orice mamă, bucuroasă ar fi 
fost să-și mărite fetele, și: cinste mare îi făceau cei doi 
peţitori veniți de la feciorul lui Radu cel Mare, răposatul 
domn al Țării Româneşti. Dar... așa după cum fusese 
învoiala, nepotul lui Ștefan cel Mare se cădea să-și alea- 
gă mai întii mireasa, deși încă nu dăduse vreun semn 
pînă atunci. Pețitorii munteni, meşteri la vorbă, au ți- 
nut-o însă una și bună, că ei pe domnița Ruxandra o 
vor, drept care au cerut încuviințarea voievodului Zapo- 
Iya. Nici acesta n-ar fi vrut să supere pe domnitorul Mol- 
dovsi, dar nici pe al Munteniei, însă, trebuind să hotă- 
rască, s-a învnit ca Ruxandra să plece la Tirgoviște. 

Mihnită va fi fost de alegere domnița Stâna, căci, 
mai mare, s-ar fi cuvenit ca ea să se fi măritat cea dintii, 
dar la curtea din Suceava s-a stirnit de-a dreptul.. 
Viforul! Nu văzuse niciodată pe vreuna din domnițe, și 
nu s-ar fi putut spune că ar fi fost îndrăgostit de careva, 
dar lui i se cuvenea să facă cel dintîi alegerea! A căutat 
pe dată pricină vecinului de la miazăzi, cerîndu-i lui 
Radu-vodă să dea pribegii moldoveni fugiţi în Țara Ro- 
mânească. Cum era și firesc, Radu nu s-a învoit, și 
atunci, Ștefăniță a hotărit să-l schimbe din scaun. Se 
aciuase pe la curtea lui unul Dragoslav, sau Dragodan, 

care, de va fi fost cu adevărat „os domnesc“, nu i-a mai 
păsat lui Vodă. Pe dată l-a chemat şi, dindu-i 2 000 de 
oșteni într-ajutor, l-a trimis să-și dobindească trenul 
Ţării Românești. 

Nenorocosul domnişor a pătruns pină la Brăila, dar 
a dat peste el marele ban Pîrvu Craiovescu, care i-a 
nimicit puţina oştire, el însuși, încercînd să fugă, a căzut 
în Dunăre și s-a înecat. Ștefăniță, însă, nu s-a lăsat cu 
una, cu două. „În vremea cișlegilor“, la 26 februarie, a 
trecut Milcovul. Nimeni nu i-a stat împotrivă mîniosu- 
lui domn, care a pirjolit totul în cale, pînă la Tîrgșor. 

Radu-vodă a strîns în grabă ceva oaste, dar prea 
puţină. Atunci, ca să-i împace pe moldoveni, le-a trimis 
legaţi cîțiva boieri pribegi. „Viforul“ a poruncit pe loc 
descăpăţinarea pribegilor, dar a mai cerut ca Radu să se 
numească „voievodul cel mic al Valahiei“, iar el să fie 
„voievodul cel mare“. Şi, cu toate că Radu n-a acceptat 
umilința, Ștefăniţă-vodă a poruncit înapoierea, cu gin- 
dul că se va întoarce altă dată. 

Ajuns acasă, l-a şi trimis spre Sibin pe pircălabul 
Oancea, să ceară pe domnița Stana şi s-o aducă la Su- 
ceava. Era zorit, căci, dincolo de Dunăre, nori negri, de 
mare primejdie amenințau creștinătatea. Radu nici n-a 
putut să-și facă nunta, fiind chemat cu oaste la sultan, 
tocmai la Adrianopol, și a lăsat-o mai pe toamnă. Ştefă- 
niță a nuntit în luna lui cuptor, cînd îngrijorarea era 
zugrăvită pe feţele tuturor. 

Încă de la 6 iunie, oștile sultanului plecaseră din: 
Sofia către Belgrad, și cu toţii şi-au dat seama că scarta 
Ungariei era pecetluită. Nimeni nu se. gindea să-i sară 
în ajutor. Așa cum scria la 27 iulie 1526 cancelarul Un- 
gariei, Broderics, papei Clement al VII-lea, din cei 7 000 
de vasali ai regelui, nici unul nu s-a aflat lingă el!. 


1 Horia Ursu, op. cit. 

Mohâcs, 29 august 1526... Numai două ceasuri a 
ținut vestita bătălie, în care au pierit și regele Ludovic 
al [i-lea și Ungaria! Atunci a căzut și Bartolomeu Dra- 
gffy, cemite al Timişoarei şi jude al curiei regale, ro- 
mån de obirșie. 

După prăbuşirea Ungariei, Radu-vodă s-a întors cu 
oștile acasă, sultanul fiind, mulţumit de felul cum se 
purtase, deși nu făcuse mai nimic la Mohács. Poate din 
această încredere să se fi sumețit să calce înțelegerea cu 
cumnatul său de la Suceava. Ștefăniţă-vodă însă nu i-a 
dat prea mult răgaz și din nou s-a repezit în Țara Româ- 
nească, de parcă n-ar fi fost destul de pustiită de turci. 

A fost ultima răbufnire a Viforului, căci începutul 
anului 1527 l-a găsit în patul de suferinţă, într-un iatac 
din cetatea Hotinului. Zic unii că s-ar fi imbolnăvit la 
ultima lui năvală din Muntenia, dar gurile rele bănuiau 
că doamna Stana i-ar fi dat otravă... Oare să fi vrut 
'chiar să nu mai fie doamna Moldovei, ca să ajungă maica 
Sofronia într-o chilie de la Argeș? 

Trecuse aproape o jumătate din prima lună a anu- 
lui, și moartea dădea tircoale în jurul Hotinului. Muri-va, 
oare, departe de Suceava, ca și părintele său? Simţea 
că nu va mai apuca primăvara... și abia în aprilie s-ar 
fi împlinit zece ani de cînd vlădica Teoctist îl unsese 
ca domn. Tot atunci plînsese la căpătiiul printelui său, 
dar la moartea lui cine avea să-l jelească? Scăpase ţara 
de la grele încercări, și n-ar fi vrut să încape pe mîinile 
unui domn nevolnic... Unchiul Petru al Rareşoaiei i se 
părea potrivit de domn, încît îi sfătuise pe credincioși 
să-l aleagă în locul lui, de-ar fi să nu mai fie... Într- 
adevăr, vifornița de afară s-a mai izbit în ferestre, dar 
„Viforul Moldovei“ n-a mai apucat să răbufnească. La 
14 ianuarie s-a potolit pentru totdeauna. O mînă tremu- 
rătoare i-a închis ochii... Poate chiar a doamnei Stana! 

Sania în care a fost așezată racla mortului n-a mai 
avut nevoie de perne sub scoarţe și velinţe. Viforniţa 
iernii așternuse darnic troiene de omăt, pentru a nu 
zdruncina ultima călătorie a domnului Moldovei, către 
Putna. Acolo, zbuciumatul domn avea să-și găsească veş- 
nica odihnă... Şi morții de la Putna s-au mai strîns, 
făcînd loc alături feciorului și nepotului lor drag, sub 
lespezile reci! 


DOMNITOR NEPOFTIT 


Zăpada căzută peste noapte acoperise urmele cărării 
ce urca la bisericuța din dealul cetății de la Vilcea. Nin- 
soarea contenise, dar cerul plumburiu nu lăsa măcar o 
frîntură de soare. Oricum, osteneala și spaima ce se pu- 
tea- lesne citi pe feţele celor doi bărbaţi care zoreau să 
urce colina nu puteau fi puse pe seama vremii. Răsutlau 
pe gură, scoțînd aburi ca niște balauri, și cu greu izbu- 
teau să-și tragă din nămeţi cizmele mari și grele. 


Cel mai în vîrstă, cu pletele și barba în vînt, își 
îndemna tovarășul să nu se lase. Cel de-al doilea era 
mai curînd un flăcăiandru, dar fie că ostenise din greu 
fie că avea ceva la un picior, nu putea ţine pasul cu ce- 
lălalt. În pridvorul bisericuței, un preot cu comănac și 
potcapi, ieșit, se vede, în mare grabă, le făcea semne 
să se zorească, văzîndu-i în spatele celor doi pe urmă- 
ritori. La semnele preotului, un chiot de bucurie răsună 
pe drumul ce ducea spre inima tirgului, de unde un pile 
de călăreţi cu săbiile fluturînd în vînt se îndreptau la 
rîndul lor spre bisericuță. Preotul deslușise destul. de 
bine veșmintele urmăritorilor și, văzînd că nu sînt turci, 
ci oșteni de ţară, făcuse o cruce de mulțumire, bucurîn- 
—— 


1 Veşminte bisericeşti. 

du-se pentru scăparea hăituiţilor. O dată pătrunși în sfîn- 
tul lăcaș, nimeni n-ar mai fi putut să-i scoată de acolo 
ori să ridice sabia asupra lor. Numai păginii ar fi fost 
atit de nelegiuiţi, și de multe ori nici chiar ei nu cute- 
zau să batjocorească lăcașurile sfinte. 

Abia intraseră cei doi fugari, scuturîndu-și cu greu 
zăpada de pe cizme, că s-au și repezit pe treptele alta- 
rului în fața „ușilor împărătești“, întinzînd braţele a 
ocrotire și căzînd în genunchi. Preotul și-a pus în grabă 
un patrafir și, cu evanghelia într-o mînă, iar în cealaltă 
cu cădelnița, s-a așezat în faţa celor doi, vrind să arate 
că îi ia sub oblăduirea bisericii. Pe dată s-au ivit și hăi- 
taşii în pragul ușii, de unde, văzindu-i pe cei doi în ge- 
nunchi, fără apărare, s-au repezit asupră-le ... Nenoro- 
ciții au dat să se apere, dar n-au mai apucat, căci han- 
gerele vrăjmașe s-au înfipt cu sete în piepturile lor, do- 
borîndu-i cu fața în sus, holbaţi către „ochiul dumne- 
zeiesc“, pictat în tăria naosului, de unde-i privea nepă- 
sător. Îngrozit, zadarnic i-a mustrat bietul popă pe uci- 
gași, încercînd să-i oprească de la mirșava faptă. Rin- 
jind de mulţumire, şi-au şters armele însîngerate de leșu- 
rile ce încă mai tresăltau în spasmele morții, apoi au 
întors spatele preotului, care abia îndrăzni să îngăime, 
ridicîndu-și privirea către cer: „iartă-i doamne, că nu 
știu ce fac!“ ... 

Așa pierit-au, înjunghiaţi ca doi berbeci, în ziua de 
2 ianuarie 1529, pe dealul Cetăţii, cel ce era domnul 
Țării Românești. Radu-vodă de lå Afumaţi, şi feciorul 
său, Vlad. Ucigaşii nu erau alţii decit vreo cîțiva boieri, 
în frunte cu marele vornic Neagoe din Periş și postel- 
nicul Drăgan. Aflaseră de călătoria voievodului la nea- 
murile lui de peste Olt şi, cum nu avea decit pe fiu-său 
şi cîțiva însoțitori, l-au atacat mai întîi lingă Rîmnicu 
Vilcea, de unde cei doi scăpaseră pînă pe treptele alta- 
rului ... 


Cumpiită fărădelege și nemaipomenită pînă atunci! 
Obstea întreagă s-a îngrozit de fapta lor, dar și la gîndul 
ce soartă avea să aibă țara rămasă fără domn. Veni-va 
oare din nou Mehmed beg cu subașii lui? Se auzise că 
la îndemnul lui făcuseră ucigașii cumplita faptă, ca să 
rămină țara din nou la cheremul turcesc. Domn de 
țară nu se știa să se fi cerut, că nimeni nu mai cuteza 
la sultanul Soliman, după ce biruise Ungaria. 

Trecu iarna, și abia prin luna lui mărțișor se vesti 
despre domnia ce avea să vină. Așa după cum spune 
cronica, ,,.. . sfîrșindu-se Radul vodă cum s-au mai zis 
mai sus și, auzind la împărăție aceasta, au dat domnia 
lui Moise vodă, care era fiu lui Vladislav vodă“! . . . Tea- 
ma, dar mai ales nemulțumirea n-au fost înlăturate, căci 
se întreba care mai de care pentru ce sultanul pusese 
domn cu de la el putere și nu cum ar fi fost voia ţării, 
aşa cum era datina? Cine să fi fost nepoftitul domn? 
Vreun neisprăvit de pe malurile Bosforului, vreun vin- 
tură-lume?! Alţii aflaseră că era feciorul lui Vladislav 
cel de-al treilea, care venea vară de vară, cîțiva ani la 
rînd, îl alunga pe Radu-vodă şi-i lua locul pînă în toam- 
nă, iar la iernat se trăgea către Istanbul, fugărit de fostul 
domn. Dacă era așa, atunci prietenii fostului domn ar fi 
avut într-adevăr pricină de spaimă... Oricum, nu era 
de poftit un asemenea stăpin, pus direct de sultan! Dar 
tara? Tăcută, ea aștepta faptele voievodului, ca să poată 
spune dacă îl va pofti, au ba! 

Își dăduseră drumul sloiurile pe Dunăre şi de mult 
trecuseră cocorii către miazănoapte vestind primăvara, 
cînd un alai destul de -sărăcăcios pătrundea pe ulițele 
Giurgiului. Era Moise-vodă, în fruntea oștenilor dați de 
sultan să-l protegiuiască. Popasul de la Giurgiu se făcea 
anume, ca să dea timp boierilor ţării să iasă în întîm- 
pinarea domniei, așa după cum se cuvenea. Zadarnic 


1 Radu Popescu, op. cit. 

însă va fi scrutat noul domn în zare, să vadă vreun boier, 
Nici unul nu s-a înfățișat la mila măriei-sale! Ba s-a mai 
aflat că, strînşi laolaltă, s-ar fi plîns sultanului că, dacă 
Moise-vodă se încăpăţina să le fie domn, ei... aveau 
să fugă peste munţi! 

_Va fi zimbit sultanul de asemenea ameninţare. L-a 
lăsat pe Moise-vodă să se descurce cum va şti... şi s-a 
descurcat! Mai întîi și-a zis că venise să ocrotească ţara 
străbunilor săi, că, de nu venea, cine știe ce pașă s-ar 
fi înscăunat la Tîrgovişte. Mehmed beg abia aștepta! 
Că era fecior de domn, nu mai încăpea vorbă. Din hriso- 
vul dat monastirii Tismana la 12 mai, se vedea că era 
„fiul preabunului și marelui Vladislav voievod“. Mu- 
mă-sa, doamna Ana, era din spița basarabilor, ramura 
dăneştilor, iar un frate îi murise prin vara lui 1525, pe 
vremea cînd părintele său lupta pentru scaunul domnesc. 
Copii nu se știe să fi avut în afara domniţei Zamfira, 
care nu s-a bucurat de prea mult noroc în viață?, și cam 
atita se știe de familia noului domnitor. l 

Dar povestea domniei lui Moise-vodă abia de acuma 
începe! Că l-a pus Poarta domn, fără să mai întrebe pe 
nimeni, este lesne de înțeles, întrucît sultanul Soliman, 
avînd de gînd să ajungă tocmai sub zidurile Vienei, avea 
trebuință de domni credincioși în țările române, ca să fie 
stavilă de către leşi. În Moldova, Petru Rareș se arăta 
pe fayă destul de supus Porții, iar de Zapolya din Tran- 


1 Em. Gr. Nicolaescu, Moise vodă 1529—1530, în „Arhi- 
vele Olteniei“ XVIII (1939), Craiova, 1939, p. 406. 

? Măritată cu ungurul Ştefan Keseryi, a rămas curînd 
văduvă, recăsătorindu-se cu polonezul Stanislas Nisowski. Nici 
de acesta n-a avut noroc, rămînînd din nou văduvă, la scurt 
timp. A treia căsătorie, cu aventurierul Markhazy Pâl, a fost 
cea mai nereușită, căci soţul i-a fugit la Istanbul şi a trecut 
la mahomedanism. Rămasă în Transilvania, doamna Zamfira 
a fost divorțată legal de principele Transilvaniei, Cristofor 
Bâthory. 

sivania nu se îndoia nimeni că ar fi ieșit din porunca 
sultanului. În Țara Românească, Moise-vodă părea cel 
mai nimerit, în lipsă de altul mai bun... Ce dacă nu-l 
voiau boierii pămînteni? El, lumina luminilor, padișahul 
stăpîn al stăpinilor, îl poftise pe tronul românesc! 

Vor fi fost şi dintre aceia care au gindit că domnia 
nouă n-ar fi fost altceva decît un pașalic, dar curînd 
si-au dat seama că s-au înşelat. O altă parte a boierimii, 
în frunte cu craioveştii, înclinînd spre o împăcare. cu 
turcii, socoteau că era mai bun Moise-vodă decit un ture. 
Alții însă nu nădăjduiau mîntuirea ţării decît de la tran- 
silvani și habsburgi. Dar mai era și Moldova lui Rareş, 
care se sumețea să scape de sultan, zvonindu-se că în 
taină feciorul lui Ștefan ar fi poftit să ajungă el capul 
celor trei ţări surori. 

Oricum, faptul că nimeni nu s-a înghesuit în în- 
tîimpinare la Giurgiu, deși primiseră veste de domnie 
nouă, nu l-a împiedicat pe voievod să-și vadă liniștit de 
drum. Apoi, o dată ajuns la București, s-a dovedit destul 
de iscusit să atragă de partea lui o seamă de boieri. Erau 
şi craioveşti, dar și ucigașii fostului domn, care -nădăj- 
duiau răsplată şi slujbe de la noul înscăunat. Vrînd-ne- 
vrînd, i-a îngăduit în slujba sa și pe Neagoe vornicul și 
pe Drăgan postelnicul, căci nu prea avea de ales pen- 
tru dregătorii. A urmat curînd şi împăcarea, căci la 30 
martie 1529 Moise-vodă a şi trimis carte brașovenilor: 
„dau spre știre domniei voastre că, cu dumnezeească 
vrere, dăruitu-m-a domnul dumnezeu şi cinstitul îm- 
Părat cu moștenirea domniei mele, cu scaunul domniei 
mele, și m-au trimis [pe] domnia mea cu steagul de la 
Poartă şi din mîna împăratului, a fi domn Țării Româ- 
nești“ 1. 


1 G. Gr. Tocilescu, Documente slavo-române, nr. 313, Ba- 
curești, 1931, p. 309. ~ 

De fapt, povestea faptelor lui Moise-vodă ne arată 
că el a încercat tot ce se putea face în acele vremuri 
grele pentru ţară, nu numai s-o păstreze încă liberă, dar 
şi, pe cît cu putință, s-e mîntuie de turci. Însă voie- 
vodul român nu putea ieşi din porunca sultanului atîta 
timp cît acesta se dovedise cel mai tare... De aceea, 
o dată cu întoarcerea fără izbîndă a lui Soliman de la 
Viena, Moise a trecut cu totul de partea lui Petru Rareș, 
care devenise capul luptei contra turcilor. 

Pe atunci, nici în Transilvania nu. mergeu treburile 
aşa cum ar fi poftit sultanul. O parte dintre locuitori, 
mai cu seamă saşii, ţineau partea lui Ferdinand de 
Habsburg, care fusese făcut rege al Ungariei în dieta 
de la Pojont. Toţi aceștia se împotriveau lui Ioan Zapolya, 
iar Moise-vodă căpătase poruncă să-l sprijine pe regele 
pus de turci. Cinstit, domnul le-a trimis carte sașilor, 
prin care i-a vestit că, dacă nu se supuneau lui Zapolya, 
oastea românească va fi silită să-i lovească, fiindcă nu 
putea fi supărat marele sultan. El n-ar fi vrut să-i su- 
pere cu nimic nici pe sași, mai cu seamă că trimisese so- 
lie la Sibiu ca să ceară îndărăt Vinţul și Vurpărul, care 
iuseseră mai înainte în stăpînirea lui Radu-vodă de la 
Afumaţi. Nădăjduia să-și aibă acolo un adăpost de vre- 
muri grele, însă sibienii se cam codeau. 

În aceeaşi vreme, oștile lui Petru Rareş pătrunse- 
seră în Transilvania și se înfruntaseră cu austriecii, spri- 
jinidu-l pe Zapolya. Or, dacă Rareș ascultase de porunca 
sultanului, cu atît mai mult trebuia să se zorească şi 
Moise-vodă. Neavînd un răspuns hotărît, a mai trimis o 
carte, la 18 iunie: ,,... cu adevărat să știți că sînt gata 
acum domnia mea și voi merge asupra voastră cu toată 
puterea domniei mele, căci nu am altminteri să fac dom- 
nia mea, că noi sîntem în mîna turcilor“2?. Numai că 


1 Silviu Dragomir, Documente nouă privitoare la relațiile 


färii Românești cu Sibiul, Bucureşti, f.a., p. 45—46 
> Azi Bratislava. 

nu-și cerea iertare că avea să-i lovească cu oaste... Cu 
multă bărbăţie și-a dezvăluit gîndurile de a nu-l sluji 
pe sultanul care-l făcuse domn, necerînd în schimb decit 
făaăduiala celor de peste munţi că-l vor sprijini să scape 
tara de turci: „... să știți, graţia voastră, că duiniuiă 
mea vă sînt prieten şi scut cu credință dinspre partea 
turcilor“... spunea el în aceeași scrisoare trimisă sibie- 
nilori. 

Ca să nu facă pagubă el însuși, unor oameni a că- 
ror prietenie o nădăjduia, i-a pus în fruntea oștirii ro- 
mânești tocmai pe cei doi boieri ucigași. Aceștia, însă, 
au pustiit Transilvania fără pic de milă, ajungînd pînă 
în inima ei. Sate întregi, ca Șura Mare, Șura Mică, Tur- 
nișor, Gîrbova și altele au fost arse şi jefuite. Alte bles- 
teme, aduse de către sîngeroșii boieri. . . 

Sultanul Soliman apucase drumul Vienei, încă de la 
9 mai, şi poruncise lui Rareş şi Moise să-l sprijine pe 
loan Zapolya în lupta cu austriecii, dar mai ales să ţină 
în loc pe mercenarii habsburgilor din Transilvania care 
ar fi putut sări în ajutorul împresuraţilor. Domnul mun- 
tean s-a supus la început, dar văzînd că zidurile Vienei 
erau încă foarte tari, a încercat o împăcare cu sibienii, 
prin cei doi boieri din fruntea oastei. De voie, de nevoie, 
sibienii au stat la sfat cu vornicul Neagoe şi postelnicul 
Drăgan la Turnişor, acceptînd să se supună lui Zapolya, 
dacă acesta ar fi cîștigat bătălia cu Ferdinand habsbur- 
gul?. Aveau dreptate sibienii, căci toată vara acelui an 
Transilvania a fost măcinată de bătălii și oști străine. La 
22 iunie, oștile moldovene înfrîngînd pe cele ale lui Fer- 
dinand, se părea că lucrurile se vor limpezi, dar nu pen- 
tru multă vreme. Sorţii izbînzii au trecut curînd de 
partea celorlalți, și tot aşa, de la unii la alţii. 


1 E. Hurmuzaki, Docum. XV, p. I, nr. DXCVI, Bucureşti, 
1911, p. 231. i 
-2 Ibidem. 


Sătui de atita prăpăd, sibienii i-au poftit din nou pe 
capii oștirii românești, tot la Turnișor. Abia în 4 sep- 
tembrie au iscălit cu toții o înțelegere, ca să se supună 
fie lui Ferdinand, fie lui Zapolya... care din ei va iz- 
biîndi. Era cam greu să ghicească, fiindcă nici sultanul 
nu avusese prea mult noroc la Viena. . . Înțelegerea a fost 
însă pe placul lui Moise-vodă, care pe dată a poruncit 
înapoierea oastei din Transilvania. Tot atunci a trimis 
carte și brașovenilor,: povestindu-le de păţania sibieni- 
lor, care de asemenea nu voiseră să asculte povaţa lui. 
Îi îndemna și pe ei la supunere, ca să nu dea de necaz! 
Iar drept răsplată, făgăduia să îngăduie trecerea negu- 
țătorilor prin ţară, pe unde le va fi voia. 

Dar sibienii, văzînd că Viena nu putea fi doborită 
cu una cu două și că turcii nu ies mereu biruitori, au 
călcat înţelegerea cu boierii lui Moise-vodă. Se înţelege 
că domnul romăn şi-a trimis pe dată oastea, care la 25 
septembrie bătea Mediaşul și Sibiul. .. dar nu prea tare! 
Gurile rele ziceau că, aflind Vodă de înapoierea cu ru- 
șine a sultanului și ca să nu creadă cumva luminăţia-sa 
că el nu s-a zbătut îndeajuns, a poruncit din.nou lupta. . . 

Abia în 16 octombrie sultanul a hotărît întoarce- 
rea, și din nou Moise-vodă trebui să-și arate vrednicia. 
În noiembrie, cînd oștile turcești erau prin apropiere, 
logofătul Lăudat izbește cu toată puterea Branul. Ce- 
tatea n-a căzut, dar a căzut capul logofătului... din 
porunca domnului! Poftea domnul să arate austriecilor 
că nu la îndemnul său pornise logofătul; ori să-i facă pe 
turci să creadă că l-a scurtat de cap pe nevolnic nefiind 
în stare să cuprindă cetatea?! Cam greu de spus... 

Iarna aduse, o dată cu mantia ei albă, și liniștea pe 
meleagurile transilvane. La 9 ianuarie 1530, o scrisoare 
a sibienilor vestea Curtea din Viena că oștirea lui Moise 
vodă se retrăsese, că voievodul primise pacea, dar și ceva 
bani pe deasupra. Sașii erau tare nemulţumiţi că nu că- 
pătaseră nici un sprijin de la împărat, în schimb dom- 

pitorii români căutau care mai de care prietenia Vienei. 
Rareş era capul uneltirilor, şi izbîndise să-i atragă de 
partea lui pe Moise-vodă şi pe Ștefan Mailathi. Cel pu- 
ţin domnul de la Tîrgovişte nu mai ieșea din cuvîntul 
lui Rareș! 

Această întoarcere spre creștini a lui Moise-vodă va 
fi bucurat ţara, dar nu și boierimea, speriată de primej- 
dia turcească. Se vorbea prin Istambul de necredinţa lui 
Moise-vodă, ba că şi luptele din vara trecută n-ar fi fost 
purtate cu toată osîrdia, ci numai aşa, de ochii lumii... . 
şi multe altele! Nu puţini erau aceia care vorbeau de o 
nouă domnie. 

Moise bănuia gîndurile. ce treceau prin căpăținile 
boierilor lui, dar singur nu-i putea înfrunta. S-a dat de 
partea celor mai tari, adică a boierilor de peste Olt. Să 
nu fie cu păcat... s-ar putea spune că şi dragostea va fi 
fost la mijloc, căci marele ban Barbu Craiovescu ceruse 
de nevasă pe sora domnitorului. S-a învoit bucuros, 
domnul, cu asemenea înrudire, şi a trimis vornicei pe 
la curţile boierești pentru a-i pofti la nuntă în ziua de 
15 februarie 1530. 

Și s-au pornit săniile trase de armăsari focoşi, su- 
flînd aburi pe nări şi zdrăngănind din zurgălăi. Boieri 
făloși, înveșmîntaţi în blănuri scumpe, alături de jupi- 
nese aşijderea îmblănite, de nu li se mai zăreau decît 
nasurile roșii ca pătlăgelele, se îndreptau spre curtea 
domnească, la nuntă. A poftit măria-sa şi pe dumnealor 
Neagoie vel-vornic și Drăgan vel-postelnic, ca oameni 
credincioși ai domniei, măcar că nu se cădea să meargă 
la nunta neamurilor celui pe care-l uciseseră. Fostul 
voievod Radu de la Afumaţi se încuscrise cu craioveștii, 
şi aceştia nu se prea uitau cu ochi buni la ucigași. 


1 Ștefan Mailath, nobil transilvan de origine română, a- 
funs voievod al Transilvaniei (1534—1539 şi 1534—1540). 

Mare petrecere și veselie a fost la acea nuntă de 
pomină. Mai întîi au fost cu toţii la biserică, unde s-au 
pus pirostriile pe capul însurățeilor, după care, cu mie 
cu mare, au dat buzna la ospăț. Mincare și băutură din 
belșug, însă cei doi boieri, Neagu și Drăgan, nu se prea 
simțeau în apele lor. Abia cînd văzură că măria-sa le 
făcea deosebită laudă și cinste, se mai dedară la chef, 
Cînd însă şi mirele, dimpreună cu neamurile sale se ară- 
tară bucuroşi de asemenea cinstite feţe, n-au mai tinut 
cumpătul la pocalele de vin. 

Jupinesele se trăseseră în alte odăi, după cum era 
datina, şi se apucaseră de ronţăit acadele, dar mai ales.., 
vorbe, dulci şi rele! În astă vreme dumnealor, bărbații, 
grea bătălie dădeau cu vinurile, și mai dulci şi mai seci, 
aşa cum se găseau pe dealurile Drăgășânilor, ori prin 
preajma Craiovei. De: prea multă veselie, mulți meseni 
și-au simțit capetele amorţite pe grumaji, iar privirile li 
s-au încețoșat. Poate că de aceea n-au mai deslușit ciu- 
datele slugi care, în loc să umple pocalele, înșfăcau de 
chică pe cîte unul, căruia, abia cînd își simțea beregata 
sub hanger, i se limpezeau creierii, dar prea tîrziu... 

Aşa au fost răpuși acolo, în plin ospăț, și dumnealui 
vel-vornicul Neagoe şi prietenul său Drăgan și mulți alţi 
neprieteni ai măriei-sale ori ai cumnatului de la Craiova. 
Cei scăpaţi cu zile, dumirindu-se de cele petrecute, au 
fugit care încotro, cu mare îniricoșare. În ţară n-a mai 
rămas stăpin decit domnul. . . şi craioveştii! Aveau acum 
oltenii dovada credinţei sale, dar Moise-vodă umbla cu 
gîndul să lege ţara de soarta Moldovei lui Rareş. În a- 
ceastă privinţă însă, gindurile cumnaților nu se prea po- 
triveau! | 

Curind s-a aflat la Poartă de înfricoșătoarea nuntă 
din februarie, dar nu s-a sinchisit nimeni de scurtarea 
capetelor boierești. În schimb, aflindu-se despre urzelile 
lui Moise-vodă pe la dușmanii sultanului, multă îngri- 
jorare se stîrnise în serai.. Nici prieteșugul cu Rareș nu 

ji s-a părut prea curat dregătorilor stanbulioţi, încît 
pînă la urmă au hotărît schimbarea domnului. 

Ca și mai înainte, luminăţia-sa, sultanul, n-a mai 
intrebat pe nimeni din ţară și i-a dat firman de domnie 
lui Vladi, feciorul lui Vlăduţ-vodă, cel ucis în dealul 
Văcăreştilor?. Pe lîngă oastea oferită de padişah, Vlad 
adună la sine o seamă de pribegi și, pe la jumătatea lui 
mai 1530, porni să-l alunge din scaun pe Moise-vodă. 
Acesta, însă, nu s-a înspăimîntat de oastea ce venea asu- 
pră-i. Cu un ajutor de la Rareș, şi-a tocmit oastea, ieșind 
în întîmpinarea nepoftitului. Avea mare bază în stea- 
gurile de ţară ale craioveștilor și ale celorlalți boieri ră- 
mași credincioși, și nici nu gîndea că n-avea să-i arunce 
pe venetici în Dunăre. 

S-a întîmplat, însă, că nici craioveștii nu prea se 
înghesuiau la luptă cu turcii, dar, mai ales, nici ceilalți 
boieri, care-și temeau capetele de la o zi la alta. Le-a 
mai venit în minte și uciderea lui Lăudat și cele petre- 
cute la nuntă, încît n-au pregetat să treacă de partea noii 
domnii. Astfel, Moise-vodă s-a văzut dezvelit de călă- 
time, nemaiputind ţine piept spahiilor ce veneau cu 
Vlad. Ajutat de neamurile rămase credincioase, dar mai 
ales de moldovenii veniţi într-ajutor, Moise și-a încărcat 
tot calabalicul, căutînd scăpare în secuime. 

Nici prin acele locuri n-a fost poftit sărmanul fugar, 
căci secuii, mîniaţi de pagubele pricinuite în vara trecută 
de oștirile românilor, au apucat tot avutul ce-l avea la e}, 
lăsîndu-l doar cu viaţa şi îngăduindu-i să meargă înco- 
tro îi va fi voia. Ce era să mai facă și unde să se ducă, 
așa lipsit cum era? Încercă la Sibiu și, spre marea lui 
bucurie, fu primit cu dragă inimă şi cu cinstea cuvenită 
unui domn. 


1 Vlad Înecatul, domn al Ţării Româneşti (1530—1532). 
? Vezi anterior O poveste cu şi despre olteni. 

Din frumoasa cetate de pe malul Cibinului, a trimis 
rugăminte lui Ștefan Mailath, la Făgăraș, să-l ajute cu 
oşteni. Între timp, cu bani de la sași, și-a tocmit oaste; 
iar pe la 18 august s-a întîlnit cu Mailath, căci singur 
nu se încumenita să treacă munţii în ţară. La 24 august 
au trecut pe la Rucăr, apoi repede s-au tras către Slatina, 
spre Olt. Planul său era să-l atragă în capcană pe Vlad 
vodă, să-l facă să iasă din părţile de către Dunăre, de 
unde ar fi primit cu ușurință sprijin turcesc. În Oltenia, 
de altfel, ar fi avut și sprijinul neamurilor lui, marele 
ban alăturîndu-i-se pe dată. 

Oarecum planul a izbutit, căci Vlad-vodă a pornit 
în întimpinarea lor spre Slatina, ajungîndu-i la satul 
Viișoara, din apropierea Oltului. La 29 august, vara era 
spre sfîrșite, şi se poate să fi fost o zi fierbinte ca oricare 
alta, cînd avu loc încleștarea celor două tabere. Pribegii 
au fost răzbiţi şi puşi pe fugă, iar Moise-vodă și marele 
ban Barbu Craiovescu au căzut pe cîmpul de bătaie. 
După ce zăngănitul armelor s-a potolit, mîini milostive 
au ridicat trupurile ciopîrțite de săbii și, cu cinstea cu- 
venită, au fost așezate unul lîngă altul, la monastirea 
Bistriţa. Împreună au luptat, împreună au rămas și după 
moarte... i 


VINĂTOR... VINAT 


Toamna văleatului 7040 de la zidirea lumiiit era 
destul de blîndă pentru luna lui brumar. Frunzele pădu- 
rilor începuseră să pălească bătînd spre auriu, dar vie- 
tățile desişurilor nu-și începuseră pregătirile pentru ier- 
nat. În luncile Oltului din preajma Slatinei căldura nu 
era cu nimic mai prejos ca vara, și numai rugineala co- 
pacilor ți-ar fi amintit că toamna era în toi. De altfel, 
se auzid Je curînd prin partea locului că domnul ţării, 
măria-sa Vlad-vodă, a poftit să se scalde în Dîmboviţa, 
undeva mai la vale de cetatea Bucureştilor, ca în plină 
vară, Și n-ar fi fost de mirare un asemenea lucru, dacă 
apa nu l-ar fi înghiţit pentru totdeauna pe domn, lăsînd 
iarăși țara fără cîrmaci. . . 

Dumnealui Venitlă, judeţul de la Slatina, n-avea 
mintea la întîmplările petrecute atît de departe de mo- 
șiile sale. De grija domniei avea cine să se ţină. Plăcerea 
cea mai mare a boierului era să adaste într-un tufiș, 
pitit ca o fiară de pradă, vreo sălbăticiune de-a pădurii, 
pe care s-o săgeteze. Uneori mergea de-a călare numai 
cu o suliță în întimpinarea mistreţului, ba s-a mai în- 
cumetat să se măsoare și cu ursul, pălindu-l cu baltagul. 


1 Anul 1532. 

Rău îi mai părea că în pădurile din văile Oltului şi ale 
Jiului nu-și făcuseră sälaş urşii. .. 

Trecîrid soarele către asfințit, dumnealui, județul; 
şi-a tras cornul de la oblînc și, cu părere de rău, a sunat 
întoarcerea către casă. Se întîmplase că de  astă-dată 
pornise mai devreme către curţile sale, unde văzu cu 
uimire o mulţime de boieri ce descălecaseră şi stăteau 
la taifas în pridvor, cu dumneaei, jupîneasa Rada. De 
îndată ce l-au zărit pe stăpîn, cu toţii s-au ridicat, ieșin- 
du-i în întîmpinare cu plecăciune și cu urarea: „Întru 
mulți ani să ne trăieşti, măria-ta!“... 

Izvodul cel bătrînesc spune că „sfîrșindu-se Vlag 
vodă în ce chip aţi auzit, iar boierii sfătuindu-se pă cine 
ar pune domnu, au găsit cu socoteala lor să pună pă 
Ventilă, judeţul dă la Slatina, şi s-au dusu cu toții dă 
l-au luatu și l-au pusu domnu“i. Mai pe urmă s-a zis 
că dumnealui, județul, avîndu-se bine cu boierii. craio- 
veşti şi cu turcul, n-ar fi fost chiar străin de pofta dom- 
niei. Ce-i drept, „os domnesc“ era, fiind fecior de-al lui 
Radu-vodă cel Mare și al doamnei Cătălina, dar pînă a- 
tunci nu se arătase volnic de domnie. Se trăsese mai de 
timpuriu la moșiile lui de la Slatina, desfătindu-se mai 
mult cu vînătoarea. De aceea era și socotit mai de grabă 
ca boier de ţară, și nu fecior domnesc. 

Bucuros ori nu, pe față s-a arătat boierilor a nu 
rivni la mărire, care, ce-i drept, i se cuvenea, dar vre- 
murile cumplite prin care trecea ţara făceau povara dom- 
niei şi mai grea. .. Tocmai pentru aceea, spuseseră boie- 
rii, ţara s-a hotărît să-l aleagă pe el domn, știindu-l de 
viteaz, cutezător și cu dreptate către neamul boieresc, 
nu vărsător de sînge, ca unii dintre înaintaşii săi. Mai 
era apoi și primejdia că, dacă țara n-ar fi ales domn, 
turcul le-ar fi trimis pe dată unul, şi s-ar fi putut să 


: Radu Popescu, op. cit. 

bage iar subaşi, ca-n vremurile lui Mehmet beg de la 
Nicopole. 

În cele din urmă, primind să fie domn, şi-a luat 
doamna și coconii și au purces cu toţii, chiar de a doua 
zi, spre Tîrgovişte. Mare bucurie cuprinsese întreaga 
ară la aflarea că s-a înscăunat măria-sa Vlad Ventilă, 
de la Slatina! Pe dată s-a făcut slujbă de încoronare, 
după datină, și vlădica l-a uns domn. De multă vreme 
țara nu-și mai alesese domn după pofta ei, căci ba cu 
paloșul, ba cu firman de la sultan, nimeni n-o mai în- 
treba care-i era voia. E drept că boierii fuseseră aceia 
care hotăriseră, dar, oricum, se chema că erau tot din. 
țară... | 

Ventilă-vodă, după ce s-a aşezat în scaun temeinic 
şi rînduise treburile să nu fie smintit de către turci, a 
socotit că menirea sa nu putea fi alta decît să încerce 
să scape de jugul otoman. Însă, pe cine să se mai bizuie? 
Vajnicul sultan Soliman îngenunchease Ungaria... Aus- + 
tria era destul de departe și nu prea în putere. . . singură 
Polonia se mai sumețea să ţină piept puhoiului turcesc. 
În mare taină, Ventilă-vodă a intrat în legătură cu riga 
Sigismundt al Poloniei, făgăduindu-și unul altuia ajutor 
la vreme de nevoie, dar şi ridicare la lupă împotriva ne- 
credincioșilor. 

Cel mai bun prieten nu putea fi altul. decît Petru 
vodă Rareș, care, cu multă iscusinţă, aduna de partea lui 
pe toţi cei nemulțumiți de stăpînirea turcească. În Tran- 
silvania Ioan Zapolya era „frate de cruce“ cu sultânul, 
iar la Buda guvernator era Aloisio Gritti?, feciorul do- 
gelui Veneţiei, căruia turcii îi și spuneau Beg aglu3. Cu 
toate că era de neam creştin, Gritti se împămîntenise la 
Istanbul, unde făcuse o avere uriașă. Își.zidise un palat 


1 Zygmunt II August (1548—1572), rege asociat din 1529. 
2 În unele lucrări apare şi cu numele de Ludovic. 
3 „Fiul prinţului“ (pentru turci, dogele era prinţ). 

împrejmuit de minunate grădini, la umbra cărora se 
odihnea marele vizir Ibrahim paşa şi nu arareori însuşi 
luminăţia-sa, sultanul. Din aceste prietenii alese, Gritti 
a tras mari foloase, ajungînd guvernatorul Ungariei tur- 
cești, dar ţintea să ajungă cîndva chiar regele ci... Şi 
nu numai atît! Pentru fiii lui, se gîndise la domnia celor 
două voievodate româneşti! 

Ca să-şi îndeplinească visul, căuta să atragă la sine 
pe toți nemulţumiţii de prin părţile ce-și pusese în gînd 
să le stăpînească. Împotrivire pe faţă întîmpinase de la 
mulţi nobili unguri, printre care și episcopul Czibak de 
Oradea. Petru Rareș aflase de la episcop de planurile lui 
Gritti, astfel că îndată și Ventilă-vodă a știut ce pri- 
mejdie îl păștea din partea veneţianului. 

Cînd a fost înscăunat Ventilă-vodă, boierii și-au în- 
chipuit că, fiind din cinul lor, avea să le facă pe plac 
în toate. Văzînd însă că altele erau gîndurile domnului, 
începuseră a unelti împotriva lui. Vodă nu prea avusese 
încredere de la început, știind ce le poate pielea boieri- 
lor, ba chiar începuse a se feri de craioveşti, cunoscîn- 
du-i de prieteni ai turcilor. De îndată ce a simţit că lo- 
gofătul Vlăsan şi spătarul Dragomir se sumeţișeră prea 
mult, a poruncit să-i descăpăţineze fără zăbavă, prin 
1534. 

Sîngeroasa faptă a voievodului i-a speriat pe unelti- 
tori, dar nu i-a domolit. Nădejdea lor era la... Gritti, 
care în vara anului 1534 se afla la palatul lui din Istan- 
bul, dar avea de gînd ca spre toamnă să se întoarcă în 
Ungaria. Încă înainte de 4 august, Gritti primise la el 
cîțiva boieri nemulțumiți din Țara Românească, făgă- 
duindu-le că avea să-l schimbe pe Ventilă, dar fără să le 
spună şi pe cine poftea să pună în loc... 

Domnul însă aflase de aceste uneltiri și despre tre- 
cerea lui Gritti prin ţară, în drum spre Transilvania. 
Vestise pe Rareș și pe pritenii lui transilvani, iar el s-a 
pregătit cu oaste să-l întîmpine pe lingă Pitești, ca nu 

cumva să-i dea prin cap să apuce alte căi. Gritti cu 
oastea lui — strînsă de la Istanbul — a hotărît să treacă 
Dunărea pe la Silistra. Se ţinea fălos, fiind prietenul 
padișahului și al marelui vizir, încît se sumețea să po- 
runcească boierilor români, socotindu-se mai mare decit 
voievozii lor. Așa s-a întîmplat ca, la traversarea fluviu- 
lui, boierul român Elia, care nu se îngrijise să aibă lun- 
trii îndeajuns, să fie adus în fața lui Gritti. Acesta, mî- 
nios și vrînd să se arate mai mare în rang decit însuși 
Ventilă-vodă, a poruncit spînzurarea boierului. O ade- 
vărată palmă dată pe obrazul lui Vodă, căci nu se cuve- 
nea ca un străin să-i spînzure boierii. . . | 

Ventilă-vodă s-a făcut a nu băga în seamă fapta lui 
Gritti, şi din această pricină boierii din preajmă-i vor fi 
crezut că-i era frică de venețian, mulți dintre ei părăsin- 
du-l și fugind la străin. Ajungînd la Pitești, Gritti şi-a 
ridicat tabăra și nu se prea arăta zorit să-și vadă de 
drum. Boierii fugari, veniţi la el, l-au făcut să se giîn- 
dească dacă n-ar fi vremea potrivită să-l prindă pe Ven- 
tilă-vodă şi să înceapă astfel împlinirea gîndurilor sale. 

A fost cam descumpănit aflind că însuși vodă Ven- 
tilă, cu oastea lui, poitește să-l vadă pe trimisul sulta- 
nului, dar l-a primit pe dată. Și, în timp ce Vodă stă- 
tea la sfat cu veneţianul, oamenii lui de credință i-au 
înșfăcat pe toţi fugarii aflători acolo, după care, ca un 
adevărat stăpîn, Ventilă a poruncit să li se taie nasul 
și buzele la vreo 75 dintre ei, iar pe alții cinci, ca mai 
de seamă, i-a închis în cetatea Poenarit. 


“Nu i-a căzut în socoteală lui Gritti fapta domnului 
român și, mînios, ar fi poftit să-l pedepsească, numai că 
Vodă, iscusit la vorbă, l-a îmbrobodit pe Beg oglu, dînd 
vina pentru cele petrecute pe uneltitorii din Transilva- 
nia, Că l-a crezut ori ba, Gritti n-a avut încotro, s-a îm- 


1 Stoica Nicolaescu, Domnia lui Vlad Ventilă de la Sla- 
tina, în „Arhivele Olteniei“, Craiova, 1936, p. 1—14. 

păcat cu Ventilă-vodă și a poruncit plecarea peste munţi, 
ţara scăn.na asi:el ae un oaspete nepoitit. De fapt, Ven- 
țiiă fusese în înţelegere cu Rareș, care-l stătuise să-l d2- 
părteze pe venețian de Dunăre, făcîndu-l să treacă în 
Transilvania, unde n-ar inai îi fost aproape de turci, 
Acolo Gritti a poruncit uciderea episcopului Czibak, pe 
furiș, noaptea, stîrnind mînia  transilvanilor. Atunci, 
Ventilă-vodă și-a alăturat oştile cu Rareş și cu voievodul 
Mailath al Transilvaniei, împreună pornind împotriva 
cutezătorului venețian. , | 

Prinzîndu-l în Mediaș pe Gritti, l-au dat pe dată 
morții. După cum spun unii, cu multă caznă, dar alţii zic 
că ar fi fost descăpăţinat de către un ostaş ungur în 
schimbul cizmelor. prinsuluil. Cei doi fii au fost uciși şi 
ei, curmâînd în acest fel toate urzelile. Isprava a fost a lui 
Rareş, căci Ventilă și Mailath nu ieşeau din vorba lui. 

Ascultarea prea mare pe care Ventilă o dădea dom- 
nului moldovean a fost o altă pricină de nemulțumire 
pentru boieri. Văzind că nu și-a căpătat pedeapsa de la 
sultan ori de la marele vizir, prietenii celui ucis, boierii 
au prins şi mai mare frică de domn. Scăparea n-o mai 
vedeau decît în uciderea sa! 

__ La rîndul lui, şi voievodul simţise că boierii îi pu- 
seseră gînd rău, încît hotărî să-i mai împuţineze. Aflase 
că printre neprieteni era însuşi cumnatu-său, Momcea, 
și cu atît mai mult poftea să stîrpească sămînța răului. 
Ca să nu le dea de bănuit, i-a chemat la o vînătoare, în 
pădurea Leamna de la Bucovăţ, pe malurile Jiului. Era 
către începutul verii anului 1535, cînd domnul plănuise 
să-i prindă în capcană pe toţi dușmanii lui, ca un vină- 
tor dibaci ce se afla. O vînătoare de cerbi, care putea să, 
ajungă una de boieri... 


1 Cizmele, de postav violet, aveau un buzunar secret, 
unde Gritti ascunsese pietre preţioase în valoare de peste 
150 000 de galbeni ungurești, dar oşteanul, .neştiind, le-a vin- 
dut anui nobil angur pentru numai 8 galbeni. 

Nici Momcea cu fîrtaţii lui n-au stat însă cu mfi- 
nile în sîn, știindu-și capetele în primejdie. A tocmit un 
ungur şi un croat printre hăitași, poruncindu-le ca în 
timpul vînătorii să se repeadă asupra domnului şi să-i: 
ia în sulițe. Nebănuind vicleșugul cumnatului său, Vodă 
mergea alături de el printr-un zăvoi din lunca Jiului, cînd 
auzi tropăitul nebun al unor cai în galop. Pe dată s-a 
gîndit la niscaiva olăcari ce zoreau să-i aducă vreo veste, 
dar Momcea i-a zis că cei doi ungureni ai lui scăpaseră 
caii. Voievodul nu s-a înspăimîntat de niște cai ce păreau 
scăpaţi de sub mîna călăreţilor și nu s-a tras la adăpost 
din calea lor, ci a rămas să-i privească. Cei doi s-au nă- 
pustit însă direct asupra lui, Momcea trăgîndu-se la o 
parte... l 

Faptul că mai tîrziu urmașii l-au pomenit ca „Vlad 
spînzuratul ori Vlad sugrumatul“ ne face să credem că 
cei doi l-au prins cu arcanul, doborîndu-l mai apoi cu 
sulițele ori baltagele. Chiar a doua zi, în 12 iunie, la 
Brașov, cronicarul Ostermayer scria că domnul fusese 
ucis la o vînătoare „lovit cu securea de un cavaler“... 
Vînătorul ajunsese, la rîndu-i, vînat! ' 

Moartea lui Vlad Ventilă de la Slatina, căruia unii 
îi mai ziceau şi „Braga voievod“, a lipsit din nou țara de 
stăpîn. Înţelept și învăţat fusese domnitorul acesta, pes- 
te care s-a aşternut colbul uitării. El a fost cel dintîi 
voievoa român care a iscălit cu propria lui mînă toate 
actele domnești. 

Înmormîntat în pripă la Craiova, a fost deshumat 
mai apoi și osemintele i-au fost așezate spre veșnică o- 
dihnä în monastirea din judeţul Buzăului, care-i poartă 
numele. 


IN UMBRA LUI MIRCEA VODĂ CEL BĂTRÂN 


Cititorule, care, îndrăgostit de trecutul neamului 
românesc, te oprești cu pioșenie la lespedea lui Mir- 
cea cel Bătrin de la Cozia, ieşind din curtea mănăs- 
tirii, treci şi pe la bisericuţa bolniţei de peste drum, 
către deal! 

În umbra marelui Mircea, de pe malul Oltului, ai 
să vezi în sfiosul lăcaș din apropiere, pe peretele de la 
intrarea naosului, un domnitor român cu familia lui. Din 
păcate numai portretul, zugrăvit de o mină meșteră, te 
va întîmpina, căci rămășițele lui pămîntești zac undeva 
departe, în pămînt străin... Un bărbat falnic, cu barba 
rotunjită cu grijă și cu un păr negru, răsfrînt unduios 
pe umeri. Pe creștetul său, un înger așază o coroană de 
aur încrustată cu perle. Sub mantia-i verde de brocart, 
'îmblănită cu samur, o haină cărămizie, înflorită cu aur. 
Gîndul te duce la un viteaz făt frumos din basme, dar, 
dacă ai să deslușești şi cele scrise pe afumatul zid, ai 
să afli că se numea „lo, Petru voievod“... Dar se poate 
să nu fi auzit de numele lui în această formă, ci mai 
curînd de Radu vodă Paisie... El însă își spunea Petru 

de la Argeș, în timp ce alţii, mai tirziu, i-au spus şi Pe- 
tru vodă „Măjeru“, ori Radu vodă „Măjescu“l. 

Numele de Paisie şi-l luase în vremea cînd fusese 
egumen? al monastirii Dealu, dar, de fapt, şi el era fecior 
al lui Radu cel Mare. Privirea lui visătoare stirneșle 
oricui întrebarea: ce l-o fi făcut pe frumosul cocon dom- 
nesc să îmbrace aspra haină monanală? Ori dimpotrivă, . 
pentru ce călugărul a părăsit liniştea chiliei, ca să se a- 
vînte în zbuciumata domnie a ţării? Spune un vechi le- 
topiseț că s-ar fi călugărit după moartea soţiei sale, 
dar unele pomelnice vorbesc și de prima lui doamnă, 
Stana, și de Ruxandra, cea de-a doua, atunci cînd era 
domn. Că a făcut negoţ cu pește, ca și Rareș al Moldo- 
vei, este cu putinţă, și de bună seamă că aceasta se în- 
tîmplase mai înainte de a se călugări și de a deveni cu- 
viosul Paisie. i 

Egumen la Dealu era și în acele zile de iunie, cînd 
fratele său, Vlad Ventilă de la Slatina, se sfirșea sugru- 
mat pe malul Jiului. Boierii olteni, care nu fuseseră 
străini de sîngeroasa ispravă, dimpreună cu alţii l-au 
scos în mare grabă din chilia lui și l-au ales să le fie 
domn. Era de fapt singurul ‚os domnesc“ mai la înde- 
mînă şi era zor să aibă țara domn, mai înainte ca să 
prindă de veste sultanul, plecat pe atunci la hotarele de 
răsărit ale împărăției. În 13 iunie, la numai două zile 
de la moartea lui Ventilă-vodă, egumenul şi-a lăsat rasa 
Și a îmbrăcat veșmintele domnești. Tot așa făcuse și ră- 
posatul lui frate, cînd şi-a lăsat moşia pentru a deveni 


1 Mihai Viteazul, într-un document din 19 iulie 1596, po- 
meneşte de Cirstina, sora lui „Radu vodă Măjescu“ (upud 
Stoica Nicolaescu, Domnia lui Radu vodă Paisie și a fiului său 
Marcu, în Arh. Olteniei, Craiova, 1938, p. 193—215). 

> Stareţ. 

3 Vezi Stoica Nicolaescu, op. cit. 

stăpînul țării. Și tot așa, Petru-vodă nu va căuta să facă 
placul boierilor ce-l aleseseră domn. 

Văzuse încă de mai înainte că pritenia lui Petru 
vodă Rareș nu era pe placul Porții, dar nici pe al boieri- 
lor, din care pricină se îndreaptă către loan Zapolya. 
Poate că fuseseră înţelegi mai din vreme, căci de îndată 
ce s-a văzut în scaun, la numai şapte zile, a şi trimis 
carte voievodului Mailath al Transilvaniei. Îl vestea că 
apucase domnia și-l ruga să mulțumească, pentru el, re- 
gelui loan Zapolya. Totodată, se ruga și de un adăpost 
în Transilvania, pentru el și ai lui, în caz de nevoiel. 

O dată cu venirea lui Petru-vodă la domnie, ţara a 
fost atacată de tătari, dar boierul Stroe Buzescu i-a în- 
timpinat, şi zice legenda că s-ar fi înfruntat el singur cu 
nepotul hanului. Biruindu-l, i-a pus pe fugă pe tătari. 
De această întîmplare a ajuns vestea pînă la urechile 
lui Nicolaus Olahus?, care a înţeles altfel povestea. Scria 
el că „Mahomed Bassa turcilor“ l-ar fi făcut domn pe 
Petru, dar că îndată s-a ridicat domnișor unul Radu, din 
neamul drăculeştilor, cu sprijin din Transilvania. Cei 
doi s-ar fi înfruntat singuri în faţa oștilor, Radu însă, 
neținînd învoiala, l-a prins pe Petru şi, crestîndu-l la nas, 
l-ar fi izgonit din ţară... Că n-a fost aşa, se ştie! Petru 
vodă de la Argeş a fost domnul Țării Românești pînă în- 
17 martie 1545. 

Chiar din al doilea an al domniei, în 29 noiembrie 
1535, Vodă a trimis carte braşovenilor, în care spunea: 
„>. + domnia mea vreau să vă fiu ftate și prieten domniei 
voastre, precum v-au fost şi domnii de mai înainte ai 


Țării Românești, așa vreau să vă fiu şi eu, domnia mea, 
mai bun prieten şi frate domniei vostre“2. Că s-au îm- 

1 A. Veres, Documente privitoare la istoria Ardealului, 
Moldovei şi Tării Românești, vol. I. Bucureşti, 1929, p. 13—14. 


2 Umanist transilvan de origine română (1493—1568). 
3 Șt. Nicolaescu, Domnia lui Rada vodă Paisie... ., op. cit. 

prietenit, nu mai încape îndoială, căci în 1527, cînd i s-a 
îmbolnăvit feciorul, pe dată i-a trimis carte lui „Fus 
Hanăș judele Brașovului“, rugîndu-se de un „vraci“ 
vestit pe atunci: „... şi după aceea dau știre domniei 
tale că au căzut acum prea iubitul fiu al domniei me!e, 
Marcu voievod, la grea boală“. Se vede că vraciul a fost 
bun; căci tînărul vcievod a scăpat cu viață. 

De la cele două soţii ale lui, a avut mai mulţi co- 
coni: Marcu, Vlad, Pătrașcu, Maria, Voica, Cîrstina şi 
Zamfira. Meşterii zugravi ai vremii ne-au lăsat chipurile 
doamnei Ruxandra, alături de soţul ei și copiii Marcu şi 
Zamfira. Veşmintele lor, de asemenea, sînt deosebit de 
bogate, vădind nu numai bunăstare, dar şi bun gust. 

Dintre toţi coconii, Petru-vodă de la Argeş a ţinut 
cel mai mult la Marcu, pe care de mic l-a sortit domnizi, 
ridicîndu-l în rang de voievod, alături de el. Așa făcuse 
și bătrînul Mircea, cu feciorul său, Mihail. Multe acte 
domnești pomenesc de „lo, Petru voievod și Io, Marcu 
voievod“, ca, de pildă, cartea trimisă braşovenilor la 
16 mai 1542. Dintre celelalte odrasle domnești, Pătrașcu 
va ajunge domn, pomenit de urmași ca „cel Bun“2. 

Se auzise către sfîrşitul anului 1537 că luminăţia-sa 
sultanul din nou strînge oaste, dar nu pentru a înfrunta 
austriacul ori leahul, ci împotriva lui Petru vodă Rareş. 
La o asemenea veste, nici cei din Transilvania, cît se ti- 
neau ei de prieteni cu sultanul, nu s-au prea simțit în 
apele lor, neștiindu-se niciodată gindurile marelui sul- 
tan. .. În orice caz, Petru-vodă de la Argeș și-a strîns și 
el în pripă oaste, iar Zapolya i-a înapoiat Vurpărul și 
Vinţul, să-i fie de adăpost. 

Nici prieteșugul transilvanilor cu Petru-vodă de la 
Argeş nu era pe placul boierilor și, ca şi altă dată, cra- 


1 Ibidem. 
2 Pătraşcu cel Bun, domnul Ţării Româneşti (1554—1557), 
apud Istoria României în date, Bacureşti, 1972, p. 4545. 

ioveştii au fost cei dintii care au rupt-o cu domnitorul, 
Biv-vel-vornicul Şerban a fugit peste munţi, pentru ca 
în 1539 să se înapoieze cu oaste asupra domniei. Aducea 
cu el un domnișor, dar de fapt încerca să supună voința 
domnului în fața boierilor olteni. Luat pe nepregătite, 
Petru-vodă a scăpat trecînd fără zăbavă Dunărea în ţara 
turcului, cerînd ajutor. Bucuroși i-au dat turcii un pașă 
cu oastea lui, și laolaltă i-au nimicit pe răzvrătiți, dar 
pașa a rămas pentru totdeauna la Tîrgovişte, cu supra- 
veghetori. 

Nu i-a convenit domnitorului un asemenea „ghim- 
pe“ în coaste, dar n-a avut încotro. În Moldova, Rareș 
fusese izgonit, găsindu-și adăpost la Ciceu, în Transil- 
vania. Îl puseseră în loc pe fratele său, Ştefan, poreclit 
Lăcustă, cu fruntariile ţării ciopîrțite de turci. La fel 
păţise și Muntenia, fiindcă, cu puţin înainte de 30 oc- 
tombrie 1540, Brăila devenise raia turcească?. Numai 
vești proaste veneau din toate părţile... Sangiac-begul 
de Nicopole, Ahmed pașa, înconjurase cetatea Făgă- 
rașului, unde se adăpostise Ștefan Mailath. Prin vicle- 
Șug, l-a scos dintre ziduri pe voievod şi l-a trimis în 
butuci la Istanbul, aruncîndu-l la Edi Cule?. Mai apoi, 
la 22 iulie 1540, a murit şi loan Zapolya, lăsîndu-l pe 
Petru-vodă fără nici un prieten în afara hotarelor. 

Atunci se va fi gîndit măria-sa și la cele sufletești. 
L-a chemat, în 1541, pe vestitul meșter zidar Maxim, 
poruncindu-i să facă prea-frumoasa bisericuță din preaj- 
ma ctitoriei lui Mircea, din valea Oltului. Un an mai 
tirziu, meşterii Radoslav şi David au trudit pînă în 
1543, ca să zugrăvească chipurile domnitorului și ale 
familiei sale. 

Între timp, la porunca sultanului, a fost nevoit să 
însoțească o oaste turcească spre Ungaria. Trecînd pe 

1 Istoria României în date, p. 120. 

2 Ibidem. 

3 „Șapte Turnuri“, vestita închisoare otomană. 

la Orșova, prin Banatul stăpînit de turci, a văzut ce în- 
semna să fii în puterea turcului. N-a mai pregetat și a 
trimis solie la Ferdinand de Habsburg. Între 7 ianuarie 
şi 3 aprilie 1543, au stat solii la Viena, legindu-se să 
iie de partea creştinilor, În cazul unei înfruntări ct 
Poarta!. ` 

În Moldova, se întoarse Petru vodă Rareș. Dar, cu 
toate că se pocăise și-l iertase sultanul, gîndurile lui tot 
potrivnice turcilor rămăseseră. Solul papei de la Viena, 
cardinalul Farnese, scria sfîntului părinte că Transil- 
vania voia să se supună Austriei şi că cei doi domnitori 
români i-ar fi urmat pilda. Și nu greşea. ` 

Către sfîrşitul lui martie 1543, abia de se împri- 
măvărase, şi alt necaz dădu peste Petru vodă de la Ar- 
geș. O seamă de pribegi de peste munți, în frunte cu 
Stroe Buzescu, i se alăturaseră lui Laiotă Basarab, care 
rîvnea staunul domnesc. Împreună au pătruns, pe ne- 
gîndite, în ţară, şi din nou Petru-vodă a fost silit să 
fugă din calea neprietenilor, şi iar la turci. Două luni 
a pribegit pe la ei, dar în cele din urmă, căpătind oaste, 
în luna mai s-a înfruntat la Fîntîna Ţiganului cu oștenii 
pribegilor. A fost mare încleştare și multă vărsare de 
sînge, dîndu-și viaţa în luptă și Laiotă, Stroe, Manole, 
Mihalcea şi mulți alți boieri de seamă răzvrătiți. Restul 
oștirii abia dacă a scăpat cu fuga, înapoi, peste munţi. 
O izbîndă deplină mulţumită turcilor, dar domnul nu 
le putea ierta răpirea Brăilei. Nici vorbă ca măcar acum 
să le poarte credinţă! Îndată ce s-a văzut scăpat de pri- 
begi, a și reluat urzelile pe la austrieci. 

Dar ulciorul nu merge de multe ori la apă, zice un 
vechi proverb, şi dacă pînă atunci Poarta nu aflase ori 
închisese ochii la uneltirile lui Petru-vodă, în primăvara 
anului 1545 n-a mai suferit răzvrătirea lui. Poftit la 


1 Istoria României în date, p. 120. 

istanbul, în ziua de 17 martie a fost mazilit, în scaun 
ajungînd astfel Mircea Ciobanull. 

Aşa s-a terminat povestea și viața lui Petru vodă 
de la Argeș, care a fost silit să plece în surghiun tocmai 
în Egipt. Acolo a devenit din nou cuviosul Paisie, îmbră- 
cînd rasa călugărească, dar, cît a fost domn, a ținut să 
i se spună „lo, Petru voievod“... 

N-a avut parte să se odihnească î în ctitoria lui din 
preajma marelui Mircea! Chipul frumos și mîndru, din 
bisericuţa de pe deal, parcă ar vrea să spună că, deși 
îngropat în îfierbintele pămînt egiptean, umbra lui s-a 
întors aici, pe malul Oltului, alături de marele său 
sirăbun. ` 


1 Domn al Ţării Româneşti între 1545 şi 1559, cu inter- 
mitențe. Lai 


LUMINI ÎN ÎNTUNERIC 


Cetatea Sucevei îmbrăcase veșmînt sărbătoresc în 
acea frumoasă zi însorită de toamnă din jumătatea lui 
septembrie a anului 1538. Cu destulă mîhnire, moldo- 
venii se pregătiseră să-l primească în cetatea bătrînului 
Ştefan pe Soliman cel Măreţ, biruitorul Ungariei și al 
multor domni și crai... Bogat și falnic mai era alaiul 
luminăţiei-sale, cu alămurile și oţelurile oștenilor stră- 
lucind în lumina soarelui tomnatic. Buciumașii de pe 
ziduri au dat semn, și flamura bourului Moldovei s-a 
coborit în fața vestitului războinic. Lacrimi de rușine 
striveau între pleoape oștenii moldoveni de rînd, unii 
dintre ei foşti luptăiori sub marele Ștefan. Dairaleie 
turcești și sunetele lor nemaiauzite între zidurile Suce- 
vei au strîns inima chiar și acelora care se bucuraseră 
de căderea lui Petru vodă Rareș. 

E drept că sultanul aducea cu sine pe un alt fecior 
al lui Ștefan cel Mare, ba chiar unul care-i purta nu- 
mele. Era acel pribeag Ștefan Cetină, pripășit de mie 
pe la seraiul din Bosfor... 

S-a tras din puscei! și sineţe? în cinstea oaspetelui 
şi a noului domn. Ba chiar s-au văzut şi căciuli aruncate 


1 Tunuri. 
2 Puşti medievale. 

în vînt de bucurie, căci mulţi se bucurau de izgonirea 
lui Rareş. Nu degeaba se spunea „schimbarea domnilor, 
bucuria proştilor“... Unul dintre aceştia va fi fost şi 
hatmanul Mihul, capul răzvrătiţilor împotriva lui Rareș. 
El fusese acela care-l trimisese pe boierul Trifu Ciolpan 
să cadă în genunchi la picioarele padișahului, cerîndu-i 
să le pună el domn ţării. Nădăjduia, oare, semeţul hat- 
man, că sultanul avea să-i dea lui steag de domnie? 

Noul voievod, plecat de multă vreme din ţară, nici 
obieciurile nu le știa, dar, cu toții i s-au închinat, el 
întruchipînd voința marelui sultan. Mulţumit de supu- 
nerea ţării Moldovei, ,,.. . împăratul turcesc, după ce a 
locuit la Suceava, s-a dus înapoi în Turcia. A poruncit 
să nu fie stricată ţara întru nimic, dar a luat sub stăpi- 
nirea sa o cetate moldovenească, Tighina“, ne spune 
cronicarul Azariei. N-a prea fost limpede monahul cro- 
nicar Azarie, că nici turcii nu s-au purtat cinstit. „N-au 
stricat ţara“, dar au apucat întreg Bugeacul, Cetatea 
Albă şi Ciubăriciul?. Apoi Tighinei i s-a spus Bender, 
ceea ce pe limba lor înseamnă poartă, vrînd să se știe 
că de acolo începea împărăția turcească. Nedreaptă ciun- 
tire de hotare făcuseră, sub ochii odraslei lui Ștefan! 

Gurile rele ziceau pe atunci despre Vodă că ar fi fost 
în stare să le dea păgînilor tot Nistrul, ba chiar și părțile 
de miazăzi ale ţării pînă la munte, numai el să rămînă 
domn ... La asemenea ponegriri s-a mai adăugat și fai- 
mosul nor de lăcuste, care a pustiit ţara mai ceva ca 
tătarii. De atunci, moldovenii nu l-au mai scos pe dom- 
nul lor din „Ștefan Lăcustă“, si așa i-a rămas numele 
pină astăzi. 

Nu ar fi fost pentru întiia dată ca un vrednic pă- 
rinte să lase urmași bicisnici și nu-i mai puţin adevărat 
1 I. Bogdan, Cronicele slavo-române, Bucureşti, 1959, 


p. 184. 
> Noua aşezare întărită, lingă Cetatea Albă. 

că Ştefan cel Mare a avut puzderie de copii, și mai buni 
şi mai răi... Să lăsăm însă patima și să ne gindim la 
acest „Lăcustă vodă“, pus să domnească în umbra suli- 
telor oștenilor sultanului . .. şi nu unul oarecare, ci în- 
suşi marele Soliman! Nu fusese în stare frate-său, Petru 
Rareș, cu toate urzelile lui pe la toţi craii creștini, să-i 
stea împotrivă... Dar, să fi fost Ștefan vodă Cetină 
şi în adîncul sufletului vîndut turcilor?! Era oare mai 
cu folos Moldovei înscăunarea unui pașă la Suceava?! 


Nimeni nu s-a gîndit la ce va fi fost în inima pone- 
gritului domn văzîndu-și țara ciuntită şi cutreierată de 
oștenii semilunii. În mare taină, căci ar fi fost primejdie 
de moarte de s-ar fi aflat, l-a trimis pe boierul Vartic 
la Ferdinand Habsburguli, rămas singurul ce nu se În- 
chinase în fața sultanului. Nădăjduia că se va îndura 
împăratul creștin să vină cu oaste în Moldova, și pe dată 
s-ar fi tras de partea lui... dar ţara nu avea cum să 
ştie de tainele domnului! Ba mai umbla vorba prin 
norod că s-ar fi turcit, și de aceea arată atita supunere 
păgînilor. Nu fusese el crescut de copil la Istanbul? Nu 
era nevastă-sa o fată din flori a lui Gritti, cel ce fusese 
prietenul sultanului? Multe se mai spuneau pe seama 
lui Ștefan vodă Cetină, și adevărate, dar și născocite! 
Toată ţara îl ura, şi dacă nu pătimise încă nimic, era din 
pricină că dușmanii lui se sfișiau între ei. Unii țineau 
la Rareș şi-l voiau înapoi domn, alții, dimpotrivă, ar fi 
vrut ca feciorul Rareșoaiei să nu pună în veci piciorul 
prin Moldova. Nici unii, nici ceilalți nu-l voiau însă 
domn pe Ștefan Cetină. 


Voievodul a încercat să-şi apropie măcar pe boierii 
ce nu-l iubeau pe Rareș, în frunte cu hatmanul Mihul, 
portarul Alexandru Cornea, logofătul Trotușanu, dar n-a 
izbutit. Nimeni nu-l ierta că nu se împotrivise sfirtecării 


1 Călători străini despre țările române, vol. II, Bacureşti, 
1968, p. 384 subsol. 


121 


hotarelor. Toată nemulțumirea se arăta acum numai 
din această pricină! Unii boieri mai cutezători, în frunte 
gu Cozma, au înconjurat într-o noapte Tighina, cerînd 
oștenilor turci de acolo să se dea prinși. Cum aceștia 
n-au vrut să le facă pe voie, oamenii lui Cozma au dat 
toc orașului și i-au măcelărit pe toţi oștenii sultanuluii: 
Isprava n-a fost cu știrea domnului, și mare supărare 
a pricinuit sultanului, care n-avea de gînd să mai lase 
Tighina. 

Cozma şi ai lui au fost doar cîțiva dintre cei mai 
nerăbdători răzvrătiți, căci cei mai mulţi unelteau în 
taină izgonirea domnului și chiar uciderea lui. Dar Ște- 
fan Cetină a ţinut să le arate că, deși sub turci, el era 
stăpinul, şi dacă nu l-au înţeles de vorbă bună știe să 
pună piciorul în prag! Nicolae Costin, feciorul bătrinu- 
lui Miron cronicarul, spunea că Vodă îi ucidea pe boieri 
cu mîna lui, poftindu-i mai întîi în ospeție, unde le ofe- 
rea de mîncat și de băut pînă își pierdeau boierii pute- 
rea... și capul! 

Cînd au văzut că Vodă se făcuse vărsător de singe 
boieresc, unii, mai slabi de înger, au fugit peste munți, 
în Transilvania. Se cunoaște o carte a domnului către 
bistrițeni, prin care le cerea pe fugarii boieri Stiîngaciu 
şi Crăciun2. Şi, spre a stîrpi răul din rădăcină, s-a rugat 
şi de sultan, să-i poruncească lui Zapolya predarea lui 
Rareş. Neprimind răspunsul așteptat din nici o parte, 
domnul a continuat stîrpirea uneltirilor, tăind în dreapta 
şi-n stînga. Aceasta i-a îndirjit însă și mai mult pe po- 
irivnici. Mai întîi, au făcut și ei o plingere către sultan, 
vestindu-l că ,...au fost două-trei răscoale sub alţi 
domni, dar noi, boierii, n-am îngăduit să-i taie, pentru 


1 V. Cărăbis, Un domn al Moldovei, Alexandru Cornea, 
București, 1946. 
2 Ibidem. 
3 N. Costin, Letopiseţul Țării Moldovei de la zidirea la- 
mil pină la 1600 și de la 1709 la 1711, Iaşi, p. 66—186. 

că la noi nu era obiceiul acesta și nu va fi cit vom 
trăi“!. Dar boierii nu și-au ținut făgăduiala și, nemaisu- 
ferind cruzimea voievodului, boierii Mihul, Trotușanu, 
Gane, Arbore și alţii, în afară de Alexandru Cornea; 
au hotărît moartea lui. 

Era o noapte geroasă din ultima lună a anului 1540, 
cînd au părtuns în cetatea Sucevei, fără să fi fost opriți 
de străjeri, căci erau cunoscuți ca boieri de curte. Ajun- 
gînd în dreptul ușii de la iatacul: unde dormea Vodă, 
au spart-o cu drugi de fier, pătrunzînd în încăpere. In- 
spăimîntat, el n-a mai apucat să se apere și în van a, 
mai chemat în ajutor străjile. L-au tîrît pe coridor, în 
cămașa de dormit, cum -se afla, şi .,... ca nişte hiari săl- 
bateci l-au omorît cu multe rane, cît şi astădzi să cunoaște 
sîngele pe zidul păreţilor casei aceia în cetatea Sucevei, 
pistrelat den Ștefan vodă“, spune Nicolae Costin. 

Cu moarte cumplită a pierit astfel Ștefan vodă Ce- 
tină, pe care ţara l-a hulit, poreclindu-l „Lăcustă“. Se 
înțelege că a greșit crezînd că prin vărsare de sînge 
i-ar fi putut supune pe cei nemulțumiți de starea ior. 
Grija lui pentru destinele țării, încercînd să se rupă de 
proteguitorii turci, a fost prea repede stinsă de valurile 
de sînge vărsat. 

Dar cutezătorii boieri nu l-au ucis pe sîngerosui 
domn ca să lase ţara în restriște, ci pe dată l-au ales în 
loc pe Alexandru Cornea, feciorul lui Bogdan al III-lea 
cel Orb şi nepot al lui Ștefan cel Mare, îndreptăţit deci 
la domnie. 

Se va fi bucurat Petru vodă Rareș între zidurile 
Ciceiului aflînd vestea uciderii lui Ștefan vodă Cetină; 
dar cumplit s-a mîniat că nu el fusese chemat la dom- 
nie, ci portarul Sucevei. Pe dată a trimis carte sultanu- 
lui să nu dea crezămînt obîrșiei domnești a înșelătorului;: 


t V. Cărăbis, op. cit. 

om cu totul de rînd, fiind vorba numai de uneltirile 
boierilor, ca să nu mai ajungă el iarăși la domnie. 

Era adevărat că boierii nu-l mai voiau pe Rareș, dar 
nu toţi, în schimb îl cerea țara. Cît despre obiîrşia dom- 
nească a lui Cornea, se poate vedea că era adevărată, 
din cartea pe care boierii moldoveni o trimiseseră rege- 
lui Sigismund al Poloniei. Se știa că era cocon din flori 
şi că din martie 1531 și pînă s-a înscăunat domn al Mol- 
dovei fusese portar al Sucevei, deci cel dintii boier al 
ţării. El nu se prea înghesuia la domnie pe așa vremuri 
de restriște, dar tovarășii lui de luptă i-au cerut-o, de 
frică să nu vină din nou Fareş. Mai cereau ei noului 
domn ca să reîntregească ţara, cu sabia în mînă, lucru 
la care s-a și încumetat, căci era viteaz şi meșter la 
bătălie Alexandru vodă Cornea. 

Fără să mai adaste, noul domn a purces cu oastea 
asupra Chiliei. A înconjurat cetatea și i-a silit pe turci 
să se tragă din oraș către miazănoapte, căci părții de apus 
a oraşului îi pusese foc. Turcii au încercat o scăpare, dar 
oștenii lui Alexandru-vodă au pătruns prin foc, măce- 
lărindu-i şi puţini scăpînd cu fuga. A putut fi văzut 
atunci în fruntea oștenilor însuși domnul ţării, învîrtind 
năprasnic baltagul printre păgîni. Parcă se întorseseră 
vremurile bunicului său, Ștefan... 

Ca o vijelie s-a năpustit asupra Tighinei, ca să nu 
le mai dea turcilor răgaz de dezmeticire, şi tot pe neaș- 
teptate a cuprins Cetatea Albă. De necrezut! Viteazul 
domnitor a întregit ţara numai în! cîteva săptămîni, bă- 
gînd groaza în turci. Ba îl bătea gindul să cuprindă și 
cetatea Oceakov, de peste apa Nistrului, ca să termine 
pentru vecie cu turcii prin părțile acelea. 

Faptele de vitejie ale domnului şi oștenilor săi au 
umplut lumea. Riga. Poloniei l-a trimis în solie pe nobi- 
lul Teczynski, ca să-i spună bucuria de a avea un domn 
vecin atît de viteaz. Dar numai atît... Cînd apucase 
domnia, fuseseră trimiși soli la Poartă să ceară sultanu- 

lui firman, dar după faptele sale nu mai avea la ce se 
aştepta. Mare a fost hazul cînd la curtea Sucevei a sosit 
un ceauș trimis de sultan care-i cerea domnului Mol- 
dovei să trimită oşteni in Transilvania şi în... Malta! 
Se vede treaba că ceaușul plecase la drum pe vremea 
cînd mai domnea Ştefan Cetină, dar a dat peste Ale- 
xandru-vodă, şi şi-a făcut datoria. - 

Cum pe lingă vitejie Alexandru Cornea avea și în- 
telepciune, a înțeles că Moldova nu putea trăi fără spri- 
jinul creştinilor din Europa. Va trimite soli nu numai 
la regele Ferdinand, ci şi la însuşi împăratul german 
Carol Quintul. Se învoia măria-sa domnul să închine 
Moldova în schimbul a 100 000 de pedestrași. Cu cei 
40 000 de călăreți moldoveni şi pedestraşii împăratului 
s-ar fi încumetat să-i azvîrle pe turci nu numai din 
Moldova, ci chiar din Europa! Însă împăratul nu i-a în- 
teles solia, ori s-a temut de marele sultan, fapt este că 
nu s-a învoit. 

Turcii, în schimb, s-au îngrijorat de cutezanța lui 
Cornea, și atunci i-au dat cea mai neașteptată lovitură: 
l-au pus din nou domn pe Rareş! Au socotit bine treaba 
dregătorii otomani, căci oştirea lui Alexandru-vodă era 
alcătuită în bună parte din boieri rămași credincioși sur- 
ghiunitului. Apoi țăranii, care formau grosul oastei, nu 
se învățaseră încă cu noul domn, în timp ce amintirea 
lui Rareş le era mai dragă. 

Aşa s-a făcut că în preajma lui Alexandru vodă 
Cornea n-au mai rămas decît boierii ce-l aleseseră domn. 
Erau Mihul, Trotușanu, Pătrașcu, Crasneş, Cozma și 
încă vreo cîțiva. Cît despre „oastea ţării“, nici vorbă să 
fie chemată. Fiindcă țăranii s-ar fi luptat împotriva tur- 
cilor, dar nu şi a lui Rareş. Învins aproape înainte de 
luptă, Alexandru-vodă și-a încercat norocul ieşind în 
intimpinarea lui Rareș, la Galaţi, cu puţina oaste ce-i 
mai rămăsese. Mișelia boierilor a fost însă mare, căci, 
nădăjduind la mila noului domn, l-au lăsat pe îndrăz- 

nețul Cornea numai cu o mînă de oșteni. Singur Pă- 
traşcu a rămas alături de el, dintre toţi boierii... Prins 
de viu, a fost dus în faţa lui Rareș, şi ce s-a întîmplat 
ne spune cronicarul Macarie: ,...nu mult după aceea 
şi Cornea fu prins de viu şi trimis iui Pătru voievod 
și a fost dat pradă armelor și hrană sabiei în anul 7049 
(1541) luna februarie“t, 

Îngenuncheați în fața lui Petru vodă Rareş, boierii 
ce-i fuseră poţrivniei primiseră făgăduiala de iertare, 
domnul jurîndu-se de față cu vlădica Grigore. Numai 
vodă Cornea n-a vrut să se plece la mila biruitorului, 
ci l-a înfruntat. . 

La 23 februarie 1541, capul 'mîndrului şi neînfri- 
catului domn Alexandru Cornea căzu sub securea gide- 
lui, în cetatea al cărui portar fusese “atîta vreme, dar 
domn numai două luni... La numai trei săptămîni, în 
11 martie, au căzut și capetele plecate ale boierilor ce-l 
părăsiseră pe Cornea la Galaţi, ca să-l însoțească în 
moarte pe domnul lor, pe care nu l-au sprijinit cît a 
fost viu. Credinciosul Pătrașcu își va fi. pus și el capul 
pe butuc, o dată cu domnul său ori mai tîrziu, căci de el 
nu s-a mai ştiut nimic. 

Și astfel, în bezna istorică ce a urmat domniei lui 
Ștefan cel Mare, dacă Rareș a fost „luceafărul“, Ştefan 
Cetină o palidă licărire, Alexandru Cornea s-a înscris 
ca o stea căzătoare sau ca un bolid ce brăzdează întu- 
nericul pentru o clipită. „Dat pradă armelor și hrană 
sabiei“, luminoasa lui amintire a rămas cît de cît, deşi 
a strălucit atit de puţin. 


1 I. Bogdan, op. cit. ! 

NEDREPTATE RĂMASĂ PESTE VEACURI 


Mulţi nu s-au prea încumetat 'să scrie despre cei 
doi feciori ai lui Petru Rareș, din pricina unor fapte care 
nu le făceau cinste, așa după cum scriau cronicarii vre- 
mii. Cei doi frați Rareş au apucat vreme de grea cum- 
pănă, la jumătatea celui de-al XVI-lea veac, cu fră- 
mîntări în întreaga Europă, dar mai cu seamă pe me- 
leagurile dinspre Carpaţi și Dunăre. Se prăbușise Unga- 
ria încă de la Mohâcs, iar pe rămășițele ei se mai certau 
turcii cu habsburgii, în vreme ce polonii tare mai rîv- 
neau la pămînturile moldovene. 

Moldova încăpuse în puterea turcului încă de pe 
vremea cînd trăia Petru vodă Rareș, care a fost silit 
să trimită ostatici la Istanbul pe Ilie, feciorul cel mai 
mare, pe atunci la cruda vîrstă a copilăriei. Jale multă 
trebuie să mai fi fost, mai cu seamă pentru biata mamă, 
Elena doamna, sau pentru surorile Chiajna și Ruxan- 
dra, dar nici chiar dîrzului părinte nu-i va fi fost prea 
ușor să se despartă de coconul lui cel drag. Eftimie cro- 
nicarul spunea: „În anul 7052 (1544) luna mai 15, Petru 
voievod a trimis pe fiul său cel mai mare, Iliaș, la Țari- 
grad, la marele împărat singur stăpînitor, unde se nu- 
mește la Poarta împărătească, și l-a însoţit însuși Petru 

voievod cu doamna Elena și cu toți boierii mari și cu 
tot sfatul și arhiereii moldoveni pînă la riul Dunărea-!, 

Ostaticul însă era primit la Istanbul ca un fecior 
de „bei“ şi ţinut la seraiul sultanului, spre a-i sluji, dar 
mai cu seamă pentru a-l face să-i îndrăgească pe turci. 
Şi în vechime, mulţi coconi domnești fuseseră ostatici, 
ca să nu pomenim decît despre Vlad-vodă zis Ţepeş: nu- 
mai că unii, în loc să se dea cu turcii, se îndirjeau împo- 
triva lor; alţii însă, mai slabi de virtute, se lăsau adesea 
copleșiți de traiul de huzur, cum scrie călugărul Paho- 
mie din Zante: ,,...nu se folosesc în ceea ce privește 
trimiterea și primirea fiilor, căci se cuvenea să se îngri- 
jească de copil şi să nu se amestece cu cine se întîmplă 
(...) iar lăsîndu-i în voia lor, îi face să-și caute numai 
de jucăriile lor, de poveştile și datinile păgînești. ..“?. 
În mintea monahului de.la Zante, tot ce nu era pravo- 
slavnic era păgîn sau papistaș, „păcate“ la fel de mari. 
Pe undeva poate că avea și dreptate, dacă ne gîndim la 
' frămîntatele vremuri cînd credinţa străveche era zdrun- 
cinată de „ereziile“ lui Luther, Hus și alții, cunoscute 
sub numele de „Reformă“. 

Plecînd de la Suceava și bocit tot drumul, pînă la 
Dunăre, coconul va fi crezut că se ducea la moarte. În- 
cît mare trebuie să-i fi fost uimirea trezindu-se pe ma- 
lurile de basm ale Bosforului și prin palatele care între- 
ceau în măreție poveștile dădacelor lui din pruncie. Cu 
ușurința copilăriei va fi uitat şi de părinţi și de cîte cele 
din ţară, setos să cunoască lumea de minunăţii a cetăţii 
sultanilor, căci coconul se învîrtea nu pe ulitele cele 
strîmte şi murdare, pline de cerșetori și cîini vagabonzi, 


1 I. Bogdan, op. cit. (capitolul Cronica lui Eftimie), 
p 106—126. 

2 N. Iorga, © descoperire privitoare la Ilie Rareș, în 
„Revista Istorică nr. 7—9, Bucareşti, 1916, p. 179—180 (de alt- 
fel, marele istoric încearcă să reabiliteze memoria prințalui și 
în alte lucrări). 

ci numai în case de rang. Așa se cuvenea să-și petreacă 
viata un fecior domnesc, numai cu lume aleasă și de 
neam, măcar că vorbeau limbi diferite... De altfel, la 
Istanbul se întilneau pe acele vremuri învăţaţi și filosofi 
din cele două părţi de lume: răsărit și asfințit. Nu s-a 
prea povestit despre viața cărturărească a orașului sul- 
tanilor, iar din rîndurile cuviosului Pahomie Rusanu din 
Zante ne sare în ochi ademenirea cu „poveştile şi dati- 
nile păginești“, fără să spună limpede despre ce era 
vorba. Se mai plingea călugărul ortodox că tinerii osta- 
tici învățau „literele neamului stăpinitor și toată necu- 
cernicia“, cu alte cuvinte limba turcilor și învățămintele 
acelui neam. 

Însă Iliaș tot creștin a rămas, căci turcii se dovedeau 
mai îngăduitori cu alte credințe. Oricum, se poate spune 
fără greș că ostaticul domnesc învățase carte temei- 
nică, și toată ştiinţa cîtă era îngăduită de Coran. Totuşi 
n-a pregetat să se lepede de toate acestea o dată cu săvir- 
şirea din viață a părintelui său, în 3 septembrie 1546. 
Cronica spune că: „,...s-au dus boiarii la Poarta tur- 
cească și, pentru dragostea lui Pătru vodă, au cerut pă 
fiu-său Iliaș, domn“!. 

Grijile țării erau, de bună seamă, prea mari pentru 
umerii tînărului domn, dar a avut marele noroc că mama 
sa, Elena doamna, veghea alături de el ca treaba să 
meargă bine. Mai trăiau încă mulţi dintre dușmanii 
tatălui său, îndeosebi unul dintre ei, boierul Vartic, era 
Chiar de mirare cum scăpase pînă atunci. Ca să nu-l 
mai lase să uneltească din umbră, Iliaş-vodă a pus de l-a 
descăpățînat, umplîndu-i de spaimă pe cei ce crezuseră 
Că era prea slab ca să ţină frîiele ţării. Îndată s-au por- 
nit vicleniile și urzelile acestora, ba la poloni, ba la tran- 
Silvani, ba chiar şi la Istanbul, unde însă n-au avut de- 
loc ascultare. l 
—— 

! R. Popescu, op. cit., p. 292. 

Ilie-vodă învățase cîte ceva și din viața zbuciumată 
a părintelui său, care bătuse zadarnic pe la porţile crai- 
lor și domnilor creştini cerîndu-le sprijin, căci în cele 
din urmă tot s-a închinat sultanului Soliman. A socotit 
deci că Moldova mai putea rămine de-sine-stătătoare 
numai prin voinţa padişahului, și nu a polonilor ori 
habsburgilor, care mai degrabă ar fi înghițit-o. De altfel 
se știe azi foarte bine că, în lungul vremilor, ţările ro- 
mâne s-au bucurat de slobozenie mai mare din partea 
turcilor, decît alte neamuri asuprite de ei. 

La 29 august 1541, Ungaria de Mijloc devenise pa- 
şalic, iar în octombrie același an, dieta de la Debrețin 
recunoscuse stăpînirea turcească asupra Transilvaniei, 
la fel ca și în Moldova ori Țara Românească. Cu toate 
acestea, feciorul răposatului Ioan Zapolya era „rege“ al 
Ungariei, adică al unei țări ce nu mai ființa. De fapt 
Ioan Sigismund Zapolya, copilul-rege, nici nu avea cum 
să domnească, întrucît se născuse abia în 1540, la moar- 
tea tatălui său, astfel că Isabela, mama sa, şi mai ales 
cancelarul ei, Martinuzzii, erau cei ce conduceau ţara, 
luptîndu-se din răsputeri să rămînă cu turcii, căci altfel 
ar fi fost înghiţiți de habsburgi. | 

Înţelegînd :că numai printr-o prietenie trainică în- 
tre cele trei țări române ar fi făcut față încercărilor 
habsburgice de a le ocupa, Martinuzzi a trimis soli la 
Iaşi, în august 1540, ca să reînnoiască legămîntul de 
prietenie dintre cei doi vecini. Doi ani mai tirziu, după 
ce Isabela se certase cu Martinuzzi, Iliaș Rareș împreună 
cu Mircea Ciobanul, domnul Țării Românești, au intrat 
cu oștile în Transilvania ca s-o sprijine pe Isabela, căci 
aşa suna porunca sultanului. De fapt amîndoi voievozii 


1! George Utieszevycs Martinuzzi, cunoscut şi sub numele 
de „frater György“, călugăr de origine croată, ataşat interese- 
lor lui Ioan Zapolya încă din 1504 (apud C. C. Giurescu și 
D. C. Giurescu, op. cit., vol. II, p. 210). 

români erau înțeleși într-ascuns cu Martinuzzi, încît nu 
s-a dat nici o bătălie. 

Ilie Rareș mai avea de făcut faţă și vecinului de la 
miazănoapte şi, ca să-l împace, în noiembrie 1546, a 
semnat o înţelegere cu Polonia, prin care se lipsea de 
Pocuția pe vecie. Cu toate acestea, pirile boierilor au 
avut mai multă crezare la poloni, care cu dragă inimă 
l-ar fi izgonit pe Ilie-vodă, de n-ar fi fost sultanul de 
partea lui. 

În treburile ţării domnitorul nu asculta de nimeni, 
în afară de mama lui, Elena doamna, căutînd din toate 
puterile sale să rămînă ţara ca pe vremea răposatului 
său părinte. Chiar cronicarul Eftimie ne spunea că: 
„+. Mai întîi mergea bine şi se arăta binecinstitor către 
toţi și iubitor de boieri și de toți ce-i stăteau în jurul 
lui ...“î. Iată însă că nevoia de bani l-a silit pe voievod 
să pună bir mai mare pe ţară, și atunci: ...,a scris 
pe toți boierii mari și mici la birul cel mare, și tot sfa- 
tul, dar și vătafilor toți, în toată ţara, de la cel dintii 
pină la cel din urmă, le-a poruncit să dea și mitropoli- 
tului și episcopilor, a scris încă și toate mănăstirile, cîte. 
sint în Moldovalahia, la haraciul cel mare, şi cîți popi 
și diaconi sînt în granițele moldovenești“. 

Din această poruncă a domnitorului, ca toată lumea 
să plătească bir și nu numai cei săraci, i s-au tras mai 
pe urmă toate necazurile și ponegririle, care au dăinuit 
atitea veacuri. Atunci i s-a împotrivit Macarie, episcopul 
Romanului, pe care Ilie-vodă l-a caterisit? fără prea 
multă vorbă. S-a răzbunat crunt episcopul cronicar, spu- 
nînd urmașilor că Ilie-vodă era „un om cu inimă moale 
și cu sufletul slab, nu s-a arătat cu nimic asemănător 
tatălui său, ca și cum nu l-ar fi crescut ca un fiu, ci pe 


1 I. Bogdan, op. cit. 
2 Destituit. 

toate le-a turburat și le-a clintit“1. Singurii cărturari 
români pe atunci se aflau numai în cinul preoţesc, care 
se arătase tare nemulțumit de iaptul că fusese supus la 
bir. Eftimie, care purta ură şi doamnei Elena, a ameste- 
cat-o și pe ea, spunînd că „la îndemnul mamei «ale, 
Elena, s-a făcut chinuitor și pieritor de oameni și chi- 
nuia pe boieri ...“2. Cu toate acestea, în afara boierului 
Vartic, nu se cunosc alți boieri uciși sau hainiți de voie- 
vod, şi nici supuși la cazne. 

Vecinii polonezi, care vedeau cu alți ochi întîmplă- 
rile din Moldova, spun că trecerea la mahomedanism 
a lui Iliaș-vodă ar fi avut cu totul alte pricini, decît 
cele spuse de cărturarii călugări din Moldova. Ei și-au 
dat seama că: ,,... deosebit de puternic s-a manifestat 
tendinţa otomană de a subordona strict Moldova, în tim- 
pul lui Iliaș și Ștefan Rareș“2. Dîndu-i steag de domnie 
coconului lui Rareș, care le vorbea atît de bine limba, 
turcii s-au înșelat punîndu-și prea multe nădejdi în el. 
Și, ca să-l mai strunească pe uitucul domn, l-au poftit 
la Istanbul, totodată să-i mai ridice și haraciul, căci tur- 
cii mereu aveau nevoie de bani. 

După ce a izbutit să strîngă banii ce se cuveneau 
haraciului și-a chemat toţi dregătorii la curţile măriei 
sale de la Huși, ținind să le spună: ,„... căci eu mă duc 
la marele împărat și iarăși, curînd, mă voi întoarce“f. 
Așadar, nici pomeneală să-l fi bătut gîndul să plece pen- 


1 I. Bogdan, op. cit. (capitolul Cronica lui Macarie), 
p. 103—104. ` 

2 Eftimie trăia la curtea lui Al. Lăpuşneanu, ginerele 
doamnei Elena, cu care nu era în relaţii prea bune, şi, ca să-i 
fie pe plac stăpînului, călugărul a. ponegrit-o pe mama-soacră, 
aflată alături de Ilie. | 

3 În 1553 s-a scris un elogiu dedicat prințului Radzwil, cs 
care ocazie s-a pomenit citatul de mai sus (apud Șerban Papa- 
costea, O veche tipăritură despre Moldova la mijlocul sec. XVI, 
în „Studii“, nr. 3, T. 22, Bucureşti, 1969). 

4 I. Bogdan, op. cit. (capitolul Cronica lui Eftimie). 

tru totdeauna! Totuși mulți erau îngrijoraţi, mai cu sea- 
mă că văzuseră Ungaria „prefăcută în pașalic... nu 
cumva padișahul să-l fi chemat pe domnul lor spre a-l 

turci“, ca mai apoi și Moldova să urmeze soarta ungu- 
rilor! Nu se poate ști dacă și Ilie-vodă era la fel de în- 
grijorat; în orice caz, a jurat pe cruce că nu se va lepăda 
de credinţa strămoșilor săi, ca să-i. liniștească pe toți. 
Nici vorbă, deci, de o plecare de bună voie, sau din vreo 
„chemare lăuntrică“, cum spun clericii cronicari, ba poa- 
te că va fi părăsit Moldova cu inima strînsă, precum în 
vremea copilăriei, cînd se ducea ca ostatic. Cînd își adu- 
nase boierii la Huşi, le spusese doar: „... că eu'iubesc și 
cred în legea creștinească, dar mă duc la împărat să scad 
şi să ușurez haraciul ţării și al săracilor, şi nu cum spun 
oameni, că merg peniru turcire (...), că cine va face 
astfel de vorbe împotriva mea va fi pedepsit cu capul“!. 

Ce s-a întîmplat la Istanbul nu se ştie, dar cuviosul 
Pahomie Rusanu din Zante aflase că însuși Soliman 
sultanul nu prea era încrezător în „turcirea“ lui Iliaş. 
întrebîndu-se dacă nu o făcuse numai ca să nu se mai 
mărească haraciul Moldovei?. Polonezii, la rîndul lor, 
spuneau pe atunci că îmbrățișarea legii turcești a fost 
din pricina vîrstei fragede a domnitorului, dar mai ales 
O puneau pe seama amenințărilor. 

În această lumină a faptelor, trecînd cu vederea 
ponegririle din cronicile noastre, se poate spune că „tur- 
cirea“ odraslei lui Petru Rareș va fi făcut parte din pla- 
nurile lui Soliman de a-și întinde efectiv stăpînirea în 
Moldova; şi poate că impresionat de jertfa lui Ilias nu 
l-a mai trimis domn în Moldova, numindu-l în loc pe 
fratele său, Ștefan Rareş. În acest fel, în luna iunie 


1 Tbidem. 

* N. Iorga, Renegaţi în trecutul țărilor noastre și al nea- 
mului românesc, în Analele Academiei Române, Memorii, Sec- 
ţia Istorie, Seria II, XXXVI, Bucureşti, 1913, p. 799—806. 

1551 s-a curmat dintr-o dată domnia celui ce fusese Ilie 
vodă Rareş, schimbindu-și numele în Mehmet bey şi 
devenind stăpinul sangeacului Silistra. Că n-a folosit ni- 
mic pentru el însuși trecînd la mahomedani, se vede și 
din faptul că la scurtă vreme a fost scos de la Silistra, 
surghiunit la Brusa, în Asia Mică, și în cele din urmă 
tocmai la Alep, în Siria, unde s-a și stins din viață la 
începutul anului 1562. Şi din aceste întîmplări se poate 
desprinde că a fost „turcit“ cu forţa și că tînărul vlăstar 
al lui Petru Rareș, nevrînd să mărească haraciul pentru 
cei săraci din ţara lui, a lăsat domnia ori alte ranguri, 
ducîndu-se să moară, în floarea tinereții, departe de țară. 


Nici celălalt fecior al lui Rareș nu s-a bucurat de o 
pomenire cuvenită, dar nu din pricina nedreptăţilor fă- 
cute de cronicarii călugări. Altele sînt părerile despre 
credința noului domn. Pe cea din urmă foaie a unui 
evangheliar de la Voroneţ, un călugăr oarecare a scris: 
„+... în acelaşi an sosi în numele domnului, Io Ștefan 
voievod, fiul lui Petru voievod, și începu a nu fi pe pla- 
cul turcilor şi porunci oamenilor din țara Moldovei să 
lepede hainele turceşti pe care începuseră a le purta în 
vremea lui Iliaş-vodă și porunci oamenilor să fie tot- 
deauna gata, toți din țară, cu armele și cu altele, şi se 
sui în domnie la 7059, luna iunie, în a 11-a zi, într-o 
joi.a fost uns“l. 

-~ Lăsa să se creadă, Ștefan Rareş, că turcii n-aveau 
să mai aibă nici un spor în ţara Moldovei și că el va 
călca pe urmele străbunului al cărui nume îl purta, apă- 
rînd, la nevoie, cu spada, credinţa strămoșească. Se vede, 
după scrisa călugărului de la Voroneţ, că ţara răsufla 
ușurată, după vestea turcirii lui Iliaș, întrucit noua dom- 
nie se arăta mai tare de virtute. Ca să se împace cu 


1 Notă analitică scrisă în limba slavonă, comunicată de 
Ion Bogdan, în op. cit. i 

clericii, voievodul l-a reașezat pe Macarie în vechiul 
scaun episcopal, de unde şi vorbele mieroase ale cronica- 
rului în legătură cu acest domn. Scria Macarie cu totul 
altfel: ,„... îndată s-au adunat poporul, episcopii și cei 
ce se aflau în fruntea dregătorilor și. căpeteniilor oşti- 
rilor și tot sfatul domnesc, și au dat schiptrul lui Ștefan 
cel cu inima îndrăzneață, destinat de mai înainte pentru 
înălțimea domniei (...) și s-a arătat ca stăpîn al țării 
Moldovei şi domn cu suflet luminat, cu chip bun și îru- 
mos (...) și bun și iubitor de dumnezeu și mîngiia pe 
toți și dăruia bisericilor şi se purta creștinește, dădea 
mare cinste preoţilor şi arhiereilor și călugărilor să facă 
un domn binecinstitor (...) și pe mine, cel înlăturat ca 
un mort viu, m-a adus între cei chemaţi și cu mîna dom- 
niei sale iarăși ne-a încredințat cîrja“l. . ., încît nu mai 
trebuie adăugat nimic în legătură cu pornirea _lui Maca- 
rie asupra lui Iliaş, care-l caterisise! Totuşi, un cronicar 
muntean are o părere mai proastă despre Iliaș, zicînd: 
„... dentti s-a arătat bun și milostiv, apoi s-a făcut mai 
rău decît fratele său“2... Aşa că va trebui să depănăm 
istoria domniei lui Ștefan vodă Rareş după faptele sale, 
şi nu după cum au scris alţii despre el. 

Ca să atragă și mai mult preoțimea de partea să, 
a poruncit prigonirea altor credințe, cum era cea arme- 
nească, ceea ce nu se obișnuia la români. Grija lui însă 
cea mai mare a fost să apere fruntariile ţării și dinspre 
poloni, dar mai cu seamă dinspre habsburgi. În Transi]- 
vania, unde Isabela se străduia să-și vadă feciorul stă- 
Pîn al ţării, i se împotriveau atît Martinuzzi, cît şi gene- 
ralul Giovani Batista Castaldo. Cel dintii ar fi vrut o 
Treinviere a Ungariei, sau măcar deocamdată a Transil- 
vaniei, ca prim pas spre unirea tuturor ținuturilor din 


aceste părți, într-un singur regat al Daciei. Rege, desi- 


1 I. Bogdan, op. cit., p. 74—106. 
? R. Popescu, op. cit. 

gur, el ar fi trebuit să fie! Pentru aceasta, a căutat să-i 
înșele și pe turci şi pe austrieci. Nu i-a mers, fiindcă 
generalul Castaldo nu l-a mai răbdat să-și facă jocul, 
Dacia trebuia făcută, gîndea el, dar ca rege... mai bun 
decît el însuși nu putea fi altul!l. 

Planurile lui Martinuzzi nu erau nici pe placul lui 
Ferdinand de Habsburg, care a poruncit generalului său 
să-l] ucidă pe primejdiosul călugăr. Omorul s-a petrecut 
cu mare taină, în castelul lui Martinuzzi de la Vinţul 
de Jos, încît nimeni n-a aflat decît după aproape două 
luni, cînd a fost găsit cadavrul fostului cancelar?. 

Ştefan Rareș primise poruncă de la padişah s-o aju- 
te pe Isabela împotriva lui Castaldo, într-o vreme cînd 
încă nu-și statornicise domnia şi primejdia venea dinspre 
Polonia. Acolo se adăpostiseră cîțiva pribegi, printre care 
și „domnișori“ ce rîvneau scaunul Moldovei. Unul dintre 
ei a îndrăznit să treacă fruntariile țării, dar oastea lui 
Ştefan vodă Rareş l-a izgonit pe dată. Pare deci de ne- 
crezut ce scria Federigo Badoer, solul venețian la Poartă, 
pe la 19 august 1551, cum că domnul Moldovei s-ar fi 
supus Poloniei. Zicea solul că înadins l-a trimis sultanul 
chiar pe Mehmet bey (fratele său, Iliaș), ca să-i aducă 
aminte de atotputernicia Semiluniiă. 

Este adevărat, că, între 22 și 29 septembrie, Meh- 
met bey s-a întîlnit cu fratele său în Moldova, cu care 
prilej îi va fi lămurit pe domn că lehii nu prezentau pen- 
tru țară un sprijin, după cum nici austriecii, care, pe 
lingă faptul că erau prea departe, n-aveau nici ostași de 
ispravă: Urmarea a fost că Ștefăniță Rareş s-a văzut ne- 


1 Adolf Armbruster, Evoluţia sensului de Dacia, în „Stu- 
dii, XXII, 1969, p. 423—444. 

? Vezi, Lissâk Gyergy, Az aranykigy6 (Șarpele de aur), 
Budapest, 1970, p. 147—148. 

3 Nicolae C. Băienaru, Castaldo, polonii şi omorirea lui 
Ștefăniță Rareș, în „Revista critică“, VIII, 1934, Bucureşti, P- 
402—110. 

voit să mai sporească haraciul cu încă 5 000 ducați, după 
cum spune solul „frincilor“ la Poartă. 


Cum în Banat şi Transilvania tulburările începu- 
seră să fie din ce în ce mai mari, turcii au pornit spre 
Timișoara, urmînd ca în Transilvania să pătrundă oastea 
domnului Moldovei. Se va fi bucurat tînărul domn la 
gîndul că-și va redobîndi în acest fel cetățile pe care le 
avuseseră în stăpînire înaintașii lui. Tocmai stătea să 
plece, cînd, pe 28 decembrie 1551, la Suceava s-a înfă- 
ţișat un sol cu carte de la Castaldo, cerîndu-i domnului 
moldovean să nu se amestece, ci să-și vadă de treabă în 
tara lui. Era sfătuit să se poarte la fel ca părintele său, 
cu mai multă prietenie față de austrieci. Mai curînd se 
vedea însă că generalul se cam temea de oastea mol- 
doveană. Îndată, chiar la 5 ianuarie 1552, Ștefăniță vodă 
Rareș a răspuns scrisorii făgăduind să nu-l mai atace, 
ba chiar era gata să jure credință împăratului, iar ca 
dovadă a bunei sale credințe, îi dezvălui lui Castaldo: 
pregătirile turcilor. El însuşi primise poruncă să înain- 
teze, sub amenințarea pierderii capului în caz de neas- 
cultare, tot așa cum i se mai poruncise și atunci cînd 
Castaldo și Martinuzzi erau sub zidurile Lipovei. Ca răs- 
plată pentru credința de care dădea dovadă, domnul 
cerea măcar două din cetățile pe care le avusese părin- 
tele său în Transilvania. Generalul Castaldo a fost uimit 
primind atît de repede binevoitorul răspuns, încît chiar 
a doua zi, la 6 ianuarie, a și vestit Viena. de cele întîm- 
plate, precum și știrile de la domnul Moldovei. Totodată 
l-a sfătuit pe împărat să nu dea crezare spuselor lui Şte- 
ian Rareș, socotindu-l prea supus turcilor, ba chiar şi 
polonilor. Dar tocmai cînd se îndoia cel mai mult de 
credința moldoveanului. acesta i-a trimis un sol, la 22 
martie, vestindu-l să Soliman avea să-l atace. La asta se 
aștepta, dar nu și la propunerea voievodului! Anume, 
zicea tînărul Rareș ca generalul cu oastea lui să stea as- 
cuns prin Țara Birsei, lăsînd oștile turcești să pătrundă 

peste munți prin Moldova, după care să-i atace pe ne- 
pregătite. Nu știa domnul ce știa generalul. . . 

Mai întîi, purtarea lui Rareș l-a pus pe ginduri, dacă 
să-l creadă ori ba! Apoi, el își cunoștea prea bine mer- 
cenarii. Erau foarte puţini și prost pregătiți pentru 
luptă. Turcii aveau să atace prin secuime, unde lefegiii 
austrieci erau tare uriîţi, iar moldovenii lui Rareș cel ti- 
năr primiţi cu bucurie. Sultanul știa aceasta! De altfel, 
oștenii lui Castaldo nu erau suferiți nici unde. în ţinu- 
turile Transilvaniei. În martie 1552, răzvrătindu-se con- 
tra căpeteniilor, lefegiii generalului au început a prăda 
țara, ca niște tilhari de drumul mare. Ba au încercat 
chiar să cuprindă Clujul, urmînd să-l prade, dar locui- 
torii i-au chemat în ajutor pe țăranii de prin împreju- 
rimi. Cu bucurie au sărit aceștia în ajutorul orășenilor, 
avînd şi ei de plătit fărădelegile lefegiilor. Puţini au re- 
ușit să scape, numai umilindu-se și cerșind viața în faţa 
țăranilor. Deci, cu astfel de oșteni trebuia să-i înfrunte 
Castaldo pe biruitorii Ungariei, care intraseră în Banat, 
înconjurînd Caransebeșul, la 11 iunie. La 26 iulie 1552 
Timişoara a căzut în mîna turcilor, însă, încă de la 17 
iunie, Castaldo, scriind la Viena, spunea că primejdia 
cea mai mare era dinspre răsărit, unde intraseră moldo- 
venii. Cu mare greutate a strîns cîțiva oșteni, trimițin- 
du-i în calea oștilor lui Rareș, dar fără nădejdea de a-l 
opri. Totuși, moldovenii se opresc și se trag în secuime! 
Ca să-i facă pe turci să creadă că austriecii sînt foarte 
puternici, Ștefăniță Rareș a mai.dat o raită prin Ţara 
Birsei, de ochii lumii, fără să pricinuiască vreo pagubă. 
In schimb turcii cucereau cu multă ușurință ceiate după 
cetate, izgonindu-i de peste tot pe lefegiii de care se 
„sberiase“ tînărul voievod. Era limpede pentru toată lu- 
mea că, grosul oastei otomane fiind prins în luptele cu 
bănăţenii, numai Ștefăniță Rareș ar mai fi putut cu- 
prinde Transilvania. Și n-a făcut-o! Din această pricină, 
domnitorul român începuse a fi privit cu multă nădejde 

de transilvani şi, cum Rareș era de același singe cu cei 
mai mulţi dintre ei, devenea o primejdie pentru hab- 
sburgi. Dar Transilvania nu trebuia pierdută, astfel în- 
cît Castaldo a hotărit pierderea domnitorului român! 

A greșit tînărul Rareș încrezindu-se în austrieci și 
făgăduindu-le credinţă, cînd se vedea cît-colo că turcii 
erau cei mai tari. Dîndu-și seama, domnul a căutat să 
se întoarcă din nou cu fafa la sultan, dar nici aceasta n-a 
fost pe placul multor boieri din țară. Dacă a potolit în- 
trucîtva nemulțumirea celor mai căpoși vărsîndu-le sîn- 
gele, mulţi au fugit la poloni, îngroșînd numărul pribe- 
gilor din jurul stolnicului Petrel. Nume de boieri uciși 
la poruncă domnească n-au prea fost pomenite, dar în 
Polonia nu se mai vorbea de domnul român decţt ca des- 
pre „o fiară“ ori „viperă“... 

Iată însă că şi cel de-al treilea cronicar călugăr, 
Azarie, depune mărturie despre întîmplările petrecute 
atunci: „... pe cînd Ștefan cel viteaz petrecea în chip 
binecinstitor, domnea și întocmea toate, duşmanul cel 
viclean nu a răbdat rivna sa cea bună, ci a virit ura în 
boierii lui cei mari, care fuseseră cinstiți de dînsul cu 
binefaceri. Și ce s-a întîmplat, deci? Așadar, boierii mai 
inainte ziși, care l-au părăsit, adică pribegii au trimis 
la leşi scrisoarea tainică către sfetnicii cei dintii ca să fure 
cu înșelăciune minţile lor slabe: «vreți voi oare puterea 
Moldovei?», spuneau ei. “Ștefan cel cu mîinile tari este 
impins de către tinerețea lui și are de gînd să se ridice 
în chip barbar împotriva voastră şi să închine ţara tur- 
cilor»“?, N-a spus însă Azarie, mai limpede, cine era 
„Cel viclean“, căci nu Satana, ci Castaldo a fost cel care 
Și-a vîrit coada în Moldova! 


i Ajungind domn al Moldovei, şi-a schimbat numele în 
Alexandru Lăpuşneanu (1552—1561 și 1564—1568). 


126_1 A Bogdan, op. cit. (capitolul Cronica lui Azarie), p. 

Așa s-a scornit că măria-sa Ștefăniță Rareş avea în 
gind să facă un mare ospăț în ziua de 8 septembrie 1552, 
la care să-i poftească pe toţi boierii sortiți pieirii. Nici 
vorbă însă de asemenea ginduri ucigașe la bietul domn, 
căci numai cu o zi înainte, în noaptea de 7 spre & sep- 
tembrie, se afla în cortul său din tabăra de la Țuţora, pe 
malul Prutului. Dormea fără grijă cînd ceata de boieri îi 
atacă pe cei șaptesprezece străjeri domneşti, după care 
s-au năpustit asupra cortului, tăindu-i sforile şi prăvă- 
lindu-l peste adormitul domn. N-a mai apucat să facă 
nici o mișcare, fiind copleșit de hangerele care mușcau 
cu sete din trupul său. Zice-se că atita a mai apucat a 
spune, văzînd că rugăminţile lui de cruţare n-aveau 
cătare: „O, săracă dreptate, pe tine te pling și de tine 
suspin, căci tu ai pierit și murit înainte de mine (...) 
şi a fost tăiat în chip vrednic de milă, sub cort, ca pe un 
miel (...) și zărea pe pămînt acoperit de sînge“t. 

În acest fel au sfîrşit cei doi feciori ai viteazului 
domnitor Petru vodă Rareș, care i-au urmat în scaunul 
domnesc, fără a izbuti să ajungă la virtutea şi renumele 
bătrînului lor părinte. 


1 Ibidem. 


SOACRĂ $! GINERI 


> 


Abia se stinsese din viață Ștefăniță vodă Rareș, sub 
loviturile aducătoare de moarte, și zbuciumata Moldovă 
a cunoscut noi frămîntări sîngeroase. Generalul Castaldo 
nu s-a putut bucura de roadele urzelilor lui, căci polonii 
erau mai aproape de întîmplările de pe malurile Pru- 
tului. De altfel austriacul era și prea slab ca să se împo- 
trivească lehilor și a trebuit să privească neputincios la 
întîimplările din Moldova. 

Indurerata mamă, Elena doamna, și-a dat seama că 
pentru ţară ar fi putut veni iar vremuri de cumpănă. 
Feciori nu mai avea, iar pe fiica ei cea mare, Chiajna, o 
măritase cu Mircea vodă Ciobanul, domnul Țării Româ- 
nești. Îi mai rămăsese domnița Ruxandra, fată de mări- 
tat, iar ginerele ar fi trebuit să apere şi pe mai departe, 
alături de mama-soacră, urgisita ţară a Moldovei. De 
necrezut să accepte, totuşi, de ginere pe unul dintre cei 
ce și-au înfipt hangerul în pieptul feciorului ei, la u- 
tora. Ori să nu fi ştiut? Dar mai curînd se poate spune 
că n-a avut de ales, căci Alexandru Lăpușneanu, spri- 
jinit de poloni, cerca hotarele țării. Îi trebuia un braţ 
viguros, care să se împotrivească, chiar dacă, de dra- 
gul fării, și-ar fi jertfit fata, dînd-o ucigașului fratelui 
ei... Dîrză muiere, văduva lui Rareș! 

Nu apucase să se usuce sîngele de pe ucigătoarele 
arme, că ceata boierilor a și hotărît, pe loc, acolo, la 
Țuţora, ca loan Joldea să le fie domn. Împreună cu 
boierii Sturza, Moghilă și alții, nou-alesul domn a încă- 
lecat în grabă, luind drumul Sucevei, unde urma să fie 
uns şi să-și ia de soață pe domnița Ruxandra. Însură- 
toarea cu fata lui Petru Rareș l-ar fi îndreptăţit la dom- 
nie, împotriva lui Lăpușneanu, care se dădea fecior de 
domni. 

Vestea alegerii lui Joldea în locul domnului ucis a 
zburat ca fulgerul în toate părţile, ajungind și la curtea 
regelui polon. Multă mînie a stirnit acolo cutezanța „da- 
cilor“2 de a-și alege singuri domnul. Cum de îndrăz- 
niseră 'să-l înfrunte pe rege, atîta timp cît acesta îl sor- 
tise pe Alexandru Lăpușneanu să le fie domn?! Încă 
din ziua de 5 septembrie, deci pe cînd mai trăia Ștefă- 
niță Rareș, castelanul -de Beltz, în numele regelui, îi 
luase jurămînt de credință lui Lăpușneanu și l-a aju- 
tat mai apoi la trecerea Nistrului. 

Nici pribegilor nu le venea să creadă o asemenea 
întorsătură a boierilor din preajma lui Joldea. Se aștep- 
taseră ca, îndată după uciderea tînărului Rareş, boierii 
să i se înfăţișeze pentru închinăciune lui Lăpușneanu .. . 
Nu cumva și aici era mîna lui Castaldo?! Oricum, Ale- 
xandru Lăpuşneanu nu era prost să-l înfrunte pe gene- 
ralul habsburgilor. Trebuia multă chibzuinţă, şi nicide- 
cum pripeală! 

Dar nici loan vodă Joldea, să-i zicem așa, nu s-a 
arătat prea zorit să ajungă în cetatea de scaun. A făcut 
un popas la conacul lui de la Şipote, fie ca să-și mai tra- 
gă suflarea, fie întrucît aflase că nobilul Seniawski, pro- 
teguitorul lui Lăpuşneanu, îi trimisese patru soli. Jol- 


1 Era fiu natural al lui Bogdan al III-lea cel Orb. 
? Cronicarii poloni îi numeau pe moldoveni în mod cu- 
rent daci. 

dea i-a primit, dar nici n-a vrut să audă de supunere în 
faţa domnului adus de poloni. Neașteptată a fost în- 
fruntarea solilor, care au cutezat să-i spună lui Joldea 
că era rușinos ca el, boier de viţă, să asculte de Elena 
doamna, o muiere... Oare atit de repede se făcuse în- 
voiala între ginerele ucigaș și mama-soacră?! În orice 
caz, obrăznicia solilor l-a scos din sărite pe noul domn, 
care, după cum spune cronicarul Orzehowski, i-ar fi 
aruncat în lanţuri. 

În timp ce solia polonilor era la Şipote, oștile lui 
Lăpușneanu și Seniawski au izbutit să ajungă și ele 
şi să împresoare conacul. În fruntea oștilor lui Lăpuş- 
neanu se afla vornicul Moţoc, înverşunat contra lui Jol- 
dea. Pereţii caselor de la Şipote erau de cărămidă și des- 
tul de groși, buni de adăpost, dacă neprietenul nu avea 
tunuri, şi se pare că n-a avut. Astfel încît, voinţa dîrză 
a celor împresuraţi de a nu se da prinşi, mai cu seamă 
că merindea și praful de puşcă nu le lipseau, făcea să 
se întrezărească o îndelungată împotrivire. Dar Lăpuș- 
neanu n-avea vreme de pierdut, mai ales că se va fi 
întrebat dacă nu cumva cerbicia boierilor de la Șipote 
se datora unor făgăduieli de ajutor de la Castaldo... 
Prin vicleșug au fost răzbiți!... A fost dat focului un 
hambar de lîngă casă, iar fumul, pătrunzînd prin fe- 
restre, i-a înăbușit ca pe șoareci, scoţindu-i din birlog 
pe toți boierii. 

Legaţi cobză, în frunte cu Ioan Joldea, prinșii au 
fost aduși la picioarele lui Lăpușneanu. Acesta i-a mus- 
trat pentru nesupunere și... în loc să poruncească des- 
căpăținarea vinovaţilor, după cum se obișnuia, a porun- 
cit dezlegarea şi eliberarea lor! Nici măcar pe Joldea nu 
l-a scurtat de cap, ci numai l-a „crestat la nas“, ca să 
nu-și mai ridite nasul la scaunul domnesc. Și, pentru că 


1 Vezi I. Minea, Începutal domniei lui Alexandru Lăpuş- 
neanu, în „Cercetări istorice“ an I, Iași, 1925, p. 100 şi arm. 

se voise să fie ginere lui Petru Rareș, a poruncit ca ,,mi- 
rele“ să fie cununat pe vecie cu biserica lui Christos, 
adică l-a călugărit. 

De fapt, nu inima cea bună a lui Lăpuşneanu a 
poruncit iertarea nesupușilor, ci mai curînd teama de 
a nu-l supăra pe Castaldo. Ştia, oare, că boierii înfăptui- 
seră sîngerosul omor la îndemnul generalului? În schimb, 
nu era îndoielnică împotrivirea Elenei doamna și a celor 
din jurul ei. Atunci, sau poate mai inainte, îi va fi venit 
în minte gîndul de a se înrudi cu Rareșii, devenindu-i 
ginere îndărătnicei doamne . .. Ca ginere se va lupta cu 
soacra, și nu ca domn venit din afară, impotriva dom- 
niei legiuite! 

În acest fel Elena doamna s-a văzut soacră, dar cu 
alt ginere decit va fi vrut ea. Nădăjduise ea cu Joldea, 
dar n-a izbutit, iar acesta n-ar fi ieşit din cuvîntul ei, 
după cum se spusese la Șipote. Anumite veşti, ajunse 
pînă astăzi, spun că, din porunca lui vodă Lăpușneanu, 
doamna Elena ar fi fost aruncată în fundul unei tem- 
nițe, și acolo, în mare taină, sugrumată. Cită crezare 
se poate da unei asemenea veşti rămîne de văzut, căci 
ea a fost dată de Brzewski, un sol al regelui polon. 
Acesta, în drum spre Istanbul, ar fi făcut un popas la 
Iaşi, unde ar fi auzit despre faptă. Uciderea soției lui 
Petru Rareș s-ar fi petrecut într-ascuns de teama noro- 
dului, care încă nu-l uitase pe Petru vodă Rareş, dar 
solul nu spune că la Iași el nu a „poposit“, ci a fost 
poprit de domnitor, bănuindu-l de urzeli contra lui. 
Oare nu ca răzbunare va fi scornit zvonul uciderii doam- 
nei Lina, spre a-l face de ocară pe ginere? 


DOMNUL DE RĂSCOALĂ 


Nici urmă de tătar nu se arătase în calea oștenilor 
măriei-sale Iacob vodă Despot, și doar mărșăluiau de 
vreo citeva zile în căutarea lor. Arşiţa cruntă a verii 
anului 1563 le încingea chivărele și pieptarele oțelite, 
scăldîndu-i în sudoare. Cu pizmă se uitau la oștenii mol- 
doveni, care mergeau mai alături de ei, numai în că- 
mașă, și aceea dezbumbată pînă la briu. Unii şi-au 
desfăcut apărătorile, iar alţii cărau coifurile cele grele ca 


pe niște papornițe goale. Setea îi chinuia cumplit, ia 
cînd dădeau peste vreo fintînă se înghesuiau ciorchine 
în jurul ei. Întrebaseră ici și colo, dar cei cîțiva ţărani 
peste care dăduseră în cale dădeau din umeri cu mirare 
şi nici unul dintre ei n-ar îi putut spune că auzise de 
tătari prin părțile lor. Aşa că oștenii abia așteptau să 
atingă apa Nistrului, la hotar, făcînd apoi calea întoarsă. 
Erau lefegiii nemți ai voievodului, încredinţaţi dumnea- 
lor hatmanilor Tomşa și 'Toroman, pentru a-i izgoni pe 
năvălitorii de la răsărit. 

Nu-i prea venise domnului a crede că tătarii ar fi 
pătruns în ţară, după ce de puţină vreme solii lor se 
tirîseră în genunchi la picioarele măriei-sale, făgăduin- 


10 — Domnii trecătoare — domnitori utaji ]45 


du-i pace veșnicăi. Tătarii, însă, nu se știa niciodată ce, 
ginduri aveau, așa că domnul s-a învoit să le dea sub 
mina boierilor și pe vestiţii lui lefegii. De altfel, cei doi 
boieri, pe care-i făcuse căpeteniile întregii oștiri, erau 
oameni cinstiţi și vrednici şi nu i-ar fi bănuit de înșe- 
lăciune pentru nimic în lume. Poate că dacă ar fi fost 
vorba doar de tătari ar fi trimis numai oșteni de ţară, 
dar hatmanul Tomșa aflase că și pan Dimitrie Wiszno- 
wiecki pălise la hotare o dată cu tătarii. Acesta se înru- 
dea cu Petru Rareș, răposatul, și tare mai poftea să se 
vadă domn în Moldova. Pentru că polonezul avea oaste 
după tipicul europenesc, numai lefegiii domnului le-ar 
fi putut sta în faţă. Iată-i, așadar, mărșăluind prin pra- 
ful drumului, stirnind mirarea localnicilor, dar şi spai- 
ma că, dacă nu se arătaseră, tătarii aveau tot timpul să 
se ivească. Cît despre lehi, cu adevărat că nu auziseră, 
şi nici n-aveau cum... Totul nu fusese decît o scornire 
de-a boierilor nemulțumiți de vodă Iacob și care-l ale- 
seseră pe hatmanul Tomșa să-l lipsească de lefegii, ca 
să-l poată răsturna cu. ușurință. 

Oștenii steagurilor boierești nu s-ar fi putut înfrun- 
ta deschis cu lefegiii lui Vodă, și de aceea Tomșa i-a tot 
plimbat pină la hotare, căutînd prilejul să se scape de 
ei. Hatmanul, cu înfăţişarea lui frumoasă, cu milini tari 
şi inimă îndrăzneață, se va fi făcut ascultat de lefegiii 
supuşi poruncilor lui. Poate că-i și părea rău să ucidă 
asemenea războinici, dar n-avea altcum... Cu ei nu 
s-ar fi putut înţelege, iar primejdia să-l pirască domnu- 
lui era mare. Trebuiau deci jertfiți cu orice chip, dar 
nu se ivise încă prilejul. 

Mare era nemulțumirea întregii țări împotriva dom- 
niei, căci ereticul domn Iacob Heraclid Despot visa să 
transforme Moldova într-un cuib al tuturor ereticilor din 


1 Adina Berciu, O domnie umanistă în Moldova: Despot 
vodă, Bucureşti, 1980. 

Europa, născocind şi acea școală latinească de la Cotnari 
si multe altele. Nimeni nu și-a dat seama pe atunci că 
învățatul voievod ar fi vrut să facă, nu numai din Mol- 
dova, ci chiar din vechea Dacie, o ţară la rind cu cele- 
lalte ale Europei!!. 

Osteniţi de atita drum, lefegiii au căzut frînți de 
oboseală cînd ajunseseră ín satul Ciuhru, din apropierea 
Nistrului. Lăsînd moldovenilor grija -pazei, au adormit 
buștean. Cei mai mulţi pentru vecie, căci peste noapte, 
la porunca lui Tomşa, moldovenii, au sărit asupra lor, 
căsăpindu-i. Cu greu va fi scăpat vreunul trecînd apa 
Nistrului și pierzîndu-și urma în cele pustii. 

Zorii zilei de 8 ori 10 august? au găsit satul scăldat 
în sîngele lefegiilor. Şi tot acolo, pe locul măcelului, 
hatmanul Tomşa fu ales domn al Moldovei. Era, în fond, 
o răscoală împotriva unui domn străin de țară și neam, 
iar oștenii au vrut un domn român! Răscoala l-a ridicat 
în scaunul domnesc pe viteazul hatman, care pe loc și-a 
luat numele de Ștefan-vodă, vrind ca prin aceasta să re- 
amintească de vremurile glorioase ale Moldovei. 

În uralele oștenilor și în fruntea lor, domnul de 
răscoală a făcut cale întoarsă, cu gîndul să-l izgonească 
pe venetic, dar acesta, înspăimîntat, s-a închis între zidu- 
rile Sucevei, așteptind yremuri mai bune pentru el și 
nădăjduind ajutor din afară. Cunoscînd tăria zidurilor 
cetății de scaun, Ștefan vodă Tomşa a căutat să cuprin- 
dă mai întîi cetăţile şi tîrgurile întărite ce l-ar fi putut 
ajuta mai tîrziu în luptă. O ceată de oșteni de-ai lui s-au 
dus astfel la cetatea Neamţului, pătrunzînd pe poartă 
nestingheriți, căci nu se aflase de răscoală. De cum s-au 
văzut înăuntru, s-au năpustit asupra lefegiilor, care nu 
se așteptau să fie atacați, ucigîndu-i pînă la unul. Pîrcă- 
labul cetăţii, sau „prefectul“, după cum îi spunea fos- 


1 A. Berciu, op. cit. 
2 Datele diferă în diverse izvoare. 

tul domn, purtînd numele de Ioachim Prudentius, a scă- 
pat, aflindu- -se închis în Suceava alături de domnul și 
prietenul său. În schimb a fost adus și întemnițat în ce- 
tate Georgius de Rewelles, curtean domnesc ce fusese 
trimis după strîngerea birului în Țara de Jos, și încă alți 
străini de seamă, precum și oameni de rînd pripăşiţi prin 
Moldova. Atunci s-au dedat răzvrătiţii la tot felul de 
răutăţi asupra veneticilor ori a celor de altă credință, 
fapt nemaipomenit în ospitaliera ţară a Moldovei. Pînă 
şi pe nevasta episcopului reformat loan Lusinius au 
omorît-o, după ce l-au trimis întru cele veșnice pe soți. 

Ștefan vodă Tomşa s-a dovedit nu doar un iscusit 
ostaș, dar și un dibaci conducător, căci încă dinainte de 
răscoală îi trimisese carte lui Wisznowiecki poftindu-l 
să vină să ia domnia Moldovei, vrînd astfel să şi-l facă 
prieten. O dată ce se schimbaseră lucrurile, desigur, polo- 
nezul nu mai era de trebuință. Polonia însă, care era 
în spatele lui pan Wisznowiecki, nu voia să se lipsească 
de Moldova, astfel că șleahticul a trecut Nistrul, îndrep- 
tîndu-se spre Suceava. 

Între timp, boierul Moţoc, singurul care mai rămă- 
sese o vreme pe lingă Despot deși fusese înţeles cu răz- 
vrătiţii, l-a părăsit, lăsîndu-l, numai cu puţinii lefegii, 
împresurat de oștile lui Tomșa. Acesta, auzind de sosirea 
ostașilor lui pan Wisznowiecki, s-a tras pe lături, lăsîn- 
du-i pe polonezi să împresoare cetatea. Ba i-a trimis 
din nou vorbă leahului, cum că el este numai un domn 
de răscoală, adică vremelnic, pînă ce va cădea Despot, 
şi atunci se va da la o parte, lăsînd scaunul domnesc 
cui i s-ar fi cuvenit. 

Polonezii au încercat să pătrundă zidurile cetății, 
dar zadarnic, şi atunci pan Wisznowiecki l-a trimis la 
Despot pe prietenul său cel mai bun, Piaseski, care era 


1 M. N. Burghele, Despot Vodă ereticul, în „Convorbiri 
Diterare“ XXX, Iaşi, 1897, p. 802—806. 

totodată bine şi cu fostul domn. Trebuia ca solul să-l 
lămurească pe Despot să părăsească Moldova şi i se fă- 
găduia viaţa. Însă acesta nici n-a vrut să audă de așa 
cava. Prinzînd veste de cele ce se petreceau între Despot 
ȘI Wisznowiccki, Tomșa l-a ațîțat din nou pe polonez, 
amintindu-i că el se socotea domn vremelnic și că i se 
va închina îndată ce scapă de Despot. 

Pan Wisznowiecki nu s-a mai încrezut în făgăduie- 
lile amăgitoare ale lui vodă Tomșa, ci a poruncit lupta, 
de astă-dată împotriva lui. Înfruntarea s-a petrecut la 
Vericicani, pe apa Siretului, și mare pagubă și înfrîngere 
a suferit semețul pan polonez. Abia reuși să se strecoare 
din vîrtejul luptei și-și căută scăparea fugind spre Nistru. 
Cum se lăsase noaptea, fugarul a căutat adăpost într-o 
căpiță cu fin, unde a adormit frînt de oboseală și descu- 
rajat de înfrîngere. A doua zi, „,nărocul lui cel prost“i, 
cum zice cronicarul, a făcut ca stăpînul locului să vrea 
să care căpița, şi astfel a dat peste el. Aflind cine este, 
n-a mai stat pe gînduri și l-a dus legat la picioarele lui 
Tomșa, unde a dat și peste prietenul său Piaseski, de ase- 
menea prins?. 

Tocmai în acea vreme sosise de la Poartă un ceauş, 
cu poruncă de la sultan să-l ducă la Istanbul pe Despot, 
dar nu putea ajunge la el. Ca să nu se întoarcă cu mîna 
goală, Ștefan Tomșa i-a dat turcului pe cei doi prinși, 
să facă ce-o vrea cu ei, numai Poarta să trimită steag 
de domnie pentru el, care fusese alesul țării. Bucuros a 
plecat turcul cu cei doi, cu toate că Piaseski făgăduise 
pentru viața lui 20 000 de ducați de aur. Poarta nu se 
amestecase pînă atunci în certurile din Moldova, dar nu 
înțelegea să-i lase nici pe polonezi să facă după voia 
lor. Ca să-i înveţe minte şi să fie de pildă, Wisznowiecki 
şi Piaseski au fost agăţaţi în cîrligele din zidul seraiului, 


1 Expresie obișnuită la cronicarul Ion Neculce. 
> A. Berciu, op. cit. 

aşa cum se obișnuia cu răzvrătiţii. Trei zile s-au chinuit 
sărmanii, slujind drept ţintă pentru arcașii ce se între- 
ceau să-i înțepe în așa fel ca să nu-i omoare. Cumplită 
moarte! 

Despot se ținea însă mereu după ziduri, și nu pier- 
duse nădejdea unui ajutor de la prietenii din afara hc- 
tarelor. Îi trimisese carte cu rugăminţi pînă și lui Ioan 
Sigismund Zapolya, în Transilvania, cu toate că știa că-l 
dușmăneşte. Nu putea crede că un cap încoronat va lăsa 
pe mîna răzvrătiților pe unul asemenea lui. Zapolya l-a 
trimis pe Radakus Lăszlo cu 2 000 de oșteni, dar în spri- 
jinul lui Tomșa, cu toate că-l știa vremelnic și numai 
domn de răscoală. Adevăratul domn, după el, era Lăpuş- 
neanu, și chiar îl rugase pe sultan să-i dea înapoi dom- 
nia. Nu știm ce va fi spus Tomșa despre Zapolya cel 
tînăr, dar pe față nu s-a arătat miîniat, cîtă vreme Des- 
pot mai era în Suceava. l 

Vremea trecea fără spor de nici o parte. În 18 sep- 
tembrie, un sol al regelui polon către Poartă trecu pe 
la vodă Tomşa înmînîndu-i carte de la craiul său, prin 
care îi cerea îngăduința să treacă trimisul lui prin Mol- 
dova şi să-l sprijine. În schimb, îi făgăduia prietenia! 
Bucuros, Ștefan Tomșa i-a trimis pe diaconul Vasian și 
pe Korolka, slujitorii lui, la rege, făgăduindu-i credinţă, 
dar acesta n-a vrut să stea de vorbă cu ei... 

Soarta însă a vrut ca Despot, trădat de chiar lefe- 
giii lui, să-i fie dat pe mînă la Areni, lingă cetate. Mare 
bucurie pe oastea răsculaților la auzul veștii! S-au rîn- 
duit pe două coloane, lăsînd prinșilor, în frunte cu Des- 
pot, trecere pe la mijloc. Înveşmîntat cu cele mai scumpe 
haine domneşti, slăbit și tras la față de atita zbucium, 
fostul domn se ţinea mindru în șa, dar nu trufaş. Ajuns 
în fața biruitorului său, îl salută cu ușoară plecăciune a 
capului, după care descălecă şi se rugă pentru viaţa în- 
soțitorilor săi, iar pentru el ceru o moarte fără cazne. 
Vodă Tomșa se uita mulțumit la fostul său stăpîn, care 

se afla în puterea lui, și nu scotea o vorbă. Crezînd că 
prin aceasta domnul nu era hotărît ce soartă îi va hărăzi, 

espot nădăjdui în salvarea vieţii sale și făgădui să se 
călugărească. Dar asta l-a miîniat cel mai mult pe pra- 
vosiavnicul domn de răscoală! Ba chiar l-a întrebat, în 
bătaie de joc, dacă n-ar vrea să se călugărească la vreo 
monastire jefuită de el... L-a mai mustrat preț de cîteva 
clipe, după care l-a izbit cu buzduganul în plin obraz, 
spărgindu-i dinții şi nasul. Prăbuşit, Despot a dat să se 
ridice, socotind că nu se cădea să zacă în țărînă cel ce 
fusese uns ca domn al ţării, dar o nouă izbitură l-a do- 
borit. Apoi, la un semn al lui Tomșa, un rob tătar l-a 
descăpăţinat pe loc. Atunci și-au arătat „vitejia“ și în- 
soţitorii lui vodă Tomșa, mulţi dintre ei foste slugi su- 
puse ale lui Despot. S-au năpustit asupra leșului și l-au 
hăcuit ca niște sălbăticiuni ale pădurii... Și astfel, nu- 
mai carnea însîngerată şi sfîrtecată a mai rămas din lu- 
minatul și cărturarul domn Iacob Heraclid Despotul, cel 
ce se visase rege al Daciei!!. 

Capul lui Despot, împreună cu cel al prietenului 
său Ioachim Prudentius, care l-a urmat și în moarte, 
au fost trimise pe dată la Poartă, ca să le arate turcilor 
că răfuielile răzvrătiţilor erau numai cu fostul stăpîn 
și cu străini aduși de el. Turcii ar fi trebuit să înțeleagă 
că Moldova nu primea străini decît în ospeție, și nu ca 
stăpîni ... La rîndul ei, nici Înalta Poartă n-ar fi avut 
nimic împotriva domniei lui Ştefan Tomșa, care, pe lingă 
faptul că fusese ales de țară, se zicea că ar fi avut o 
oaste de vreo 80 000 de oameni?. Dar la Istanbul se afla 
și Alexandru Lăpuşneanu, care, pe lîngă bani, mai avea 
Și prieteni, iar aceștia se ţineau de dregătorii Porții să-l 
trimită din nou în scaun. Turcii mai bucuroși i-ar fi 


1 A. Berciu, op. cit. 
? E. Hurmuzaki, Docum. XI, 1900, p. 66—67 

dat un sangiac, ba chiar şi puţină otravă, numai să se 
scape de beiul moldovean... 

"Încurajat de zăbava Înaltei Porţi, vodă Tomșa tri- 
mite soli, dar între timp Lăpușneanu ciștigase, astfel 
că solii lui Tomșa sînt aruncați în lanțuri și ameninţaţi 
cu moartea. De teamă, unii dintre ei s-au iurcit, ba 
unul a făgăduit că, dacă i se dă un ceauș să-l însoțească 
în Moldova, el va aduce ţara la ascultare către Poartăl. 
dar turcii nu s-au arătat a-i da crezare. 

Lăpușneanu era în drum spre iară şi peposise la 
Brăila, fără a mai aștepta să vadă dacă suitanul îi va 
oferi domnia. Acolo l-au întîmpinat o seamă de boieri, 
care s-au rugat de el să se întoarcă, pentru că nici beie- 
rii și nici ţara nu-l voiau. Nu era însă de înduplecat: 
„„„.de nu mă iubesc ei, eu îi iubesc pre dinșii, și de 
nu mă va țara, eu o voi pre dinsa, și voi tot merge, ori 
cu voie, ori fără voie“2. 

O iscoadă ungurească din Moldova își vestea stă- 
pînii că pe Lăpuşneanu nu-l slujeau decit vreo 8 000 de 
oşteni3. cu mult mai puţin decit se zicea că ar fi avut 
Tomşa. De neînchipuit, dar domnul de răscoală şi-a pier- 
dut capul! Mai întîi l-au părăsit cei mai mulţi boieri, iar 
mai apoi se zvonise că intraseră în ţară și turcii și tăta- 
rii... Ce va fi fost în. mintea lui și a celor cîțiva cre- 
dincioși care îi mai rămaseră nu se poate şti, dar în mare 
grabă au încărcat vistieria ţării, cam 3 000 de ducați 
de aur, și, ca niște lotri, au fugit, în Polonia. Tomșa și 
Moţoc au rămas la Bwthaco, iar ceilalți prin diferite tîr- 
guri din Pocuția. 

Să fi uitat oare Tomşa că vodă Lăpuşneanu fusese 
înscăunat prima dată de poloni şi că mai avea prieteni 
acolo? Să fi uitat că el însuşi dăduse pierzării la turci 


1 Ibidem. 
2 Vezi N. M. Burghele, op. cit. 
3 Călători străini ..., vol. II. p. 309. 

pe cei doi nobili polonezi?! Însăși cutezanța de a lua cu 
e] întreaga vistierie a ţării era o nechibzuinţă, cunoscută 
fiind lăcomia unor șleahtici din Pocuția, care nu o dată 
se făcuseră tilhari de drumul mare. 

Se înţelege că și sultanul s-a miniat foarte și i-a 
cerut craiului să dea înapoi fugarii și vistieria. Cum 
însă polonezii nu aveau de gînd să înapoieze banii, au 
hotărît moartea celor care-i aduseseră ... I-au strîns pe 
fugari de pe unde i-au găsit și i-au dus la Liov, pentru 
judecată, de faţă fiind și Ibrahim beg, trimisul sultanu- 
lui. De fapt, acesta fusese cîndva polonezul Ioachim 
Struss, dar se lăsase de credința strămoșilor lui, intrînd 
în slujba turcilor. Le-au fost amintite prinșilor toate 
nedreptăţile pe care le făcuseră Poloniei, ca jefuirea 
Snyatinului şi a altor tirguri poloneze, iar în cele din 
urmă și moartea celor doi șleahtici în cîrligele seraiu- 
lui ... Drept urmare Ibrahim beg, dregătorul Porții, pu- 
tea spune cu mîna pe inimă că cei vinovaţi de furtul 
vistieriei își căpătaseră pedeapsa de la prietenii lioveni 
ai turcilor. De dat bani înapoi, nici vorbă! 

De neînțeles ce a căutat Ștefan Tomșa în Polonia, 
după ce le pricinuise atitea necazuri. Chiar și în ziua de 
5 mai 1564, cînd şi-a făcut adiatat, el încă mai spunea 
că nădăjduise în ocrotirea regelui. Şi poate că spunea 
adevărul. Numai că banii aduși cu el erau prea ispititori 
pentru lehi și nu i-ar fi înapoiat turcilor pentru nimic 
în lume, fapt pentru care îi vor fi făgăduit adăpostire 
numai pentru a-l face să tacă pe vecie. Astfel „ocrotit“, 
singele domnului de răscoală a împroșcat pietrele pieţii 
din Liow! 

Domnind atit de puţină vreme şi la ceas de mare 
cumpănă, mulți nici nu l-au mai socotit printre voievozii 
Moldovei. 


1 Testament. 

MIRCEOAIA 


Cine își mai aduce oare aminte, astăzi, de acest 
nume atît de cunoscut cu veacuri în urmă, care i se 
dăduse doamnei Chiajna, după soţul ei, Mircea Cioba- 
nul? Firea bărbătească și dirzenia cu care s-a luptat în 
apărarea scaunului "Țării Românești, dar și a ființei nea- 
mului, aminteau de cel ce i-a fost părinte, Petru vedă 
Rareș. 

Rămasă văduvă la 21 septembrie 1559, cu un fecio- 
raș de numai 12 ani, a luat ea cîrma țării, spre a o scoate 
din impasul la care o aduseseră cei mai mulți dintre 
boieri. Era pe vremea cînd se ducea o luptă aprigă între 
domnitor și boierii cei lacomi de putere, care se voiau 
stăpiînii țării. Așa se face că nu puţini au fost voievozii 
care au rărit rîndurile trufaşilor boieri, iar răposatul 
Mircea nu rămăsese mai prejos, ba se poate spune, fără 
greș, că-i și întrecuse... Mulţi dușmani își mai făcuse 
printre cei scăpați cu viață de mîna lui necruțătoare, 
iar o dată cu moartea dirzului domn, s-au încumetat să 
apuce ei stăpînirea în țară. 

La numai două săptămîni de la înhumarea domni- 
torului, o seamă de pribegi, în frunte cu Badea clucerui, 


1 Domn al Ţării Românești între 1545—1552 și 1558—1559. 

au pornit cu oaste asupra văduvei şi orfanului Petru, 
urmașul în scaun al părintelui său. Dar Mirceoaia nu 
şi-a pierdut cumpătul, cu toate că fusese luată pe nepre- 
gătite, ci a strîns în juru-i pe cei cîțiva credincioși şi, 
luîndu-l pe tînărul voievod, s-a tras mai către Dunăre. 
La Românești a încercat chiar o împotrivire, dar oștenii 
domniei au fost copleşiţi, mulți dintre ei părăsindu-și 
stăpînii. O înfrîngere. nu însemna însă toată lupta pier- 
dută, şi fata lui Rareș știa acest lucru! 

Rămasă aproape singură, a izbutit să cîştige încre- 
derea turcilor şi, cu sprijinul lor, s-a întors, lovindu-i pe 
pribegi la Șerpăteşti, înainte de 5 noiembrie. Au mușcat 
țărina trufașii boieri, care s-au sumețit să se măsoare cu 
doamna Chiajna, apriga Mirceoaie! A căzut floarea boie- 
rimii muntene, în frunte cu Badea clucerul. Şi astfel, 
Petru vodă cel Tînär, așa cum i se mai spunea, a intrat 
alături de mama sa în cetatea de scaun a Bucureștilor. 

La numai o săptămînă, alți pribegi — ca Stanciul 
Bengăi, Matei al Margăi, Radu logofătul, Vilcan și alții 
— și-au încercat norocul, pătrunzînd pe valea Oltului. 
Din nou tinărul voievod, care purta numele bunicului 
său, Rareş, i-a întimpinat în fruntea oastei domnești. 
Lupta s-a dat pe 12 noiembrie, la Boian. Domnul a ieșit 
biruitor, izgonindu-i pe cutezătorii boieri. După această 
înfrîngere, poate și datorită iernii sosite mai devreme, 
s-au potolit toate încercările pribegilor și în țară s-a 
așternut liniştea. Mirceoaia însă, veghind la temeinicia 
domniei, a cerut neguțătorilor de peste munți să-i lege 
şi să-i dea ei pe fugarii români ori, dacă nu, măcar să-i 
izgonească din orașele lor, ca să nu mai fie cu primejdie 
în preajma ţării. 

Nu s-au lăsat înduplecați neguțătorii la rugămin- 
tile Mirceoaiei, ba unii i-au răspuns că nici n-ar fi au- 
zit de pribegi prin așezările lor, așa cum făcuseră sibie- 
nii. Căci nu le venea la socoteală să rupă legăturile cu 
boierimea română, mușteriu de prim rang pentru măr- 

furile lor. Mirceoaia însă, văzind că n-o scoate la capăt 
cu vorba bună, a poruncit, prin domnul țării, să fie în- 
chise toate drumurile către Transilvania, dindu-le negu- 
ţătorilor o dureroasă lovitură. În acest fel, Petru vodă 
cel Tinăr a fost cel dintii care s-a rupt de țara de peste 
munți, așa cum nu prea se făcea... Ştia, însă, doamna 
Chiajna s-a gîndit să-și căpătuiască copiii, căci, în afara 
atunci, turcul era cel mai tare! 

Rînduind domnia și țara, după citva timp mama 
Chiajna s-a gîndit să-și căpătuiască copiii, căci în afara 
domnului, mai avea și fete de măritat. Norocul i s-a 
ivit după puţină vreme, tocmai de unde nici nu se aş- 
tepta. În urma luptei de la Verbia, din 17—18 noiembrie 
1561, scaunul Moldovei fusese ocupat de Iacob Heraclid 
Despot, care se dădea de neam mare și prieten cu toți 
împărații şi craii lumii; or, la puțină vreme, el a fost 
acela care i-a pețit o fată! Cum era să nu primească un 
asemenea ginere, care se fălea că la nuntă avea să pof- 
tească și pe regele Filip al II-lea din îndepărtata Spanie, 
pe însuși împăratul Carol Quintul și pe toţi craii și îm- 
părații lumii?! Numai de sultanul Soliman uitase să po- 
menească ... 

Bucuroasă mai era în sine făloasa doamnă. și gîn- 
durile ei de mamă începută din nou să zboare, avînd 
a-și însura și feciorul. Abia împlinise vreo 15 ani, cînd 
mireasa i-o și găsise, la Sibiu, în casa căpitanului Nicolae 
Cherepovici! Elena Cherepovici era cu trei ani mai mare 
decit mirele, dar nu era cu supărare, căci căutare avea 
mai mult tatăl fetei, cel mai bun prieten al lui loan 
Sigismund Zapolya. Nu era puţin lucru să-l aibă de 
prieten pe craiul transilvan, care era „finul“ sultanu- 
lui ... Dacă ginerele îi aducea sprijinul Apusului, nora 
trebuia să fie legătura cu Răsăritul, şi astfel nimeni n-ar 


1 A. Berciu, op. cit. 

mai fi zdruncinat domnia ţării! A hotărît chiar ca amîn- 
două nunțile să fie deodată, la 14 octombrie 1562. 

Curind însă Mirceoaia și-a ieșit din visare; și cum 
era o muiere cu capul pe umeri și cu picioarele pe pă- 
mint, şi-a dat seama de amăgirile cu Despot. Aflase, prin 
oamenii ei, că s-ar fi însurat cu fata numai ca să pună 
mîna și pe scaunul muntenesc, înlăturindu-i feciorul din 
domnie. Pe loc, a trimis mirelui vorbă că rupe logodna. 
N-avea decit să-și caute mireasă și scaun domnesc în 
alte părţi! 

Rămăsese nora. La 2 aprilie 1563, Andrei și Toma 
Zakadati, Stan clucerul, Marcu pircălabul, cu o suită 
de boieri, mari și mici, s-au înfățișat la casele căpita- 


-nului Cherepovici, aducînd și inelele de logodr.ă. Drum 


băutut în van, căci, în timp ce peţitorii se îndreptau 
spre Sibiu, Cherepovici a murit, așa că ei au găsit casa 
în doliu și jale mare. Ce era să mai facă? Mortul însă nu 
se plinge o veșnicie, doar Mirceoaia însăși avusese parte 
de mulți morți în viaţa ei, așa că n-a lăsat să treacă mai 
mult <a o lună de doliu, și a trimis din nou peţitorii. 
Văduva Cherepovici, care își mai ogoise durerea, se ară- 
tase tare bucuroasă de cinstea ce i se făcea și nunta s-a 
hotărît cu multă ușurință. Poftirile la nuntă se și făceau 
Prin 16 august, naș urmînd a fi însuși craiul Zapolya, 
iar slujba cununiei urma să se oficieze pe ziua de 22 au- 
gust. Ciudăţenia era că mirele nu avea să fie de faţă, ci 
îi va ţine locul un boier al domniei. 

Bineînțeles că după ospățul de nuntă, cinstit de 
însuși măria-sa Craiul, mireasa a fost dusă de nuntași, 
cu tot alaiul, la soțul ei, la București. Treaba părea că 
ieşise bine, numai că, în 22 ianuarie anul următor, fosta 
mireasă era trimisă acasă de apriga ei soacră! Cel puţin 
aşa spune cronicarul brașovean Ostermayer: „„...la 22 
ianuarie 1564 s-a adus înapoi, de la Petru-vodă, fata lui 

Nicolae Cherepovici, din pricina Mirceoaiei“!. Din cele 
scrise de cronicar s-ar putea înțelege că doar răutatea 
soacrei ar fi alungat nora din casa bărbatului ei. Asta 
pentru că n-a mai spus că fosta doamnă a Ţării Româ- 
nești era izgonită împreună cu fetița ei, Tudoriţa, näs- 
cută pe la începutul anului, deci cam numai la 4—5 luni 
de la nuntă... Prea mare ocară! Chiar și „naşul“ Za- 
polya n-a mai avut nimic de zis, iar după ce, în 1565, 
a murit bătrîina Cherepovici, și-a adăpostit „fina“. în 
castelul de la Deva. 

Mirceoaia a uitat însă curînd de pățania cu nunta 
din Transilvania. Și, fiindcă ținea cu orice preț să se 
aibă bine cu turcii, și-a îndreptat privirile spre Istanbul. 
În 1566, pețitorii vestitului Mihail Cantacuzino, Şeitan- 
oglu?, s-au înfățișat la curtea doamnei Chiajna. Aceasta 
i-a primit cu mare bucurie, fără să mai întrebe și fata 
dacă îi plăcea mirele ori ba. S-au învoit pe dată ca nunta 
să se facă la Istanbul, în aceeași primăvară. 

Dar nici de astă-dată n-a avut noroc apriga Mir- 
ceoaie, căci, la numai doi pași de casa mirelui, mireasa 
a fost furată de un altul, care o iubea, aruncînd batjo- 
cura și rușinea asupra bietului Şeitan-oglu3. Or, acest 
lucru nu putea rămîne fără urmări. Și mama-soacră. 
împreună cu feciorul ei, voievodul, au avut de tras de 
pe urma răzbunării puternicului Cantacuzino! 

Să mai spunem și că doamna Chiajna mai scoate la 
vedere o domniţă, care, ca și celelalte fete ale ei, avea 
ca zestre tot 30 000 de galbeni. Şi, fie că zestrea, fie că 


1 N. Iorga, Viața şi domnia lui Petru vodă Șchiopul, pre- 
faţă la colecția de documente Hurmuzaki, vol. XI, București, 
1900, p. IX— XCVII. 

2 Feciorul Satanei (l. turcă). 

3 Este părerea lui N. Iorga, fiindcă C. C. Gimresca și 
D. G. Giurescu susțin că pe drum s-ar fi iscat o ceartă între 
soti și că Mirceoaia şi-ar fi luat înapoi fata şi zestrea (apud. 
Istoria Românilor, vol. II, p. 247). 

fata... tare i-a mai plăcut solului Franţei la Poartă, 
Grantrie de Grandchamps, care a cerut-o mamei. Mir- 
ceoaia însă, lecuită de visele ei cu Despot, nu mai credea 
în încuscrirea cu Europa. L-a poftit deci afară pe peți- 
tor, din pricină că mirele nu avea aceeași credință ca 
fata. Pentru sol a fost o mare ocară, încit s-a alăiurat 
şi el duşmanilor Mirceoaiei .. . 

Totuşi, pe lîngă încercările ei de a-și căpătui cît 
mai bine copiii, doamna Chiajna nu uita treburile țării. 
Se supărase cu Despot, cînd el îşi dăduse pe faţă gîn- 
durile asupra Țării Româneşti. Ba găsise chiar și un 
domnişor, un oarecare Dumitrașcu, ce făgăduia a îi un 
om de paie în numele domnului de la Suceava. Atunci 
avusese mai mult noroc Mirceocaia: Despot fu ucis la 
Areni, iar Dumitraşcu căzu de viu în mîinile lui Tomșa. 
Acesta, ca să se pună bine cu vecinii de la miazăzi, i l-a 
dat legat cobză doamnei Chiajna. Se zice că tare bucu- 
roasă a mai fost ea şi că a poruncit un mare ospăț, cu 
ocazia tăierii capului acelui nefericit domnişor! 

După uciderea lui Despot, generalii Balassa şi Zay 
îl pregătiseră pe boierul Socol spre a fi așezat domn vre- 
melnic în Moldova, urmînd să-l aducă în Ţara Româ- 
nească ajutat şi de oastea moldoveană. Fiindcă însuși 
craiul Zapolya era amestecat, din nou s-a poruncit în- 
chiderea drumurilor pentru transilvani. Dar de atunci 
trecuseră anii şi aproape că se uitaseră întîmplările. Nici 
pribegii n-au mai cutezat să tulbure liniştea ţării, ve- 
gheată de asprul braţ al Mirceoaiei. Și totuși, puteau 
lipsi necazurile multă vreme? 

În 1566, deși bătrîn şi bolnav, Soliman s-a pornit 
din nou prin părţile ungurești şi dăduse poruncă dom- 
nului de la București să-l întovărăşească în luptă. Îngri- 
Jorată de sănătatea prea şubredă a feciorului, Mirceoaia 
a trimis numai 7 000 de oșteni, rugîndu-se de iertare că 
voievodul nu s-a putut înfățișa luminăţiei-sale, fiind bol- 
nav. Dar cu adevărat bolnav era sultanul, care n-a mai 

apucat să zică nimic, căci prin 5—6 septembrie a murit, 
lăsînd locul nevrednicului său fiu, Selim al II-lea!. Noul 
sultan dă grijile împărăției pe mîna marelui vizir Meh- 
met Sokoli Herțegovineanu, iar acesta, la rîndu-i, asculta 
cu ușurință poveţele lui Șeitan-oglu! Peste toate s-au 
mai adăugat uneltirile solului Grandchamps, și iată că 
soarta lui Petru-vodă a fost pecetluită! 

Tuturora le era teamă de Mirceoaia, care era în 
stare de orice, așa că hotărîrea fusese luată în mare 
taină, ca nu cumva, prinzînd de veste, mama să-și ia 
feciorul şi să plece în pribegie cu toată vistieria ţării. 
Prin 7 mai 1568, Petru vodă cel Tinăr fu poftit la Poar- 
tă, fără a şti că fusese mazilit. I s-a spus să se înfățișeze 
cu haraciul și să sărute poala noului padișah, dar fără 
să-și aducă și mama cu sine... Va fi simţit ceva primej- 
die Mirceoaia, căci i-a dat domnului vreo mie de boieri 
și alți însoțitori, care să-l apere. Pe 31 mai, alaiul intra 
în Istanbul, și chiar de a doua zi domnul începe a umbla 
pe la toate mărimile, cu fel și fel de daruri. După ce 
dăduse tot ce avea, Petru-vodă fu prins şi întemnițat la 
Edi Cule, spre marea spaimă a însoţitorilor lui. 

Aflind trista veste, Mirceoaia s-a năpustit spre Is- 
tanbul, să-și ocrotească feciorul. La Silistra însă a fost 
oprită, pentru o vreme, nu se știe din pricina cui. Și nici 
cum a scăpat?. 

În 26 iunie ajunge la Istanbul, dar nu-l mai găsește 
pe Petru-vodă, trimis între timp în surghiun la Konieh, 
în Asia Mică. I se găsise pricină“că nu ascultase de po- 
runca răposatului sultan... 


A înțeles Mirceoaia că nu aceasta era adevărata 
vină, dar a tăcut și a scos pungile de aur, împărțindu-le 


1 Selim II (Mest), 1566—1574, cunoscut şi ca Sarhoş Se- 
lim (Selim cel Beţiv). 

> Nlormântul lui Petru vodă Mircea (f.a.) în „Revista Is- 
torică“ X, Bucureşti, 1924. 

este tot, numai să-l elibereze pe surghiunit şi să-l lase 
la Konieh. Se înspăimintase auzind că era vorba să-l 
ducă în Rodos, unde nu i-ar îi priit sănătăţii şubrede a 
tînărului domn. Era de mirare că mazilitului nu i s-a mai 
dat nici o pedeapsă, ba mai mult, dregătorii Porții au 
lăsat-o pe Mirceoaia să spere că după o vreme ar fi 
putut redobindi domnia. Deocamdată, în locul domnului 
mazil a fost pus un pribeag aflat la Istanbul, Alexandru 
Mircea. Sărac fiind, el n-a avut bani să-și mai întoc- 
mească alaiul domnesc, astfel că s-a dus în țară îm- 
preună cu boierii ce-l aduseseră pe Petru vodă cel Tînăr. 
Dar nădejdile mamei că își va scăpa feciorul şi că 
acesta va mai ajunge o dată în scaun s-au năruit curînd, 
căci firavul mazilit s-a uscat ca o floare. Dacă nu ne 
gîndim la niscaiva otravă, ceea ce era cu putinţă, se 
poate spune că Petru-vodă s-a stins de dorul de ţară, 
pe lingă boala ce-l măcina pe dinăuntru. Zdrobită de 
durere, biata Mirceoaia sorbi ultima suflare de pe buzele 
iubitului ei copil, care o părăsea înainte de vreme... Şi 
nici de la fete nu avu parte de mulțumirea nădăjduită, 
negăsind măcar un ginere în stare să-i înlocuiască fecio- 
rul. Și astfel, cea mai aprigă dorinţă a sa, de a ridica 
Ţara Românească pe culmile ce le avusese Moldova în 
vremea părintelui ei, s-a prăbușit... 


|] — Domnii trecătoare — domnitori uitaţi 


DOMN PE NEGINDITE 


Nu întotdeauna bogăţia aduce putere și, mai cu 
seamă, nu izbutește s-o păstreze după dorinţă. Sărăcia, 
pe de altă parte, nu a făcut pe nimeni fericit, dar uneori 
s-au mai pomenit și „minuni“... Poate că așa gîndea 
_şi pribeagul Alexandru Mircea, pe cînd se afla la Istan- 
bul, sărac şi fără sprijin de la nimeni, în acele frumoase 
zile de primăvară ale anului 1568. Tocmai aflase de 
mazilirea lui Petru vodă cel Tînăr, feciorul Mirceoaiei, 
dar nu i-ar fi trecut prin cap că el avea să-i fie urmașul. 

E drept că fusese căutat în cîteva rînduri de boierii 
din ţară ce-l însoţiseră pe mazil la Poartă, dar el le spu- 
sese că n-avea bani de risipit pentru scaunul Țării Româ- 
nești. De fapt nu-i prea avea deloc, dar cum să le-o 
spună pe șleau? Boierii însă știau de sărăcia pribeagului, 
şi tocmai de aceea veniseră să-i ceară să le fie domn. 
Aveau ei cît era de trebuinţă, iar mai pe urmă se va 
achita măria-sa, ori va să-i bage în dregătorii... li mai 
spuseseră că de nu primea el, care se trăgea din neamul 
Basarabilor, sultanul avea să pună un venetic străin de 
neam, şi tare mai erau mulți cei ce rîvneau domnia țării. 

Cel mai îndrăgit de sultan era „marele evreu“i, care 
abia aștepta să apuce scaunul românesc... Nu mințeau 
poierii spunînd că s-ar fi găsit „domnişori“ străini de 
neam, dar nici nu-și mărturisiseră adevăratele gînduri. 
Se cam săturaseră de mîna cea aspră a Mirceoaiei, care, 
putredă de bogată, cu uşurinţă și-ar fi adus din nou 
feciorul în scaun, ori de nu, măcar un ginere, dar tot ea 
ar fi fost capul ţării. 

În cele din urmă, Alexandru Mircea se duce îm- 
preună cu boierii să sărute poala padișahului, după care 
întreg alaiul ce-l adusese pe Petru-vodă îl însoțește în 
ţară pe noul domn. Aici, „... auzind boierii că au venit 
Alexandru domn, au purces cu toţii de au venit în ţară 
şi s-au închinat lui“, spune cronica vremii?. Toţi fugarii 
erau mulțumiți, întrucît domnul, avînd nevoie de bani, 
s-ar fi împrumutat de la cei bogaţi, și astfel treburile 
domniei ar fi încăput pe mîinile boierimii. Într-adevăr, 
i-a primit cu multă bunăvoință pe pribegi, iertîndu-i 
și dîndu-le dregătorii, căci altceva n-avea cu ce să-i 
dăruiască. Aceştia însă, văzindu-se la putere, au început 
a se semeţi și a se da drept stăpîni ai ţării, fără a mai 
ține seama de domn, ba unii au poftit chiar domnia... 

Domnul va fi fost sărac, dar își avea și el mîndria 
lui. A răbdat cît a răbdat, plingîndu-se numai bunului 
său prieten, Ivașcu, iar în cele din urmă au hotărît să 
mai scape de o seamă de boieri trufași, care rivieau 
la domnie. Prilejul nimerit putea fi tocmai nunta lui 
Ivașcu, prin septembrie 1568... Se cam făcuse obicei ca 
la ospeţe domnul țării să mai subţieze rîndurile boierilor 
hicleni, încât aceștia deveniseră mai bănuitori, luînd mai 
curînd drumul pribegiei, decît al ospăţului. De astă dată 
insă nu era pricină de bănuială pentru nimeni, căci dom- 


1 Iocan (Joseph) Miquez, duce la Naxos, evreu de ori- 
ine, aventurier foarte bogat şi cu multă influenţă la Poartă. 

? C. Canţacuzino, Cronica Țării Românești, în Cronicari 
Munteni, vol. I, Bucureşti, 1961, p. 119 şi urm. 

nul venise în ţară pe cheltuiala boierilor, iar nunta era 
a lui Ivașcu, Vodă fiind poftit ca naş. 

Nunta s-a ținut după datină. Și tot după obiceiul 
impămintenit de la voievozii înaintași, cîțiva boieri și-au 
pierdut capetele lor prea trufașe, înspăimîntindu-i pe 
ceilalți. Întrucît, după lege, averile hiclenilor erau moş- 
tenite.de domn, și cum îl știau sărac, le era teamă să nu 
prindă chef să se îmbogăţească, însușindu-și averile lor, 
și astfel s-au mai potolit. Cu inima strînsă, s-au supus la 
picioarele domnului pe care nădăjduiseră să-l mînuiască 
ei, după voie. 

Bună învăţătură le-a fost, vreme de vreo doi ani, 
acea nuntă sîngeroasă, răstimp în care domnul s-a în- 
grijit şi de cele sufletești. Pe acele vremuri învățătura 
se făcea pe la biserici și monastiri. Domnul a poruncit 
astfel zidirea bisericii Sf. Troițăi, pe un dîmb de pe ma- 
lul Dîmboviţei, în București, nu prea departe de palatul 
domnesc. Neavînd bani prea mulţi, nu va fi fost așa de 
arătoasă, fapt pentru care, după ani şi ani, nepotul 
măriei-sale, Radu Mihnea?, avea s-o zidească din nou, 
făcînd-o mai mare şi mai frumoasă. Așa se face că bucu- 
reștenii i-au zis pînă în zilele noastre biserica „Radu 
vodă“, nemaipomenind nimic de Alexandru Mircea, pri- 
mul ei ctitor. . 

Poate că măria-sa Alexandru-vodă va fi cheltuit 
peste puteri cu zidirea bisericii şi va fi isprăvit banii; 
poate că boierii, sătui de atîta supunere, vor fi încercat 
să-l doboare, ori poate din alte pricini, în 1570 iar a în- 
ceput cearta. Din nou a moştenit Vodă averile citorva 
boieri, printre care și moşia Româneștilor, a lui Țintea 
armașul. Pe aceasta însă n-a păstrat-o, ci a dăruit-o finu- 


1 Sfinta Treime. 
2 Domn al ării Româneşti (1601—1602; 1611—1616; 
1620—1623) şi domn al Moldovei (1616—1619; 1623—1626). 

lui său cel mic, copilul lui Ivașcu. Deşi n-avea decit doi 
ani, l-a ridicat și la rangul de postelnic, o dată cu mo- 
şia dăruită. Aşa ştia domnul să-și răsplătească prietenii, 
şi Ivaşcu i se dovedise de mare credință. 

Înspăimiîntaţi, dar şi miniaţi, o bună parte dintre 
boieri au fugit peste munți şi, împreunîndu-se cu alţi 
fugari, au tocmit oaste cu care să vină asupra domniei. 
N-au avut noroc, căci domnul, cu oștenii și boierii rămași 
credincioşi lui, i-a înfrînt și izgonit din ţară. 

Boierii au început să cam înţeleagă că nu mai era 
de nădăjduit o răsturnare cu armele a domniei. S-au 
domolit cu totul aflind şi de moartea sultanului Selim cel 
Beţiv, înlocuit cu Murad!. Toată lumea ştia că noul sul- 
tan îl îndrăgea pe Petru, zis cel Șchiop, fratele măriei 
sale Alexandru vodă Mircea. Abia suit în scaunul părin- 
telui său. sultanul, .aflînd de „hainirea“ lui lon-vodă?, 
l-a făcut domn pe Petru Șchiopul”. Mare bucurie a mai 
fost la București, unde Alexandru a și poruncit oaste 
cu care să-și sprijine fratele în Moldova. Nu primise 
încă porunca, dar ținea mult la Petru Șchiopul şi știa 
că lon-vodă nu avea să lase ţara cu una cu două. Amin- 
doi frații aflaseră că „talpa ţării“ era cu totul de partea 
lui Ion-vodă, dar tot aşa de bine știau că mulţi erau 
boierii care l-ar fi vîndut cu dragă inimă. În mare taină, 
Petru le-a şi făgăduit mînă slobodă, și era de așteptat să 
se îmbulzească să-i sărute mîna şi să i se închine lui. 

Întîlnindu-se cu oştile la Săpăţeni, cei doi frați vo- 
ievozi se îmbrățișează cu dragoste, căci de multă vreme 
nu se mai văzuseră, şi ca să se bucure și ceilalți din jur, 
încing un ospâţ în lege, cu bucate și băutură pe sătu- 


1 Murad al III-lea (1574—1595). 

> Ion vodă cel Viteaz, domn al Moldovei (1572—1574). 

3 Domn al Moldovei (1574—1577; 1578—1579 şi 1582— 
1591), om de mare cultură umanistă. A abdicat cînd i s-a 
cerut mărirea tributului, murind pribeag în Occident. 

rate. Şi se hotărăsc să-i aștepte acolo pe boierii moldo- 
veni, despre care se vestise că ar fi pe drum și nimeni 
nu se mai îndoia că veneau să se închine noului lor 
domn . . 

A fost mare zorul pe moldoveni, ivindu-se tocmai 
cînd cheful era în toi, şi se dovedi îndată că nu veniseră 
cu gînd de închinăciune, ci să-i prindă pe cei doi fraţi 
şi să-i ducă la Ion-vodă. Cum se vor fi limpezit aburii 
beţiei din capul chefliilor, nu avem cum ști... Se ştie 
doar că Petru-vodă a scăpat sub ocrotirea turcilor la 
Brăila, iar Alexandru vodă în Tirgul de Floci. Trecin- 
du-le spaima, s-au adunat din nou cu oștile ce se risipi- 
seră în satul Jiliştea de către Moldova, dar nu pentru 
multă vreme, căci în 14 aprilie, ca un trăsnet a căzut 
asupra lor Ion-vodă cu oastea, spulberîndu-i și împrăş- 
tiindu-i pe cei scăpați cu viaţă. În cetatea Bucureștilor 
a fost pus domn Vintilă-vodă, prietenul domnului mol- 
dovean. Dar Alexandru n-a pregetat să vină cu oaste 
mai tare asupra lui Vintilă, la numai patru zile de la în- 
scăunare și, prinzîndu-l, căpățina vremelnicului domn a 
fost ţintuită pentru multe zile în poarta cetăţii. 

__N-a mai apucat Ion-vodă să se întoarcă și să-și 
răzbune prietenul, fiindcă turcii, mîniați de isprăvile 
sale, au întărit oastea dată în sprijin lui Petru Șchiopul, 
pornind cu toată puterea asupra domnului răzvrătit. 
Alexandru-vodă a fost şi el de față la înfriîngerea de la 
Roșcani, în acele zile fierbinți de iunie ale anului 1574, 
şi va fi văzut batjocura la care a fost supus trupul 
martirului voievod. De bună seamă că n-a uitat toată 
viața acea înfruntare care i-a adus scaunul domniei îra- 
telui său, dar pentru el, numai necazuri şi boală. Rănit 
in bătălie, cu mare greutate s-a mai întors acasă, să 
zacă la pat. 

Îngrijorat de soarta bunului său prieten și stăpin, 
Ivașcu l-a adus de la Brașov, cu mare cheltuială, pe 
vestitul doctor Paul, care l-a oblojit cum a putut. Ba 

se credea că va scăpa cu viaţă, căci prin luna mai 1577 
a dat iarăși dovadă de putere, aflind de hiclenia altor 
boieri, pe care fără zăbavă i-a... „moștenit“! 

A fost cea din urmă încleștare cu boierii, căci în 
ziua de 25 iunie și-a dat ultima suflare, în mijlocul celor 
dragi. Se aflau la căpătiiul său Ecaterina doamna, soția, 
precum şi coconul Mihnea, care avea să-i urmeze la 
domniei, dar și nelipsitul Ivașcu și familia. 

De pe urma lui avea să rămînă faimosul bir „oaie 
seacă“ pentru cîtăva vreme, căci domnul îl scornise din 
lipsă de bani. Lacomii turci erau mai curînd vinovaţi, că 
cereau să scoată bani și din piatră seacă, încît s-a văzut 
nevoit să lovească și în gloata nevoiașă. Dacă se mai 
adaugă la aceasta și sîngeroasele lui fapte împotriva bo- 
ierilor, s-ar putea spune că țara a răsuflat mai ușurată 
la moartea lui. Din fericire, o dată cu el s-a dus curind 
şi birul „oaie seacă“, iar de la răposatul domn n-a mai 
rămas decît biserica „Radu vodă“, care nici măcar nu- 
mele lui nu-l poartă. 


Da 


1 Domn al Țării Româneşti (1577—1583 şi 1585—1591). 

BOGDAN CEL VESEL 


Stirpea lui Petru Rareș nu s-a stins o dată cu cei 
doi feciori, căci la fel de vestite i-au fost și domniţele 
Chiajna și Ruxandra. Însă, dacă despre Mirceoaia s-au 
spus mai multe, despre Ruxandra abia dacă s-a pome- 
nit, cu toate că nu a fost mai prejos decît sora sa. Mări- 
tată cam de nevoie cu vodă Lăpușneanu, nu a cunoscut 
o viață prea fericită. Totuși, poate că în 18 iunie 1568, 
„cînd a rămas văduvă, va fi plins cu părere de rău, cu 
toate că gurile rele zic că n-ar fi fost chiar străină de 
moartea soțului... 

Urmind să vegheze singură asupra fiului ei, s-a în- 
conjurat de boieri puternici, ca Dumitru hatmanul, Ga- 
vril logofătul și alții. Aceștia au hotărît să-l aleagă domn 
pe minorul Bogdan, căruia i se cuvenea scaunul, ca unuia 
prin vinele căruia curgea sîngele mușatinilor. E drept 
că s-au găsit şi unii ce au stat împotrivă, strînși în jurul 
lui Zbierea, vel-vornicul Țării de Jos, dar n-au avut nici 
o putere. Doamna Ruxandra se simțea în stare să cîrmu- 
iască țara. Lucru firesc, de vreme ce „....era cu minte 
de bărbat, cu suflet mare, împodobită 'cu înțelepciune, 

căci era ca un rai insuileţit care-și hrănea grădina cu 
binefaceri” |. 

Nu prea îi venea ușor să rînduiască treburile ţării 
atita vreme cît cetatea Hotinului se afla în stăpînire 
polonă, iar tătarii jeiuiseră de curînd vreo 30 de sate. 
A încercat să cadă la învoială cu polonii, dar, cerindu-le 
înapoi vistieria luată de la Tomşa-vodă, nu s-au mai 
putut împăca. Prin gura feciorului său, ca domn al ță- 
rii, a poruncit unele greutăţi pe seama neguţătorilor lehi, 
şi în acest fel prietenia cu ei s-a cam răcit. Cum dădea 
domnul poruncile, ne spune tot Azarie: „,... impreună, 
fiul şi mama au stăpinit, doi ani și nouă luni, [pînă] cînd 
Ruxandra, murind, a fost așezată în mormint, alături de 


«2 


soţul ei, în monastirea Slatina, ctitoria lor“?. 
„Rămas singur la domnie, tînărul voievod ar fi putut 
„ fi descumpănit. Azarie spunea despre el că „nu-i de- 
Ji dease mustaţa, dar era cu suflet drept, învăţat la cărți 
și nehrănind rele într-însul, ci milostiv și blind, întru 
toate era următor în obiceiuri învățăturilor tatălui său, 
arătînd și vitejie, căci era cu inimă vitează, învăţat în a 
învîrti lancea și a întinde arcul...“. Era părerea croni- 
carului pentru început, căci apoi călugărul se arată ne- 
mulțumit că „și-a apropiat de dînsul tineri și proști, 
din cei ce se ţineau de glume, şi a dat ascultare sfaturi- 
lor lor (...), după puţin şi-a alipit alți oameni și de altă 
limbă şi de altă credinţă, sfetnici leși“. Deși răbufnea 
ura pravoslavnicului împotriva papistașilor, călugărul. 
cronicar spunea adevărul! 
În cea de-a doua jumătate a veacului, întreaga Eu- 
ropă fusese cuprinsă de schizma Reformei, dar mai cu 
seamă de Renaștere. Despot-vodă încercase să preschim- 


1 I. Bogdan, op. cit. (cronica lui Azarie). 

1 În privința datei morții sînt controverse, Gr. Ureche 
spunînd că s-ar fi petrecut la 12 noiembrie 1570, alţii, ca Th. 
Holban, vorbesc de noiembrie 1569. 

be ţara Moldovei după asemănarea Europei de atunci, 
dar nu izbutise. Bogdan-vodă, care la rîndu-i era un 
„învățat“, după cum spunea Azarie, va fi încercat şi el 
o prefacere. S-a înconjurat de tineri polonezi, a căror 
limbă o vorbea, și-a însușit învăţătura lor, întrucît pe 
atunci Polonia era bine văzută printre creștini și spriji- 
nul ei însemna ceva pentru țara Moldovei, din ce în ce 
mai rivnită de turci. Se înţelege că și clericii și boierii 
ar fi poftit să li se arate supus, dar cu nimic n-ar fi fost 
spre binele ţării. Le-ar fi plăcut boierilor ca domnul să 
fie slab şi să lase țara pe mîna lor, s-o împartă în zeci 
şi sute de moșii, și poate că după voia lor se iscălise acel 
act de la Iași, din 21 octombrie 1569, prin care se făgă- 
duia supunere și ascultare regelui Sigismund August, şi 
de mirare că Ruxandra doamna, care mai era în viaţă, 
nu i s-a împotrivit. În 1570, la Lublin, s-a iscălit din 
nou actul de supunere, punînd Moldova sub oblăduirea 
Poloniei. Aceasta l-a făcut pe Jan de Fulstin, un an mai 
tirziu, să spună că ar fi fost „o federare“i, dar nu era 
adevărat, căci Bogdan-vodă continua să fie stăpîn de- 
plin al ţării. Regele se obliga să nu ocrotească nici un 
domnișor pentru Moldova, dovedind prin aceasta că ţinea 
la întărirea domniei. 

Bogdan vodă Lăpușneanu a căutat și sprijinul habs- 
burgilor, aşa cum se vede în scrisoarea solului lor la 
Istanbul, Karl Rym, din 18 februarie 1571. Solul spunea 
că tînărul domn putea fi atras de partea lor, cu toată 
teama sa de turci. Pentru aceâsta, cînd s-a întocmit 
pacea dintre austrieci și turci, s-a dat Ciceul şi Cetatea 
de Baltă în stăpînirea lui Bogdan. Dar numai pe hirtie, 
că în fapt nu a mai apucat?. 


1 D. Ciurea, Relaţiile externe ale Moldovei, „Anuarsi 
Institatului de Istorie şi Arheologie“, Iași, an X 1973, p. 29 


si urm. A 
2 Rodica Ciocan, Etienne Bathory et les roumains, 18 
Istoria Românilor în sec. XIV—XVI, varia 20, Bucureşti, 1939. 

' Din cele de maì sus se vede că treburile domniei se 
găseau pe un drum bun, cu toată tinerețea domnitorului, 
care n-avea decît 15 ani cînd luase singur conducerea. 
Este de înţeles să fi avut o fire veselă și zburdalnică, cum 
zice Grigore Ureche, „care iubea glumele și măscările şi 
jocurile copilăreşti (...) nu cerca bătrînii la sfat...“!. 
Devenea pe dată înțelept atunci cînd trebuia să rindu- 
iască treburile ţării, ori mai avea în jur și cîțiva boieri 
rămași credincioși? În sinea lui, se va fi răzvrătit îm- 
potriva bărboșilor sfetnici, clerici sau mireni, care se te- 
meau ca de Satana de primejdia papistășească. Credinţa 
catolică ar fi fost o primenire pentru ţară, gîndea voie- 
vodul, sfătuit de prietenii lui lehi, înspăimîntînd și pe 
boieri și pe preoți. La 20 august 1571, Giorgio Vasari, 
secretarul episcopului de Kameniţa, vorbind cu Vicenzo. 
solul papei, era convins că Bogdan și țara lui aveau să 
îmbrățișeze foarte curînd credinţa catolică?. Poate că 
nici nu era vorba de așa ceva, dar, în orice caz, era o 
dovadă că Bogdan-vodă ar fi poftit oarecari schimbări 
în obiceiurile prea învechite ale ţării. 

Iată însă că, trecînd vremea, domnului îi veni so- 
rocul însurătoarei, și din asta i s-au tras mai apoi toate 
necazurile. .. Bogdan cel vesel și fără grijii a poftit mi- 
reasă poloneză, așijderea străbunului său, al cărui nume 
îl purta. Cei care ştiau cîte pătimise ţara în vremea ce- 
luilalt Bogdan, datorită dorinţei lui de a deveni cumna- 
tul regelui polon, s-au înspăimîntat de-a binelea. Se zvo- 
nise, prin 1570, că riga lehilor ar fi vrut să dea Moldova 
lui Albert Laski, fostul prieten al lui Despot-vodă, iar 
pe Bogdan să-l însoare în Polonia cu fata cneazului Con- 
stantin Ostrog, făcîndu-l șleahtic de-al lor. Voia regele 
un bărbat în toată firea în scaunul ţării și, mai cu sea- 


Li 


1 Grigore Ureche, op. cit., p. 150—155. 
__? Th. Holban, Ion Vodă Armeanul, în Ist. Rom., op. cit., 
varia 19, Bucureşti, 1939. 


mă, să-i fie lui cu credință. Bogdan, sfătuit și de cei din 
jur, n-a vrut să-și dea țara pe o mireasă... dar numai 
vreme de un an! La 5 septembrie 1571, pe cînd se afla 
la Hotin, trimite peţitori pentru fata cancelarului Dern- 
binsky, hatmanul coroanei. 

Surorile domnului erau toate măritate în Polonia, 
cu șleahtici, și pentru cancelar nu era de lepădat o ase- 
menea cinste ce i se făcea. Însă, temător să nu se întîm- 
ple ceea ce știau ei din vechime, nu s-a împotrivit, dar 
a cerut ca mirele să aibă avere în Polonia de vreo 100 000 
de taleri şi să lase credinţa ortodoxă. Dorinţele cancela- 
rului nu erau chiar așa de greu de îndeplinit, mai cu 
seamă în ce privește credința, numai că de astă dată 
mintea de copil a voievodului l-a îndemnat la fapte ne- 
chibzuite. Își va fi zis poate că mai întîi ar trebui să 
vadă mireasa cu ochii lui, ca să ştie dacă merită să se 
jertfească pentru ea. Şi, tot într-o joacă, a plecat pe furiș 
din ţară, repezindu-se de la Hotin ca să dea o raită pînă 
la curtea lui Dembinski. Cu puţini însoțitori, urma să 
treacă peste moșiile lui Christoff Zborowski. Or, el ştia că 
stăpînul locului îi era duşman, de cînd nu i se dăduse 
de mireasă pe una dintre surorile domnului, și totuși s-a 
încumetat să-i calce pămînturile! Năpustindu-se asupra 
călătorilor, Zborowski l-a prins, nu fără împotrivire, 
căci în timpul luptei Bogdan a fost lovit la cap, rană 
ce-l va ţine toată viața... 

„Auzind acestea marele împărat Selin al turcilor, 
în mai multe rînduri au trimis să-l oprească de la porni- 
rile rele“, spune Azarie, dovedind prin aceasta că se bu- 
cura de sprijin deosebit la Poartă. Cum însă Bogdan 
vodă n-a vrut să asculte de povaţa sultanului, „boierii 
l-au pîrît la împărăție și l-au mazilit. Si au trimis la 
Rodos de au adus pe Ion vodă dă l-au făcut domnu“, 
continuă Radu Popescu, cronicarul muntean. 


A fost o glumă proastă, pe care soarta, prin mina 
lui Zborowski, i-a făcut-o șugubățului domn. Îndată ce 

au aflat surorile și cumnaţii lui că frăţiorul lor este la 
poprire în Polonia, s-au plins regelui, cerîndu-i să porun- 
cească lui pan Zborowski libertatea domnului Moldovei. 
Cu greu s-a mai lăsat șleahticul la porunca regească, iar 
cînd, în cele din urmă, l-a lăsat slobod, era prea tirziu, 
căci la Iaşi se și afla Ion Vodă, în locul lui. 

La plecarea din ţară, dar nu în joacă, luase cu el şi 
tot bănetul ce fusese strîns pentru a-se plăti haraciul la 
Poartă. Avea de gînd să-l cheltuiască în ţara vecină pe 
daruri pentru mireasă, ori poate să cumpere moșiile ce 
i se cereau ca zestre, dar n-a avut parte de el. La Cra- 
covia i-au fost luaţi toți banii, căci avea datorii de 
plătit de acum multă vremet. 

Regelui i-a părut rău cu adevărat de nesăbuinţa lui 
Bogdan, fiindcă îl ştia cu credinţă faţă de Polonia. Ar fi 
vrut să-l și însoare acolo, ca să-l lege şi mai strîns de 
lehi, și de aceea a trimis carte marelui vizir Mehmet 
Sokoli Herţegovineanul, care era și ceva rudă cu domnul 
fugar, după mamă. Degeaba l-a rugat să-i dea iarăşi 
domnia, căci marele vizir era tare mîniat de furtul ha- 
raciului, încît nici n-a vrut să audă de neastîmpărata sa 
rubedenie. 

Era însă prea tînăr şi prea încrezător în viaţă, ve- 
selul Bogdan, ca să se lase așa de repede abătut de ne- 
cazul ce-l pălise. Mai păstra încă cetatea Hotinului, unde 
pircălab era prietenul său Martin Dobrowolski, dar, din 
păcate, fără bani nu se putea întocmi o oaste cît de mică. 
S-a rugat din nou de rege, care toată primăvara va tri- 
mite soli peste soli la Istanbul, ca să fie pus din nou Bog- 
dan, mai cu seamă că Ion-vodă se arătase pe faţă a fi 
duşman polonilor. Văzînd că turcii nu vor să-l asculte 
sub nici o formă, regele îl povăţuieşte în taină pe pan 


1 Numai de la Carlo Soderini din Cracovia cumpărase 
pe datorie mărfuri în valoare de 11 713 taleri vechi şi 30 de 
grosi polonezi (apud Th. Holban, op. cit.). 

Nicolae Mielecki, palatinul Podoliei, să-l sprijine cu 
oaste pe fostul domn, dar mai ales să-l alunge pe Ion 
vodă. Li s-a mai adăugit, cu dragă inimă, și bătrinul pan 
Seniawski, cel ce îl ajutase pe Alexandru Lăpuşneanu 
să-l înlăture. pe Joldea și nădăjduia să aibă aceeași iz- 
bîndă și cu feciorul. 

Abia de reușiseră să stringă pînă la 1300 pe călă- 
reți, dar Bogdan n-a pregetat să pătrundă cu ei în țară. 
Este cu putinţă ca în socotelile lui să fi intrat și ura unor 
boieri din țară, împotriva domnului Ion. Ori poate va fi 
crezut că şi de data aceasta avea să fie vreo joacă, de-a 
bătălia. .. A mai făcut Bogdan rost de vreo cîteva tunuri 
de la prietenul său Dobrowolski din Hotin și, sigur de 
izbîndă, a înaintat cu oastea pînă la Ștefănești, pe Prut. 
Acolo i-a așteptat lon-vodă, avînd cu el şi sprijin turcesc, 
şi mulțimea oastei lui va fi trezit din visare pe copilul 
voievod... Dacă nu, pe Mielecki; fără îndoială, l-a pus 
pe gînduri! Dîndu-și seama că nu ar fi izbutit nicicînd 
să înfrîingă un asemenea dușman, a trimis un sol la Ion 
vodă, cu rugămintea să-i lase să se întoarcă de unde au 
venit, fără să mai fie vărsare de sînge. Și poate că Jon 
vodă ar fi primit, dar, din păcate, solul a încăput pe 
mina turcilor, care nu i-au mai dat drumul, și astfel a 
început lupta, fără voia polonezilor. . . 

Viteji trebuie să mai fi fost husarii lehi, din mo- 
ment ce lupta începută în 17 aprilie 1572 a durat mai 
bine de o săptămînă, tot cu arma în mînă croindu-și 
drumul înapoi, către Nistru. ... Scăpaţi dincolo de apă, au 
văzut cu amărăciune că la mai bine de 400 de oameni 
și 500 de cai se ridica prețul plătit pentru acea pre:m- 
blare prin Moldova. Poate că măcar atunci veselul demn 
Își va fi dat seama că viața e și tristă. .. 

Lăsînd Hotinul pe seama lui Dobrowolski, Bogdan 
a trecut la Kamenita, unde s-a văzut din nou cu Mie- 
lecki, și îşi vor fi depănat amîndoi ruşinea înf:îngerii. 
Apoi, cum singura lui dorință ajunsese recăpătarea dem- 

piei pierdute, s-a urcat într-o căruță şi a luat drumul 
Liowului, ca să facă rost de bani și oșteni. N-a ajuns 
prea departe, căci în drum a dat peste o mireasă polo- 
neză, despre care nu știm dacă era frumoasă, dar bogată, 
desigur. Aleasa n-a mal făcut nazuri și, la numai două 
zile după nuntă, pe 24 aprilie, mirele era cu oaste dată 
de socru, ca să pătrundă în Moldova! 

Pînă la 1 mai a tot încercat hotarele pe lingă Hotin, 
lar erau strașnic păzite de oștenii lui lon-vodă. Aşa stind 
lucrurile, poate că nici mireasa nu prea avea pe „vino- 
ncoa“, deoarece, pe 4 mai, Bogdan s-a dus la rege, și nu 
la nevestica lui. Regele, bolnav, n-a stat de vorbă cu el, 
dar i-a trasmis că altfel nu poate să-l mai ajute decît 
să se facă a nu avea știre dacă vreun șleahtic mai răz- 
boinic s-ar porni cu el la luptă. Pe faţă, nimic, dar ru- 
dele fugarului și prietenii aveau îngăduința regelui să 
facă tot ce le-o sta în putinţă. Tot atunci Bogdan a mai 
aflat că turcii îl cereau „viu ori mort“, și tare s-a mai, 
înspăimintat. Ceaușul Ahmed, care sosise de la Poartă, 
făgăduia că, de s-ar fi înfățișat la marele vizir împreună 
cu banii haraciului, ar fi fost iertat. De unde bani? Așa 
că regele, ţinind la micul voievod, a dat poruncă să se 
spună peste tot că Bogdan nu s-ar mai afla în Polonia, 
ca nu cumva turcii, punînd mina pe el, să-l ucidă. 

În răstimp, cu sprijin de ici, de colo, Bogdan a mai 
încercat în hotarele moldoveneşti, iar în cele din urmă 
a pornit să caute ajutor la habsburgi, trecînd în Transil- 
vania. La 10 noiembrie 1572, se știa despre el că ar fi 
fost prins şi întemnițat la Satu Mare, de către coman- 
dantul austriac al cetăţii, Hans von Parkh, ba chiar că 
nu părea a se fi domolit, ceea ce l-a făcut pe nobilul 
Gaspar Kornis să se poarte cu el altfel decît cu un domn. 
Că așa s-a întîmplat o spune și solul austriac Karl Rym, 
și însuşi von Parkh recunoaște, Bogdan a primit îngă- 

duință să scrie comandantului Kasoviei!, Hans Reuber, 
cu care era bun prieten și căruia i s-a plins de cele pă- 
timite. 

Aflînd de soarta fugarului turcii i-au poruncit lui 
Ştefan Bothory, principe al Transilvaniei, să-l trimită în- 
dată la Istanbul. Nici de data aceasta n-a avut noroc. - 
De fapt turcii îl căutau ca să-l pună din nou domn, așa 
după cum scrisese mai tirziu, prin 1573, marele vizir că- 
tre împăratul austriac. Ba chiar și în ianuarie 1574, ma- 
rele vizir îi poruncea lui Ștefan Bathory să-l scoată de 
unde o ști pe pribeagul voievod, căci lon-vodă se hainise 
şi l-ar fi pus pe Bogdan în loc. 

Nu aflase bietul fugar de gîndurile rudei sale, vi- 
zirul. El știa că, dacă te duci la Poartă, greu mai poți 
scăpa cu zile, necum să te mai facă și domn. Așadar pe 
cînd turcii îl căutau la Satu Mare, prietenul său, Hans 
Reuber, a reușit să-l facă scăpat de acolo și l-a adăpostit 
o vreme la el, la Kasovia. Apoi, de frica turcilor și a pri- 
gonitorilor, bietul Bogdan s-a pierdut pe drumurile Eu- 
ropei. Se zice că ar fi trecut și pe la curtea regelui Au- 
gust al Saxoniei?, rugîndu-se -zadarnic pentru ajutor 
intru redobindirea tronului. . . în vreme ce turcii îl cău- 
tau tocmai pentru aceasta. În cele din urmă, va căuta 
să se depărteze de meleagurile natale, ca un copil care 
făcuse o năzbătie și se ascundea de pedeapsă. Bolnav de 
ochi, poate din cauza loviturii primite la cap de la Zbo- 
rowski, a poposit o vreme și în îndepărtata- Moscovă. 

S-a stins curînd din viaţă, în pribegie pe meleaguri 
străine, suspinînd după ţara pe care a pierdut-o. fu- 
gind după o fată! 


1 Azi Kosice, în Slovacła. 
2 R. Ciocan, op. cit. 

OSINDIRE MILOASĂ 


De Petru vodă Cazacul, acel fecior din flori al Lă- 
pușneanului, puţini sînt cei care mai amintesc. Doar 
scurta lui domnie, din agust și pînă în octombrie 1592, 
să fie pricina? Chipul său n-a rămas peste veacuri zu- 
grăvit pe nici un perete de biserică ori monastire, căci n-a 
avut timp să ctitorească zidiri. Știm însă, din cele spuse 
de bailul! venețian din Istanbul și de agentul? Bierbau- 
mer, că era deosebit de frumos ca înfățișare: înalt, vînjos, 
cu fața albă ca laptele și cu părul negru ca pana corbului, 
adică așa cum şi-l înfățișează românii pe Făt-frumos din 
basme. Dar atît de chipeșul prinţ era și deosebit de min- 
tos, căci vorbea mai multe limbi și multă învăţătură a- 
vea, fiind și un om umblat. 

Se zice că pribegise pe drumurile prăfuite ale Eu- . 
ropei acelei vîrste de mijloc, de multe ori flămind, alteori 
omenit ca un adevărat prinț ce se afla. Pribegia lui prin 
lume începuse alături de Albert Laski, cel care s-a mi- 
niat că nu putuse apuca domnia Moldovei și, lăsîndu-și 
tot avutul în Polonia, bătea drumurile prin lume. Tînă- 
rul său însoțitor, cu frumusețea-i bărbătească. multe 
n 


1 Ambasadorul venețian. 
? Ambasadorul austriac. 

inimi va fi rănit prin partea femeiască din ţările Apu- 
sului. Era, de altfel, o vreme cînd mulţi pribegi români 
de neam ales ajungeau pe la curţile europene, asemenea 
lui. Și, desigur, nu de puţine ori vor fi fost schimbate lo- 
vituri de spadă, după cum tot cu sabia trebuia să facă 
iaţă tilharilor de drumul mare, de care nu ducea lipsă 
bătrinul continent. 

Tinărul Petru va fi cunoscut din plin asemenea is- 
prăvi, căci, despărțindu-se de Laski, a străbătut multe 
țări, ajungînd pînă la curtea lui Filip, regele Spaniei, 
care l-a și ajutat cu bani. Părăsind curtea spaniolă, a 
mers adeseori pe jos, alteori călare, pînă apuca să-şi vîndă 
calul, dîndu-se cînd conte de Zryny, cînd comisar al 
împăratului german. După multă pribegie, va ajunge și 
la Praga, unde n-a mai fost crezut pe cuvînt că ar fi 
de neam mare, și i s-a cerut s-o dovedească. Avea asupra 
lui numai scrisorile fetelor lui Lăpușneanu, măritate în 
Polonia, dar din ele se înţelegea limpede că le era frate. 
Mai ales Tofana se arăta tare îngrijorată de soarta fră- 
țiorului ei. 

Ajungînd la Istanbul în plină frămîntare cu privire 
la domnia lui Aron-vodăl, se poate să-și fi încercat și 
el norocul, întrucît era frate cu domnul Moldovei, avind 
acelaşi tată. Cu această ocazie, agentul habsburgilor a 
lăsat să se înțeleagă că pribeagul Petru n-ar fi fost vred- 
nic de domnie. După spusa lui, prin 15 septembrie 1556 
tînărul ar fi fost închis la Weissenthurm şi mai apoi la 
Tallenburg, osîndit să sape, cu lanțuri de mîini și de 
picioare, la șanțurile Vienei. . : 

Se înţelege că pentru habsburgi. Aron-vodă era do- 
rit, neștiind ce gînduri va fi avut străinul lui frate. 
De altfel, nu aveau pricină să se îngrijoreze prea mult 
susținătorii lui Aron-vodă, căci fratele său era sărac lipit 


1 Domn al Moldovei, zis și Aron Tiranul (1591—1592; 
1592—1595). 

ământului. Frumos, deștept, de neam domnesc, dar fă- 
ră bani! Acest lucru l-a înțeles și Petru, care nu şi-a mai 

ierdut vremea pe ulițele Istanbulului, ci s-a dus toc- 
mai la Praguri, la cazacii zaporojeni. Aceştia puneau preț 
de bărbăţie și vitejie, mai mult decit pe aur ori viță 
aleasă. Cu bucurie i-au făgăduit tot sprijinul şi l-au în- 
drăgit, încît a mai rămas o vreme printre ei. Din această 
prietenie i s-a tras și porecla de Petru Cazacul, de mare 
preţ, mai cu seamă în ochii moldovenilor. 

Erau deosebit de viteji cazacii, nimic de zis, și o 
dovediseră în luptele alături de Ion-vodă, numai că nu 
aveau bani și nici o ţară a lor, care ar fi putut să-l pu- 
nă pe tronul Moldovei, precum Polonia, de pildă. Pă- 
răsindu-și noii prieteni, s-a dus la starostele Kameniţei, 
izbutind să-i cîştige prietenia. La 9 iulie 1592, cînd acesta 
trimite scrisoare hatmanului coroanei, Jan Zamoiski, îi 
va îngădui și lui Petru să-și adauge dorinţele. Aron-vodă 
neavîndu-se prea bine cu Poarta, unde tocmai era che- 
mat pentru a da socoteală, Petru îi scria lui Zamoiski 
că fusese căutat de un ceaușş, care-i făgăduise sprijinul 
turcilor în caz că ar mai pofti domnia Moldovei. Or, 
aflîndu-se ca oaspete pe pămînt polonez și dorind prie- 
tenie, el a găsit de cuviinţă să ceară îngăduinţa, dar și 
sprijinul cancelarului... Dădea încă o dovadă de iste- 
time, cerînd îngăduinţa Poloniei și lăsînd să se înțeleagă 
că în schimb îi va fi cu credință. Cît despre ceauș, este 
cu putinţă să-și fi amintit careva de pribeag, cînd se au- 
zise de mazilirea lui Aron-vodă. Cum însă acesta avea 
prieteni mai puternici, ca solul Engliterrei, Edward Bar- 
ton, și mai ales pe ienicerii care-l împrumutaseră cu 
bani şi se temeau că prin mazilire și-ar fi pierdut banii, 
nimeni nu s-a mai gîndit la Petru cel hoinar. 

Înțelegînd că pe cale pașnică nu se putea dobîndi 

omnia, cu puţină oaste cîtă strînsese s-a încumetat să 
pătrundă în Moldova, pe cînd lipsea Aron-vodă. Nici 
n-avea nevoie de mulți oșteni, fiindcă ţara întreagă îl 

voia ca domn, și tare s-a mai bucurat cînd, pe la jumă- 
tatea lui august, s-a înscăunat la lași. Boierii răsuflau 
ușuraţi, crezîndu-se scăpaţi de tirania lui Aron, mare 
vărsător de sînge, iar țăranii, care îl știau prieten cu ca- 
zacii, nădăjduiau în întoarcerea vremurilor lui Ion-vodă, 
atît de îndrăgit de ei. De altfel Petru-vodă se arăta cu 
multă înţelegere către nevoiașii ţării. Că așa a fost nu 
mai încape îndoială, întrucît după citeva luni, într-o cu- 
„vîntare ținută la 10 ianuarie 1493 în faţa lui Sigismund 
Bathory, veneţianul Paolo Giorgio pomenea printre al- 
tele că Petru-vodă fusese ales de țara întreagă. 

La Cluj s-a auzit de schimbarea domniei abia la 3 
septembrie, dar Istanbulul aflase din 26 august că An- 
drei Taranowski, staroste de Bar, împreună cu starostele 
de Kameniţa îl aduseseră domn pe Petru-vodă. Înfuriat 
rău a mai fost sultanul, care a și trimis o mustrare re- 
gelui polon, cerîndu-i să nu se amestece în numirea dom- 
nilor din țările române, unde numai el avea un asemenea 
drept. Apoi, regele se înșelase sprijinind un amăgitor, 
căci adevăratul fecior al Lăpușneanului murise, din pri- 
cina unei molime, cu mulți ani înainte, și chiar la Istan- 
bul, pe vremea răposatului Sigismund August... 

Petru-vodă n-a ținut seama de vorbele sultanului, 
ci s-a apucat să-și rînduiască domnia. A trimis îndată 
soli peste munți la Sigismund Bathoryi!, dar acesta nici 
n-a vrut să stea de vorbă cu ei. În taina sufletului său, 
Sigismund rîvnea și domnia Munteniei și a Moldovei, 
ca. împreună cu propria ţară, să le facă una și el să se 
încoroneze rege. 

Nici solia trimisă la curtea regelui polon n-a fost 
Petru-vodă, au hotărit să meargă într-o solie cît mai 
mare la Poartă. Ar fi făcut orice, numai să se scape de 


1 Principe al Transilvaniei (1581—1597; 1598—1599 şi 
1601—1602). 

Aron Tiranul! Poate că din această pricină nici n-au fost 
crezuţi, cind au făgăduit pentru domnie un milion de 
calbeni. Pe deasupra, țara Moldovei ri-ar mai fi fost su- 
pusă la bir trei ani la rînd, ca să se mai poată întrema 
intrucitva, fără a se micșora haraciul cuvenit stăpinirii. 
Totodată, boierii se plingeau împotriva lui Aron-vodă, 
care le vărsa sîngele numai ca să le apuce moșiile și a- 
verile, osindindu-i, pe nedrept, de hiclenie. Făcea numai 
fărădelegi, batjocorind şi siluind jupîniţe şi neveste de 
poier, fără de nici o ruşine. Cu multă supunere, boierii 
cereau să fie lăsat în scaun Petru-vodă, barem vreo cîțiva 
ani, ca să se poată întoarce pe la casele lor toţi pribegii, 
spre binele împărăției. 

Poate că, dacă solii ar fi răzbit la padișah, l-ar fi 
înduplecat, dar au ajuns numai la marele vizir, care, du- 
pă ce i-a ascultat şi a luat darurile aduse, i-a trimis acasă, 
spunîndu-le că ceea ce doreau ei era peste putință. De- 
sigur, trecuse sub tăcere faptul că solul englez ceruse 
să nu fie smintit din scaun Aron-vodă, în vreme ce in- 
teresele împărăției turcești erau legate de Engliterra. . . 
Cu multă părere de rău a făcut solia cale întoarsă, în 
timp ce, pe la 19 septembrie, se auzise la Istanbul că 
Sigismund Bathory ar fi trimis în Moldova 2000 de oş- 
teni sub comanda lui Sibrik, iar beglerbegul Greciei sta 
cu oastea gata să treacă Dunărea, pe la Silistra. Însă 
Petru-vodă era hotărît să-și apere ţara, cu sprijin țără- 
nesc. 

Între timp, la Poartă s-a ivit un alt frate al celor 
doi domni de pînă acum, Ion Despot, care făgăduia cu 
mult peste un milion de galbeni, deși n-avea nici un ban 
in buzunar. Va fi fost poate acel pribeag Ioan Bogdan, 
care ajunsese pînă pe malurile Tamisei, ori vreun alt 
hoinar prin țările Apusului. La 17 septembrie „bogatul“ 
domnişor a fost surghiunit în ostrovul Rodos, cu un tain 
de 15 aspri pe zi și făgăduiala că. dacă va fi nevoie 
de el cindva, va fi chemat. N-a mai fost nevoie! 

Ştiind că faimoșii ieniceri de odinioară deveniseră 
un fel de tilhari de drumul mare, Aron-vodă nu s-a mai 
încrezut în ei, ci i-a cerut sprijin lui Sigismund Bathory. 
La rîndul său, Petru-vodă, deși nădăjduia că va dobînqi 
prin bună înţelegere domnia, ca să nu îie luat pe nepre- 
gătite, l-a făcut pe boierul Orăș hatmanul oștilor de că- 
tre munte, ca să stea în faţa lui Sigismund, iar restul oş- 
tirii, împreună cu însuși Petru-vodă, s-a tras în Țara de 
Jos, ca să-i aștepte pe turci, care se vesteau a fi cam la 
vreo 50 000. 

Cum s-au petrecut faptele, ne-o spune venețianul 
Paolo Giorgio, în cuvîntarea sa din 10 ianuarie 1592, ia 
Alba Iulia: „,... totuși, Petru vodă Cazacul, care fusese 
ales de moldoveni ca domn al lor, s-a apărat frumos îm- 
potriva turcilor cu acei prea puţini oameni care-i avea, 
astfel că i-a oprit să intre în țara sa; nu i-ar fi lăsat nici- 
odată să treacă Siveso (Siret), apă foarte mare, care a- 
proape desparte Moldova de Ţara Românească, dacă nu 
s-ar fi înspăimintat de oamenii Alteţei Voastre, pe care 
i-aţi trimis în ajutorul lui Aron și care au fost cauza re- 
tragerii voievodului cazac spre casă“i. 

Cu toate că veneţianul a povestit destul de limpede 
cum a fost înfrint Petru-vodă, ar mai trebui adăugat că 
în timp ce hatmanul Orăş stătea cu oastea în Baia, o$- 
tenii lui Sibrik au pătruns nestingheriţi prin alte trecă- 
tori, ajungînd în cetatea de scaun la 11 octombrie. La 
aflarea veștii, Petru-vodă s-a ţras cu ai lui către Iași. 
căutînd să se apere prin pădurile din preajmă. Dar că- 
lărimea l-a părăsit pe cînd se aștepta cel mai puțin, ră- 
mînînd numai cu lefegiii ce fuseseră mai înainte în garda 
lui Aron-vodă. Prietenii lui, cazacii, au lovit Tighina, 
dar degeaba, căci lefegiii l-au prins și l-au dat legat lui 
Aron. Şi astfel, la patru zile după înfrînserea lui Petru, 
Aron-vodă intra în Iaşi, alături de Veli-aga. 


1 Călători străini..., op. cit, vol. III, p. 392. 

Se uitas=, poate, despre întimplările petrecute peste 
vară în Moldova, cînd, la 23 octombrie, într-un amurg 
de toamnă fierbinte, o corabie aducea în portul Stanbu- 
loiui vreo sută de prinși cu miinile în bututei, ca fiind 
rămășițele oastei răzvrătitului ghiaur, Petru. Erau mur- 
daci și însingerați, insă, cu toate că numai privirile le 
mai rămăseseră dirze și neînfricate, mulțimea de gură- 
cască de pe uliti s-a îmbulzit să-i ocărască și să-i batjo- 
corească. S-or fi așteptat să vadă niște căpcăuni înspăi- 
miîntători, învinși de vitejii ieniceri, și poate că de aceea 
și dregătorii au poruncit să-i spele și să le dea o înfă- 
țișare mai arătoasă, spre a fi duși în fața Divanului. Se 
lăudau cu o biruință ce nu fusese a lor, dar barem în- 
vinşii trebuiau să arate pe măsura împăunării victorio- 
şilor. Apoi, și mai mare le-a mai fost bucuria, cînd, în 
14 noiembrie, a fost adus, tot cu o corabie, capul răz- 
vrătiților, însuși Petru vodă Cazacul. .. Plecase din ora- 
şul sultanilor cu capul sus și plin de nădejde în soarta 
lui, iar acum se întorcea în lanţuri, dar la fel de semeţ! 
Dacă agentul habsburgic va fi avut dreptate, că mai fu- 
sese înlănțuit cîndva prin șanțurile Vienei, acestea aveau 
să fie cele din urmă lanţuri cu care l-a norocit amara lui 
soartă. . - 

Pe le nu l-au mai dichisit, ci l-au înfățișat așa cum 
era, în Divan, chiar a doua zi, de dimineață. Fără să se 
umilească în fața turcilor, le-a: vorbit în propria lor 
limbă, nesocotindu-se cu nimic vinovat de răzvrătire. 
El fusese chemat la domnie de către toată ţara, și nu a 
vrut decit să domnească pacea și buna înţelegere. Trimi- 
sese solie la vecini, dar aceștia nici n-au vrut să stea de 
vorbă, ba nici solia ce o trimisese la Poartă nu a fost 
ascultată, cu toate că era vocea ţării... Nu se simţea cu 
nimic vinovat, iar scornelile batjocoritoare asupra trecu- 
tului său erau strigătoare la cer. El era fecior de domn 
ȘI, mai mult, îndreptăţit de a fi stăpînul țării prin însăși 
voința norodului său... 

Chipeșul domn, deși în stare jalnică, i-a pus pe gîn- 
duri pe dregătorii ce trebuiau să-l judece. Unii dintre ej 
făgăduiau iertare, dacă s-ar îi lepădat de credinţa stră- 
moșească, dar Petru-vodă nu era un oarecare, ci fecior 
de domn, și nu putea împărtăși credința Profetului, nu- 
mai ca să-și scape viața! De altfel, padișahul a trimis po~ 
runcă să nu se piardă vreme cu judecata, ci să fie osîn- 
dit ca răzvrătit și dat pe mina lui Siavus-pașa. Acesta, 
parcă de frică să nu se întoarcă altfel porunca și să fie 
iertat în aceeași după-amiază de 15 noiembrie, l-a şi 
agăţat în cîrligele din zidurile seraiului. Moartea avea să 
vie greu și după chinuri îndelungate, osinditul suferind 
nu numai foamea și setea, ci și batjocura și loviturile de 
pietre ale mulțimii de pe ulii, fericită de asemenea pe- 
trecere... ` 

A stat în cîrlige, carne vie sîngerîndă, toată după- 
masa şi vreo două ore de noapte, cînd, pe neașteptate, 
sultanului i se va fi făcut milă de nefericitul osîndit.., 
Ca să-l scape de chinuri, a trimis pe Bostangi-paşa să-l 
strîngă de git! Leșul a fost lăsat gol pușcă la vederea tre- 
cătorilor îndelungată vreme, slujind și ca hrană corbilor 
și muștelor. Abia în ziua cînd funia s-a rupt, ceea ce 
mai rămăsese din frumosul domn s-a prăbușit la picioa- 
rele zidului. O inimă miloasă i-a adunat rămășițele și 
le-a dat pămîntului, spre veșnică odihnă. 

Uciderea domnului român în orașul de pe Bostor 
a fost începutul unui obicei, căci i-au mai urmat și alții, 
dar pentru nici unul sultanul nu a arătat atîta milă... 


MLĂDIȚĂ RETEZATĂ 


Micuţul Iancu, pe care lumea îl ştia de feciorul 
curelarului Georg Weiss, pe îngustele ulițe braşovene 
şi-a petrecut copilăria. Cum se mai întîmpla pe atunci, 
meșterul se încurcase cu Ecaterina, o româncuţă de prin 
Țara Birsei, iar aceasta născuse un fecioraş, care. ce-i 
drept, nu prea îi semăna, dar tatăl nu-și dădea seama. 
Tare l-a mai îndrăgit curelarul pe copil şi nu precupeţea 
nimic ca să-l aducă pe lingă el, făcîndu-l luteran și învă- 
țindu-l meșteșugul lui, atît de bănos pe atunci. 

Anii trecură ca-n zbor, și copilandrul de odinioară 
ajunse un fecior zdravăn și frumos. cînd mama nu mai 
răbdă să ţină o taină numai de ea știută. Iancu nu era 
feciorul curelarului, ci al răposatului Petru vodă Rareş! 
Păstrase adîncă taină, numai de teama ca nu cumva să 
Pățească ceva nevinovatul vlăstar domnesc. Fiind în 
Stare să se apere singur, a socotit că sosise vremea să 
dea pe față obîrşia coconului domnesc.. Proba de netă- 
Băduit va fi fost acel semn, pe care domnii Moldovei îl 
înfierau la naştere pe trupul odraslelor lor, fie că erau 
legiuite, fie că nu. 

Se va fi mîhnit bătrinul Weiss aflînd adevărul, dar, 
Cu inima lui cea bună, n-a stat împotriva tînărului, pe 

care atît de mult îl îndrăgisel. În cele din urmă, Iancu 
a părăsit Brașovul și, avind dovada strălucitei lui obirșii, 
s-a îndreptat spre curtea împăratului, încercind să se 
căpătuiască. După un drum lung și plin de peripeții, va 
izbuti să ajungă şi chiar să fie primit la curte. Acolo î] 
va fi cunoscut el pe Ştefan Báthory, prinţul transilvan 
ținut ostatic pînă cînd s-a terminat războiul dintre îm- 
părat şi loan Sigismund Zapolya, rege al Ungariei și 
principe al Transilvaniei. Se poate chiar ca ostaticul să fi 
îndrăgit purtările alese ale tînărului, care îi amintea de 
meleagurile sale transilvane?. 

Soarta însă l-a minat mai departe pe vlăstarul dom- 
nului moldovean, nădăjduind mai mult noroc pe malu- 
rile Bosforului. Acolo va închega o strînsă prietenie cu 
Bartolomeo Brutti, un albanez supus venețian. Prin vara 
anului 1575, pe cînd papa vroia să facă un schimb de 
prinși de război cu turcii, Veneţia a socotit că Brutti ar 
fi fost cel mai bun mijlocitor. Vorbea mai multe limbi, 
mai cu seamă turca şi italiana, așa că și sultanul și papa 
s-au învoit, schimbul făcîndu-se pe dată, la Raguza?. 
Brutti a intrat mai apoi în slujba Spaniei, și abia în 1578 
s-a întors la Istanbul, în suita lui Marigliano, solul rege- 
lui Filip al II-lea al Spaniei (1556—1598). Îndată ce l-a 
cunoscut pe Iancu, poreclit „sasul“, a început a unelti cu 
prietenii lui spre a dobîndi domnia Moldovei ce i s-ar fi 
cuvenit feciorului lui Petru Rareş. 

Mergind prea departe cu urzelile, cei doi prieteni 
au stirnit mînia marelui vizir Sinian-pașa, care a poruncit 
întemnițarea lor. Mai pe urmă s-a răzgîndit şi nu i-a dat 
pierii, ci pe Iancu l-a surghiunit în Rodos, iar pe Brutti 


1 După Andrei Veress, Alte lucrări nouă despre Ianca 
vodă Sasul, în „Revista istorică“, XI, Bucureşti, 1925, p. 147— 
152. 

* Vezi pe larg în „Cercetări Istorice“, VIII—IX, Iaşi, 
1925, p. 216. 

% Azi oraşul Split, în Croatia. 

l-a trimis la Raguza cu treburile Porţii!. În urma lor au 
rămas ceilalți prieteni și mai ales rudele soţiei lui Iancu, 
care nu s-au lăsat pină cînd Petru vodă Șchiopul, dom- 
nul Moldovei, n-a fost mazilit. Iancu Sasu se însurase cu 
Maria, din familia Paleologu a foştilor împărați greci, pe 
care a luat-0 avind trei copii, dar şi o frumoasă zestre 
şi neamuri multe și puternice. Atunci va îi făgăduit 
Iancu haraci de 50 000 de ducați, iar pe deasupra 80 000 
sultanului şi 20 000 mamei lui, sultana valide. Nici ma- 
rele vizir nu a fost ocolit, făgăduindu-i-se 150 de cai mol- 
dovenești, îndată ce va dobîndi domnia?. Se lega apoi 
“faţă de Poartă că, domn fiind, nu avea să mai ţină ţara 
Moldovei la mare prietenie cu Polonia, așa cum făcuse 
pînă atunci Petru vodă Șchiopul. 

Fie că n-a mai fost la îndemiînă alt domnitor, fie că 
darurile vor fi fost îndestulătoare, Iancu Sasul a fost 
adus din Rodos, la 20 noiembrie 1579, şi înfățișat mare- 
lui vizir. La numai o săptămînă, în 26 noiembrie 1579, 
domnul Moldovei a fost mazilit, iar în locul lui a căpătat 
steag de domnie Iancu Sasul. La începutul lui decembrie, 
solul polon la Poartă, Martin Lubienecki, l-a şi vestit 
pe hatmanul Poloniei, Jan Zamoysky, că domn fusese 
făcut Ioan, „fiul răposatului domn al Moldovei“. Dar Pe- 
tru Şchiopul fusese un prieten al polonilor, așa încît ves- 
tea nu avea de ce să bucure curtea de la Varșovia. În 2 
decembrie fostul domn lua calea surghiunului la Alep, 
iar Iancu-vodă pleca înspre Moldova, pe 6 decembrie. 
Cu o zi mai înainte s-a întîlnit cu doamna Chiajna, care 
de fapt îi era soră, şi poate că-și vor fi făgăduit sprijin 
unul altuia. Cind va fi ajuns noul domn la Iași, nu se știe 
prea bine. Zic unii să fi sosit abia în 17 februarie 1580, 
ÎN O 

__1 După N. Iorga, Domnia lui Petru vodă $chiopul, pre- 
față la volumul Hurmuzaki, Documente, XI, Bucureşti, 1900. 
> După D. Ciurea, op. cit. 

3 Vezi R. Ciocan, op. cit. 

dar se poate să se fi înșelat, căci în ianuarie 1580 Barto- 
lomeo Brutti a intrat în Moldova, unde domnul și pricie- 
nul său l-a făcut vel-postelnic. 

Ca să poată dobindi domnia, lancu-vodă s-a înda- 
torat nu numai la rudele nevestei, ci şi la mulţi alți greci, 
unii dintre ei însoțindu-l pentru a-și căpăta mai curînd 
banii și camăta. Aducerea atitor venetici a stîrnit mari 
nemulțumiri pămintenilor, care se învățaseră cu domnia 
cea blajină a fostului voievod. Apoi, ţinîndu-și făpăduiala 
că va strica prietenia cu Polonia, Iancu s-a îndreptat că- 
tre austrieci, pe care-i cunoștea atît de bine, făcînd un 
strîns prieteșug cu Hans Reuber, stăpinul Kasoviei. În 
Polonia era rege Ştefan Bathory, fostul ostatic de la 
Viena, care nu-i suferea pe habsburgi, pentru amestecu- 
rile lor în Ungaria şi Transilvania. Turcii erau aţițaţi 
împotriva Bathoreştilor de către Pál Mârkhazy, un mare 
dușman de-al lor, care se aciuise la Poartă, nădăjduind 
vreo domnie prin: cele trei țări românești. Regele de la 
Varșovia se ruga de Poartă să i-l dea pe mînă, dar turcii 
pretindeau în schimb doi mirzaci tătari ce se adăposti- 
seră în Polonia. Unul dintre ei rîvnea să ia locul hanului 
tătăresc, și turcii tare ar fi poftit să-l aibă mai curînd 
pe lingă ei, decît în Polonia. Pînă atunci, Mârkhazy era 
slobod să stea la Istanbul, ştiind el prea bine că greu s-ar 
putea face un asemenea schimb. 

Printre cele dintîi griji ale noului domn fu și aceea 
de a trimite caii făgăduiți, spre a-l mai îmbuna pe Si- 
nan-pașa, care se cam îndoise că Iancu Sasul ar fi fost 
vrednic de domnie. Apoi a început a face necazuri şi su- 
părări neguțătorilor lehi, trecători prin Moldova. ba a 
cutezat chiar să desfacă scrisorile regelui către Poartă. 
Nu-s-a purtat prea bine nici cu cei ştiuţi ca prieteni ai 
Poloniei, scurtindu-i de capete și mai ales luîndu-le a- 
verea după aceea. 

Din pricina purtărilor lui prea aspre cu boierii 
și cu leșii, au început pirile la Poartă, și astfel, prin luna 

mai 1580, s-a aflat la Istanbul de prietenia dintre dom- 
nul Moldovei și Hans Reuber. Multe pungi burduşite a 
trebuit să împartă solul austriac pentru a potoli mînia 
dregătorilor otomani și a-l face să uite de primejdioasa 
prietenie a beiului de Bogdania. În 2 iunie, solul francez 
din Istanbul scria că postelnicul Brutti căpătase averea 
unui boier ucis din poruncă domnească și că se poate să 
fi fost chiar el unul dintre cei ce-l piriseră. 

Aflase măria-sa că peste Nistru, pe la cazaci, se 
aciuise un flăcăiandru de vreo 16 ani, care se dădea să- 
mînţă de domn și ar fi poftit domnia Moldovei. A făcut 
vodă cum a făcut şi i-a amăgit pe o seamă de atamanil, 
care l-au tras după ei și pe domnișor, chipurile să se 
năimească în slujba domnului moldovean cu lefuri grase. 
Amarnică le-a mai fost dezamăgirea, cînd la porunca 
lui vodă au fost legaţi cu toţii şi trimiși la Istanbul ca 
niște răufăcători călcători de hotare. Se arăta și în acest, 
fel vrednic şi cu credinţă faţă de Poartă, ca să nu poată 
spune careva că ar fi hain. 

Din nou va fi întimpinat împotrivirea unor boieri 
mai cutezători, în frunte cu Ion Golia, pe care domnul n-a 
întîrziat să-i descăpăţineze, căci de la 11 august în actele 
divanului domnesc s-au ivit nume noi. Iancu făcuse 
curăţenie cu barda şi printre dregători. Înspăimîntaţi, 
o parte dintre boieri, care se duseseră, chipurile, la sfin- 
țirea monastirii Suceviţa, au apucat calea pribegiei în 
Polonia. Alţii s-au tras peste munţi, ori în Țara Româ- 
nească, ba chiar și la Istanbul, stîrnind peste tot pîră 
contra lui Iancu-vodă. Fugiseră atunci vlădica Gheorghe, 
vornicul Ieremia, hatmanul Balica şi mulți alții, mai cu 
seamă din neamul Movileştilor?. 


De teamă să nu fi întins prea tare coarda, Iancu 
vodă a pus frumoasa lui pecete cu vultur şi cu inscripția 


! Căpetenie cazacă. 
2 Radu Popescu, op. cit. 

LANCUL D:G: PRINCEPS MOLDAVIAE!, pe o scrisoare 
către vecinii săi de la miazănoapte, în 16 noiembrie 1580. 
Nu era către rege, ci către toţi voievozii, staroștii, caste- 
lanii și burmiștrii din Lehia, cărora cu vorbe mieroase 
le făgăduia prietenia și pacea la hotare, fără să le mai 
pricinuiască necazuri neguţătorilor. Se arăta chiar dornic 
să-i ajute cu oaste, la caz de nevoie. 

Bucuros a mai fost regele Ştefan Báthory, nădăj- 
duind în purtări mai frumoase ale domnului, pe care 
altfel îl cunoscuse la curtea habsburgilor. Era tare în- 
curcat riga în lupte cu cneazul Moscoviei și, auzind 
despre frumoasa scrisoare a lui Iancu-vodă, darnică în 
făgăduieli, i-a cerut să-l ajute cu oaste. Se știa că voie- 
vodul alcătuise oaste de lefegii, mai cu seamă unguri, 
vestiți pentru bărbăția lor în lupte, încît regele, fiind de 
un neam cu ei, tare i-ar mai fi folosit pe plata domni- 
torului. lancu-vodă, văzînd că i se cereau fapte și nu 
numai făgăduieli, a devenit mai zgircit şi a dat înapoi, 
zicînd că nu-i stă în putinţă fără îngăduința sultanului. 
Atunci a văzut și regele că făgăduielile domnitorului 
nu fuseseră decît vorbe goale. 

Miînios, Bathory l-a trimis ca sol la Poartă pe pan 
Dzierzek, să-l ceară pe Mârkhazy (dar fără să-i ducă în 
schimb pe tătari) şi să-l pîrască pe Iancu pentru 
răutățile făcute Poloniei. Se părea că vechea ceartă din- 
tre turci și lehi se schimbase în prietenie, și prin mar- 
tie 1581 se și zvonise mazilirea lui lancu-vodă. Poate că 
atunci își va fi cumpărat el moşia Kâssmark, cu ajuto- 
rul lui Reuber, ca să aibă un adăpost în ţara nemţească, 
sub aripa proteguitoare a Kasoviei. În afară de aceasta, 
s-a zorit să strîngă cît mai mulţi bani, atît pentru dato- 
rii, cît și pentru pribegia ce s-ar fi putut ivi, mai cu 
seamă că avea o familie destul de mare. Îi plăcea să se 


1 Iancu Dei Gratia Princeps Moldaviae“ (Iancu, prin 
grația lui dumnezeu, domnul Moldovei). 

rte cu mare pohfală, ba uneori chiar și fără noimă, 
aşa după cum scriu cronicarii că poruncise să i se facă 
sanie de os, cu care se plimba vara prin tirg. Și cum 
singura cale de a mai scoate ceva bani a rămas tot 
țărănimea, a scornit atunci birul cel nou pe ţară: zeciu- 
iala boilor. 

Bieţii țărani, și așa destul de jefuiți de boierii lor 
şi nemaiputind suferi atita asuprire, s-au ridicat cu furci 
și cu topoare împotriva stăpînirii. Cei dintii au fost 
Jăpușnenii, avînd pe Lungu în frunte, care-şi luase pe 
dată numele de „Ion vodă“, şi năzuiau chiar să răstoarne 
domnia, aşezindu-l în loc pe voievodul lor. Răsculaţii 
s-au întîmpinat cu oastea domnească în ianuarie 1582, 
la Balota, pe Prut, și crîncenă a mai fost încăierarea din- 
tre boieri și țărani. Oștenii domnești îi aveau în frunte 
pe vornicul Bucium și pe postelnicul Brutti, dar nu se 
știe care ar fi fost sfîrșitul, dacă viteazul „Ion vodă“ nu 
s-ar fi înecat în Prut. Rămaşi fără căpetenie, răsculații 
au fost răzbiți și puşi pe fugă; n-au mai cutezat multă 
vreme să se ridice din nou. Cîţiva dintre prinșii mai 
răsăriți din oastea lui Lungu ajunseră legați-cobză la 
Istanbul. 

Nu prea era pe placul solilor moldoveni că au dat 
acolo peste pan Dzierzek, care nu mai contenea cu pira 
împotriva domnului lor. Întilnirea a avut loc chiar în 
divanul împărătesc, de faţă fiind însuși marele vizir. 
Solul regesc, luîndu-se la ceartă cu boierul lui Iancu 
vodă, l-a înșfăcat de barbă și l-a zgîlțîfit zdravăn. Puțin 
a lipsit ca Sinan-pașa să nu poruncească o bătaie, în 
numele padișahului, pentru o asemenea purtare necu- 
viincioasă, dar s-a ținut. 

Așadar, Sinan-pașa și-a întors faţa de la Iancu-vodă. 
De altminteri, şi așa nu prea îl avea la inimă, după cum 
NICI pe soră-sa, Chiajna, care nu se mai bucura de tre- 
O 
1 După N. Iorga, Domnia lui Petru..., op. cit. 

cere pe la Poartă. Se zice că, prin iulie 1582, Alexandru, 
feciorul lui Iancu-vodă, s-ar fi dus la Istanbul cu plo- 
coane pentru sultan, dar, încercînd să fie primit şi de 
marele vizir, acesta nici n-a vrut să audă, iar prin luna 
august a dat poruncă să fie întemnițat, nemaiauzindu-se 
nimic despre el de atunci. La 1 septembrie, Petru-vodă 
Șchiopul fu adus din surghiun și căpătă iar steag de 
domnie, lancu-vodă fiind mazilit. 

Rău i-a mai părut domnitorului pentru scaunul 
pierdut, dar se va fi mîngiiat cu gîndul că la Kăssmark, 
unde își avea moşie, va trăi în pace şi belșug, mai ceva 
ca un domn. A strîns întreaga lui avere, la care a mai 
adăugat și vistieria ţării, şi s-a pregătit de drum greu 
şi lung, fiindcă prin Transilvania nu ar fi putut răzbi. 
Încă din 3 iulie 1582, pe cînd se mai afla domn, auzise 
că Gaspar Kornis, comitele de Maramureș, le ceruse 
bistriţenilor să aibă grijă ca nu cumva lancu-vodă să 
treacă pe la ei, în drum spre Kasovia. Cu toate acestea, 
în Braşov nici la 5 octombrie nu se aflase de fuga dom- 
nului ce se născuse la ei. 

La 15 septembrie 1582, solul venețian din Istanbul 
îi scria dogelui că Bartolomeo Brutti ar fi dobindit dem- 
nia pentru Petru vodă Șchiopul! Asta ar însemna că-și 
părăsise prietenul aflat la necaz, și n-ar fi fost de mirare 
la un om ca Brutti. De fapt și cu Petru-vodă se avusese 
bine, că doar el îl sfătuise să se facă rege al Daciei, unind 
sub schiptrul lui toate cele trei țărișoare, căci de mult 
se vîntura prin acele părți un aşemenea gînd. 

Plecarea din ţară a lui lancu-vodă n-a stîrnit păreri 
de rău, căci purtările lui n-au fost dintre cele mai fru- 
moase. Cronicarii zic că ar fi siluit jupînesele boierilor și- 
că multe alte fărădelegi ar fi săvirșit, mai cu seamă vär- 
sare de sînge boieresc, spre a se îmbogăți, dar cam așa 


! N. Iorga, Studii și documente XXIII, (f-a), București, P- 
415—416. 

era viaţa în acele întunecate vremuri ale istoriei... 
Acum, nu-i mai rămăsese altă cale de ales decit să încerce 
să se strecoare prin Pocuția, către Kăssmark, cu toate 
că avea un convoi destul de mare, greu să poată trece 
nebăgat în seamă. În afara doamnei Maria şi a domni- 
telor Elena, Chiajna, Despina şi Voica, mai era Iancu 
Bogdan, feciorul ce-i mai rămăsese, precum și Filip spă- 
tarul, Emiliana şi Chrisafina, copiii doamnei din prima 
căsnicie. De asemenea, Bernadini, Anton, Iani, Mihai și 
mulți alţi greci, rude sau prieteni care și-au legat soarta 
lor de a domnitorului, însoțindu-l în pribegie. Cam la 
vreo 250 de călăreți greci și moldoveni, precum și lefegiii 
lui Nagy Tamas, cu două bombarde, trebuiau să apere 
convoiul la caz de primejdie. Era de trebuință o bună 
pază înarmată, căci încă de la plecare au avut de întim- 
pinat împotrivirea moldovenilor, care s-au strîns cu mic 
— cu mare spre a-l împiedica să plece cu vistieria țării. 
Lefegiii i-au împrăștiat cu ușurință, și n-au mai întîim- 
pinat alte necazuri pe drum, în ziua de 5 septembrie 
sosind la Snyatin. 

Starostele Mikolaj Iazlowiecki s-a împotrivit tre- 
cerii lor mai departe, cu toate darurile ce i se făgădui- 
seră. El o ținea una și bună că fără îngăduinţa regelui 
nu puteau trece prin Pocuția, poftindu-i pe Iancu-vodă 
și ai lui să aştepte pînă va veni porunca regească. Dom- 
nitorul însă își aducea prea bine aminte de faptele lui 
neplăcute regelui, şi puţiră nădejde își punea în obţi- 
nerea încuviințării. Pe furis a căutat să se strecoare din 
Snyatin, apucînd calea spre munte, dar tare l-a mai în- 
furiat pe pan Iazlowiecki o asemenea purtare. În fruntea 
ostaşilor ce-i avea la îndemînă, le-a luat urma și a dat 
de ei la Kolaczkovce. 

Văzîndu-i pe următori, însoțitorii lui Vodă au vrut 
să scoată săbiile și să răzbească cu ferța, dar domnul s-a 
impotrivit, poruncindu-le să aștepte potoliţi. Cum se va 
fi înțeles cu starostele nu știm, dar pînă la urmă l-au 

lămurit sub cuvint că avea să aștepte pe loc hotărirea 
regelui. Încrezători, polonezii s-au gîndit să se întoarcă, 
dar mult n-a așteptat nici lancu-vodă şi, fără să-i pese 
de cuvintul dat, a poruncit din nou fuga spre Kasovia. 
Vestea l-a ajuns din urmă pe staroste. Întorcîndu-se, pînă 
în seară a și dat de urma convoiului. Carele trecuseră 
prăpastia.pe un pod, iar acesta, după ce au scăpat și că- 
lăreții de partea cealaltă, fusese stricat. Înciudaţi, polonii 
au tras cu bombardele, dar fugarii şi-au văzut nestin- 
gheriți de drum. Cel puţin așa gîndeau ei, căci nu aveau 
de unde ști că starostele și oamenii lui, cunoscători ai 
potecilor muntoase, aveau să le iasă în cale. Așa s-a în- 
timplat la 14 septembrie la Salatin, cînd nici de astă dată 
Iancu n-a îngăduit împotrivirea cu armele. Numai că 
Iazlowiecki, sătul de cîte pătimise cu ei, i-a trimis pe 
dată sub pază la Liow, ca să se descurce cei de acolo cu 
asemenea oaspeți. 

La început nici liovenii nu i-au îngăduit în oraș, 
fiind prea mulţi oșteni și temîndu-se să nu le facă vreo 
pagubă tirgoveţilor, așa că le-au poruncit să-și așeze 
tabăra în afară. Vestea prinderii domnului: Moldovei a 
răzbătut cu iuțeală și o mulțime de tîrgoveţi s-au năpustit 
cu mic-cu mare să-l vadă, crezînd că era vreun căpcăun, 
după faptele lui cele rele. Vor fi fost tare dezamăgiți 
cînd au găsit într-un car lipscănesc un om bolnav de po- 
dagră, care abia de se putea mișca de durere. Şedea ală- 
turi de nevastă și copii, cu o înfățișare blajină, dar mai 
cu seamă rîdea tot timpul, cu tot necazul ce pățise... 

Asemenea priveliște nu putea stîrni decît mila oca- 
menilor din jur, și mai-marii Liowului n-au vrut să mai 
aibă supărări, ca în vremea cînd la ei fuseseră descă- 
păţînaţi alţi domnitori români!, așa că au poruncit să 
fie duși cu toții în oraș. Oştenii au fost trimiși pe la ma- 


1 În piața centrală a Lwowului au fost decapitaţi Ştefan 
vodă Tomşa (în 1564) şi Nicoară vodă Potcoavă (în 1578). 

halale, în timp ce carul cu familia domnească a străbătut 
urbea înconjurat de pază armată, călare şi pedestră, pînă 
în orașul de jos, unde au fost închiși. Se zvonise că nu 
vor adăsta aici multă vreme, ci vor fi trimiși mai întii 
înăuntrul țării. Nimeni nu aflase prin tîrg că vistierul 
curții, pan Iacynt Mladziejoski, abia sosit în Liow, adu- 
cea porunca tainică a regelui ca pribeagul să fie ucis cit 
mai curînd. Era mare zorul, de teamă ca prinsul să nu 
ajungă cumva pe mîna turcilor, cărora ar fi trebuit să 
le dea și bogățiile ce le luaseră polonezii. 

Cele din urmă ceasuri ale vieţii lui Iancu vodă Sa- 
sul au fost povestite, de un martor al acelor întîmplări, 
într-o cărticică latinească, numită Fatum lanculae Pala- 
tinae Moldaviae!. Se poate afla pe această cale că dom- 
nul a fost despărţit de ai lui și, închis singur, nu-i era 
îngăduit să vadă decît pe călugării bernardini. Cine știe 
ce-i va fi făgăduit călugărul Lozinsky, de vreme ce l-a 
făcut pe Iancu-vodă să se lepede de credința luterană 

şi să treacă la catolicism?! Poate chiar scăparea vieţii 

să fi fost preţul convertirii lui, căci papa Grigore al 
XIII-lea (1572—1585) a cerut regelui Henric al III-lea 
al Franţei să se roage Ja polonezi pentru viaţa „bunului 
catolic“, Iancu-vodă. .. > 

Turcii de asemenea îl cereau pe fugar, dar mai cu 
seamă bunurile ce le avusese asupra lui, căci cărase cu 
el o adevărată comoară. E drept că pe drum, pînă a nu fi 
prins , convoiul fusese jefuit de- către cîţiva paznici, care 
au fugit. Mai apoi, la Salatin, după ce au încăput pe 
mîna starostelui Iazlowiecki, oamenii acestuia și el în- 
suşi au făcut o zdravănă vămuire, și n-au fost străini 
de acest obicei nici liovenii. Totuşi. din ce a mai rămas 
ȘI a fost dus la Varșovia, s-a spus că era vorba de vreun 
milion de ducați, în afară de giuvaericale, care nu erau 
Nici ele puține. Avusese stofe de Damasc, haine de bro- 


n 


! Soarta lui Iancu, domnul Moldovei (lat.). 

cart cusute cu perle și nasturi de aur, apoi blănuri 
scumpe acoperite cu argint și nestemate, precum și mulie 
ceasornice, de mare preț pe acea vreme. Dar solilor turci 
li s-a răspuns că asupra fugarilor nu s-a mai găsit nimic, 
şi s-au întors cu mîinile goale, cu toate că nu puteau 
crede așa ceva. 

În sfîrşit, tocmai o asemenea bogăţie a dus la osîn- 
direa stăpînului ei, ca nu cumva, rămînind în viață, să 
scape vreo vorbă despre cei ce-l jefuiseră. Aşadar, soarta 
fiindu-i pecetluită, au pătruns în temniţa lui judecătorii 
regelui, arătîndu-i pricinile pentru care trebuia să-și 
piardă capul, dar, desigur, nu cele adevărate. Mai întîi, 
nu jurase credință regelui, așa cum se cuvenea s-o facă 
un domn moldovean ce se ținea prieten cu Polonia. 
Apoi, în răutatea lui, a făcut o mare supărare regelui 
desfăcîndu-i scrisorile, ca să nu mai vorbim de necazu- 
rile ce le făcuse neguţătorilor și sătenilor de la hotare, 
arzindu-le și jefuindu-le satele. I-a ațîțat mereu pe turci 
împotriva polonilor, ba a îngăduit și tătarilor să treacă 
prin Moldova, spre a jefui ținuturile poloneze. Şi vor mai 
fi fost și alte pricini, scornite atunci, încît se vedea 
cît-colo că trebuia să ispășească. 

Zadarnic s-a dezvinovăţit lancu-vodă, ba a cerut 
să se înfățișeze însuși regelui spre judecată, căci porunca 
de osîndire nu îngăduia altă cale. Unii încercaseră să mai 
tărăgăneze, zicînd că s-ar fi putut afla de la osîndit ceva 
taine de-ale turcilor, dar degeaba! Şi-a dat seama și 
Iancu-vodă că trebuia să moară, căci tăcerea morților nu 
este niciodată primejdioasă. Și astfel, ziua de 28 septem- 
brie 1582 fu sorocită pentru împlinirea cumplitei po- 
runci regeşti. 

Urcat în carul osîndiţilor sprijinit de noii săi prie- 
teni, călugării, care l-au însoţit pînă la moarte, a trecut 
apoi prin mijlocul mulţimii care, cu lacrimi în ochi, nu-l 
mai vedea acum rizind ca-n prima zi ... Jalea cea mare 
a fost în piaţă, cînd și-a luat rămas-bun de la doamnă 
şi de la copii, rugindu-i pe judecători să aibă milă de 
soarta lor. Cu greutate a urcat scările ce-l duceau la bu- 
tucul gidelui, din cauza bolii, după care liovenii au putut 
să vadă şi cel de-al treilea cap de domn român rostogo- 
lindu-se, în numai cîțiva ani! Trupul cel fără de viață 
a fost ridicat cu multă grijă de fraţii bernardini, în vre- 
me ce familia mortului l-a însoţit cu bocete românești 
(iulus dacicus) de mare jale. Văduva doamnă Maria l-a 
plîns trei zile în șir şi și-a jertfit frumoasele ei plete 
negre în semn de mare durere, fiind alături de soţul ei 
şi atunci cînd lespedea cea grea din biserica bernardi- 
nilor l-a acoperit. Apoi lucrurile și-au urmat firul, și 
numai călugării ciopliți în piatră ce se ridicau pe două 
rînduri pînă la marginea acoperișului, către crucea din 
virf, au rămas să vegheze acea mlădiţă retezată din trun- 
chiul familiei Rareș. 

Ce s-a mai întîmplat după aceea, ne spun alți mar- 
tori ai vremii. Lioveanul Bartolomeu Zimorovicz, care a 
trăit între anii 1597 și 1677, scriind istoria orașului său, 
așa după cum a aflat-o din cărți pentru vremurile mai 
vechi şi după mărturiile bătrînilor pentru cele mai apro- 
piate, pomenea că, în vremea copilăriei lui, încă se mai 
păstra sabia călăului cu care fusese tăiat capul lui Iancu 
vodă și că amintirea osîndirii era încă vie în mintea bă- 
trinilor din oraș. Mai zicea Zimorovicz că după treizeci 
de ani au fost scoase rămăşiţele vechii biserici minorite, 

cu care prilej fusese stricat și mormîntul lui Iancu-vodă, 
dar că i se pregătise altul, nou. Atunci a văzut și el si- 
criul, care încă mai era întreg, și vechiul mormint căp- 
tușit cu mătase roșie. Dar nu i-a fost dat pribeagului 
domn să rămînă pe vecie nici măcar acolo, căci în 1817 
guvernatorul austriac al Liowului a poruncit să fie scoși 
toți morții din biserica bernardinilor. Istoricul Iaworsky 
spune că 330 de sicrie, mare parte întregi, și 173 de 
căruțe cu rămășițe omenești au fost scoase atunci și în- 
gropate de-a valma în noile cimitire de la marginea ora- 
șului. În acest fel, urma lui lancu-vodă, mlădiță din 
trupul lui Rareș, s-a pierdut pe vecie! 


UN ȘTEFAN TRANSILVAN 


După o copilărie lipsită de griji în vechea cetate a 
Clujului, tînărul Ștefan s-a văzut pus de către părintele 
său să aleagă ce avea să fie în viaţă. Și-alege calea arme- 
lor. Familia Bocskay, din care făcea parte, era vestită 
nu numai în tot orașul, dar și pretutindeni în ţară. Oa- 
meni dirzi, viteji, bogaţi, dar cu mare dragoste de țară 
erau toţi cei din neamul lui. Se înrudeau cu cele mai 
mari familii transilvane, ba chiar și din Ungaria, printre 
care vestiții Bathorești. 

S-ar putea crede că numai datorită numelui pe 
care-l purta, tînărul Ștefan ajunge în scurt timp la mari 
ranguri ostășești, dar nu a fost așa. Datorită virtuţilor 
deosebite și faptelor sale de vitejie, devine comandantul 
cetății Oradea, iar o dată cu trecerea anilor capătă și 
înalta slujbă de comite de Bihor. Ca mare stăpîn de mo- 
şii şi căpetenie de comitat, și-a dat seama că starea locui- 
torilor nu era deloc mulțumitoare, și pe cît i-a stat în 
putinţă a încercat să le înbunătățească traiul. Dar, spre 
a izbuti pe deplin, ar fi fost de trebuință mai întîi nea- 
tîrnarea ţării. 

Se dusese vestea de cîrmuirea cea dreaptă a comi- 
telui Bocskay, iar cînd nepotul său, Sigismund Bathory, 
ajunge principe al ţării, l-a poftit în preajmă-i, la Alba 

Iulia. A fost cel mai de seamă sfetnic al prințului, dar 
şi cel mai ascultat. Toate treburile politicești le rinduiau 
laolaltă, și nu puţine poveţe căpătase nepotul de la 
unchi. 

Pe acele vremuri, de sfîrșit al celui de al XVI-lea 
veac, țara Transilvaniei era supusă împărăției turcești, 
care-i îngăduise oarecare libertate, dar nu îndestulă. Si- 
gismund Bathory, spre deosebire de înaintași, s-a gindit 
să scape de oblăduirea turcească. Și Bocskay într-un gînd 
cu el a fost. Prințul socotea că întărindu-și puterea, ali- 
pind Transilvaniei și celelalte două ţări surori, ar îi ajuns 
rege al unei țări ce s-ar fi putut înfrunta cu Semiluna. .. 
Pe de altă parte, Ștefan Bocskay credea că singura cale 
de urmat ar fi fost trecerea cu totul de partea împăra- 
tului Rudolf al II-lea de Habsburg. După el, austriecii 
erau mai în măsură să lupte cu turcul, iar transilvanii 
să-i sprijine, căci dorința nepotului nu putea fi decit un 
vis. 

Într-o vreme, lui Sigismund i s-a năzărit să lase 
domnia Transilvaniei în schimbul a două ducate de prin 
Silezia. Văziîndu-l cît era de nehotărit, Bocskay l-a sfă- 
tuit să lase locul vărului său, Andrei. Acesta, în calitatea 
lui de față bisericească, ar fi constituit o stavilă pentru 
turci. Şi, catolic fiind, de bună seamă că ar fi trecut în 
tabăra catolicilor habsburgi. . . 

De astă dată, n-a fost bună povaţa lui Bocskay! 
Noul principe s-a socotit îndeajuns de înțelept, încît s-a 
lipsit de sfaturile și îndrumările lui. Spre a nu-i stîrni 
vreo împotrivire, l-a însărcinat să meargă sol la Rudolf, 
tocmai la Praga. În urma lui însă, i-a trimis vorbă că 
nu mai avea ce căuta în ţară, moşiile şi slujba fiindu-i 
luate. Împăratul, aflind vestea și cunoscînd ascuţimea 
minţii lui Bocskay, precum şi înclinarea lui spre aus- 
trieci, l-a luat în slujba sa, ca sfetnic. De la curtea lui 
Rudolf a urmărit Bocskay tot ce s-a petrecut în ţara sa 
la cumpăna dintre cele două veacuri . . . Mihai Viteazul a 

făcut dovada că ceea ce gindise și Sigismund și alţii de 
mai înainte era cu putinţă! 

Poate că se va fi bucurat de întoarcerea lui Sigis- 
mund, și de bună seamă că l-a cunoscut pe falnicul Mi- 
hai, în vremea cînd fusese pribeag pe la Praga ori Viena, 
dar despre asta nu ne-a rămas nici o mărturie. Vremea 
petrecută ca sfetnic împărătesc i-a fost de mare folos, 
dindu-şi seama că țara lui nu dorea nici oblăduire tur- 
cească şi nici ocrotire habsburgică. L-a chemat și dorul 
de ţară, încît în 1604 s-a întors pe plaiurile natale, do- 
bîndindu-și din nou averea. S-a întristat însă. văzînd că, 
pe lingă sărăcia pe care o ştia, jafurile lefegiilor făcuseră 
şi mai mare pagubă. Nu ezită să se dea de partea .răz- 
vrătiţilor și haiducilor, care luptau cu arma-n mînă îm- 
potriva bandelor de lefegiil. Dar căpetenia cea mai de 
seamă a acestora, generalul Barbiano Belgioioso din Ka- 
sovia, era un italian trufaș, urît chiar de orășenii în mij- 
locul cărora trăia. Generalul, punind mîna pe vreo cîțiva 
haiduci și supunindu-i la cazne, află cu mirare că și fos- 
tul sfetnic împărătesc, Ștefan Bocskay, face parte din 
rîndul răzvrătiţilor. Şiret, s-a făcut a nu ști nimic și, 
prietenos, l-a poftit pe Bocskay la Kasovia. Avea de gînd 
să-l înlănţuiască în vreo temniţă, dacă nu chiar să-l îm- 
puște, ca trădător al împăratului. . . 

Prin oameni de credinţă, Bocskay află gindul gene- 
ralului şi, în loc să se ducă la Kasovia, îi strînge în ju- 
ru-i pe toți nemulțumiţii și pune mîna pe cîteva cetăți 
dinspre împărăţia austriacă. Furios, Belgioioso se dă pe 
faţă, prouncind lefegiilor să se strîngă cu toţii la Adorján; 
unde veniseră și vestitele căpetenii Pezzen, Dampierre, 
Cavriolo și alţii, spaima statelor europene, pornind spre 
Transilvania. i 


1 V. Motogna, Războaiele lui Radu Șerban, în Memoriile 
Academiei Române, Secţia Istorie, Seria III], vol. VI, Bucureşti, 
1927, p. 73 și urm. 

Bocskay şi oștenii lui nu s-au înspăimiîntat de faima 
lefegiilor. Înfruntîndu-i cu bărbăţie, la Aleșd, în 4 oc- 
tombrie 1604, i-au pus pe fugă. Însuși Belgioioso cel 
mindru s-a văzut nevoit să-și caute scăpare la Oradea, 
dar, aflînd cît de îndrăgit era Bocskay acolo, a cerut 
pace. Cum era și de așteptat, biruitorul nici n-a vrut să 
audă de împăcare cu ticălosul general. Rușinat, Bel- 
gioioso a luat drumul către casă. Mare nu i-a fost atunci 
uimirea, văzînd că porțile Kasoviei i s-au închis în nas! 
Nemaiavind încotro, a plecat mai departe, pînă la Sze- 
pesvaralya, în Ungaria de Sus. - 

Pe urmele înfumuratului general, dar primind și a- 
jutor turcesc, Bocskay a pătruns în Kasovia la 15 oc- 
tombrie, unde fu primit cu mare bucurie. În acest fel, 
toate părţile ungurești de către miazănoapte erau în stă- 
pinirea lui. Prietenii din Transilvania i-au cerut atunci 
să le fie principe, domn al părţilor ungurești și comite 
al secuilor. La 19 noiembrie în acelasi an, marele vizir 
Lalá Mehmet a și trimis „adhname“, cu toate că Bocs- 


kay nu ceruse așa ceva. 

Rămăseseră însă în Transilvania urme ale stăpînirii 
habsburgice. Clujul se afla în puterea a trei comisari 
împărătești, de asemenea, Gherla și altele. Bocskay l-a 
trimis pe generalul său Ladislau Gyulaffy împotriva Clu- 
jului. Unul dintre comisari, Krausenek, simțindu-se vi- 
novat de nedreptăţi, dăduse bir cu fugiţii mai din vreme. 
Ceilalţi doi, Imhoff și Hoffman, plini de sine, scriau în 
2 noiembrie nobilului Kornis: ,„,... unii își pierd capul 
la auzul unor zvonuri mincinoase, dar dracul nu e așa 
de negru precum se crede. Noi sîntem siguri că majes- 
tatea-sa are grijă de apărarea acestei țări. Basta e pe 
drum cu toată puterea lui și Radu Voievod încă se îmbie 


1 Confirmarea domniei, în scris, de către saltan. 

cu întreaga oştire, vrind să slujească împăratului și țări- 
lor sale“! .. 

Nu aflaseră cei doi că Radu Șerban? trimisese vorbă 
împăratului că nu-i era în putinţă să intre cu oastea în 
Transilvania. Văzuse domnul român că Bocskay era 
tare îndrăgit pretutindeni și aflase că cetăţile Ineu, Li- 
pova și Caransebeș i se închinaseră și că numai în Gher- 
la se mai ţineau tare lefegiii. În schimb pașa de Timi- 
şoara, deşi de partea lui Bocskay, s-a cam înspăimîntat 
văzînd că toţi bănăţenii îl așteptau pe Bocskay și s-a dus 
pe dată la Istanbul, după porunci noi. Totuşi, Bocskay 
încă nu stăpinea întreaga ţară. În afară de Cluj şi Gherla, 
mai era şi secuimea, care se cam codea să treacă de par- 
tea lui, știindu-l neam cu Bathoreștii, prigonitorii secui- 
lor. Însă la 21 februarie 1605 are loc o adunare a secui- 
lor la Miercurea Nirajului, unde Petky, căpitanul de 
Odorhei, îi convinge pe toţi să se încreadă în steaua lui 
Bocskay. 

Așa se petreceau faptele atunci cînd „generalul 
morții“, Giorgio Basta, ucigașul lui Mihai Viteazul, s-a 
îndreptat „cu toată puterea“, cum spuneau cei doi co- 
misari, asupra Transilvaniei. Se aștepta ca Bocskay să i se 
închine, dar, văzînd că acesta era hotărît să-l înfrunte, 
se lăsă păgubaș și ceru pace... De data asta, Bocskay a 
fost cel care a stat la îndoială, primind pînă la urmă. 
pacea cu condiţia ca generalul să recunoască neatîrnarea 
Transilvaniei. Așa ceva nu stătea în puterea lui Basta, și 
deci nu s-au împăcat, dar generalul s-a tras înapoi. 

La 20 aprilie, o Dietă adunată la Szerencs i-a în- 
tărit puterea ca principe al Transilvaniei, iar Poarta s-a 
învoit să-l facă rege al Ungariei?, Tot atunci s-a hotărît 


91 1 Traian Mutaşcu, Radu Șerban, Bucureşti, 1978, p. 86— 
> Domn al Ţării Româneşti (1602—1611). 

31 3 Bouis Leger, Historie de V'Autriche Hongrie, Paris, 1895, 

P. 317. 

ca toate credinţele din ţară să aibă drepturii, dar nu s-a 
pomenit și de cea a românilor, care erau cei mai mulți. 
Bocskay a judecat insă că mai întîi ar fi trebuit în- 
chegată Transilvania ca țară neatirnată, și mai pe urmă 
ar fi avut timp şi pentru coroana Sfîntului Ștefan?. În 
acesi sens, primejdia i s-a părut a fi cu mult mai mare 
din partea lui Radu Șerban, decit de la orașele săsești. 
Într-adevăr, voievodul român avea oaste puternică, dar 
nu se încumeta să-l atace, de teama turcilor. Prinţul a 
căutat să lege prietenie cu Ieremia Movilă, la care își gă- 
sise adăpost Simion Movilă“, fostul domn al Ţării Ro- 
mânești, dușmanul lui Radu Șerban. Acestuia, Bocskay 
i-a făgăduit sprijin la Poartă, să-și recapete domnia. 
Deși înscăunat încă din 1602, Radu Șerban primise 
steag de domnie abia în 1604, și nu se prea îmbia să se 
strice cu turcii de dragul lui Basta care îl zorea să pă- 
trundă peste munți. Pînă la urmă, voievodul a îngăduit 
generalului său lefegiu, Gheorghe Raț, să plece el, ca 
şi cum n-ar fi fost cu ştirea domnului. La începutul anu- 
lui, prin februarie 1605, Raț și bandele lui de lefegii se 
aflau în Transilvania, prădind ca-n codru, pe unde apu- 
cău. Dar Bocskay și-a dat seama pe dată că lefegiii nu 
veniseră de capul lor. Înfuriat, a cerut încă o dată la 
Poartă, în 25 martie, să fie schimbat domnul muntean. 
Nu se ştie însă din care pricină dregătorii otomani în- 
tîrziau să-i facă pe plac, şi atunci prințul a hotărît să 
facă și el ca Radu Șerban. Fără să se amestece de-a drep- 
tul, l-a sfătuit pe Simion Movilă ca, împreună cu gene- 
ralii transilvani Petky și Gyulaffy, să-l izgonească pe 


1 Albert Sayous, Historie generale des hongrois, Buda- 
pest— Paris, 1900, p. 333. 

2 Ştefan I cel Sfint, rege al Ungariei (997—1038), aici în 
sensul de coroana Ungariei. 

3 Simion Movilă, domn al Țării Româneşti (1601—1602) 
şi al Moldovei (1606—1607). 

Radu Șerban din ţară, dar pribeagul domn nu s-a încu- 
metat, 

` În ziua de 9 mai 1605 fusese sorocită Dieta de la 
Tirgu Mureş, urmînd să hotărască alegerea lui Ștefan 
Bocskay ca prinţ, precum și rînduiala în ţară. Dieta însă 
n-a putut să se desfăşoare cum ar fi trebuit, din pricina 
zvonului că Raț, cu lefegiii lui, chipurile, venea asupra 
orașului. Toată dieta s-a tras atunci în tabăra lui Gyu- 
laffv, ridicată undeva prin apropiere, și acolo a hotărît 
ca Bocskay să fie principele ţării. Orașele săsești, în 
afară de Sighişoara, se împotriveau alegerii; și, fiindcă 
dieta socotea trădător pe oricine nu asculta de prinţ, ju- 
dele Brașovului, Mihail Weiss, s-a înfățișat el însuși ca 
să se înţeleagă cu Bocskay. N-a mai fost cînd, fiindcă 
oștenii lui Raț au izbit pe neașteptate tabăra, trecîndu-i 
prin sabie pe toți pedestrașii. Ceilalţi, cîțiva din dietă şi 
călărimea în frunte cu Gyulaffy, abia au scăpat cu fuga, 
oprindu-se în preajma cetăţii Sighișoara. Era de fapt sin- 
gurul oraș săsesc prieten, dar care nu i-a primit pe fu- 
gari între zidurile cetăţii. 

Gyulaffy a ridicat o nouă tabără, în așteptarea oas- 
tei trimise de prinţ, în frunte cu Ludovic Râkpczy și Ga- 
briel Bethlen, avind și oșteni de ajutor de la Ieremia Mo- 
vilă. Cum însă aceștia întîrziau să sosească, Gyulaffy 
avea nevoie de bani să-și întărească puţina lui oaste și s-o 
hrănească. Cui să se adreseze, dacă nu prietenilor din 
Sighişoara? Auzind de bani, neguțătorii din frumoasa 
cetate nu s-au mai învoit şi, ca nu cumva Gyulaffy să se 
repeadă cu forța asupra lor, au deschis porțile cetății, pof- 
tindu-l pe Raț şi bandele sale să-i apere. 

Amarnic s-au mai căit sighişorenii de prostia fă- 
cută, căci Raț și ai lui se purtau în oraș de parcă l-ar fi 
cucerit. Pocăiţi, s-au rugat de judele Weiss să se pună 
chezaş că vor da bani, numai să fie scăpaţi de „oaspeţii“ 
pe care ei îi poftiseră. 

La 4 iulie 1605 are loc o înţelegere între Weiss şi 
Gyulatiy, ca oștenii prinţului să iasă din satele săsești, 
iar Raț să părăsească Sighișoara. leţelegere făcută fără 
Raț! Cum era de așteptat, acesta nu se dădea dus nici- 
cum, în vreme ce sibienii nu voiau să-i primească pe oș- 
tenii lui Bocskay. În schimb, în Brașov intraseră moldo- 
venii lui Simion Movilă și turcii lui Ali pașa, asezîndu-se 
pe chiolhanuri în contul orășenilor. Alte plocoane și alte 
încercări pentru a se scăpa de venetici, care pătrunseseră 
pretutindeni în țară... 

Principele vede acum limpede că apucase pe un 
drum greşit, care n-a dus decît la pagubă și luptă. Nea- 
tîrnarea Transilvaniei era strîns legată de prietenia cu 
celelalte țări române, așa cu o dovedise Mihai Viteazul! 
N-avea decit să-i urmeze calea... 

Pentru început, l-a rugat pe judele Weiss, pe care-l 
ştia prieten cu Radu Șerban, să încerce o împăcare. În 
vara aceluiași an solii transilvani au și iscălit la Tîrgo- 
vişte o înţelegere cu domnul român. Făgăduia, prințul, 
să evite certurile și să nu-l mai sprijine pe Simion Mo- 
vilă la Poartă, iar în caz de primejdie, oferea adăpost 
domnului român în Transilvania. La rîndul său, voievo- 
dul îi îndemna pe brașoveni să se supună lui Bocskay 
și, ca să-și arate buna-credință, Radu Șerban mai dă dru- 
mul din oaste și altor lefegii, care de acum îi prisoseau. 
De asemenea, o dată cu solia transilvană ce se întorcea 
acasă, a fost trimis și diacul domnesc Nicolae, cu misivă 
către Raț, poruncindu-i să se retragă şi să nu facă pa- 
gube în Transilvania. Dar unde se mai găseau lefegii as- 
cultători?! Nici gînd să lase el Sighişoara, unde o ducea 
atit de bine! Chipurile, el ar fi plecat, dar lefegiii lui, 
nemți, și cazaci, nu se îndurau... Cu greu s-au lăsat 
duşi, abia după ce s-au înțeles cu prințul, la 9 septem- 
brie, iar sighişorenii s-au zorit să pună lacăte mari por- 
ților cetății, răsuflînd ușurați. 

Abia acum se părea că ţara va căpăta mult rivnita 
linişte! Pe la jumătatea lui August, Clujul iși deschide 
larg porţile și îl primește cu multă dragoste și bucurie 
pe cel ce odinioară se născuse acolo. La 21 august, a și 
ajuns O solie de la Ieremia Movilă, în frunte cu vornicul 
Nistor Ureche. Se ruga domnul Moldovei ca prinţul să 
nu plece urechea la făgăduielile amăgitoare făcute la 
Tirgoviște şi să rupă prietenia cu Radu Șerban. Ca do- 
vadă a prieteniei moldovenilor, Cristea și Ștefan vorni- 
cul, cu oaste de vreo patru mii de călăreţi, aveau po- 
runcă să asculte de alteţa-sa. Însă Bocskay s-a dovedit 
cinstit cu moldovenii, spunindu-le în faţă că ţinea prea 
mult la prietenia domnului de la miazăzi și că n-avea 
de gind să se lepede de ea. Ieremia-vodă nu s-a lăsat; la 
23 august solii moldoveni se rugau de generalul Petky 
să-i sprijine pe lîngă principe, dar degeaba! Chiar și la 
15 septembrie, cînd Dieta de la Mediaș fusese chemată 
să hotărască asupra actelor iscălite la Tîrgovişte, vornicul 
Ureche s-a înfățișat din nou, cu rugămintea domnului 
său. Nici Radu Șerban nu a rămas mai prejos, ci a trimis 
tot atunci o solie de 24 boieri, care se înţeleseseră mai 
întîi cu judele Weiss, la Brașov. În fața Dietei, solii ro- 
mâni au spus cu tărie că nu-l mai vor pe Simion Movilă 
ca domn! Moldovenii au plecat din nou fără izbîndă, şi 
abia la 30 iunie 1606, cind a murit leremia-vodă și locul 
i l-a luat Simion, s-au potolit și ei. Rămăsese doar nesu- 
punerea comitelui Albert Huet al Sibiului, dar, nemaia- 
vind sprijinul lui Radu Șerban, s-a închinat și el alteţei 
sale, curmînd astfel și ultima neînțelegere din ţară. 

La 19 mai, Poarta îi întărise domnia, dar Huseyn- 
bey îi aduce adhnamâ-ul abia după Dieta de la Mediaş. 
Acum avea toate împuternicirile de a fi stăpînul țării 
lar înțeleapta lui politică aduce în țară pacea şi prietenia 
vecinilor. Trebuiau însă îndepărtați, cu orice preţ, hab- 
sburgii, cît mai departe spre apus, liberînd astfel și pă- 
minturile ungurești de sub stăpînirea lor. Îl va numi 

deci ca guvernator, în locul lui, pe Sigismund Răkoczy, 
om de încredere și de ispravă, iar prinţul însuși va pă- 
răsi Transilvania, îndreptindu-se către soare-apune. .. 

Era frumoasă și senină acea zi de 10 noiembrie 1605, 
cînd s-a adunat atita lume pe cîmpia de la Rakoș. Veni- 
seră de pretutindeni în întîmpinarea lui Mehmet Lalá, 
marele vizir, care avea să aşeze pe creștetul v:teazului 
prinț transilvan sfinta coroană a regelui Ştefan. În 
uralele mulțimii, marele vizir l-a încoronat, i-a încins 
sabia și i-a înmînat schiptrul regesc din partea sultanu- 
lui. Totodată, o solie i-a adus și coroana de fier a Tran- 
silvaniei, parcă spre a-i aminti că era fiul acestor melea- 
guri ce i se închinau. Dar el ştia prea bine că, deși înco- 
ronat rege, tot principe transilvan rămiînea, căci regatul 
Ungariei era sfirtecat între austrieci și turci, iar libera- 
rea lui era o îndatorire sfîntă pentru anii ce vor urma. ., 
Trebuia înfrintă mai întîi împărăţia habsburgică, și alun- 
gată pe vecie de pe meleagurile carpatice. 

Viena era însă înspăimîntată de înfăptuirile princi- 
pelui ce-i fusese cîndva sfetnic și mai cu seamă de felul 
în care izbutise să și-i facă prieteni pe cei doi domni ro- 
mâni de peste munți. Prin fața ochilor imperiali se va 
fi perindat iarăși chipul lui Mihai Viteazul... dar nu 
cumva şi Bocskay avea același gînd? Dacă așa era, atunci 
să împărtășească şi soarta valahului! Şi astfel i s-a ho- 
tărît moartea... 

Faimosul Raț, dat afară din slujba lui Radu Șerban, 
a intrat în oastea împărătească și a fost trimis în Tran- 
silvania pentru ca, în lipsa prințului, să facă mai rău 
decît făcuse. N-a avut noroc hoinarul general, fiindcă, 
prins de oamenii prințului, a fost aruncat în temniţă. 
Văzînd că nici prin Raț n-au reușit să răscoale țara, ge- 
neralii împăratului s-au învoit să încheie pace, prin luna 
iulie 1606, dar nu l-au recunoscut pe Bocskay ca rege, 
ci numai ca principe al Transilvaniei, cu drept de moște- 
nire pentru urmașii lui. Cu alte cuvinte, austriecii s-au 

împăcat pentru o vreme cu gindul că Transilavnia nu 
mai atîrna de ei. În calitatea sa de rege al Ungariei, Bocs- 
kay a cerut generalilor ca supușii lor unguri să se bucure 
de drepturi politice şi de libertate de credinţă, și dorința 
i-a fost îndeplinită. Deocamdată toată lumea avea nevoie 
de pace, fiindcă furtunile ce bîntuiseră la începutul vea- 
cului aceste meleaguri mare sărăcie şi jale aduseseră. 


În sfîrșit, principele Bocskay s-a dovedit a ști cînd 
trebuie lăsată spada din mînă, spre a fi înlocuită cu is- 
cusința, și s-a zbătut în așa fel, încît a izbutit să-i facă 
pe turci să se împace cu austriecii. Într-adevăr, se poate 
spune că datorită lui se încheie pacea de la Zsisvatorok, 
din 11 noiembrie 1606. Bucuros de așa izbîndă, s-a ho- 
tărît să-și serbeze crăciunul la Kasovia, cu toate că era 
prea aproape de oamenii împăratului. El nu s-a temut, 
dar ceea ce părea de necrezut s-a întîmplat. . . 


În ziua de 29 decembrie, pe neașteptate, principele 
se stinge din viaţă, sub ochii prietenilor lui îndureraţi! 
Și cum nu era de închipuit ca un om în plină putere să 
cadă trăsnit din senin, de o boală ciudată, toate bănuie- 
lile căzură pe capul cancelarului Kallay, cunoscut pentru 
Simțămintele lui de prietenie față de împăratul de la 
Viena. Că el va fi fost vinovatul ori nu... mulţimea în- 
furiată s-a năpustit asupra temniţei unde fusese închis 
pe dată. Scos în piață cu sudălmi şi ghionturi, fără să-l 
mai supună la vreo judecată, l-au sfiîrtecat în bucăţi?!. 

Toate clopotele Clujului băteau în ziua de 18 fe- 
bruarie 1607, cînd alaiul mortuar intra pe porţile orașu- 


lui înveşmîntat în negru. Cu numai cincizeci de ani 
O 
. t 
1 A. Sayous, op. cit. 

înainte, acolo văzuse Bocskay pentru prima dată lumina 
zilei, şi tot acolo copilărise. Cu lacrimi grele l-a plîns 
toată suflarea din oraș și împrejurimi, însoțindu-l o lun- 
gă bucată de drum pe cel ce le fusese prieten şi stăpîn. .. 

A vrut să facă mult pentru ţara lui acest Ștefan al 
Transilvaniei, dar moartea i-a curmat pe negindite avîn- 
tul. A fost prinţ, a fost rege, dar mai presus de toate a 
fost un om, care i-a iubit pe oameni! 


NĂSTRUȘNICUL PRINCIPE GABRIEL 


„Iară el, afurisitul de Báthory Gábor, s-a ridicat la 
atita înălțime, prea mare, a, furiei, sau mai curînd a ne- 
buniei celei mai cu virf, încît, gonind și tăind cu sulița 
de-a călare ciinii, se făcea de rîsul tuturora, căci ce om 
cuminte și pus să domnească peste popoare trage cu su- 
lita în cîini?“1.,. Sînt vorbele egumenului de la monas- 
tirea Dealu, acel cronicar Matei al Mirelor, care va fi 
fost martor la întîmplările de care pomenește. Dar oare 
numai astfel de năstrușnicii să fi făcut Gabriel Bathory, 
în scurta lui domnie? 

Rămăsese orfan de la 12 ani, cînd, murindu-i tatăl, 
a fost dat în grija unchiului său, Ștefan Bathory de 
Ecsed, om posac, ferecat la suflet. Copilul era tare nebu- 
natic, jucăuș, ceea ce n-a fost pe placul epitropului său, 
care i-a făcut o viață aspră și presărată zilnic numai cu 
învățătură calvinească, deşi micul orfan era născut ca- 
tolic. Așadar, de la preoții papistași din vremea copilăriei 
învățase una, iar mai tîrziu altele, și poate aceasta să fi 
fost pricina că își însușise prefăcătoria şi se va răzvrăti, 


_ ! N. Iorga, O nouă cronică în proză a lui Matei al Mirelor, 
in „Manuscripte“ II, Academia Română, Memorii, Secţia Is- 
torie, Seria III, București, 1899, p. 17—25. 

măcar în sufletul său, împotriva tuturor, știind însă să se 
stăpinească la vreme. 

Așa va fi făcut şi la curtea împărătească de la Viena 
ori de la Praga, unde și-a petrecut o parte a vieţii, după 
ce l-a părăsit pe ursuzul său unchi de la Ecsed. Acolo, 
cum era și firesc, tînărul vlăstar al Bathoreștilor s-a bu- 
curat de multă cinste şi aragoste. Era de o frumusețe 
fără seamăn, de o forță nemaipomenită la cei 19 ani ai 
săi, dar și uşuratic, 

În mijlocul habsburgilor s-a prefăcut a fi un înfo- 
cat catolic, spunînd tuturor că cea mai arzătoare dorință 
a lui era să înstăpînească credința papei și a împăratului 
în toată Transilvania. Așa de bine i-a amăgit, încît toti 
curtenii și chiar și împăratul cu dragă inimă l-ar fi spri- 
jinit să ajungă principe și să stîrpească erezia. Pe de altă 
parte, faţă de fruntașii calvini din ţară și haiducii care-i 
sprijineau, se mărturisea ca cel mai înverșunat duşman 
al papistașilor. . . Se poate spune deci că avea două feţe, 
și cu folos pentru el, căci, după moartea prințului Bocs- 
kay, ţara avea nevoie de un stăpiîn la fel de înţelept și 
cutezător, în stare să calce pe urmele răposatului. Într- 
adevăr, cu toții au găsit că frumosul Gabriel era cel mai 
potrivit. La Dieta din 5 martie 1608, cînd fu ales prin- 
cipe al Transilvaniei, s-au bucurat astfel și catolicii și 
calvinii. l 

Moartea ciudată a înaintașului său l-a făcut pe Ga- 
briel să nu se strice pe față cu împăratul, drept pentru 
care a și trimis pe doi credincioși prieteni, Kornis şi 
Imreffy, la Kasovia. Acolo stăpînea, în numele împăra- 
tului, nobilul Illésházy, care îl cunoscuse la curte pe tî- 
nărul prinţ și-l îndrăgise, nădăjduind că prin el se va 
face înălțarea Transilvaniei. S-a învoit pe dată cu solia 
lui Gabriel şi chiar au iscălit o înţelegere, prin care prin- 
cipele făgăduia să nu rupă Transilvania de împărat, ba 
chiar să-l și ajute cu oaste împotriva oricui. La porunca 
stăpînului lor, solii au avut grijă să adauge la cele scrise 

că... „în afară de turci“! Nu şi-a dat seama Illésházy de 
vicleșugul celor adăugite și că austriecii de fapt cam 
numai cu turcii se războiau pe atunci. Gabriel avea astfel 
grijă să nu se strice cu Poarta de dragul împărăției hab- 
sburgilor, care se arătase a nu fi chiar atit de puternică 
pe cît îi era fala. l 

La Poartă îl trimite pe cel mai de seamă bărbat de 
stat al său, Gabriel Bethlen!, care izbutește să obțină nu 
numai adhnamé-ul, ci și o iertare pe trei ani de birul 
către turci. Astfel, datorită înțelepciunii noului principe, 
se aşeză o bună rînduială cu marii vecini. 

- Mai pe urmă, împăratul a băgat de seamă că prin- 
cipele îl cam păcălise, făgăduindu-i ajutor împotriva. . . 
nimănui. În 1609 l-a trimis pe însuși Ill&shâzy la Ga- 
briel, ca să-l înduplece să schimbe învoiala cea dintii, ori, 
dacă îi va fi fost teamă, să spună măcar numai din gură: 
„Și împotriva turcilor“! Va fi fost tînăr principele, dar 
minte avea cît doi bătrîni la un loc, astfel încît nu s-a 
legat cu nici un chip împotriva puternicilor vecini de la 
miazăzi de Dunăre. De altfel, mare prietenie închegase 
și cu Hassan-paşa de la Buda, care îl sprijinea la stăpînii 
săi de la Istanbul. 

Îngrijindu-se de rînduiala dinăuntrul ţării, noul 
principe a băgat de seamă că unii dintre supuşi se bu- 
curau de toate drepturile, cum erau saşii, cîtă vreme ro- 
mânii, cu toate că erau cei mai mulţi, erau şi tare orop- 
Siți. În socoteala alteţei-sale, cei mulți ar fi dat și oșteni 
în aceeași măsură, și el de oșteni avea nevoie! Lucrul mai 
potrivit ar fi fost să-i treacă pe români la reformaţi, 
dar, dacă nu se putea, barem să-i atragă pe popii lor 
de partea lui... Pentru început, va porunci deci ca nici 
un preot român să nu mai fie supus muncii de iobag. 

n adîncul sufletului său. avea gînduri mari, cu românii 
de pretutindeni. . . 

ÎN 
1 Bethlen Gábor, principe al Transilvaniei (1613—1629). 

Români erau și în Moldova şi, așa după cum se știa, 
țara era închinată Transilvaniei, deci Gabriel se putea 
socoti şi stăpinul ei! N-a fost nici greu să-l lămurească 
pe Constantin vodă Movilă să-i jure din nou credință şi 
supunere. Și pe bună dreptate se ţinea prințul mai mare, 
căci Constantin era cu vreo cîţiva ani mai tînăr decît el. 
În 1608, prin noiembrie, cei doi copii și-au jurat credință 
unul altuia şi ajutor la nevoie, ba, mai fălos, Constantin 
a făgăduit şi 8 000 de florini, cu toate că nu-i avea.. 
Ca-ntre copii! 

Gabriel n-a ținut seama de vîrsta supusului său și, 
o dată ce făgăduise banii, trebuia să se țină de cuvînt, iar 
dacă nu, ţara Moldovei s-o alipească Transilvaniei! L-a și 
trimis în Moldova pe judele Weiss al Braşovului. care 
zadarnic căutase să-l lămurească pe Gabriel că făsădu- 
iala lui Constantin fusese vorbă în vînt. Braşoveanul nu 
vroia să se strice cu moldovenii, dar nici să-l mînie pe 
prinț. Așa că, la 7 iulie 1609, ajunge la curtea domnească 
din lași. Cu toată prietenia ce-o avuseseră moldovenii 
pentru el, era silit să le înapoieze actul de prietenie sem- 
nat mai înainte și să le comunice toate amenințările prin- 
țului său. | 

Poate că amenințările spuse prin gura lui Weiss nu 
vor fi fost singurele, ci au urmat și altele, căci, spre sffr- 
șitul anului, înfricoşat de ce-ar fi putut să pătimească de 
la Gabriel, domnul Moldovei îi trimite 2000 de florini și 
niște frumoși cîini de vinătoare. Prinţul s-a uitat cu plă- 
cere la cîini, care-i plăceau și i-a primit. dar l-a fulgerat 
cu privirea pe cutezătorul sol ce-i adusese o sumă atit de 
mică. I-a aruncat florinii înapoi, nevrînd să-i primească, 
iar pe nenorocitul sol l-a întemnițat la Brașov, unde a 
stat de la 27 decembrie 1609, pină în 13 martie 1610, 
cînd a poruncit liberarea lui. S-a mărginit însă doar la 
amenințările asupra Moldovei, întrucît știa Gabriel că va 

fi fost Constantin-vodă mai mic, dar în spatele lui era 
area Polonie, care încă mai era puternică. 

Pină acum se poate spune că faptele lui Gabriel 
vădeau multă înțelepciune și că a știut să se oprească 
unde a trebuit. Din păcate, inima lui cea prea setoasă de 
dragoste l-a indemnat și la fapte nesăbuite... Pe 9 iu- 
lie 1609 curtea poposește la Brașov, unde va primi solia 
de salut din partea lui Radu Șerban și va petrece apoi o 
bucaiă de vreme pe socoteala neguţătorilor brașoveni. 
Şi a petrecut astfel, încît multă spaimă și ură a iscat în 
tagma bărbătească, iar la plecare, nu puţini au fost aceia 
care au trebuit să-şi spele cinstea terfelită a familiei. 
Oricum, cu toţii au răsuflat ușurați cînd i-a părăsit. 

Că a rîvnit la nevestele şi fetele braşovenilor încă 
e puţin spus, căci năstrușnicul prinț n-a mai ţinut seama 
nici de cei mai buni prieteni, dacă aveau neveste mai 
acătării. Așa s-a întîmplat cu credinciosul său Korniş, a 
cărui foarte frumoasă nevastă nu s-a lăsat biruită de 
farmecele prinţului şi s-a plins bărbatului. Dar şi nevasta 
lui Kendy a făcut acelaşi lucru. Or, Kendy fusese făcut 
de curînd cancelar, cum tot de curînd se şi însurase, iar 
unsle ginduri tainice îi întreţineau nădejdea că va ajun- 
ge chiar principe al țării. Astfel încît, s-a învoit pe dată 
cu Korniş să-l ucidă pe făţarnicul lor prieten. 

Prilejul s-a ivit cînd Dieta de la Bistriţa l-a poftit 
pe prinț, în ziua de 25 martie 1610, să ia parte la sfat. 
Gabriel se afla la Sibiu, iar Kendy s-a gîndit să-l pof- 
tească să se abată din drum și pe la moşia lui din Gherla.. 
Mult s-a bucurat Gabriel de asemenea poftire, socotind 
că la Gherla avea să dea şi peste tînăra doamnă Kendy. 
Iată însă că Imreftv a simţit ceva şi l-a povăţuit să mear- 

-gă la Bistriţa prin Cic, şi nu prin Gherla, unde Kendy îi 
gătise o primire ca nimeni altul... Se vede că Imreffy 
ori era neînsurat. ori nevastă-sa era prea urită, de vreme 
ce a rămas credincios prințului... Neavînd încotro, 


m 

Kendy și Korniș au hotărit să-i vină de hac, cînd va po- 
posi, peste noapte, la Cic. 

La povaţa lui Kendy, prinţul a trimis grosul oștirii 
sale mai din vreme, păstrîndu-și doar 50 de slujitori. În 
seara de 24 martie prințul şi însoțitorii ajunseră la Cic, 
unde cei doi îi pregătiseră „un popas“ pe vecie, aștep- 
tind doar să se culce Gabriel, ca să se năpustească cu să- 
biile asupra lui. Locul fusese împresurat cu oștenii celor 
doi soți geloși, care ardeau de nerăbdare să se stingă 
luminile de la ferestre. Tiîrziu, în noapte, cei din casă 
s-au liniștit și se părea că adormiseră cu toții. Au mai 
așteptat o vreme, după care trimiseră un oștean să vadă 
dacă se putea trece la fapte. A trecut o bună bucată de 
vreme, dar iscoada lor nu se mai ivea... Îngrijoraţi, au 
trimis alt oștean, povăţuit să fie și mai prevăzător, dar 
nici acesta nu s-a mai întors! Dinspre locul de popas al 
prințului nu se auzea nimic, dar iscoadele parcă erau_ 
înghiţite de pămînt. A treia iscoadă avînd aceeași soartă, 
uneltitorii rămaseră descumpăniţi, neștiind ce să mai 
facă. Tocmai atunci s-a înfățișat un slujitor de-al prin- 
tului, care-i poftea pe dumnealor, nobilii Kendy şi 
Kornis, căci avea de gînd să plece mai devreme, și înce- 
puse să se zărească geana zorilor. Abia atunci au înţeles 
cei doi că fuseseră descoperiţi şi, în loc să se repeadă cu 
arma-n mînă asupra lui Gabriel, au luat-o la fugă, cu- 
prinși de spaimă. 

Se întîmplase ca, înainte de culcare, unul dintre 
„slujitori să fi zărit oştenii străini ce se ascundeau prin 
preajma popasului, şi pe loc şi-a vestit stăpînul. Acesta, 
așteptîndu-se oricînd'la un atac, a poruncit slujitorilor 
să apuce armele şi să se prefacă adormiţi. Iscoadele tri- 
mise au fost prinse pe rînd, şi toate au mărturisit cine 
le erau stăpînii. Prinţul a socotit să-i prindă prin vicle- 
șug, dar toți oștenii lui Kendy și Kornis s-au împrăștiat 
care încotro. Kendy a izbutit să scape cu fuga şi nu s-a 
mai oprit decît după fruntariile țării, însă Kornis, greu 

lovit la cap, a căzut în mîinile urmăritorilor. Pe fratele 
lui, care era printre fugari, l-au ucis. A doua zi, în Dietă, 
Gabriel povesti ce se pusese la cale împotriva lui. Cu toţii 
s-au arătat mîniați de o asemenea uneltire mîrșavă, cu 
toate că în sinea lor multora le părea rău că nu izbutise 
uciderea. De atunci însă, prințul Gabriel nu s-a mai pu- 
tut stăpini, și multe nesăbuinţe a făcut din această pri- 
cină. . 
Gindurile sale de mărire s-au întors către Țara Ro- 
mânească, unde Radu Șerban era cunoscut ca prieten al 
austriecilor, deci turcii n-ar fi avut nimic împotrivă. să 
fie înlocuit de prietenul lor, Gabriel... Cam așa credea 
prinţul, dar în 10 aprilie 1610 a vrut să afle și părerea 
judelui Weiss, cînd s-au întîlnit. Înțeleptul Weiss i-a 
spus atunci că „e mai bine o pace sigură, decit o biruință 
îndoielnică (...), afară de aceasta Radu Șerban este un 
om bogat, viclean și priceput în meșteșugul războiu- 
lui“... Prinţul l-a ascultat neîncrezător, căci îl știa de 
prieten al lui Radu Șerban, pe care brașoveanul avea să-l 
înștiințeze de cele povestite. La curtea lui se aflau mai 
mulţi domnisori pribegi, printre care Mihail Cămărașul 
și Pătraşcu, feciorul răposatului Mihai Viteazul, și ar fi 
puiut cu ușurință să-i așeze în scaunul muntenesc. Însă 
dorea să fie sigur de izbîndă, şi pentru aceasta a trecut 
peste suvărarea cu Moldova și l-a trimis pe Blasiu Pis- 
koczy la Constantin-vodă, ca să-l aţiţe împotriva lui 
Radu Șerban. Pe de altă parte, i-a trimis în solie la Tîr- 
goviște pe Imreffy, Weiss, Sarmâshagyi și Gaspar. Pri- 
miți cu multă cinstire de către domn, au iscălit o înţele- 
„gere după cum a vrut Gabriel, dar Radu-vodă s-a încu- 
metat să ceară şi pribegii aflători la curtea prințului. I-a 
Și dat, însă pe cei mai neînsemnaţi, oprindu-i pe Pătrașcu 
și Cămărașu. 
_ După întimplarea de la Cic, prinţul a poruncit să se 
strinsă oastea, zicînd că avea de gînd să pornească îm- 
potriva lui Radu Şerban... dar s-a dus cu ea în întîm= 

pinarea solului împărătesc Thurzö, la Tășnad. Acesta 
venise să-i ceară, în numele împăratului, să li se alăture 
în lupta ce o plănuiau împotriva turcilor, iar Gabriel a 
ținut să afle şi solul cîtă oaste avea principele transilvan. 
Se înţelege că nu s-a învoit cu ei. 

În vara anului 1610, la 4 iulie, i-a poftit pe cei doi 
voievozi de peste munţi să-şi trimită soli să vadă descă- 
păținarea cu pompă a fostului său prieten, Kornis. Să se 
înfricoşeze cei ce ar mai fi cutezat să-i urmeze îndrăz- 
neala! Pe urmă, a început mari pregătiri de luptă, zvo- 
nind că împotriva Poloniei, și de aceea a cerut sașilor un 
„imprumut“ 100 000 de florini. A căpătat „un dar“ de 
14 000 de florini și 32 de care... A mai cerut domnilor 
români să-i trimită oaste, așa cum se cuvenea unui stă- 
pîn, dar și de la aceştia abia dacă s-au adunat vreo 300 
de oameni. Aflînd de sosirea lor, în 15 august, și că ar fi 
vrut să-și așeze tabăra lîngă Prejmer, cu multă mustrare 
i-a izgonit, socotind o mare ocară numărul lor așa de mic. 

Pregătirile războinice ale lui Gabriel i-au îngrijorat 
cel mai mult pe austrieci. Nu prea se încredeau în zvo- 
nurile cu Polonia, şi teamă le era ca nu cumva tocmai ei 
să fie ţinta năstruşnicului principe. În mare grabă, au tri- 
mis soli la Alba Iulia pentru iscălirea unei păci; dar în 
taină a poruncit generalilor Cesare Gallo ṣi Sigismund 
Forgács să se înțeleagă cu Radu Şerban și să-l izzonească 
pe Gabriel. 

Radu Șerban a înţeles că nu l-ar fi putut ataca pe 
Gabriel, avînd în spate pe prietenii lui turci, și, presim- 
tind vremuri mai grele, a cumpărat o moșie în Polonia, 
să se poată adăposti la nevoie. Dar nici Constantin Mo- 
vilă nu prea avea încredere în gîndurile lui Gabriel, încît, 
trecînd peste cearta cu Radu Şerban, au hotărît să se 
apere împreună. 

La curtea domnului muntean găsiseră adăpost cîțiva 
pribegi transilvani fugiţi de frica prințului. Printre ei se 
afla şi Sarmâshasy, fostul sol, care, rugîndu-se de iertare, 

s-a întors acasă, iar ca răsplată a dat în vileag toațe pla- 
nurile lui Radu Șerban și amestecul lui Gallo şi Forgács. 
Avînd și această dovadă a necredinței domnului român, 
Gabriel s-a hotărît să ocupe pentru sine Ţara Româ- 
nească, ispravă în care Hassan-pașa de la Buda i-a făgă- 
duit tot sprijinul. 

Trebuiau ținuți din scurt mai întîi sașii, care erau 
prietenii lui Șerban-vodă! Pentru aceasta, la 11 decem- 
brie 1610 prinţul a hotărît să se mute la Sibiu, făcîndu-l 
oraş de scaun, iar la 17 decembrie a și chemat Dieta 
acolo. S-a plins de necredinţa sibienilor, care dăduseră, 
chipurile, vreo 30 000 de florini lui Radu Șerban și lui 
Kendy, dușmanii lui. Nu le venea să creadă sibienilor că 
prințul ar fi fost în stare să născocească așa ceva... dar 
au înţeles atunci cînd le-a fost cerută lor suma de 2000 
florini pentru Imreffy şi nu mai puţin de 50 000 pentru 
el! Apoi,.cînd s-a mai dat și porunca de stringere a tutu- 
ror armelor din oraș, au priceput că nu cetate de scaun, 
ci una cucerită devenise orașul lor. De prisos să mai spu- 
nem că asaltul a fost dat, totodată, și asupra părții fe- 
meişti a oraşului, şi încă mult mai vîrtos... În sfîrşit, 
cum împotrivirea sașilor mai rămăsese doar la Brașov, 
[mreffv a dat o raită și spre cetatea de la poalele Timpei. 
Brașovenii, care-l mai avuseseră „oaspete“ pe prinţ, s-au 
grăbit să plătească 600 de florini pentru Imreffy și 
45 000 pentru stăpînu-său, numai să nu le mai calce pra- 
gul casei. Ba au fost în stare să se lepede şi de prietenia 
cu Radu. Șerban, numai să nu vadă iarăși frumoșii ochi 
ai prințului. .. 

Tocmai trecuseră sărbătorile Crăciunului, cînd, la 
29 decembrie 1610, fără să prindă nimeni de veste, Ga- 
briel Bathory s-a năpustit, prin pasul Bran, asupra Țării 
Românești, izgonindu-l pe Radu Șerban. În prima lună a 
anului următor, s-a înscăunat domn al ţării, în timp ce so- 
lul său. Kerestes, a şi apucat drumul Stanbulului, ca să-i 
aducă steag de domnie... Pînă a căpăta adhnamâ-ul 

Porții, i-a rugat pe pașa de Silistra și pe hanul tătărese 
să-i sprijine stăpînirea, ca nu cumva să se întoarcă Radu 
Șerban cu oaste, cum se tot zvonea. 

De neînțeles a fost purtarea tînărului Gabriel în 
țara pe care o dobîndise cu puterea armelor! Nu te pui 
pe jefuit și pirjolit o moșie pe care năzuiești s-o stăpi- 
nești mai pe urmă... El însă a dat mînă slobodă oșteni- 
lor să facă ce-ar pofti, ridicîndu-și împotrivă întreaga 
țară. 

Alipirea, chiar forțată, a celor două țări-surori n-a 
fost nici pe placul Porții. Nu se îndoia de credința lui 
Gabriel, dar se temea de o asemenea unire, care ar fi 
atras în mod firesc și Moldova. Fi-va iar ca-n vremurile 
Shiaurului Mihai? ! Ceaușul Ibrahim porni îndată spre 
Tirgoviște, poftindu-l pe prinţ să se întoarcă peste munte, 
căci Țara Românească avea domn: pe Radu Mihnea! 

La aşa ceva nu se așteptase Gabriel, care crezuse că 
nu va avea nici o împotrivire! Și tot atunci l-a lovit şi 
Radu Șerban, tocmai cînd nu se gîndea, undeva pe cur- 
sul de sus al Tisei, unde își aveau satele haiducii din 
castea lui. . . 


A mai încercat să scoată, ca despăgubire, măcar 
40 000 de scuzi de la noul domn, dar nici de data aceasta 
n-a avut noroc. În cele din urmă, ca un copil care a fă- 
cut o boroboaţă şi caută să scape cu obrazul curat, Ga- 
briel a poruncit întoarcerea acasă. A lăsat în urmă pe 
Gabriel Bethlen, să-l salute în numele său pe noul voie- 
vod, și, fără pohfală, în 17 martie a intrat pe porțile 
Brașovului. 

Brașovenii, care l-au găzduit numai siliți, au răbdat 


a sa 


pînă în vară, la 9 iulie, cînd s-au alăturat oștilor lui Radu 

Mihnea, sosite la moara de hirtie de lîngă oraș. A fost 
o încrîncenare pe viață și pe moarte, iar Gabriel abia 
izbuti să scape cu fuga, adăpostindu-se la Sibiu. Dar bi- 
ruința lui Radu Șerban n-a prea fost pe placul austrie- 
cilor. S-au grăbit deci să-i trimită pe lefegii Gallo și 
Forgăcs care, pe la sfîrşitul lui august, au împresurat Si- 
biul, nu cumva să le-o ia Radu Șerban înainte. Pînă una- 
alta, ostașii împăratului au mai ocupat Oradea și cetățile 
de apus, deschizînd în acest fel drum spre inima Transil- 
vaniei. 

Cu toate înfringerile suferite, Gabriel nu s-a dat 
bătut, chemiîndu-i la sine pe toţi cei ce-și dădeau seama 
de primejdia habsburgică. Și nu puţini au fost aceia 
care țineau mai mult la năstruşnicul prinţ decît la ban- 
dele de lefegii ale lui Gallo şi Forgács. Se părea chiar 
că norocul se va întoarce, atunci cînd Nagy András, pă- 
răsindu-i pe generali, a trecut de partea prinţului și a 
cucerit cetatea Bojom. Solii transilvani la Istanbul recu- 
noșteau că toate necazurile ce se abătuseră erau din 
pricina „băuturii și scîrboaselor destrăbălări, omoruri- 
lor și cruzimilor“, şi, de nu se trimitea grabnic oaste 
în ajutor, habsburgii ar fi cucerit țara. Dar pînă cînd 
să se hotărască dregătorii Porții... n-a mai fost nevoie 

Ceea ce nu izbutiseră odinioară cei doi prieteni ge- 
loşi, la Cic, au izbîndit Ioan Selási și Gheorghe Ladâny, 
doi ucigași de rînd, care au curmat frumosul vis al năs- 
trușnicului Gabriel. Ce folos că moartea i-a fost răzbu- 
nată, cum spune cronicarul Radu Popescu, „den turnul 
Mediașului aruncîndu-i i-au omorît, luîndu-și plata pen- 
tru moartea stăpînului lor“? 

A cunoscut iubirea și ura, în același timp... „Cel 
mai năstrușnic și mai despotic dintre Bathorești“, cum 
spune istoricul ungur Szilágy Sándort, a fost un flăcă- 
iandru care n-a avut parte de răsfăţ în aspra lui copilă- 
rie și care, avind puterea în mînă, n-a știut să-și stăpi- 
nească pornirile pătimașe, decit numai în treburile tă- 
rii... și numai uneori! Căci, „ce om cuminte și pus 
de dumnezeu peste popoare trage cu sulița în cîini?“, 
ne putem întreba şi noi asemenea cronicarului... 


1 Corneliu Albu, O legătură de singe şi simţire. „Maga- 
zin Istoric“ nr. 2, 1977. 


RĂZBOIUL CELOR DOUA... CUMNATE 


După mai bine de un veac de la Războiul celor 
două roze!, Europa avea să cunoască, în 1607, pe plaiu- 
rile moldovene, războiul celor două... cumnate. La 
drept vorbind, am putea spune că nu cele două văduve, 
Elisabeta și Marghita (Melania), s-au înfruntat în acel 
început de veac, ci mai curînd Polonia și împărăţia tur- 
ceasă, republica crăiască?2 urmărind a se mai întăpîni în 
Moldova, care aluneca înspre turci. 

Cînd a murit leremia vodă Movilă, în 1606, văduva 
Elisabeta n-a vrut să-şi părăsească ţara, ba chiar a cute- 
zat să strîngă în preajma ei pe cei nemulțumiți de noua 
domnie, a cumnatului Simion Movilă. Din hotărîrea de 
a nu pribegi i s-a dus vorba că ar fi avut amestec în 
moartea lui Simion-vodă, după un an de domnie. Elisa- 
beta însă a socotit domnia cumnatului numai vremelnică 
și se credea îndreptăţită să intre din nou în palatul dom- 
nesc, în numele feciorului ei, Constantin, cîrmuind ea 


1 Între 1455 şi 1485 a avut loc în Anglia o luptă pentra 
tron între casa de Lancaster (blazon: trandafir roşu) și casa de 
York (trandafir alb). 

? Cu toate că oficial Polonia medievală a fost republică, 
era condusă de un rege. 

pînă va mai crește copilul. Era de fapt dorinţa craiului 
polon, de a pune în scaun pe acea mlădiță a Movileşti- 
lor, care se dovedise cu multă credință Poloniei. 

Cealaltă văduvă, doamna Marghita, la fel de băr- 
bătoasă la. fire ca și cumnata sa, se afla încă în palatul 
domnesc și nu înțelegea să-și ia feciorul, pe Mihăilaș, 
şi să lase locul unui văr, al cărui tată fusese cîndva 
domn. Puterea se afla încă în mîinile ei, și Mihăilaș tre- 
buia să ajungă în scaun! Aceasta era și părerea Porții, 
căci cealaltă ramură a Movileștilor, cu doamna Mar- 
ghita în frunte, înclina mai către turci. În orice caz, 
n-ar îi îngăduit polonilor un amestec prea mare în tară. 
Ba s-ar mai fi învoit Poarta și la o însurătoare a lui Mi- 
hăilaş cu Ancuţa, fata lui Radu Şerban, numai să se ter- 
mine odată cu prea desele încuscriri ale moldovenilor cu 
polonii. Amîndouă cumnatele erau aţițate una împotriva 
celeilalte, și abia așteptau să se încaiere, dar nu de păr... 
Însă înfruntarea mai avea să întîrzie, căci, așa după 
cum se obișnuiește de cînd lumea, întîi au loc uneltirile 
și urzelile politicești, apoi lupta cu arma. 

Elisabeta îl număra printre ginerii ei şi pe falnicul 
pan Ștefan Potocki, bunul prieten al regelui Sigismund!, 
care i-a șoptit la ureche despre înțelegerea cu turcii, ca 
domnul Moldovei să fie numit și cu îngăduința Poloniei. 
Regele l-a ascultat, trimiţind îndată poruncă boierilor 
moldoveni, să-l aleagă neîntirziat pe feciorul doamnei 
Elisabeta. 

Pașnicii și bărboșii boieri moldoveni au zimbit mol- 
com auzind porunca crăiască ... dar l-au ales pe fecio- 
rul doamnei Marghita! Se vor fi încurcat boierii? Pînă 
una-alta, Mihăilaș-vodă (adică doamna Marghita) s-a 
apucat de riînduit ţara, căci în răstimpul 14—23 septem- 


1 Zygmunt III Vasa, rege al Poloniei (1587—1632). 

prie au și fost iscălite acte domnești, cum ar fi hriso- 
vul lui Nicoară Donici, pîrcălab de Orhei!. 

Polonii au înţeles că nu boierii greșiseră, ci turcii 
își întinseseră umbra ocrotitoare pînă la Iași. Au încer- 
cat deci, cu vorbă bună, să-și îacă ascultată dorinţa, tri- 
mițînd un sol la Istanbul. Cu zimbete mieroase, dregă- 
torii stanbulioţi au răspuns că ţara se cade a fi cîrmuită 
de un domn „mai copt“, și cum Mihăilaș era cu vreo doi 
ani mai bătriîn decit nevirstnicul său văr, numai lui i se 
cuvenea domnia. Solul polon s-a întors cu rușine de la 
Poartă, dar turcii, neîncrezători că va spune totul stă- 
pînului său, au trimis și ei un ceauș la rege, înștiințin- 
du-l că luminăţia-sa, sultanul, l-a hotărît domn pe Mi- 
hăilaș, și altcum să nu fie! 

Miînios, regele i-a mustrat pe boierii neascultători, 
care au răspuns zicînd că făcuseră o alegere vremelnică 
şi că, îndată ce se va putea, vor îndrepta greșeala. Se 
temeau însă boierii mai mult de Elisabeta decît de Mar- 
ghita, și unii începuseră să se cam sature de prea mult 
amestec leșesc în treburile ţării. 

Marghita, care se înrudea cu hatmanul Zolkiewski, 
se roagă de el s-o sprijine să-și tocmească lefegii chiar în 
Polonia. Dar n-a mai avut ce face cu ei, căci, regele Sigis- 
mund încruntîndu-se la boierii ţării, aceștia s-au închi- 
nat, încă înainte de 14 octombrie 1607, în fața noului 
domn „ales de ei“: Constantin vodă Movilă. Marghita 
fu astfel silită să părăsească țara și să pribegească ba 
la turci, ba la tătari. 

„__ Biruinţa Elisabetei — biruința Poloniei! În această 
situaţie sultanul trimite, în 21 octombrie, un alt ceauș la 
rege, poftindu-l să nu tulbure țara Moldovei, unde numai 
el avea drept să pună domn pe cine i-ar plăcea. Însă pan 


1 V. Lungu, Mihăilaș vodă Movilă şi Moldova în anul 
1607, în „Cercetări istorice“ vol. VIII—IX, Iaşi 1932—1933, 
nr. 1, p. 90—103. 

Potocki, aflător lingă rege, din nou i-a şoptit să nu ia 
seamă la vorbele ceaușului. Şi regele iarăși l-a ascultat. 
La rîndul ei și Marghita și-a încercat norocul la curtea 
polonă, trimițind solie, dar care n-a fost primită. I s-a 
spus că, dacă se leapădă de gîndul domniei, ar putea 
căpăta 24 000 de florini pentru Mihăilaș și 12 000 pentru 
ea, precum și adăpost în Polonia. Ba, dacă poftea, s-ar 
fi putut așeza și în Moldova, unde cumnata sa, mătușa 
lui Mihăilaș, ar fi avut grija lor... Desigur, nici Mar- 
ghita și nici Poarta nu s-au învoit. Așadar, să vorbească 
armele! Cum era de așteptat, Elisabeta apelează la pan 
Potocki, și ginerele se înfățișează fără preget cu o sută 
de lăncieri, urmînd ca frate-su să aducă o mie de husari. 
Prima ciocnire avu loc pe neașteptate. Înspăimîntată, 
Marghita fuge la turci. Dar nu apucă Elisabeta să-și des- 
carce bine calabalicul la Iași, că fu nevoită la rîndul ei 
să fugă din calea cumnatei, către sfîrșitul lui octombrie. 
A doua ciocnire se petrecu la Mălăești, între oștirile celor 
două cumnate, de fapt între cele polone și cele turcești! 
Este adevărat că erau și dintre aceia care luptau cînd cu 
unii, cînd cu alţii, precum căpitanul Poloneowski, fost 
cîndva la Simion-vodă, trecut acum de partea Marghi- 
tei, cu 500 de oșteni. Curînd căpitanul s-a căit și s-a în- 
tors la Elisabeta, dar numai cu 300 de oameni, căci res- 
tul au rămas pe loc. Biruinţa de la Mălăești a deschis 
porţile. palatului domnesc pentru Marghita. Poarta a 
ieșit biruitoare! 

Dar Elisabeta mai avea și alți gineri nobili de vază, 
ca Wisznowiecki și Korecki, după cum şi Polonia mai 
avea destui ostaşi ... Ca urmare, mama-soacră și-a che- 
mat în grabă ginerii la Hotin, unde pe la începutul lui 
decembrie se adună vreo două mii de husari şi tot pe 
atiția pedestrași, dar mai trebuia să sosească și celălalt 
ginere, Potocki, cu altă oaste. De partea cealaltă, Mar- 
ghita aflase de pregătirile cumnatei şi ceruse şi ea spri- 
jin. Nu numai de la turci, ci și de la viitorul cuscru, 


226 


Radu Şerban; ba și Sigismund Răkoczy, care tinea locul 
prințului Boeskay, îi făgădui sprijin. Deocamdată însă 
întîrziau ajutoarele, și amîndouă cumnatele nu se soco- 
teau îndeajuns de puternice. Mai vicleană, Marghita tri- 
mite o solie, chipurile, să se împace, dar mai mult ca s-o 
ţină de vorbă pe cumnată-sa și s-o mai Întîrzie, pînă îi 
vor sosi şi ei toate ajutoarele făgăduite. 

Vremea era cam aspră, căci se așternuse iarna pe 
meleagurile moldovene. Și mai veneau și sărbătorile, așa 
că pan Potocki nu mai avu răbdare să aștepte. Trece 
Nistrul și nu se opreşte decit la Ștefănești, unde va da 
peste oastea Marghitei, în 16 decembrie. Avea ea, Mar- 
ghita, vreo 20 000 de oameni, oaste de strînsură, neîn- 
chegată, în timp ce lefegiii Elisabetei erau archebuzieri 
nemți și călăreţi cazaci. Marghita îi mai avea de partea 
ei şi pe tătarii lui Cantemir-bey, dar călăreţii stepelor 
au stat cuminţi deoparte privind încăierarea, ca să poată 
face loc biruitorului. Elisabeta a învins... Polonia putea 
fi mulţumită! 

Cei patru mii de oșteni ai Marghitei primiţi de la 
viitorul cuscru nu i-au mai folosit decît ca s-o însoțească 
pînă în Ţara Românească. Avea de gînd să facă mai 
întîi nunta, şi pe urmă, împreună cu Radu Șerban, s-o 
alunge pe afurisita de cumnată-sa. Sultanul a făgăduit 
tot sprijinul! 

N-a mai vrut însă Mihăilaș-vodă, care, bolnav şi 
ostenit de atîta pribegie, închide ochii pe vecie, la 27 
decembrie 1607, în vîrstă de numai 16 ani şi jumătate, 
așa cum glăsuiește lespedea de la Dealu. Sărmana dom- 
niță Ancuţa a plins cît a plins, şi... s-a măritat cu 
Pătrașcu, feciorul lui Mihai Viteazul. Mai mult va plinge 
Marghita, care nu mai avea nici un fecior pe care să-l fi 
impins la domnie. Turcii însă nu s-au lăsat şi cînd s-au 
ciocnit oștile lui Vodă Tomșa, pus de ei. cu polonii, la 
Cornul lui Sas, tătarii l-au prins pe Constantin-vodă, 
luîndu-l cu ei. La trecerea Nistrului, în învălmăseală, ori 

poate din poruncă, copilul-voievod s-a înecat, neavînd 
parte nici măcar de un locșor liniștit de odihnă veşnică, 
precum verișorul său, Mihăilaș. În schimb, Elisabeta mai 
avea feciori, iar Polonia nu s-a lepădat de Moldova... 
Alexandru a fost cel pe care Elisabeta l-a împins la dom- 
nie, dar fără să se mai înfrunte cu cumnata Marghita. 

Războiul celor două cumnate ar mai fi continuat 
şi după moartea lor, dacă Poarta nu și-ar fi arătat tăria. 
O dată cu faimoasa înfrîngere a lui Zolkiewski, în 1620, 
la Ţuţora, cînd și-a pierdut şi capul, s-a curmat visul 
Poloniei de a se mai întinde și peste apa Nistrului. 

Cei doi verișori poate că s-ar fi înțeles, căci erau la 
vîrsta cînd se leagă cu ușurință prieteniile; poate ar fi 
căzut la învoială și cumnatele, aducînd liniştea în țară. 
Insă nu s-au împăcat cele două mari „cumnate“, repu- 
blica crăiască și împărăţia turcului, alegîndu-și loc pen- 
tru răfuiala dintre ele pe frămintatul pămînt al Mol- 
dovei. 


VOIEVODUL SARACILOR 


Purta numele acelui aprig voievod care l-a pălit 
cu buzduganul în obraz pe Despot-vodă, nesuferind ca 
Moldova să fie cîrmuită de venetici. Miron Costin zicea 
că ar fi fost de neam, moldovean din satul Oteşti, de pe 
valea Răcătăului, ţinutul Putneii.' Dacă avea dreptate, 
atunci se poate înţelege de ce Ștefan vodă Tomșa al 
II-lea „era bun către săraci, dar aspru către boieri, pen- 
tru că aceștia erau nedrepţi cu sărăcimea“, după cura 
spune un alt cronicar, Matei al Mirelor. Însă el însuşi se 
dădea feciorul lui Tomaș-vodă, și dacă ar fi să judecăra 
după viaţa lui, zbuciumată, nu era departe de adevăr. 
Dacă ar fi fost ţăran de rînd, pentru ce să fi pribegit 
atita în tinereţea lui, știut fiind că numai cei „de os 
domnesc“ își căutau scăparea prin ţări străine, și nu ră- 
zășii „de neam prost“?! 

Tînărul Ştefan Tomșa a bătut în lung și în lat dru- 
murile Europei, luptînd chiar și în Pirinei, de partea 
celor care-i dădeau o bucată de piine pentru braţul lui 
vinjos. Hoinar pe la curți străine, ca și alți pribegi de pe 
la Dunăre, nu s-a putut înrădăcina pe niciunde, ci s-a 
tras mai către casă, așa cum făceau toți românii. N-a 


! Miron Costin, op. cit., p. 57. 

cutezat să pătrundă chiar în ţară, ci s-a angajat ca lefe- 
giu în slujba lui Ştefan Bathory, regele Poloniei, după 
cum spune chiar un cronicar polon, Piasecki. Din Polonia 
trece mai apoi la Istanbul, legind mare prietenie cu ieni- 
cerii, alături de care s-a și luptat împotriva perșilor. 
Curajul și virtuțile lui ostășești i-au fost pe plac marelui 
vizir Mehmend-pașa, care, cunoscîndu-i obîrșia și avînd 
trebuinţă de domn pentru Moldova, i-a dat steag de 
domnie. 

Era prin noiembrie 1611 cînd căpătase domnia de 
la Poartă, și tare s-au mai speriat marii boieri ai ţării 
la auzul veştii că un sărăntoc avea să fie domn peste ei, 
după mazilitul  Constantin-vodă. Boieri ca logofătul 
Stroici, Nicoară Prăjescu, Dumitru Buhuș, Pătrașcu Cio- 
golea și mulți alții se sumeţeau să i se împotrivească, 
știind că noul voievod nu făcea decît să ia locul răpo- 
satului Mihăilaş în lupta dintre turci și lehi, iar ei nu-i 
pofteau pe păgiîni. Neputindu-i sta în faţă, din lipsă de 
oaste, doamna Elisabeta și Constantin-vodă, împreună cu 
boierii, s-au tras în cetatea Hotinului, cu gind să se 
întoarcă în curînd. Se auzise că Tomşa ar fi fost nespus 
de aspru, beutor și muieratic, precum și multe alte vorbe 
rele, scornite pe drept ori pe nedrept. 

Chiar după 11 noiembrie, cînd se aflase că Tomșa 
primise steag de domnie, vornicul Nistor Ureche și pa- 
harnicul Bucioc fuseseră trimiși la rage să se roage a 
nu fi lăsaţi de izbeliște. Însă. cu toată bunăvoința cra- 
iului, nu s-a putut face nimic. Venea iarna, și cu greu- 
tate s-ar fi strîns în pripă oaste, dar făgăduia tot spriji- 
nul pentru lunile ce vor urma. Așa stînd lucrurile, doam- 
na Elisabeta și însoțitorii s-au tras la Kameniţa, peste 
Nistru, ca nu cumva să-i dea prin cap zvînturatului 
Tomșa să se năpustească asupra Hotinului. Între timp 
sîrguinciosul ei ginere s-a pus pe strîns ostași pentru 
înfruntarea cu ţăranii lui Tomșa. Și izbutise, în cîteva 

luni, să aibă vreo șase mii de oameni, dar „strînsură de 
toate neamurile“, cum zice Miron Costin. 

Pregătindu-se să ţină piept lehilor, Ștefan Vodă 
Tomşa chemase „oastea ţării“, după obiceiul voievozilor 
înaintași. El n-avea bani să plătească lefegii, și nu-l 
lăsa inima să mai tragă de la sărăcimea ţării. A chemat 
la el pe foștii căpitani ai lui Mihai Viteazul, Mirza, Gheţa 
și chiar şi pe Raț, cel scăpat din temniţele transilvane, 
de asemenea se mai putea bizui pe tătarii lui Cantemir- 
bey, bunul său prieten. La rîndul lor, turcii l-au trimis 
pe Magyar-oglu-pașa și Hussein-aga cu cîțiva oșteni, dar 
mai mult ca să se știe că-l sprijineau pe domn, căci Vodă 
şi-a dat seama că nu erau buni de luptăt. 

Cind au socotit că sînt îndeajuns de pregătiţi, lehii, 
în frunte cu însuși hatmanul Zolkiewski.și pan Potocki 
alături, au pătruns în Moldova, în plină vară a anului 
1612. La 19 iulie, în locul ce se cheamă „Cornul lui Sas“, 
de pe lîngă Prut, cele două oștiri ajung faţă-n față, încă- 
ierîndu-se pe viață și pe moarte, așa cum se întîmplă 
între bogaţi și săraci. Calicimea lui Tomșa, mai nume- 
roasă şi dovedindu-se plină de curaj, a răzbit oștile cele 
înzăuate ale polonilor, făcînd un adevărat măcel printre 
ei. Trufașul Potoki însuși a căzut prins și fu trimis 
pe dată spre a fi întemnițat la Edi Kule. Cît despre bie- 
tul katman, norocul l-a ajutat să scape cu fugă rușinoasă 
din fața voievodului calicimii. A căzut atunci în mîna 
tătarilor şi bietul Constantin-vodă, care și-a pierdut mai 
apoi viața în apa Nistrului. l 

Cruntă fu soarta boierilor din tabăra leșească ce 
n-au apucat să cadă în luptă, trebuind să îngenunche în 
fata gidelui, care ostenise de atîta muncă și nu mai pri- 
didea ... Pe nimeni n-a cruțat dintre cei căzuţi prinşi. 


1 Gh. Brătianu, Răscoala ţărănimii împotriva lui Ștefan 
soma, în „Rev. Istorică“, an II, seria 2, Bucureşti, 1916, 
- 94—80. 

Ba pînă și pe un diac domnesc de-al Movileștilor l-a 
dat pierzării, zicînd că „mai cărturar decit Dracul nu 
este altul“t. Întorcîndu-se din luptă, însuși vodă Tomșa 
spuse că: „,...atotputernicul Dumnezeu i-a adus sub 
sabia domniei mele, unde și oasele lor sînt față în dru- 
mul sasului, la vii pe Prut“?2. 

Rămînînd fără boierii cei vechi de viţă, Ștefan-vodă 
Tomșa va sălta în dregătorii boieri făcuţi de însuși mă- 
ria-sa, și astfel au apărut nume noi, ca ve-vornicul 
Mirza, vel-vistiernicul Costache Roșca și alţii. Dar și 
aceștia trebuiau struniţi, iar cînd vreunul dintre ei uita 
că nu era boier decît prin mila lui Vodă, gidele din preaj- 
ma domnitorului avea grijă să-i aducă aminte pentru 
totdeauna. Căci, cu adevărat, nu se lipsea de gide în nici 
o împrejurare. Un călător italian, călugărul Tommaso 
Alberti, aflător prin Iași în iarna anului 1612, l-a'văzut 
pe Vodă bătînd ulițele noroioase ale tirgului, înveșmîntat 
în roșu, cu vreo 500 de archebuzieri însoțitori, dar la 
loc de cinste era un ţigan „gros şi mare la trup“, care nu 
era altul decit gidele. | 

Așa a socotit vodă Tomșa că-i va putea stăvili pe 
boierii cei lacomi, nesimţitori la lipsurile ţărănimii şi ne- 
urmărind decit să fărîme ţara în moșii stăpinite de ei 
ca adevărați voievozi. Or, domnul avea datoria sfîntă de 
a păstra ţara, și pentru aceasta s-a bizuit pe cei mulţi, 
deși săraci. Tremurau boierii de frica lui, numai cum 
îl vedeau pe gide! Acesta, știindu-se la mare cătare de 
către domn, rînjea cînd vedea pe cîte un boier și între- 
ba: „Doamne, s-au îngrăşat berbecii?“3. .. Cum să nu se 
sperie cîte un boier mai pîntecos, cînd știa foarte bine 
că şi el ar fi putut ajunge berbec de înjunghiat? Mai 
cu seamă că Vodă avea în grijă să nu lenevească gîdele 
M. Costin, op. cit., p. 61. 


Gh. Brătianu, op. cit. 
Ibidem. 

şi nici să lase „,berbecii“ să se îngrașe „din pășunea 
yarn „La judecăți era nepărtinitor şi drept, dar cam por- 
nit“, zice tot Matei al Mirelor. Pornirea lui era însă nu- 
mai asupra boierilor asupritori şi nicidecum asupra țä- 
ranilor, cărora le asculta necazurile. El, care fusese pri- 
beag flămînd prin lume, știa ce înseamnă foamea și căuta 
pe cît îi sta în putinţă să indestuleze pe cei mulți. Tăra- 
nii, la rîndul lor, îl socoteau cu adevărat domnul lor — 
voievodul săracilor! 

Tomșa-vodă s-a îngrijit şi de tdeburile din afară ale 
țării. cu la fel de mare chibzuinţă pentru binele ei. Ştia 
că numai o prietenie închegată între cele trei țări-surori 
le-ar fi scăpat de lăcomia vecinilor, din oricare parte. 
Cînd a intrat cu oastea în 1613 să-l sprijine pe prințul 
Gabriel Bethlen, întîlnindu-se acolo și cu Radu Mihnea, 
domnul Ţării Românești, toţi trei s-au legat prin jură- 
mint. lar Tomşa a rămas credincios cuvîntului dat, cu 
toate că ceilalți nu l-au ţinut întotdeauna. 

Știindu-se mereu pîndit, mai cu seamă de către 
Movilești, Vodă şi-a întocmit o tabără la 'Țuţora, pe Prut, 
în preajma Iașilor, iar vreo mie de oșteni îi avea pregă- 
tiți toată vremea la Ștefănești, în calea lehilor. Pretu- 
tindeni împînzise ţara cu oaste, întărind cetăţile și tîr- 
gurile. De altfel, Magyar-oglu-paşa, amenințindu-i pe 
brașoveni prin august 1613, le spunea că avea să ca- 
pete sprijin de la cei „,30 000 de oşteni și 40 de tunuri“ 
ale voievodului moldovean. Frumoase vremuri ajunsese 
Moldova, dacă turcii începuseră a se bizui pe oastea ei! 

Mare căldură trebuie să fi fost prin acel august 
1613, de se înfierbîntară și capetele unor boieri prea 
cutezători ... S-au strîns în mare taină la Putnă și au 
chibzuit că n-ar fi rău să-l înlocuiască pe Tomșa cu Ga- 
vrilă Movilă, aflător pribeag pe la curtea lui Bethlen. Au 
ŞI trimis carte prinţului, rugîndu-se de sprijin. Taina, 
insă, oricit de tainică va fi fost, tot s-a dezvăluit, și chiar 

dacă domnul a prins de veste abia după un an, pedeapsa 
trebuia să și-o primească nesăbuiţii uneltitori. I-a poftit 
deci la un ospăț de împăcare, și pe vreo 75 dintre ei i-a 
„împăcat“ pe vecie! 

Nu s-a șters bine amintirea singerosului ospăț, cînd 
alți boieri au ridicat capetele. Băgaseră ei de seamă că 
domnul nu mai ţinea seama de boierii „noi şi vechi“, aşa 
că s-au hotărit laolaltă să pună miinile pe arme. Printre 
cei răzvrătiți se aflau vel-logofătul Nichifor Beldiman, 
vel-vornicul Baldo: vin, vel-hatmanul Sturza, biv-vel-vis- 
tiernicul Boul și mai cu seamă vel-vornicul Mirza cu 
oștenii lui. Erau cu toții boieri făcuţi de însuși Tomșa... 

Avind şi făgăduiala lefegiilor trabanţi din oastea 
domnească, într-o noapte de septembrie 1615, toţi răz- 
vrătiții s-au adunat în tabără la Cucuteni, în preajma 
Iașilor. Cînd s-au ivit zorii, Vodă s-a pomenit cu ame- 
nințarea boierilor, cerîndu-i pe dată să părăsească țara. 
Ce mai era de făcut? I-a chemat la sine pe puţinii rămași 
credincioși, și au chibzuit! Răzvrătiţii împresuraseră tîr- 
gul, apucînd toate dealurile din jur, încît ajutor n-ar fi 
putut căpăta decît dirăuntrul orașului. .. Avînd vistieria 
țării pe mînă, Vodă s-a dus cu pungile burdușite în mij- 
locul trabanţilor, plătindu-i din belșug pentru slujba 
îndeplinită, ba făgăduindu-le că vor căpăta și mai mult 
cei ce vor rămîne cu el. Se înțelege că nici un lefegiu nu 

s-a mai dat dus la răzvrătiți! Tot atunci se înfățișase la 
Tomești călărimea din Ţara de Jos, la „cătarea“! domniei. 
Cînd a aflat de ei, domnul s-a şi dus cu bani să le plă- 
tească lefurile cuvenite, ṣi nu s-a zgircit deloc. Chiar 
dacă vor fi fost descumpăniţi călăreţii la sosirea în To- 
mești, văzînd dărnicia voievodului n-au mai pregetat să 
treacă de partea lui. 

În cele din urmă, Tomșa a chemat la oaste pe toți 
tîrgoveții și pe oricare ar fi vrut să se răfuiască cu bo- 


1 Inspecţie. 


jerii. A strins astfel cam la vreo patru mii de pedestrași 
şi, cu cei vreo trei mii de călăreţi, a încropit o oaste mai 
mare decit a răzvrătiților. Oastea calicilor lui Vodă va fi 
stîrnit batjocura trufașilor boieri, dar întru nimic îndrep- 
ţățită. Un străin, lorenul Jaspecourt, aflat în slujba Mo- 
vileştilor şi fiind față la bătălie, a rămas uimit de înver- 
șunarea cu care se băteau sărăntocii lui Tomşa!. De altfel, 
încă înainte de luptă s-au cam îngrijorat boierii, căci o 
parte a slujitorilor trecuseră în oastea lui Tomșa-vodă, 
subțiindu-le rîndul. l 

Pedestrimea a fost rînduită de Tomșa la Fintîna lui 
Păcurar de lingă Iași, iar călărimea a dosit-o vederii, prin 
viile din preajmă, așteptind să intre boierii în capcană. 
N-au avut prea mult de adăstat, căci răzvrătiţii au pur- 
ces de la Cucuteni pe valea Bahluiului și, zărind ostașii 
lui Tomșa, s-au năpustit asupra lor, cu gînd să-i treacă 
pe toți prin sabie, de nu vor fugi. Nu s-au înspăimîntat 
sărăntocii, ci au ţinut piept cu tărie, pînă cînd călărimea 
de pe deal s-a aruncat asupra boierilor. Neașteptîndu-se 
la aşa ceva, spaima a cuprins rîndurile răzvrătiţilor, și 
au rupt-o la fugă! A început pe dată o vinătoare de oa- 
meni., Se rugau vinovaţii de iertare în genunchi, dar 
Vodă poruncea descăpățînarea, zicîndu-i fiecăruia: „Să 
nu te ierte dumnezeu, cu acel mare cap al tău“2. Pe unii 
i-a dat morţii în chip rușinos pentru un boier, fie tră- 
gîndu-i în țeapă, ca pe bătrînul Bărboi, fie spînzurindu-i 
de grinda casei, așa cum a făcut cu tînărul Bărboi. | 

Se aflase la curtea lui Bethlen, care nu-l privea cu 
ochi buni pe cel căruia îi jurase sprijin, că multe fără- 
delegi se înfăptuiau în Moldova, din porunca lui Vodă 
Tomșa. Se svonise că pe muierile celor ucişi le punea la 
cazne pînă-și dădeau duhul, ba chiar și pe cele borţoase 
le spinteca pe pîntece ca să nu mai rămînă nici sămînţă 


1 Gh. Brătianu, op. cit. 
2 M. Costin, op. cit., p. 63. 

de boier... Că va fi fost aşa, nu putem şti. Sigur este 
însă că spaima boierilor era la fel de mare ca şi ura voie- 
vodului sărăcimii. Prea puţin noroc au avut şi cei ce au 
putut scăpa cu fuga în Țara Românească, unde au încăput 
pe mîinile lui Osman-pașa, bun prieten cu Tomșa Vodă, 
și pe dată au fost înturnaţi, ca să împărtășească soarta ce- 
lorlalți tovarăși de răzvrătirel!. 

Imediat după biruința de la Fîntîna lui Păcurar, 
prietenul său, Cantemir-bey, s-a gindit să pătrundă spre 
Transilvania, spre a stringe pradă în vederea iernii ce 
avea să vină. Ştefan vodă Tomşa, credincios jurămîntului 
făcut, l-a îndemnat pe tătar să apuce calea Poloniei, cru- 
tind Transilvania. Chiar și Bethlen, scriind în 11 octom- 
brie sfetnicului împărătesc Thurzo, recunoaște că Tomșa 
îi scăpase ţara de jaf?. 

Îndemnul lui Tomşa către tătari, de a pustii Polo- 
nia, a fost un bun prilej pentru doamna Elisabeta să a- 
mintească gazdelor sale că voievodul moldovean nu le 
era prieten. Mai bine pregătiți și cu oaste mai multă, 
polonii au pătruns la Hotin, așa după cum ajunsese ves- 
tea la Bethlen, în 5 noiembrie. Văzind primejdia ce ve- 
nea. asupra lui, Tomșa s-a rugat de ajutor la Bethlen și 
la Radu Mihnea, cum le fusese înțelegerea. Ei însă au 
întîrziat cu ajutorul ce ar fi trebuit să-l dea, ori poate că 
n-au vrut... Şi nici prietenii lui, tătarii, n-au putut trece 
apa Nistrului, care venise mare din cauza ploilor, astfel 
că numai fratele hanului, care se afla la Cetatea Albă, 
cu puțină oaste, i-a stat în ajutor. | 

Înfruntarea a avut loc în 22 noiembrie, pe dealul 
Tătăranilor. Dar aici lupta se dădu cu oșteni de meserie, 
care puseră pe fugă oastea lui Tomșa. Silit să părăsească 
Ilașiul, domnitorul s-a adăpostit la curtea lui Radu Mih- 


i R. Popescu, op. cit., p. 334—336. 

2 V. Motogna, Domnia întiiu a lui Ștefan Tomşa după 
izvoarele ungurești, în „Rev. ist“ XI, Bucureşti, 1925, 
p. 78—88. 

nea, aşteptind sprijin turcesc, căci, în locul lui, polonii 
îl și puseseră pe Alexandru Movilă. Turcii nu l-au vrut 
e Alexandru-vodă, dar nici pe Tomșa nu l-au mai lăsat, 
chsmîndu-l la Istanbul. Seraskerul de Silistra, Skender- 
bez, a primit poruncă să-l alunge pe Alexandru şi să-l 
pună în loc pe domnul Țării Românești, Radu Mihnea. 
Tomşa s-a supus poruncii sultanului și s-a înfățișat la 
Poartă. 

. După ani și ani, tot într-o toamnă aurie, sultanul 
și-a adus aminte de domnul mazil aflat în Istanbul și, 
în octombrie 1621, l-a făcut din nou domn al Moldovei. 
Mult s-au mai bucurat săracii din toată ţara, dar se pare 
că în zadar, căci, îmbătrînit şi obosit, fostul voievod al 
săracilor a căutat să intre la înțelegere cu boierii, ba 
chiar și cu lehii. Nu se mai gîndea decit la isprăvirea 
ctitoriei lui de la Solca. . . 

Intr-un timp, a primit poruncă de la Poartă să în- 
lesnească trecerea prin Moldova a lui pan Wisznowiecki, 
ginerele Elisabetei, care mergea la sultan. Cu toată ura 
lui faţă de trufașul polon, marele său duşman de altă- 
dată, Tomșa l-a întîmpinat la sosirea în Iaşi, deși nu l-a 
poftit la masă, așa după cum s-ar fi cuvenit. Nu-i vorbă 
că nici Wisznowiecki n-ar fi primit o asemenea cinste de 
la „un om de rînd“... El a fost acel sol putred de bogat 
despre care se povestea în Istanbul, și mulţi ani mai tîr- 
ziu. Bătuse caiele de argint și potcoave așişderea, prinse 
numai cu o ţintă, anume ca să cadă pe ulițele oraşului 
sultanilor și să se îmbulzească supuşii acestuia să adune 
bogăția pe care o risipea leahul. Și tocmai pe el, Ștefan 
Tomşa trebuia să-l ocrotească pe pămîntul ţării sale... 
Iată însă că, taman atunci, mare vizir ajunge un prieten 
al lui Tomșa. Auzind, se zice că bătrînul voievod ar fi 
tresărit de bucurie, spunînd: „lasă căine leşe. că te voi 
purta eu!“. Pe dată a întors spatele solului şi a poruncit 
ca, în trecerea lui prin Moldova, nimic să nu capete, 
Chiar de-ar plăti cu aur greu... 

Cam acestea au fost toate întimplările din cea de-a 
doua lui domnie, cînd a început ca în ţară să fie pace 
şi să domnească „bivșugul“!. Era prea ostenit ca să se 
mai încumete la luptă cu bogații și prea scîrbit de ar14- 
girea celor cărora le jurase credinţă și ei nu s-au ținut 
de jurămiînt. Cel puţin Bethlen, principele, tot timpul a 
urzit împotriva lui. 

În vara anului 1523, pe scaunul Moldovei se găsea 
din nou Radu Mihnea, iar Ștefan vodă Tomșa, mazilit 
pentru a doua oară, în august lua drumul Istanbulului. 
Zadarnic s-a silit să-și. termine ctitoria lui de la Solca, 
fiindcă sfîrşitul zbuciumatei lui vieți l-a prins printre 
străini, pe malurile Bosforului. 


! Belşug. 

UNDE NU-I CAP, VAI DE... CAPETELE ALTORA I 


Mare necaz și primejdie se abătuse asupra Bosniei 
în acel început de primăvară a anului 1592.leniceri şi 
spahii bîntuiau toate drumurile, cucerind cetate după ce- 
tate, ocupînd şi jefuind oraș după oraş. Prin aprilie, tur- 
cii s-au ivit şi în liniștitul tîrguşor Bihac de pe malurile 
Ulhei, iar locuitorii bosnieci, croaţi, sîrbi, morlahii s-au 
risipit în lume, părăsindu-și vetrele. Căci groaza de oș- 
tenii. semilunii era așa de mare, încît se lipsea bietul om 
de toate, numai să-și scape pielea. 

Micuţul Gaspar se va fi jucat pe undeva prin înflo- 
ritele livezi, ori pe malurile Ulnei, atunci cînd părinţii 
l-au luat în grabă mare şi, împreună cu frăţiorul lui, 

„Ceva mai mare. au apucat drumul către Karlstadt. Sin- 
gura avere a familiei erau cei doi copilaşi, pe care nu se 
îndurau să-i lase în seama păgînilor, căci se zvonise că 
turcii strîngeau cu sila copii spre a-i crește în legea lor, 
Ca viitori ieniceri. Pentru nimic în lume, credincioşii ca- 
tolici n-ar fi îngăduit să piardă sufletele odraslelor, dar 
marele oraş Karlstadt era în stăpînirea împăratului creş- 


! Istro-români, sau mauro-vlahi (populație ce trăia îm 
zona istro-dalmată). 

tin, astfel încît credinţa lor își găsea aici ocrotirea oștilor 
împărătești. 

Familia lui Gaspar era însă prea săracă să poată 
agonisi cele de trebuinţă într-un mare oraș, așa că s-au 
aciuat în Gradacz (citește Gradaţ), un orăşel din preaj- 
mă, așezat pe malurile rîului Culpa, amintindu-le întru- 
cîtva de Bihac. Cum se vor fi numit părinţii acelei fami- 
lii de morlahi, nu mai avem de unde ști. S-ar îi putut 
ca nici despre Gaspar să nu se mai îi auzit vreodată, cum 
nu se cunoaște nici numele fratelui său, dacă soarta nu 
s-ar fi arătat milostivă cu el, pînă la o anumită treaptă 
a vieţii. Cei doi copii pribegi, așa cum se întîmplă de 
obicei, s-au împrietenit cu alții de seama lor, învăţind cu 
ușurință croata, ba și germana, care se vorbea pe acolo 
în mod obișnuit. Cu trecerea vremii au crescut băieții, 
uitînd de Bihacul în care se născuseră și îndrăgind Gra- 
dacz-ul, de parcă al lor ar fi fost de cînd lumea. Mintea 
cea ageră a lui Gaspar, ca și plăcuta lui înfățișare, îl de- 
termină pe bogătașul Ivan Orsic din Orsicagrad să-l cea- 
ră părinților, ca să-l crească pe lîngă el. Se vede că nu 
o scoteau la capăt prea bine bieții oameni, căci s-au în- 
voit să se despartă de mezin, dar numai cu gîndul la vii- 
torul lui, și n-au greșit deloc. 

Într-una din zile, la Orsicagrad a venit în ospeţie 
nepoata lui Orsic, castelana de Sused, văduva Margareta 
de Tabis. Plăcîndu-i tînărul, l-a cerut în slujba ei, sceo- 
tind să-l facă omul său de credinţă. Era vestită pentru 
asprimea ei faţă de slujitori, singură poruncea pe în- 
treaga moșie, nimeni necutezînd să i se împotriveaccă, 
dar Gaspar, fie că ştia ce-l aștepta, fie că nu, s-a învoit 
bucuros, căci în visele lui se vedea și el un stăpîn de 
moșie, cel puțin, pentru a se desprinde din sărăcie. 

La Sused n-a fost primit ca o slugă de rînd, dar nici 
prea mare slujbă nu i s-a dat. Totuși era mare lucru să 
i se încredinţeze grija şoimilor de vînătoare, ceea ce îl 
făcea să fie mereu în preajma stăpînei. Se vede însă 

treaba că nu se prea îngrijea de zburătoarele lui, căci 
într-o zi unul dintre șoimi s-a pierdut. Știind ce mare 
pătaie de cap ar fi avut cu hapsina lui stăpină, Gaspar 
şi-a luat lumea în cap. Mai întîi a căutat să-si piardă 
urma prin Agram!, dar şi-a dat seama că, nefiind prea 
departe de Sused, s-ar fi putut să-l ajungă mînia Mar- 
garetei, din care pricină a plecat și de acolo. Izbutise să 
cîştige încrederea unor neguţători venețieni, care l-au 
luat cu ei, schimbîndu-i totodată și numele: de la „grad- 
czanin“?, în „Graziani“, mai uşor de rostit pe limba lor. 
De altfel, fie mai dinanite, fie în îndelungata ședere cu 
venețienii, Gaspar a învăţat italiana, putind trece cu uşu- 
rință drept venețian. Avea un scris deosebit de frumos 
și cu multă uşurinţă deprindea limbile străine, ceea ce 
i-a fost de mult folos în scurta lui viaţă. 

Ajungînd la Veneţia, tînărul fugar a fost luat în 
slujba solului englez sir Henry Wotton, apoi păstrat de 
către înlocuitorul acestuia, sir Dudley Carleton?. În pa- 
latul englezilor a învăţat şi limba lor, astfel că, remar- 
cîndu-se ca un tînăr cu purtări alese şi iscusit la minte, 
Paul Pindar, solul regelui Iacob al Engliterei, l-a luat 
cu el, cînd a plecat la Istanbul. Zic unii că s-ar fi ocupat 
de negustoria cu nestemate şi că aceasta l-ar fi dus pe 
malurile Bosforului cu mult înainte de 1616, dar poate să 
fi fost vorba de fratele său, care, cu adevărat, făcuse 
ceva avere în capitala otomană. 

Gaspar Graţiani a ajuns curînd să înveţe şi turcește, 
devenind chiar tălmaciul solului englez şi pătrunzînd 
astfel pînă în seraiul padişahului, alături de stăpînul său. 
Atrăgătoare trebuie să fi fost înfăţişarea şi purtarea tî- 
nărului Gaspar, încît însuşi Înălțimea Sa, sultanul Ah- 


1 Zagreb (oraş în Croaţia). 
? Cetățean al oraşului Gradacz. 
° N. Iorga, Manuscripte din biblioteci străine, în „Me- 
moriile Academiei“, Secția Istorie, vol. II, Bucureşti, 1899, 
P. 27 și urm. - 

medi, l-a îndrăgit și l-a cerut în slujba lui. Norocul în- 
cepuse să-și arate faţa către pribeagul morlah, căci tur- 
cii, neținind seama că era creştin catolic, i-au încredin- 
țat slujbe și ranguri din ce în ce mai mari, precum odi- 
nioară altui om de ispravă. Iacob Heraclid Despot, care 
ajunsese şi domn al Moldovei... Va ajunge oare şi Gas- 
par la înălțimea domniei? 

De îndată ce avu destui bani, Gaspar întreprinse o 
călătorie la Livorno, în Italia, de unde răscumpără pe 
banii lui optzeci de robi turci, cărora le-a dat libertatea 
în Istanbul. Mare răsunet a mai avut fapta lui. mai cu 
seamă că printre cei răscumpăraţi se afla și o rudă a sul- 
tanului. Pentru isprava de la Livorno, l-a făcut duce de 
Naxos și domn de Paros. De asemenea, i-a fost încredin- 
țată sarcina de a încheia pace cu austriecii și a fost trimis 
la curtea împărătească din Praga, în fruntea unei mari 
solii. 

Dar Gaspar Graţiani, dregătorul otoman, nu era nu- 
mai un catolic de neclintit. ci chiar un mare duşman al 
turcilor! Îi ura din adîncul sufletului, și cea mai aprigă 
dorinţă a lui era să-i vadă prăbușşindu-se. Ca bun creștin 
ce se afla, se înfrupta ades din „sîngele domnului“, şi 
atunci își cam lăsa slobodă gura, ocărînd și înjurînd din 
toată inima pe păgîni. Dar vorbele lui cele proaste nu a- 
Junseau la urechile stăpînilor, căci tovarășii de petrecere, 
fie că-i împărtăşeau gîndurile, fie că se temeau de el ca 
să nu-i încerce cumva, se fereau să ducă vorba mai de- 
parte. Cu asemenea gînduri a plecat la Praga, să aducă 
pacea mult dorită de amîndouă taberele. 

Acesta era Gaspar Graţiani, cel care și-a făcut o 
falnică intrare în oraşul împăratului, de pe malurile Vil- 
tavei. Fusese ceva nemaipomenit! Nicicînd nu i se mai 
însăduise unei solii turcești să intre în sunetele muzicii şi 
cu steagurile în vînt. Dar Gaspar Graţiani, ţinîndu-se 


1 Ahmed I (1603—1617). 


falnic, n-a vrut să intre altcum în Orașul de Aur, iar 
curtenii împăratului n-au mai avut încotro. Pentru mfn- 
gîiere, au adăugat că s-a dat îngăduința, întrucit Graţi- 
ani era creştin, călcindu-se numai într-o asemenea îm- 
rejurare obiceiul. Mult s-au desfătat ochii praghezilcr, 
privind la bogăția de culori a veșmintelor şi a steagurilor 
turcești, dar își vor fi astupat urechiie cu cîlţi ca să nu 
audă urletele meterhanalei, care nu mai răsunaseră nici- 
cînd printre străvechile zidiri ale orașului. 

Toate acestea se petreceau în anul miîntuirii 1614, 
și se pare că anevoioase mai erau înțelegerile dintre cele 
două părți, căci abia în 14 iulie 1615 se ajunsese la o 
împăcare. Mare bucurie a mai fost de amîndouă părțile, 
şi la 1 mai 1616 pacea a fost iscălită. Acum, Gaspar Gra- 
țiani se va simţi pe deplin îndreptățit să ceară o răsplată 
pentru asemenea izbîndă. 

Încă de la 18 iunie 1615, solul venețian din Istanbul 
îi scria dogelui său că Graţiani cerea domnia unei ţări 
româneștii. Ba chiar și împăratul Mathias? socotea că 
s-ar fi cuvenit ca Gaspar să ajungă domn, căci aflase des- 
pre gindurile dușmănoase nutrite de solul otoman împo- 
triva stăpînilor lui și l-ar fi folosit ca om de credinţă al 
creștinilor, fie în Moldova, fie în Țara Românească. Nici 
nu apucase bine să se întoarcă solia lui Gaspar, că 
Starzer, solul austriac din Istanbul, a și început să lu- 
creze pentru negocierea domniei. Mai întîi a luat legă- 
tura cu puternicul Skender-pașa „seraskerul de Cara- 
mania“, pe care a reușit să-l atragă de partea lui Gaspar. 
Seraskerul avea un cuvînt greu de spus la Înalta Poartă, 
și Starzer a ştiut de unde să înceapă. 

ST — 


Fi 1 Vezi pe larg N. C. Băjenaru, Gaspar Graţiani, domnul 
Toldovei 1619—1620 şi luptele turco-polone din 1620, în „Cer- 
celări istorice“ I, Iaşi, 1925, p. 79—99. 

? Mathias de Habsburg (1612—1619). . 

3 Generalissim al teritoriilor de la Dunăre. 

Nu mai rămăsese decit partea bănească, iar fără asta 
cam greu s-ar fi putut dobîndi domnia. Or, cu toate că 
se vorbea mult de bogăţia lui Graţiani!, cînd a cerut tro- 
nul Moldovei nu a dat nici un ban! A făgäduit că avea să 
lupte împotriva cazacilor, turbutători la hotarele răsări- 
tene ale împărăției, dar numai atit. Ba, a mai spus că 
avea să trimită și niște bărci înarmate împotriva acelo- 
rași cazaci, însă de bani nici vorbă. Dar nici domnia n-a 
căpătat-o! Se prevesteau vremuri de cumpănă pentru 
țara Moldovei, fiindcă turcii erau în ceartă cu polonii, 
Şi i s-a spus că încă nu sosise vremea lui. Cît despre Țara 
Românească, nu mai putea fi vorba, căci, în răstimp, că- 
pătase steag de domnie Alexandru Iliaș, omul de casă al 
marelui vizir. Gaspar Graţiani nu avea decit să mai aş- 
tepte! 

Așa a și făcut iscusitul Gaspar. Dar, între timp, ocu- 
pindu-se de treburile turcești, se amesteca și în uneltirile 
creştinilor, căci de fapt el nu-și urmărea decit propria 
cale. Legătura la curtea din Praga era ţinută prin ba- 
ronul Hans Mollart, pe care îl înştiința despre multe tre- 
buri tainice ale Porții. 

În Transilvania lui Gabriel Bethlen nu putea pă- 
trunde, căci principele nu avea încredere în dregătorul 
otoman care făcea jocul habsburgilor, duşmanii lui. De- 
altfel Gaspar era de partea lui Valentin Homonnay, care 
dorea răsturnarea lui Bethlen, și mult s-ar mai fi bucu- 
rat de o asemenea schimbare, ce n-ar fi fost pe placul 
Porții. Pe la Satu Mare se afla și. pribeagul Radu Șerban, 
fostul domn al Ţării Românești, jinduind să se întoarcă 
acasă. În 1616 Radu Șerban ajunge în tabăra lui Ho- 
monnay, stîrnind mare îngrijorare la Istanbul, dar Gra- 
tiani a avut atunci grijă să-și lămurească stăpiînii că oO 


1 Gh. Şincai, Istoria Românilor și a mai multor neamuri, 
Tom. III, Bucureşti, 1886, p. 12—19. 

asemenea întîlnire nu era de băgat în seamă şi că nu era 
cu primejdie pentru pace. 

Totuși, în 15 iunie 1616, Gaspar Graţiani primeşte o 
scrisoare de la arhiducele Ferdinand, cu rugămintea să-l 
sprijine pe Radu Șerban să capete domnia Ţării Româ- 
neşti. Prea bine nu i-a căzut atunci lui Gaspar, care rîv- 
nea și el un tron românesc, dar s-a înduplecat, cerînd în 
schimb, pentru el, Moldova. Era pentru prima dată că-și 
dăea pe faţă pofta de domnie. I-a răspuns însă arhidu- 
celui, tot prin Mlollart, să mai aibă răbdare Radu Șerban, 
căci aflase cîte ceva despre mazilirea domnilor români 
de către Poartă. 

Prea tirzie a fost pașnica povaţă a lui Graţiani, 
fiindcă Radu Șerban a şi pătruns cu oastea peste munți. 
Știrea o aflase, Gaspar, după ce-i scrisese lui Mollart, pe 
cînd se afla la Jagodina, în 8 iulie. A doua zi, sosind la 
Alexandria (în Bulgaria), a și trimis o altă scrisoare către 
baron, plină de mustrare pentru neascultarea lui Radu 
Şerban. Amestecul lui Gaspar Graţiani se vede limpede 
şi din scrisoarea trimisă din Kuru-Ceşșme, la 10 ianua- 
rie 1617. Îi spunea atunci lui Mollart că se întilnise cu 
Radu Şerban în casa lui Althan şi că-l sfătuise să nu se 
zorească, dar nu fusese ascultat. El nu era de părere să 
fie folosite armele pentru dobîndirea domniei, atîta vre- 
me cît se luptase pentru încheierea păcii. De fapt, Gra- 
țiani dorea ca pacea să nu fie stricată pînă nu-şi va 
căpăta răsplata printr-o domnie, de aceea a şi pîrît pe 
solul austriac. Czernin, care avea strînse legături cu ve- 
neţianul Marc Antonio Borisi, cel mai înverşunat duş- 
man al păcii cu turcii. 

„Se inţelege că despre toate amestecurile lui Gaspar 
aflase și Bethlen, care nutrea o tot mai înverșunată ură 
impotriva morlahului. L-a supărat pe Bethlen și atunci 
cind Hassan-pașa de la Buda l-a înștiințat pe dregătorul- 
Porții că răsculații din Boemia ar-fi vrut să fie sprijiniți 
de către turci. Se ridicaseră bieții boemi nemaisuferind 

jugul habsburgilor și-i chemau pe turci într-ajutor. Gas- 
par, însă, pe dată l-a înștiințat pe împăratul Mathias 
prin același Mollart, și astfel răsculații au putut să aş- 
tepte mult şi bine ajutorul turcesc. Apoi, o pricină de 
nemulțumire a lui Bethlen a fost și aceea eă, în vreme ce 
el îl susținuse pentru domnia Țării Românești pe Marcu, 
un nepot al lui Mihai Viteazul, Poarta a dat steagul dom- 
nitorului Gavrilă Movilă, cu care Graţiani era prieten, 
şi Bethlen nu putea crede că nu fusese și lucrătura lui în 
această alegere. Pentru toate slujbele făcute creștinilor, 
Gaspar a mai cerut să-i fie date şi o parte a veniturilor 
moşiei Altenburg din Ungaria, precum și o mare sumă 
de bani, trebuincioasă pentru peșcheșurile date dregăto- 
rilor otomani. Împăratul s-a învoit! 

O rază de nădejde s-a ivit în sufletul lui Gaspar 
vestindu-se despre ceva tulburări în Moldova, dar curînd 
a aflat că Radu vodă Mihnea a izbutit să potolească lu- 
crurile şi, drept dovadă a credinței sale, şi-a trimis soția 
şi feciorul ca ostatici la Poartă. 

Cu toate acestea, treburile în Moldova nu prea mer- 
geau ca lumea, mai cu seamă datorită urzelilor leșeşti. 
Nu se împăcaseră cu gîndul că, o dată cu alungarea Mo- 
vileștilor, ei nu mai aveau ce căuta în Moldova. În mai 
multe rînduri au încercat cu oaste, dar Skender-pașa, 
mereu de veghe, i-a alungat cu rușine. Încordarea era 
însă din ce în ce mai mare, și cu taţii se așteptau la ră- 
fuiala dintre turci și polonezi. Oarecum speriat de vre- 
murile ce se vesteau, Radu vodă Mihnea a cerut să fie 
schimbat din domnie, plîngîndu-se de o boală de ochi. 
Trebuia găsit om în loc... Și cel mai bun nu putea fi 
altul decît Gaspar Graţiani, omul de mare credinţă al 
Porții, care, alături de Skender-paşa, trebuia să stea sta- 
vilă în calea Poloniei! Nu aveau de unde ști dregătorii 
stanbulioți că și Gaspar şi Skender erau de partea hab- 
sburgilor! 


Ziua de 4 februarie 1619 a fost pentru Gaspar Gra- 
iani incununarea măreţului său vis. Inveşmiîntat în mă- 
tăsuri şi brocarturi, purtind cuca domnească pe cap, a 
ingenuncheat la picioarele slăvitului padişah Osmant, să- 
rutindu-i poalele mantiei. Sultanul i-a înmînat steagul 
domniei pentru Moldova, după care întreg alaiul a ieșit 
pe ulițele Stanbulului, îndreptindu-se către Bogdan- 
serai?. Mulțimea de gură-cască se bucura și se îmbul- 
zea să culeagă de pe caldarim bănuțţii de argint, pe care 
voievodul îi arunca cu dărnicie. 

Credinciosul catolic Gaspar Graţiani s-a lăsat uns la 
biserica ortodoxă, de către patriarhul de Constantinopol, 
jurind să apere cu strășnicie vechea credinţă a supușilor 
săi. Și a rămas credincios jurămintului făcut, nesupărîn- 
du-i cu nimic pe moldoveni în obiceiurile lor religioase. 
Numai Miron Costin spunea că „friîncul“ mînca carne în 
zi de post, dar, ce-i drept, adăuga el, pe. ascuns. 

N-a mai zăbovit mult în Istanbul voievodul Gaspar 
Graţiani. ci pe dată a purces către țară. În cale, la Adria- 
nopol, l-au întimpinat vreo douăzeci de boieri care afla- 
seră din vreme despre noua domnie și se înghesuiau la 
picioarele domnului pentru a fi înaintea celorlalți, din 
țară, la împărţirea dregătoriilor. Nici vorbă să mai cer- 
ceteze careva dacă Vodă era de „os domnesc“, așa cum 
fusese obiceiul odinioară. 

Abia la 29 martie alaiul va poposi la Provadi, pe 
meleagurile bulgărești, de unde Vodă ia în slujba sa o 
mulţime de locuitori, raguzani de obirşie. Tot de acolo 
l-a trimis pe raguzanul Giorgio Gradi în Italia, ca să mai 
răscumpere alţi robi turci. Poftea măria-sa ca în acest fel 
să-si arate mulțumirea pentru domnia căpătată şi să se 
arate si mai vrednic în ochii dregătorilor. De la Provadi, 
numai la Oblucița, după ce a trecut Dunărea, s-a oprit 

bun ? Palatul de reședință al domnitorilor moldoveni la Istan- 
ul. 


Gaspar-vodă să plece urechea la urările de bun-venit ale 
localnicilor. Cuvintele rostite atunci de supușii săi i se 
vor fi părut asemănătoare cu cele învăţate pentru prima 
dată în viaţă, pe cînd se afla în brațele mamei, dar nu 
le-a putut înţelege, cu toată strădania lui. Poate că de 
aceea moldovenii l-au socotit străin de neam: ,,Gaspar 
vodă era om de neamul lui italian cum dzicem la noi 
în ţară frînc, om neştiutoriu rîndul și obiceiurilor ţării, 
fără limbă de ţară“1.... Toată lumea știa însă că venise 
din porunca sultanului și că se bucura de multă trecere 
la Poartă, aşa că a stîrnit uimirea celor din jur, prin 
purtările sale, după cum zice cronicarul Miron Costin: 
„...„ Cît s-au aședzat la domnie, măcară că era la mare 
credință la împărăție, îndată s-au aședzat cu gîndul spre 
părți creştinești“2. 

Ţara Moldovei nu cunoștea liniștea de vreo cîțiva 
ani, fiindcă țărănimea, sărăcită de pe urma jafului boie- 
resc, se răscula an de an, ridicînd cîte un domnișor, care 
se numea întotdeauna „,„lon vodă“, atît de dragă le era 
amintirea martirului voievod ucis la Roșcani în 1574. 
Încă de prin 1616 răzmerițele mocneau peste iarnă și 
răbuineau spre primăvară, răscolind ţara și dînd bătaie 
de cap stăpînirii, dar mai cu seamă boierilor. Acum, abia 
se așezase Gaspar-vodă în scaunul său de la Iași, că în 
ținutul Orheiului răscoala a izbucnit cu furie, și se înţe- 
lege că avea în frunte un alt „Ion vodă“. Gaspar avea 
însă gînduri măreţe cu ţara lui şi nu-i erau de trebuință 
asemenea turburări, care nu foloseau nici măcar răscu- 
laților. Cu multă hotătîre, a purces el însuși în fruntea 
oastei și, prinzîndu-i pe conducătorii răsculaților, i-a des- 
căpăținat pe loc. Liniştea scăldată în sînge s-a așternut 
astfel peste codrii Orheiului, și cîtăva vreme. nimeni n-a 
mai cutezat să înfrunte domnia. 


1 M. Costin, op. cit., p. 79. 
2 Ibidem. 

Îl bătea gîndul pe Gaspar-vodă să scape această 
frumoasă ţară de sub jugul turcesc, iar pentru a izbîndi 
“Va căuta să capete ajutorul creştinilor!. Totodată a strîns 
în jurui său oameni de credinţă, printre boierii localnici, 
cum au fost vel-vornicul Bucioc, vel-vistiernicul Vasile 
Lupu și alții, și mulţi i-au împărtășit gîndurile, cu toate 
că Miron Costin zice că nu s-ar fi prea avut bine cu pro- 
priii lui boieri?. De asemenea, îi adusese cu sine pe Ma- 
rino Resti, pe Iancovici, bunul său prieten, pe Amati 
tatăl și feciorul, Montalbano și mulţi alţii, care îi erau 
credincioși cu trup şi suflet. 

Pe vremea cînd cerea domnia Moldovei, Gaspar 
Gratiani făgăduise că se va lupta cu cazacii, dar ajun- 
gind domn le-a trimis în taină 20 000 de zloți, ca să-i 
aibă în ajutor la nevoie. Numai că n-a avut noroc să a- 


jungă banii unde trebuie, fiindcă au încăput pe mîinile 
lui Zolkiewski, hatmanul coroanei polone, care i-a fo- 
losit cum a poftit. Tînărul voievod însă nu s-a lăsat des- 


1 La 19 aprilie 1619, vel-vornicul Bucioc îi scria lui Toma 
Zamovski, voievodul Podoliei: „...cu ocazia suirii pe tron a 
Înă!timii Sale Domnitorul Gaspar Graţiani, milostivul meu 
domn şi stăpin, mare prieten al Înălțimii Voastre (...) Sfinta 
dreptate a noului domn va împiedica stricarea raporturilor de 
bună vecinătate, care au fost imposibile sub domnia preceden- 
tă“. Apud Hurmuzaki-Bogdan, Documente, vol. II, sup. II, p. 
465 şi urm. , 

* Odată domnitorul l-ar fi oprit la masă pe vel-vornicul 
Bucioc, cu care ocazie a vrut să-l otrăvească. Acesta, simțind 
otrava, pe loc s-a ridicat şi a fugit la gazda lui din tirg, unde 
avea ierburi antidot. Ca şi cum ar fi știut ce fel de otravă fu- 
sese, căci nu poate fi vorba de un antidot universal. La fel şi 
despre Vasile Lupu, care va ajunge mai tirziu domn al. Mol- 
dovei, tot Miron Costin spune că ar fi fost băgat în temniţă la 
porunca domnitorului şi că acolo l-ar fi supus la cazne ca să 
mărturisească ce făcuse cu banii pe care, chipurile, i-ar fi furat 

In vistierie. Amîndouă povestirile, supuse unor analize mai se- 
rioase, vădesc naivitatea şi neconcordanţa ideilor, astfel că nu 
pot fi adevărate, ci mai curînd fabulaţii cronicăreşti. 

cumpănit și, fiindcă voia să scape țara de turci cu crice 
chip, a încercat să-și facă prieteni din toţi vecinii. Ba 
Chiar și pe înrăitul său dușman Gabriel Bethlen a cău- 
tat să-l cîştige de partea sa, deși fără vreun rezultat. Era 
firesc să încerce, fiindcă principele transilvan își dădea 
seama de primejdia austriacă pentru țara sa și nu vedea 
cu ochi buni prietenia lui Gaspar cu imperialii. În taina 
sufletului său, Bethlen visa unirea celor trei tări româ- 
nești, dar sub o formă pașnică, chiar şi sub -oblăduirea 
turcilor, căci pe austrieci nu se putea sprijini, doar vă- 
zuse cu ochii lui cum fusese înșelat de ei Mihai Viteazul, 
cu numai cîțiva ani înainte. Martirul de la Cimnia Turzii 
dovedise lumii că o asemenea țară se putea face, și 
Bethlen ar îi cutezat la rîndu-i. 

De altfel, nici Gaspar-vodă nu era departe de ase- 
menea gînduri. Mai cu seamă că dorea înlocuirea lui 
Bethlen, şi atunci ar fi putut apuca el domnia Transil- 
vaniei. Tot cu gîndul la unirea făcută la început de veac, 
s-ar fi încumetat şi el să unească țările surori, dar sub 
nici o formă stăpinite de turci. Mai bine să rămînă su- 
puse creştinilor: dar austriecii fiind prea departe, polonii 
erau cei mai nimeriţi. Pentru aceasta le-a și cerut polo- 
nezilor sprijin, ca să stăpînească el cele trei țări româ- 
nești măcar numai pînă-la moarte, după care ar fi ră- 
mas sub oblăduirea lort. 

Aceste gînduri oarecum potrivnice au ascuţit neîm- 
păcata dușmănie dintre cei doi vecini. Curiînd s-a iscat 
o răscoală prin îndepărtatele țmuturi morave, și oștile 
habsburgilor au fost silite să se lupte cu răsculații. Prin- 
tul transilvan a socotit prielnică vremea ca turcii să a- 
tace pe dată Viena, doborînd în acest fel trufia împăra- 
tului și gîndurile lui de cotropire a Transilvaniei. A scris 


Porții despre aceste planuri, dar trimişii au căzut prinși 


1 Vezi detalii în Hurmuzaki-Bogdan, Documente, vol. TII, 
sup. II, Bucureşti, 1900, p. 62 şi urm. 

de Gaspar-vodă. Acesta a îndrumat scrisorile cu pricina 
spre regele polon, care la rindu-i urma să-l înștiințeze pe 
împărat. Bethlen însă a prins de veste și, prin prietenii 
lui de la Poartă, a dat pe față urzelile lui Gaspar. 

În primăvara anului 1620, falnicul sol polonez Ie- 
ronim Otwinowski şi-a făcut intrarea în Istanbul, cu 
gîndul să se înţeleagă asupra păcii. Primirea fălosului tri- 
mis al regelui a fost făcută de către Sul-başa, șeful hin- 
gherilor din Istanbul, care l-a găzduit într-o circiumă. 
Era o mare ocară pentru polonezi, iar Gaspar-vodă a so- 
cotit că sosise clipa să le ațîțte minia împotriva turcilor. 
Înţelesese că trecuse vremea vorbelor paşnice și că turcii 
trebuiau înfrînţi, ca să poată scăpa ţara de ei. 

Nu le-a venit turcilor să creadă ca tocmai Gaspar 
Graţiani să se fi hainit, dar dovezile erau prea limpezi. 
Le părea rău că nu apucaseră haraciul ce trebuia adus 
din Moldova, căci, dacă l-ar fi mazilit, Gaspar ar fi fost 
în stare să fugă cu bani cu tot la polonezi. Pe de altă 
parte, Skender-paşa, știindu-se amestecat în urzelile cu 
austriecii, se temea ca nu cumva Gaspar, adus viu la 
Istanbul, să mărturisească totul şi să-l dea de gol. Aşa- 
dar Gaspar Graţiani va trebui să fie ucis acolo, la Iaşi, 
pe negîndite! 

Avea Skender-paşa o rudă, lefegiu în garda dom- 
nească da la Iași, căruia i-a trimis o scrisoare, cerîindu-i 
să-l ucidă pe Gaspar-vodă. Pentru aceasta trimisese în 
Iași nişte oșteni turci ce se dădeau drept neguţători și 
care i-ar fi fost de ajutor la uciderea domnitorului. O 
altă scrisoare, către Gaspar, trebuia să-l facă nebănuitor 
văzind o mare solie înarmată venind la el. Schimni-pașa, 
ceaușul, căpătase amîndouă scrisorile, pe care le băgase 
în sin și apucase drumul Iașilor. 

Era către sfirşitul lui august din acel an 1620, cînd 
Gaspar-vodă aflase de toate uneltirile turcilor, prin oa- 
meni anume plătiți. Cu toată căldura sfirşitului de vară, 
a cerut !otegiilor să sa înzăneze și să se gătească de luptă, 

după care a poruncit tabără cam la vreo două leghe de 
oraș,către drumul spre Birnova. Pe acolo veneau de obi- 
cei solii și neguțătorii turci. Marino Resti, căpetenia le- 
fegiilor, primise porunca în taină ca oștenii turci să fie 
dați mai într-o parte, rămînînd în jurul cortului domnesc 
numai lefegii raguzani, credincioși voievodului. Mai ve- 
niseră cu domnul și marii boieri Bucioc, Lupu, Șeptelici, 
Nicoriţă, Goia şi alţii, dar ei nu cunoșteau prea bine gîn- 
durile domnitorului. 

Cînd s-a văzut în zare praful răscolit de trapul cai- 
lor soliei otomane, domnul a poruncit încălecarea și în- 
treaga lui oaste s-a rînduit în jurul lui, lăsînd loc solilor 
ca să se înfățişeze măriei-sale. Mult s-au mai mirat boie- 
rii şi oștenii de numărul cel mare al solilor, dar și mai 
uimit a fost Schimni-pașa, văzînd că era primit de o a- 
devărată oaste, însumînd vreo cinci mii de oameni. Pe 
dată i-a trecut prin cap că fuseseră descoperite planurile 
de ucidere, fiind astfel în primejdie atit viaţa lui cît și 
a celor ce-l însoțeau. 

Gaspar-vodă, cu platoșă de argint și cu coif de bătălie, 
a rămas călare în mijlocul oamenilor lui. Ceauşul de ase- 
menea a rămas călare, fisticit că nu vedea în suita dom- 
nului nici un turc, așa după cum fusese vorba. A făcut o 
plecăciune în faţa domnitorului și, cu mîna tremurindă, 
a dat să scoată din sîn scrisoarea către Gaspar-vodă. Se 
vede însă că spaima i-a furat mințile, căci din nebăgare 
de seamă a scos tocmai scrisoarea prin care Skender-pașa 
cerea uciderea domnului. Bietului ceauș i-a înghețat 
sîngele în vine, văzindu-l pe Gaspar-vodă că se făcuse 
roșu de mînie la citirea scrisorii. „Ce-i asta, hainilor“?, 
a răcnit el, după care a poruncit să fie prinși toții solii 
și legaţi. Apoi domnul a pus de s-a citit scrisoarea cu glas 
tare, stîrnind mînia celor din preajmă la auzul veștii că 
se cerea uciderea stăpînului lort. 


1 N. Iorga, Manuscripte..., op. cit. 

Logofătul de taină al domnitorului, Montalbano, de 
faţă la întîmplările de mai sus, ne-a lăsat o întreagă po- 
veste despre întimplările ce au urmat, dar nu se poate 
şti cîtă crezare merită. Spunea el că, puțină vreme mai 
înainte, sosise la Iaşi un agă cu oamenii lui ca să ridice 
haraciul cuvenit Înaltei Porţi şi care nu fusese față la 
întîmpinarea soliei. Pe acest agă l-ar fi chemat Gaspar 
vodă, după ce ar fi potolit mînia oamenilor săi, care ar 
fi vrut să-i ucidă pe toţi turcii prinşi. S-a ivit atunci pri- 
lejul să se scape şi de lefegiii turci din oastea sa, trimi- 
țindu-i la paza carelor cu cei 40 000 de ţechini, haraciul 
ce trebuia să-l ducă aga. Mai întîi i-a răsplătit cu dăr- 
nicie pentru slujba lor, dîndu-le şi pe deasupra, apoi li 
s-a plins că numai Skender-pașa îi voia moartea. El, chi- 
purile, se afla nevinovat și scrisese luminăţiei-sale padi- 
șahul că se va înfățișa el însuși, dacă-i va porunci, ba 
chiar cerea să i se taie capul dacă l-ar fi găsit vinovat cu 
ceva. Le-a mai spus că se despărțea cu mare părere de 
rău, dar haraciul trebuia păzit să nu încapă pe miinile 
lacomului Skender-pașa. De bună seamă că,-după ce i-a 
umplut de aur și giuvaericale pe agă și pe oștenii turci, 
a dat slobozenie mulțimii să căsăpească pe toți turcii ce-i 
vor mai fi găsit în cale în tot tîrgul Ileşilori... Pare de 
necrezut povestea lui Montalbano, dar iscusința minţii 
lui Gaspar-vodă era în stare de toate acestea. 

La Istanbul se făceau mari pregătiri de luptă împo- 
triva hainului Gaspar, mai cu seamă cînd solii lui Sken- 
der-pașa au sosit să-l pîrască pe ghiaur. Cînd au venit 
oștenii cu haraciul, nimeni n-a mai înțeles adevărata 
faţă a lucrurilor. Foştii lefegii și mai cu seamă aga nu 
mai conteneau cu laudele pentru Gaspar-vodă, și astfel 
oastea făgăduită în sprijin lui Skender-pașa n-a mai fost 
alcătuită, 

N ——— 


1 Ibidem. 

Pe de altă parte, dind Vodă friu liber mulţimii din 
Iaşi să-i căsăpească pe turci, aceasta trecuse vrînd-ne- 
vrind de partea lui, neavind a se aștepta la iertare din 
partea Porții. Moldova întreagă urma să înfrunte puterea 
turcească, scăzută de fapt la mîna de oaste a lui Skender- 
pașa, datorită iscusinţei lui Gaspar-vodă. 

Scrisori poloneze trimise din Moldova povestesc des- 
pre întîmpinarea lui Schimni-paşa într-altfel. Ceaușul ar 
fi avut asupra lui scrisori de la însuși sultanul, care-i 
poruncea să plece o dată cu solii la Istanbul, dar că, mi- 
nios, domnul n-a vrut să se supună. Le-a arătat apoi 
solilor o altă scrisoare, prin care hatmanul Zolkiewski 
îi făgăduia sprijin, după care a poruncit uciderea turci- 
lor. Montalbano spune că, după uciderea turcilor, Gas- 
par-vodă ar fi vrut să lase ţara sub stăpînire polonă, el 
urmînd să plece în lume, dar polonezii nu i-au îngăduit, 
cerîndu-i să rămînă mai departe. Atunci ar fi făgăduit 
ei un sprijin de 80 000 de oșteni, și abia atunci a hotă- 
rît și domnul să-și adăpostească averea în cetatea Hoti- 
nului, după care s-a dus în tabăra lui Zolkiewski. Întîl- 
nirea dintre cei doi conducători de oști a fost povestită 
de martori care au fost de față, după care am putea-o 
vedea și noi cu ochii minții. 

Era o însorită zi de toamnă ce scălda în lumină cu- 
lorile alaiului domnesc. Gaspar-vodă călărea un cal rotat, 
cu harnecament și acareturi din argint, late de vreo trei 
degete și bătute cu nestemate. O învelitoare roșie brodată 
cu aur acoperea spinarea frumosului animal, peste care 
se afla şaua, la rîndu-i încrustată cu argint și pietre nes- 
temate. Scăriţele ei erau de Persia, cu catifea roșie, cu lu- 
crături meşteșugite din argint aurit și late de vreo cinci 
degete, cum nu se mai văzuse pînă atunci. Cu fală se 
ţine în şa domnitorul, înveșmîntat în brocart de argint 
albastru. Pe deasubra avea o mantie scurtă de catifea 
roșie, căptușită cu blană de samur, şi apoi o cazacă tot 

din catitea roşie, cu blană de zibelină. De oblincul șeii 
îi atîrna un buzdugan de argint aurit. 

Șase oșteni pășeau pe jos în jurul calului domnesc. 
Aveau haine lungi, roșii, și pe cap pălării de mătase gal- 
venă brodate cu stele de argint. Fiind trase într-o parte 
a capului, se asemuiau cu beretele din zilele noastre, dar 
nici așa ceva nu se mai văzuse pe aceste meleaguri. În 
picioare purtau cizme galbene și la briu centuri late de 
argint, de care erau agățate tolbele cu săgeți. Pe un umăr 
purtau arcul, iar pe celălalt un buzdugan încrustat cu 
argint. În urma lor pășeau ceilalţi oșteni din slujba dom- 
nului, înveşmîntaţi la fel de bogat. Lor li se adăugaseră 
şi cei patru sute de cazaci și două sute de pedestrași ai 
lui pan Thyskiewicz, care-i ieșise în întîmpinare la vreo 
două mile de Nistru. Alaiul se încheia cu o sută de pe- 
destrași domnești și, la urmă de tot, șaptesprezece hale- 
bardieri cu niște bărbi cum nu se mai pomenise: pînă 
atuncil. 

La fel de scăldațţi în aur și pietre scumpe. hatmanul 
coroanei, pan Zolkiewski, și hatmanul de tabără, pan 
Koniecpolski, au ieșit în întîmpinarea oaspetelui cam la 
vreun sfert de milă înaintea taberei. După ce s-au salu- 
tat după tipic, Zolkiewski a trecut în dreapta domnito- 
rului și împreună au intrat în tabără. Steagurile în vînt, 
sunetele de tobă și trîmbiţă, precum şi loviturile de tun 
trase în aer dovedeau marea cinste de care se bucura 
domnitorul. Descălecînd, au intrat împreună în cortul 
hatmanului, unde au ascultat o slujbă religioasă, după 
care au fost chemaţi fruntașii oștirii ca să se sfătuiască 
asupra încăierării ce urma. Pentru această înfruntare 
Gaspar-vodă venise „cam sprinten, numai cu 600 de oa- 
meni“, zice Miron Costin, dar tot el adaugă că letopise- 
tele polone pomeneau de vreo 12 000 de oșteni. Alţii zic 


- 1 Apud Hurmuzaki-Bogdan, Documente, vol. II, sup. II, 
op. cit., p. 500—509. 

că ar fi avut la Țuţora cam vreo 40 000, dar nu poate 
fi crezută o asemenea mulțime. Polonezii, la rîndul lor, 
aveau ,,1 600 de husari înhierați, 4 000 de călăreţi stea. 
guri îndzăoate, 200 de reiteri germani călări, 400 de 
cazaci și 2 000 de pedestrași nemți, precum și vreo 2 000 
de oșteni ai șleahticilor și o mulţime de ostași în dobînaă, 
care au mîncat capul lui Jolcovskii“i. Se poate spune că 
împreună oștile creștine însumau pînă la 20 000 de oa- 
meni. 

Așezîndu-se la sfat, Gaspar-vodă a cerut să se pur- 
ceadă îndată la Dunăre, atacînd oastea lui Skender-pașa 
pe negîndite, fiind și puţină la număr. El știa că Poarta 
nu avea să trimită prea curînd alte oști în ajutor și, ca 
să-i împiedice pe tătari, cerea să fie bătute și ocupate 
cetăţile Tighina şi Cetatea Albă, punînd apoi aici pe cei 
800 de lefegii valoni din oastea poloneză, maeștri în apă- 
rarea cetăților. Era o socoteală cu cap și, dacă ar fi fost 
ascultat, alta ar fi fost soarta bătăliei. 

Hatmanul Konecpolski și alții credeau mai nimerit 
să-i atragă pe turci la Nistru, ca să nu se depărteze prea 
mult oastea de ţară, unde ar fi putut căpăta ajutor la 
nevoie. Această părere a căzut pe dată, fiindcă prea ar 
fi fost aduși turcii în preajma hotarelor Poloniei. A ră- 
mas de bună hotărîrea lui Zolkiewski, care se ținea cel 
mai mare, dar s-a dovedit a fi fost și cea mai fără de 
cap, dintre toate. După mintea hatmanului, s-a hotărît 
să se facă tabăra la Țuţora, lîngă Iași, pe apa Prutului. 
Avea el știință că tot acolo așezase tabără și înaintașul 
său, hatmanul Zamoyski, care i-a biruit pe turci și l-a 
făcut odinioară domn pe Ieremia Movilă. Numai că oște- 
nii lui nu erau precum cei de altădată, și nici el nu era 
Zamoyski! Nu s-a gîndit deloc la puţinătatea oastei lui, 
cu care s-a lăsat înconjurat în tabăra de la 'Țuţora, și 


? M. Costin, op. cit., p. 74. 

nici la câţi oşteni va fi avut Skender-pașa, dovedindu-se 


de astă dată slab de minte. 
Cu trecerea anilor mulți au dat vina pe Gaspar 


vodă, că l-ar fi adus pe Zolkiewski la înfrângere și moarte 
făcindu-l să se înfrunte cu un duşman mult mai tare. 
Va fi avut şi domnul Moldovei vina lui, că prea s-a zo- 
rit să se înfrunte cu turcii. dar se bizuise pe cei 80 000 
de oșteni făgăduiţi, şi nu sub 20 000, și -de adunătură, aşa 
după cum îi avea de fapt Zolkiewski. Dacă ar fi fost as- 
cultat Gaspar-vodă, chiar și cu oștesi puţini ar fi putut 
să-i lovească tare pe turci, dar mintea lui Zolkiewski 
i-a făcut pe toţi să se închidă la 'Ţuţora, fără nici o nă- 
dejde de biruinţă. Apoi, tot din vina hatmanului au 
zăbovit în drum o mulţime de vreme, lăsîndu-i timp lui 
Skender-pașa să-și strîngă oastea. Abia în 12 septembrie, 
oștile polone au făcut tabăra la Țuţora, pe vechile urme 
ale lui Zamoyski. Rînduiala taberei a fost bună. căci 
erau mulţi oșteni de meserie şi au legat carele unele de 
altele și s-au întărit şi cu şanţuri si valuri de pămînt, 
încît cu greu ar fi putut fi răzbită de dușman. ' 

Pe la mijlocul lui septembrie, pe plaiurile moldo- 
vene, vara abia se mai făcea simțită. Păsările călătoare 
treceau în cirduri spre miazăzi. prevestind toamna cea 
ploioasă și cu drumuri desfundate. Era în plină vreme 
a culesului, şi toţi cei care în vară se grozăviseră că 
aveau să se lupte cu turcul se trăgeau acum mai curînd 
la muncă decît la bătaie. Ba unii dintre ei fuseseră tare 
dezamăgiţi văzînd cîtă oaste avea Zolkiewski, încît îi 
bătea gindul să treacă de partea turcului, în vreme ce 
Skender-pașa primise între timp ajutor de la hanul tă- 
tarilor, Galga-sultan, și fratele său Aladin. 

În dimineaţa zilei de 18 septembrie, după răsăritul 
soarelui, pe dealurile. din jurul Ţuţorei s-au ivit tătarii 
lui Cantemir-bei, după care turcii și-au ridicat corturile 
fără nici un zor, de parcă nu-la bătălie veniseră. Către 
amiază primele hărțuieli au--şi început, căci husarii cei 

nerăbdători. au și dat năvală asupra tălarilor, care se 
încumetaseră a se apropia prea mult de tabăra moldo- 
polonă. I-au alungat aproape pînă la corturile turceşti, 
unde s-au oprit pe dată, fiind prea mare numărul celor 
care-i înconjurau. Poate că ar fi fost pierduţi, dacă nu 
săreau la timp cazacii din polcul lui Balaban, conduși 
de 'pan Ujadowski. Cu răcnete înfiorătoare și cu sabia 
în mînă i-au pus pe fugă pe tătari, și astfel husarii s-au 
putut întoarce în tabără nesupăraţi. 

În 19 septembrie, Zolkiewski a poruncit un atac 
cu toată. puterea oastei sale, răzbind pină la șanțurile 
turcești, unde ienicerii cu puștile lor i-au oprit pe polo- 
nezi. În dreapta oștirii polone, tătarii s-au năpustit cu 
furie, și moldovenii care erau de acea parte au trecut pe 
dată de partea lor, năpustindu-se asupra foștilor tovarăși 
de luptă. Zic unii că hatmanul Șeptelici ar fi fost în 
capul celor fugiţi, dar nu poate fi adevărat, căci el a 
fugit o dată cu Gaspar-vodă. 

Cu toate aceste încăierări din primele zile, cei din 
tabără nu au izbutit să afle cîți oșteni avea Skender- 
pașa, în timp ce acesta cunoștea totul despre polonezi. 
În 20 septembrie, un trîmbiţaş ture s-a înfățișat ca sol 
lîngă tabăra hatmanului și a făgăduit în numele lui 
Skender-pașa că-i lasă pe toţi să plece acasă în schimbul 
lui Gaspar-vodă. Marele şi bunul prieten Zolkiewski nu 
s-ar fi dat îndărăt de la un astfel de tirg. Pan Korecki 
şi veli-șah s-au şi întilnit ca să se înțeleagă în vreun 
fel, și nu era de mirare dacă viaţa lui Gaspar-vodă ar 
fi fost preţul răscumpărării prostiei lui Zolkiewski. În- 
ştiințat la vreme de către Potocki și Kalinovski, care nu 
se învoiau cu o asemenea mirsăvie, Gaspar-vodă a hotărît 
să scape cu fuga, pe ascuns. 

Începuseră să se întindă zvonuri de plecare, fie cu 
tabără rînduită, fie de-a valma. Ba se mai scornise că 
cei doi hatmani ar fi fugit împreună cu domnul Moldo- 
vei, lăsînd oastea de izbelişte. Se lăsase noaptea. cînd 

o mare parte dintre polonezi s-au repezit spre apa Pru- 
tului vrind să scape pe malul celălait, neștiind că acolo 
îi aşteptau tătarii. Cu felinarele în miini, hatmanii au 
cutreierat malurile ca să-i vadă ostașii că nu fugiseră 
şi să se întoarcă în tabără. | | Ă 

Văzîndu-se în primejdie de a fi dat pe mina tur- 
cilor, Gaspar-vodă s-a sfătuit cu prietenii lui și a hotă- 
rit să fugă în aceeași noapte. Și-au înfășurat capetele cu 
turbane și, vorbind turcește, au izbutit să se strecoare tre- 
cînd Prutul, dar nu toţi cei ce plecaseră, Marino Resti, 
pătrinul Amati, Potocki, Kalinovski n-au mai ajuns pe 
malul celălalt, înecîndu-se în apele învolburate. În 
schimb, o dată cu domnul au scăpat și Iancovici, Bucioc, 
Goia, Șeptelici şi Nicoriţă. Înpotmolindu-se în mlaștinile 
de pe mal, Gaspar a fost nevoit să-și lase calul, fugind 
pe jos. A doua zi, găsindu-i-se calul, s-a dus vestea că 
însuși domnul s-ar fi înecat în Prut. 

Ce s-a întîmplat, nu se prea știe, căci multe zvonuri 
s-au mai scos pe seama morții domnitorului. Se pare că 
Vodă împreună cu Șeptelici, Goia şi Nicoriţă ar fi apu- 
cat drumul către munte, Iancovici spre Polonia, izbu- 
tind să scape pînă la urmă, în vreme ce Bucioc s-ar fi 
adăpostit la un fin al său, Toader Brăniștaru din satul 
Braniștea, pe lunca Jijiei. Așa după cum spune Miron 
Costin, ticălosul de fin l-a legat peste noapte și l-a dat 
pe mîna turcilor. A doua zi, sărmanul Bucioc a fost 
tras în ţeapă pe un dimb din fața taberei polone, ca să 
fie ia vedere. 

În mintea lui Gaspar va fi încolţit planul să scape 
prin Transilvania, tocmai pe la dușmanul său, Bethlen, 
unde nimănui nu-i va fi dat prin cap să-l caute. Frînt 
de atîta alergătură, ajunge împreună cu cei trei boieri 
într-o pădure din preajma tîrgului Trotuș. Se credea scă- 
pat de urmărire și, fiind prea ostenit, vrea să se culce o 
vreme, sfătuindu-i şi pe ceilalți să facă la fel. Boierii 
însă erau prea înfricoșați de ceea ce avea să urmeze 

apucind calea pribegiei alături de domnul fugar, încît 
s-au sfătuit să se scape de el. Poate că turcii s-ar fi 
îndurat de iertare, dacă i-ar fi dus capul voievodului 
plocon... Cu acest gînd s-au aplecat asupra adormi- 
tului, și l-au înjunghiat. Se zice că vornicul Nicoriţă nu 
s-ar fi făcut părtaș la o asemenea nelegiuire și că numai 
ceilalți doi ar fi fost făptașii. Au descăpăţinat mai pe 
urmă leșul, și capul l-au înfățișat noului domn, Alexan- 
dru vodă Iliaș, nădăjduind la mare răsplată. Nu s-a 
bucurat însă deloc voievodul de îndrăzneala boierilor de 
a se fi atins de capul uns cu mir al unui domnitor, și 
cumplită pedeapsă a poruncit pentru ucigași. Mai întîi 
li s-au tăiat mîinile de la cot, către amiază picioarele de 
la genunchi, iar către seară trupurile ciopiîrțite, dar încă 
în viață, ar fi fost aruncate într-un pîrîu îngheţati. Miron 
Costin spune că ar fi fost aruncați în „umblătoare“, căci 
așa meritau ucigașii de domn. 

A fost, în acest fel, și Gaspar-vodă unul dintre cei 
ce şi-au pierdut capul din vina lui Zolkiewski, dar nu ulti- 
mul. Marele hatman a mai rămas o vreme înconjurat la 
Țuţora, neștiind ce hotărîre să ia. A început să se tîr- 
guiască cu Skender-pașa, zăbovind cu nădejdea că regele 
său avea să-i trimită ceva oaste în ajutor, dar nici mă- 
car nu ceruse cu hotărîre acest lucru. Merindea îi era 
pe sfirșite și oștenii descumpăniţi, încît nu se mai putea 
ţine seama de el. În cele din urmă l-a trimis pe Dmzbyki 
sol la Skender-pașa, dar acesta le-a cerut să plece cu 
mîinile goale, fără arme şi care, iar ca să nu le fie frică 
pe drum, în bătaie de joc, le-a făgăduit că avea să-i cero- 
tească el pînă la Nistru ... Ocara era prea mare, și nici 
un polonez n-a vrut să primească un asemenea tirg. 

În vreme ce se întîlneau solii, nu s-au mai produs 


hărțuieli; oștenii își vorbeau unii altora, și chiar închinau 


1 Hurmuzaki-Bogdan, Documente, vol. III, sup. II, op. cit., 
p. 62 şi urm. 

cîte un pocal de băutură în cinstea dușmanului. Ba täta- 
rii au cerut polonezilor şi de-ale gurii, iar aceştia le-au 
dat cu dărnicie pîine, brînză și carne de cal, cu toate că 
nu le prisosea merindea. Ghiciseră că nu de lipsă ceru- 
seră ei hrană, ci ca să-i iscodească să vadă dacă au 
destulă. 

După alte întilniri și tîrguieli, Skender-pașa a cerut 
30 000 de ducați de aur ca să-i lase să plece nestinghe- 
riți. Altă tirguială ca la bazar, căci polonezii dădeau 
numai 10 000, şi s-a ajuns la 20 000. Numai că polonezii 
nu aveau decît giuvaericale asupra lor, iar pașa a vrut 
bani peşin. Văzînd că n-o scot altcum la socoteală, Zol- 
kiewski porunceşte părăsirea taberei, și pentru întiîia 
dată va da dovadă de chibzuinţă, hotărînd să plece în 
rînduială și să se apere tot drumul. După multe zile de 
chin şi lipsuri, hăituiţi tot timpul pe de lături de tătari, 
au zărit în cele din urmă malurile Nistrului. Atunci și-au 
pierdut cu toţii capul şi, nemaiascultînd de hatmani, s-au 
năpustit care mai de care către rîu, crezînd că vor scăpa 
cu ușurință pe malul celălalt. Puţini au fost aceia care 
au izbutit să ducă acasă cumplita veste a înfrîngerii 
suferite în ţara Moldovei, căci tătarii i-au pîndit pe mal, 
vînîndu-i ca pe iepuri. 

Soarta hatmanului Zolkiewski ne-o povesteşte Ion 
Neculce, cu farmecul vorbei sale: „Cînd au bătut turcii 
pe Gaspar vodă la 'Țuţora, întoreîndu-se leşii înapoi, tă- 
iat-au un tătar pe Jolcovskii hatmanul leșescu lîngă Mo- 
vilău precum scrie şi letopisețul. Numai tătarul nu l-au 
ştiut că este Jolcovskii hatmanul leşilor. Ce după ce l-au 
omorît au găsit ceasornicul în sîn, de aur cu diamanturi. 
Și aflînd tătarul că au fost hatmanul leșescu, să fi dzis 
tătarul acela că nu trebuieşte să trăiască în lume dacă 
nu va avea năroc și să fie giunghiiat singur“. 
O 


1 Ion Neculce, Letopiseţul Țării Moldovei, Bucureşti, 
1955, p. 112. 

La numai cîteva zile de la aceste întîmplări, Sken- 
der-paşa s-a întors biruitor la Cetatea Albă, unde zice-se 
că ar fi fost otrăvit, la porunca marelui vizir. Prea fu- 
sese norocoasă steaua viteazului pașă, care prin biruința 
de la 'Ţuţora tăiase pentru totdeauna pofta leşilor de a 
mai stăpîni Moldova. 

Trupul fără cap al tînărului domn Graţiani, ridicat 
din pădurea unde fusese ucis, va fi adus în tirgul Trotuș 
şi îngropat cu cinstea ce i se cuvenea, aşa după cum fu- 
ses porunca măriei-sale Alexandru vodă Iliaș. Un an 
mai tirziu de la cumplita lui moarte, papa Paul al V-lea 
trimitea un răspuns la o scrisoare a celui pierit. Nu-i 
făgăduia bani, aşa cum se rugase voievodul, ci îi mul- 
ţumea pentru sprijinul ce-l dădea catolicilor. Oare să 
nu fi aflat papa de trista veste a morții lui Gaspar-vodă? 
Ati: de puţin se ştia despre cel ce a vrut să calce pe ur- 
mele viteazului Mihai și să unească toate cele trei țări 
surori? 

Ar fi vrut din tot sufletul să scape țara Moldovei 
cel puţin de jugul turcesc, și pentru aceasta ceruse aju- 
tor de la toti creștinii împotriva acelor turci pe care nu 
i-a suferit din cea mai fragedă pruncie, cînd a fugit din 
calea lor. Portretul rămas de la acest domn dat de mult 
uitării ne priveşte de peste veacuri, cu oarecare tristeţe 
în ochii lui cei mari, ca unul dintre cei ce şi-au dat 
viața. pentru binele acestui neam, care era și al lui. 


PRINŢUL CĂRTURAR 


La 14 decembrie 1607, în casa. familiei Kémény ve- 
nea pe lume micuțul Ioan, spre marea bucurie a părin- 
ţilor, mai cu seamă a tatălui. El trebuia să ducă pe mai 
departe faima binecunoseută a familiei, astfel că tatăl s-a 
gîndit să-l învețe din vreme meșteșugul armelor, după 
cum se cuvenea unui fecior de nobil. De mic, jucîndu-se 
adesea cu copiii de iobagi, îndeobște români, le-a deprins 
cu ușurință limba, chiar dacă mai tîrziu începe s-o mai 
uite. 

Copilăria trece, cum se știe, ca un vis frumos dar 
prea scurt, şi cînd nici nu te aştepţi. ai devenit mare 
şi plin de griji. Așa s-a întîmplat și cu loan Kémény, 
care la 16 ani se și afla la curtea principelui Bethlen de 
la Alba Iulia. Poate că începuse ca un simplu copil de 
casă al prințului, cum era datina, după care va fi ajuns 
scutier și aşa mai departe, căci mintea lui cea ascuţită 
și pătrunzătoare de mult folos i-a fost. Îndrăgit de stă- 
Pînul său, primeşte îndrumări nu numai în meșteșugul 
războiului, ci şi în treburile politicești, atît de stiîns-le- 
gate de viața unei țări. Cu toată tinerețea lui, a fost 
trimis în mai multe rînduri în solii destul de încurcate. 
Pe toate le-a descurcat în folosul: țării sale, ceea ce i-a 

adus cu timpul și rangul de căpitan de Făgăraş și comite 
de Alba de Jost. 

Cu multă durere în suflet îl va fi condus pe drumul 
cel fără de întoarcere, în 1627, pe bunul său prinț Beth- 
len, socotind totodată că nu mai avea ce căuta la curte, 
pe lingă un alt stăpîn. Totuși, în 1630, cînd Gheorghe 
Râkoczy IĮ? lua domnia Transilvaniei, fu poftit și tînărul 
Kémény să i se alăture, căci noua stăpînire avea trebu- 
inţă de oameni vrednici și cinstiți. 

O dată cu anii, dar și cu faptele lui cele vrednice de 
laudă, s-a ridicat la mari ranguri ostășești, căci vremu- 
rile acelui veac se arătau a fi la fel de tulburi, ca şi cele 
de mai înainte. Mai ales că ţara Transilvaniei ajunsese la 
loc de cinste în bătrîna Europă, frămîntată pe atunci de 
îndelungatul război de treizeci de ani. În 1648, cînd s-au 
împăcat capetele încoronate ale Europei, fu poftită şi 
Transilvania să ia parte la pacea din Westfalia, ca şi cum 
ar fi fost neatîrnată, şi nu supusă împărăției turcești. 

Prinţul Râkoczy şi-a dat seama că, în afara vitejiei, 
Kémény avea o iscusință a minţii cum nu se puteau 
lăuda mulţi alţii pe atunci. Bărbaţi viteji avea el destui, 
dar înţelepţi mai rar! De aceea, l-a folosit pe Ioan Ké- 
mény ca sol la Vasile Lupu, domnul Moldovei. Impresiile 
prilejuite de solia lui de atunci, ca și altele, le-a așter- 
nut mai tîrziu pe hîrtie, fiidcă tare i-au mai plăcut cele 
văzute și auzite în țara vecină. A fost de față și la nunta 
domniţei Maria, fiica lui Vasile-vodă, cu cneazul Janus 
Radzwill, şi nu s-a putut ţine să nu povestească cele vä- 
zute. Mai cu seamă a scris despre gustul cel bun al mol- 
dovenilor şi bogăţia curţii de la Iași, cu nimic mai pre- 
jos decît altele. Cum era și firesc, nu putea trece cu 

1 Gergely Ladislau, Din memoriile principelui loan Ké- 
mény (În solie la Vasile Lupu), în „Magazin Istoric“, 2, 1977, 


p. 31—39. 
2 Rákoczy. György, principe al Transilvaniei (1630—1648). 

vederea înțelepciunea lui Petru Movilă, mitropolitul Kie- 
vului, român de obiîrșie, venit la Iași cu prilejul nunții. 

În 1648 l-a părăsit şi prinţul Râkoczy, săvîrşindu-se 
din viață, dar urmașul și feciorul răposatului, Gheorghe 
Râkoczy IJt, l-a păstrat şi pe mai departe pe iscusitul 
sfetnic al părintelui său. Mai mult chiar, cei doi erau și 
prieteni buni, cu toate că noul. principe era mai înflăcă- 
rat decît fusese tatăl. Continuînd politica înaintaşilor, 
Gheorghe Râkoczy a urmărit întru totul calea scăpării 
de sub stăpînirea turcească, chiar dacă pentru o vreme 
s-ar fi văzut silit să închine țara habsburgilor. Avea 
nevoie de ostași vrednici pentru o astfel de luptă grea, 
şi Kémény a fost pus în fruntea oastei ţării transilvane. 

Numai că tînărul principe năzuia, în planurile sale, 
să cuprindă și Polonia, și ar fi avut trebuinţă de coroana 
acestei țări, înainte ca să încapă în mina turcilor ori a 
suedezilor. Că se va fi sfătuit și cu Kémény, n-avem de 
unde ști, în orice caz generalul și-a urmat principele 
pe meleagurile poloneze. 

Auzind de gîndurile prințului, Vasile vodă Lupu l-a 
trimis pe logofătul Gheorghe Ștefan la Kémény, să-l pof- 
tească pentru o nouă călătorie la Iași. Avea'multă în- 
credere domriul în mintea generalului, şi grozav i-ar mai 
fi plăcut să cunoască gîndurile ascunse ale transilvanilor 
asupra Poloniei. Așa după cum avea să scrie cîțiva ani 
mai tîrziu însuși Kémény, Vasile-vodă n-a îngăduit til- 
maci, și au vorbit amîndoi românește, în cea mai mare 
taină. S-au învoit, printre altele, ca Sigismund Râkoszy, 
feciorul prințului, să se însoare cu frumoasa domniţă 
Ruxandra, fata domnitorului. Ca socru al viitorului prin- 
cipe transilvan, se și vedea _fălosul domn stăpîn al celor 
trei ţări, căci în Muntenia era convins că-l va așeza în 
scaun pe fiu-său. Nu putea ști pe atunci că, la puţină 
vreme, firavul Sigismund se va săvirși din viaţă, iar 


„1 Râkoczy György II (1648—1660). 

domnița hărăzită lui avea să aibă o altă voartă. Mult i-a 
mai plăcut lui Kémény şi această nouă călătorie la Iaşi, 
şi mai cu seamă cinstea ce i s-a dat de către voievod. 
De altfel, a rămas un prieten statornic al familiei domni- 
torului. 

Gînduri mari nutrea și Rákoczy pentru ţările româ- 
nești, dar și asupra Poloniei, ca să poată crea o mare 
putere a tuturor creştinilor din această parte de Europă. 
Ar fi izbutit astfel să stăvilească puterea otomană, dacă 
nu chiar să-i arunce pe necredincioși dincolo de Bosfor. 
Chiar dacă nu împărtășea gîndurile visătorului prinţ, 
Kemeny a socotit de datoria lui ca, în 1657, să treacă 
alături de el în Polonia, cucerind Cracovia, la 7 aprilie, 
mai apoi Varşovia, la 23 iunie, și se părea că biruinţa nu 
mai putea să le scap2. Dar la numai o lună, pe 22 iunie, 
oastea lui Râkoczy a fost înfrîntă la Czerny Ostrow, iar 
generalul Kemeny căzu în robia tătărească. 

Se năruise totul în viaţa inimosului bărbat, mai cu 
seamă cînd auzi că prețul răscumpărării lui era de 
116 000florini de aur. Nu avea de unde să-i plătească, 
şi nici chiar prietenul său, prinţul, n-ar fi putut scoate 
atita bănet, încît o robie veșnică părea să-l aștepte. Dar 
steaua lui cea norocoasă nu l-a părăsit așa de curînd, 
căci a nimerit la un stăpîn. mai cumsecade, care n-a avut 
nimic împotrivă să-și lase robul să scrie ce va pofti. Abia 
atunci va găsi timp robul Kémény să-și astearnă pe hîr- 
tia amintirile zbuciumatei sale vieţi, care trecuse de o 
jumătate de veac. S-a dovedit cu acest prilej a fi un 
mare meșter al scrisului, iar pe lîngă amintirile lui, de 
adevărat cronicar al vremii, s-a mai apucat şi de scrieri 
bisericești, scriind ca nimeni altul pînă la el despre 
psalmii biblici, spre uimirea celor de mai tirziu, care au 
găsit în el un cărturar desăvirșit. Nu mai puțin încîntat 
a fost și stăpînul său, care, văzindu-i vrednicia la scris 
și cum îl știa și om de vază, a ținut morțiș la preţul de 
răscumpărare. 

Își va fi luat gîndul de la libertate robul cărturar 
văzînd cerbicia tătarului, cînd s-a auzit vestea că domnia 
Țării Româneşti a fost luată de Mihnea vodă Radut, om 
cu mare trecere la turci, dar cu inima către creștini. A- 
flase noul domn de cumplita soartă a vestitului general 
şi, cum era prieten și cu prinţul Răkoczy, s-a hotărît 
să-l scape de robie. Le-a scris tătarilor, făgăduindu-le 
răscumpărarea pe seama lui, și a făcut totul ca, în 1659, 
să-l aducă pe Kémény la curtea domnească din Tîrgo- 
vişte. De altfel și fostul rob poitea să-i mulţumească 
domnului român pentru ajutorul dat, dar şi să se con- 
sulte ce-ar mai trebui făcut pentru ţărișoarele lor. O- 
dihnindu-se o vreme la Tîrgovişte, Kémény şi-a luat mai 
apoi rămas bun, trecînt munţii către casă. Îl bătea gîn- 
dul să se ocupe numai cu scrisul, pe care atît de mult îl 
îndrăgise, încît nu mai dorea să se amestece în treburile 
tării. 

În lipsa lui, Gheorghe Rákoczy al II-lea a fost înlo- 
cuit, în 1658, cu Acațiu Barcsay, român de obirșie, dar 
cam plecat către turci. Însă Râkoczy n-a răbdat să-și va- 
dă ţara supusă turcilor, așa încît, de la moșiile sale din 
Ungaria de Sus, s-a repezit asupra necredincioșilor. Aus- 
triecii i-au făgăduit tot sprijinul și socotea prințul că țara 
întreagă a Transilvaniei, ba și domnitorii români de 
peste munţi aveau să-i stea în ajutor. 

Împotriva lui s-a îndreptat atunci Sadi-pașa, cu 
vreo şase mii de turci, două mii de munteni și o mie de 
moldoveni. La chemarea lui Râkoczy, s-au strîns în jurul 
său vreo opt mii de oșteni, cu care s-a îndreptat spre 
Transilvania, pătrunzînd pînă către Cluj. Pe 22 mai 
1660 are loc la Gilău puternica încăierare dintre oștenii 


a chemat la luptă antiotomană toate cele trei țări române, al 
carui stăpîn se visa. 

lui Rákoczy şi cei ai lui Sadi-pașa. Izbutind să-i dea îna- 
poi pe turci, prinţul s-a năpustit în fruntea călăreților 
trecindu-i pe dușmani prin ascuţișul sabiei. În avîntul 
luptei nici nu și-a dat seama că i-a căzut căciula din cap. 
iar un ture, pălindu-l cu iataganul, cumplită rană i-a 
făcut la frunte. 

Văzindu-l prăbușindu-se, oștenii au făcut zid cu 
piepturile în jurul lui și, trăgîndu-se din calea turcilor, 
l-au dus în mare grabă la Oradea. Acolo i s-au dat toate 
îngrijirile, dar rana era prea adîncă și, în ziua de 7 iunie, 
rănitul s-a stins din viață. Noroc că trupul neinsuiiețit 
a fost cărat de prieteni către moșiile lui din Ungaria de 
Sus, căci îndată turcii au înconjurat cetatea. Însă ar fi 
așteptat ei mult și bine să cadă cetatea cea vestită în 
toată Transilvania, dacă nu s-ar fi găsit o femeie care să 
le arate pe unde venea apa în Oradea înconjurată. Abă- 
tind apa apărătorii nu au mai răbdat setea, fiind și vară, 
încit, la 27 august, Oradea căzu în mîinile oștenilor lui 
Ali-pașa. Țara răminea şi pe mai departe în mîinile lui 
Barcsay, dar, de fapt, adevărații stăpîni tot turcii erau. 

Viteazul luptător de odinioară va arunca pana de 
giscă şi toate sculele scrisului, apucind din nou spada 
în mîini. Îi trimite mai întîi pe Bánffy și Kâszony, oame- 
nii lui de încredere, la curtea împărătească de la Viena, 
ca să ceară ostași întrajutort. În răstimp adună și el la 
oaste, mai cu seamă dintre cei ce doreau să scape de 
Barcsay, care prea era plecat în fața turcilor. Nehotărit 
cum era și văzînd că marea parte a țării s-a ridicat îm- 
potriva lui; Barcsay s-a lepădat de domnie, cu gindul să 
lase pe altul, mai în stare, să rînduiască țara. Dieta che- 
mată la 1 ianuarie 1661 îl va alege astfel pe Ioan Ké- 
meny, ca principe2. 


1 GQ. Andreescu şi C. Stoide, Ștefăniță Lupu, domn al 
Moldovei (1659—1661); Bacureşti, 1938, p. 55—57. 

2 A. Sayous, L'histoire generale des hongrois, Budapest- 
Paris, 1900, p. 347. 

La numai o săptămînă, Barcsay fu prins de oamenii 
noului principe și adus sub pază la Sf. Gheorghe, în se- 
cuime. Acolo s-a dus și Kémény, poate chiar cu gîndul de 
împăcare, dar se vede treaba că fostul principe nu îm- 
părtăşea țelurile lui Kémény şi i se va fi împotrivit. Nein- 
jelegerea dintre cei doi va duce la pierderea capului lui 
Barcsay, căci Kemeny n-a întîrziat să poruncească pieirea 
celui ce-i stătea în calet. 

În vederea înfruntării cu turcii începu să-și rîndu- 
iască oastea, dar şi să vadă care-i sînt prietenii. Împă- 
ratul de la Viena l-a trimis pe vestitul general Monte- 
cucoli, dar oştenii acestuia păreau mai curînd tilhari 
de drumul mare, jefuind totul în calea lor, mai ceva de- 
cit păginii. Kémény aude de isprăvile lor, dar îi îngăduie 
şi așa, nădăjduind să fie mai aprigi contra turcului. În 
Transilvania se afla şi pribeagul Constantin Șerban, care 
se ispitea să apuce iar domnia Moldovei, unde era pe a- 
tunci Ștefăniță, feciorul lui Vasile Lupu. Pe față prin- 
cipele era de partea domnului moldovean, dar într-as- 
cuns l-a sprijinit pe pribeag, care ar fi fost mai nimerit 
în ceasul de luptă împotriva turcilor. 

La 23 aprilie, o nouă dietă hotărăşte neatîrnarea 
țării, ceea ce însemna că nu se mai putea ajunge la vreo 
înțelegere cu turcii. Cu toate acestea, Poarta a dat 
adhname lui Mihai Apaffy abia în 14 septembrie, cînd 
i-a și poruncit lui Küçük Mehmet-paşa să-l sprijine cu 
oaste contra nepoftitului Kémény. Cei doi domnitori ro- 
mâni primiseră de asemenea poruncă să-l însoțească pe 
Apaffy împotriva oștilor transilvane, iar Montecucoli în- 
tîrzia să se arate. 

Abia în prima lună a anului celvilalt, oştile celor 
două tabere ajung față-n faţă, la Seleșul Mare, din preaj- 
ma Sighișoarei. Se va fi gîndit Kémény că la nevoie s-ar 
fi putut adăposti îndărătul zidurilor Sighişoarei, în aștep- 


1 Ibidem. 

tarea lui Montecucoli. În orice caz, după ce a mărșăluit 
cale lungă, pînă în inima Transilvaniei, oastea lui Ké- 
mény era frîntă de osteneală, așa că a socotit să-i dea un 
răgaz, să se odihnească barem o zi. 

Era în ziua de 22 ianuarie 1622, în plină iarnă, şi nu 
se -așteptau la prea mare vrednicie din partea turcilor, 
obișnuiți să lupte pe vreme mai caldă. Iscoadele turcești 
prinzînd de veste, chiar în aceeași zi turcii au pornit 
asupra ardelenilor, stricîndu-le odihna. Marea spaimă 
ce i-a cuprins i-a pus pe fugă pe oștenii lui Kémény, 
dar nu mulţi au izbutit să scape. Unii, mai îndrăzneți, 
au încrucişat spadele alături de prinţul lor, dar zadarnic, 

“ fiindcă erau copleșiți, și au căzut în țărină alături de vi- 
teazul principe. 


PAPURĂ VODA 


„+... să născut domnului nostru prea doritul fiu al 
lui, Io Ştefan voievod, dăi' mulți ani şi viață lungă, 
doamne“. .. Însemnînd aceste rînduri abia la 14 iunie 
1641, pe îngălbenitul! ceaslov, diacul a știut numai cît de 
așteptat a fost acest moștenitor, care trebuia să-l înlo- 
cuiască pe frăține-său Ion, răposat numai cu un an îna- 
inte. Poate de aceea a uitat să însemne și ziua cînd s-a 
născut feciorul lui Vasile Lupu și al doamnei Ecaterina, 
cea de-a doua lui nevastă. Tare cătrănit mai fusese Vodă 
la moartea primului său fiu, dar o licărire de nădejde 
tot mai avea, ca pruncul ce-l așteptau să fie tot fecior, 
Şi așa a fost. 

„__ Din hrisoavele vremii s-ar putea înţelege că venirea 
pe lume a coconului domnesc ar fi fost cam pe la 26 ia- 
nuarie, dar nu mai tîrziu de 1 aprilie, cînd numele lui 
„lo Ştefan voievod“ apărea în  întăriturile divanului 
domnesc. 'Ţinea să arate, domnitorul, că pruncul abia 
născut avea să-i fie urmaș, și nimeni să nu cuteze 
altcum. Poate că și de aceea îi va fi pus numele de Ște- 
fan, după viteazul voievod de odinioară, ca să-i semene 
la fapte și la vorbe, şi cu nimic să nu-i fie mai prejos. 
Pînă a deveni însă marele Ștefan, coconul era alintat cu 
numele de Ștefăniță, fiind răsfăţatul părinţilor, surori- 

lor şi al doicilor. Lingușitorii curteni încă de pe atunci 
i se închinau şi căutau a-i face pe voie, și astfel în min- 
tea copilului a rămas bine închegat că un boier trebuie 
să fie la fel de ascultător ca și un slujitor. Și se poate 
ca mulți boieri în totă firea să se fi lăsat încălecaţi de 
coconaș, numai pentru a fi pe placui părintelui său, căci 
se aflau și pe atunci asemenea oameni de nimic. 

Dar bucuria cea mare, pricinuită de naşterea lui 
Ștefăniță, a fost curînd umbrită de ceaușul Porții, care 
venea cu porunca să-l ducă pe cocon la Istanbul, ca os- 
iatic. Or, tocmai așa ceva n-ar fi îngăduit Vasile-vodă, 
pentru nimic în lume! Era un om bogat domnitorul și, 
risipind grele pungi cu galbeni, a izbutit pentru încă 
trei ani să amine zălogeala feciorului său printre străini. 
Turcii însă erau lacomi de bani și curind se cam uitase 
de cheltuiala voievodului, așa că din nou au poftit zălog 
la Poartă, dacă nu pe copil, atunci pe doamna Ecaterina 
și cele două domniţe, Maria şi Ruxandra. Alţi bani chel- 
tuiți, alte nenumărate daruri și rugăminţi, și cu mare 
greutate a izbutit să aibă liniște încă un an. În sfîrșit, la 
12 iulie 1645, domnița Ruxandra trebui să se aşeze în 
orașul sultanului, căci Vasile-vodă văzuse că altcum n-ar 
mai fi scos-o la capăt. Se va fi gîndit el că, măritindu-și 
fata după Sigismund Râkoczy, feciorul prințului arde- 
lean, așa cum era vorba, curînd avea s-o aducă înapoi. 
Or, sultana valide!, faimoasa Kösem; chiar de ar fi în- 
găduit nunta Ruxandrei, tot ar fi poftit în loc pe Şteiă- 
niță, dar, cum domniţa nu s-a mai. măritat atunci, lucru- 
rile au mai tărăgănat încă patru ani. Abia în august 1649, 
domnița ostatică s-a înapoiat acasă pentru a se mărita cu 
Timuș, feciorul lui Bogdan Hmelnicki, hatmanul caza- 
cilor. În răstimp, sultanul Ibrahim?, în numele căruia se 


cereau ostaticii, a fost răsturnat de la domnie şi. astfel 


1 Mama unui sultan. . 
2 Ibrahim I (1640—1648). 

a slăbit şi puterea lui Kösem valide, iar noul sultan, 
Mehmed al IV-leat, n-a mai cerut pe nimeni zălog. De 
fapt, noul stăpîn era cam de vîrsta lui Ștefăniță, iar sul- 
tana valide Turhan era departe de a fi dîrza Kösem. 

La 1 septembrie 1652, la Iași se sărbătorea cu mare 
pohfală nunta domniței Ruxandra, fiind, se pare, cea din 
urmă petrecere în palatul lui Vasile-vodă. Un an mai 
tirziu, în toamna lui 1653, numai ce s-a ridicat cu oaste 
asupra domniei fostul logofăt Gheorghe Ştefan izgo- 
nindu-l pe Vasile Lupu. Acesta şi-a trimis familia la adă- 
postul zidurilor Sucevei, pînă ce el avea să se întoarcă 


cutezător. N-a mai fost cînd, fiindcă la 9 octombrie Eca- 


cu sprijinul ginerelui său, Timuș, și să-l pedepsească pe 
terina doamna și Ștefăniță au fost siliți să se dea prinși 
în mîinile noului domn, Gheorghe Ștefan. Mult ar mai 
fi poftit fostul logofăt să se răzbune pe familia fostului 
său stăpîn, dar n-a cutezat de teama lui Răkoczy, care 
n-ar fi îngăduit. Sfetnicii l-au povăţuit ca măcar copilu- 
lui domnesc să-i reteze vîrful nasului, spre a nu mai cu- 
"teza vreodată la domnie, dar el se zice că ar fi spus: „om 
muri noi pînă va ieși unul ca acesta la domnie“. 

Prinșii de la Suceava au fost duși în conacul de la 
Buciulești, undeva pe apa Bistriţei, de nimeni nu mai 
știa de ei. Jurimprejurul caselor erau șanțuri adinci cu 
apă. încît nimeni n-ar fi putut pătrunde pînă la ei. Acolo 
fuseseră duși și fraţii vel-postelnicului Constantin Canta- 
cuzino, duşmanul de moarte al noului domn, boierii Ior- 
dache și Toma. Pe aceștia îi speria cu tăierea capului 
în fiecare zi, și poate că ar fi făcut-o, de nu apuca dom- 
nia Țării Românești ruda lor, Constantin Șerban. Ca să-i 
facă pe plac vecinului său de la miazăzi, domnul Moldo- 
vei a poruncit ca cei doi boieri să fie sloboziţi, după ru- 
gămintea domnului muntean. 


1 Mehmed IV (1648—1687). 

Vasile-vodă s-a zbătut în acest răstimp să-și scape 
și el familia, dar n-a fost chip. Însuși marele vizir, Kö- 
prilu, i-a scris lui Gheorghe Ștefan să trimită indată fa- 
mila ostatică la Istanbul, dar acesta a răspuns că habar 
n-are unde s-ar fi putut afla. Trecuseră cîteva luni bune 
de cînd erau la Buciulești, căci scrisoarea marelui vizir 
era din 25 iulie 1645 şi mai să se împlinească anul de 
cînd mama şi feciorul zăceau la popreală. Au mai trecut 
apoi ani la rînd, și soarta lor părea pecetluită, dacă, pe 
negîndite, după cinci ani, Gheorghe Ștefan n-ar fi fost 
schimbat de la domnie. Noul domnitor, Gheorghe Ghica, 
era prietenul marelui vizir şi, dind peste închișii de la 
Buciuiești, pe dată i-a slobozit, trimiţindu-i la Istanbui. 

Ștefăniță fusese închis la vreo doisprezene ani, iar 
acum se făcuse de șaptesprezece, cînd ar fi trebuit să fie 
un fecior în lege. Din păcate, hrana proastă și lipsa de 
libertate au tăcut din el un tînăr firav și plăpînd, ca o 
floare crescută fără soare. La Istanbul s-au așezat în 
casele lor din preajma seraiului, dar Vasile-vodă: tot în- 
chis la Edi Kule se afla. Ștefăniță fiind nevoit să facă 
legătura dintre el și lumea din afară. Tot umblînd pe la 
mai marii împărăției, a ajuns să fie cunoscut de toți, ba 
chiar și marele vizir ar fi spus odată: „fecior voinic are 
Vasile-beiul!“. Prea vînjos nu va fi fost, dar de frumos nu 
inai încape îndoială, căci amîndoi părinţii aveau o înfă- 
țişare mai mult decît plăcută. 

Nu după multă vreme, -Gheorghe Ghica, domnul 
Moldovei, a fost trecut în Țara Românească, în locul hai- 
nitului Mihnea al III-lea. Atunci s-a gîndit marele vizir 
că feciorașul beiului, care-i plăcuse atît de mult, ar fi 
nimerit de domn. Se înțelege că gindurile i-au venit după 
ce a pipăit cele 300 de pungi pline cu reali, a mîngtiat 
minunatele blănuri și şi-a desfăcut privirea cu nenumă- 
ratele giuvaericale primite în dar de la beiul cel închis 
la Edi Kule. Căftănind feciorul, tatăl avea să rămînă 
și pe mai departe închis ca zălog, așa că, poate din a- 

ceastă pricină, ceremonia căftănirii nu s-a făcut cu pom- 
pă şi nici aiaiul domnesc n-a fost pe măsura falei lui 
Vasile vodă. 

A căpătat steagul domniei în noiembrie 1659, pe 
cînd avea 18 ani, cu toate că solul venețian din Instanbul 
nu-i dădea mai mult ca 15. Oastea ce-l însoțea era de 
vreo mie de arnăuţi, dar i se făgăduise ajutor tătăresc în 
caz de nevoie, căci Constantin Șerban, care domnea la 
Iași, nu prea se dădea dus la porunca turcilor. N-a mai 
fost nevoie, căci s-au tras cu toţii din calea lui, treburile 
fiind încurcate mai rău în Transilvania și Țara Româ- 
nească. A fost nevoit chiar să trimită oșteni împotriva 
lui Mihnea al III-lea, precum şi peste munți, să-l sprijine 
pe Acațiu Barcsay, principele Transilvaniei. Avîndu-se 
bine cu tătarii, a pus vorbă la căpetenia Gazi Ghirai, 
pentru doi nobili ardeleni căzuţi în robie, Apaffy și Beldi, 
cu toate că la întoarcerea către casă pilcuri de oșteni 
moldoveni fuseseră loviți în secuime. 

În ţară însă a găsit numai nenorocire, din cauza 
atitor jafuri făcute de tot felul de oști. Bieţii oameni se 
adăpostiseră prin păduri: de teama cotropitorilor, care, 
dacă nu găseau nimic de furat, luau robi. Ba chiar și 
boierii Toma Cantacuzino, Ion Prăjescu și Ilie Șeptelici 
au fost luaţi zălog de către pașa de Silistra, și eliberaţi 
prin răscumpărare, cu multe pungi de aur. Peste toate, 
a mai trebuit să vină şi o secetă cumplită, care a pîrjolit 
meleagurile dintre Carapţi și Dunăre, iar în urma ei, 
foametea cea mare. Ajunseseră bieţii locuitori de mîn- 
cau „piine de rînsă (coajă de copac) și de papură“. Era 
în primul an al domniei lui Ștefăniță, și de aceea lumea 
nu l-a mai uitat, zicîndu-i în bătaie de joc „Papură 
vodă“. Ajunseseră mamele să-și vindă copiii, „însă i-au 
vindut de mare nevoie că-mi murea de foame, cînd [cu] 
fooametea cea mare, cînd au fost mierța de piine cîte 

un galben, în zilele lui Ștefan vodă, sin Vasile vodă“1, 
Nu se mai strîngeau biruri, neavînd de unde, și toate bu- 
catele se scumpiseră, și nu le găseai. Atunci au izbutit 
o parte dintre boieri să cumpere pămînt cu nemiluita, 
adunind moșii uriașe, de nu le mai vedeai marginile. 

Nu bietul „Papură vodă“ a fost vinovat de nenoro- 
cirea abătută asupra ţării, căci el abia venise la domnie. 
De altfel, în scurtă vreme, fie că după mintea lui, fie a 
lui Vasile-vodă de la Istanbul ori a boierilor Cantacu- 
zinești, domnitorul a început a face rinduială în țară. Mai 
întîi a poftit pe toţi cei bejeniţi să se întoarcă la casele 
lor, nemaiavînd a se teme de nimic. În locurile rămase 
pustii a chemat străinii de peste hotare, ca să se înde- 
sească satele și să se lucreze ogoarele. Făgăduia scuti- 
rea de biruri pentru trei ani, numai să poată fi lucrat 
pămîntul. Din aceleaşi pricini i-a lăsat și pe boieri să 
agonisească cît mai mult pămînt, numai să-l muncească, 
cu cine or şti. Nici măcar n-a încercat să-i supere cu 
ceva pe duşmanii familiei sale, iar boierii ce fuseseră de 
partea lui Gheorghe Ştefan au fost primiţi în divan. Nu 
a fost vărsător de singe, şi atunci cînd a poruncit descă- 
păținarea boierului Vasile Gealalăul o făcuse din pricina 
trădării, întrucît acesta trecuse în 1661 de partea lui 
Constantin Şerban. 

A avut însă şi păcatele lui, după cum ne spune şi 
cronicarul Radu Popescu. Se vede că învățase de mic 
copil să se poate necuviincios cu curtenii, încit nici domn 
fiind nu s-a purtat mai altfel. De pildă: „Cînd ieşiea la 
plimbări punea pă boieri pă caii lui cei turceşti şi ieșind 
la cîmpu le lua friiele şi le da cîmpia“... Și tot astfel: 
„.. era un heleştru mare, cît l-am pomenit şi noi, și pă 
heleşteu foișor domnesc, lîngă casele domneşti. Dă acolo 
pă mulţi boieri îi arunca în heleșteu şi riîdea scoţindu-i 


1 Constantin Andreescu și Constantin Stoide, Ștefăniță 
Lupu, domn al Moldovei (1658—1667), Bucureşti, 1938. 

din apă îi îmbrăca în haine domnești“, spunea cronicarul. 
Pare mai curînd o joacă de copil, care, speriat ca nu 
cumva să se fi supărat bărboșii curteni, îi încărca de 
daruri. De bună seamă că nici boierii nu erau nemulţu- 
miţi de isprăvile domnitorului. 

În schimb grija lui faţă de țară, chiar și atunci cînd 
nu-l mai avea pe Vasile-vodă, era o treabă de om înţe- | 
lept. Bolnav și bătrîn, tatăl său a fost zlobozit în cele 
din urmă, abia către sfîrșitul anului 1660, dar ce folos, 
că la 28 martie anul următor era pe moarte. Pe la înce- 
-putul lui aprilie, fu adus cu mare pompă și îngropat la 
ctitoria lui de la Trei Ierarhi. 

Anul 1661, pe lîngă buna veste că prietenul familiei 
sale, loan Kemeny, fusese ales principe al Transilvaniei, 
i-a adus și necazul năvălirii cu oaste, chiar în prima ju- 
mătate a lui ianuarie, a lui Constantin Șerban. Pribea- 
gul domn nu mai fusese îngăduit în Transilvania, și se 
adăpostise prin părţile căzăcești. De acolo venise cu 
oaste asupra lui Ștefăniță-vodă, luat pe negîndite. Acesta 
a trecut de îndată Prutul, întocmindu-și tabăra la Coi- 
ceni, de unde i-a trimis înaintea năvălitorilor pe boierii 
Gheorghe Catargiu, Grigore Hăbășescu și Mihalcea Hîn- 
cul, pe apa Răutului, cu vreo 200 de oșteni, care de fapt 
erau cam toată oastea lui. Oastea căzăcească a risipit 
pe dată puţinii oșteni domnești, după care s-a coborit pe 
Prut la vale, cu gînd să-l învăluie pe Ștefăniță-vodă. Aş- 
tepta ajutor tătăresc, dar un căpitan din slujba sa, Voi- 
cehovsky, aflînd de gîndurile cazacilor, i-a dat de știre. 
A ocolit atunci tîrgul Iaşilor și s-a oprit la Tomești, pe 
apa Bahluiului. 

Încrezător în izbîndă, Constantin Șerban a intrat în 
lași, apucînd domnia, de unde l-a trimis pe boierul Du- 
roc cu 500 de oșteni să prindă pe Ștefăniţă-vodă și pe cei 
din jur, cti mai rămăseseră. Așa a trecut toată luna ia- 
nuarie. Pe la începutul lui februarie, Ștefăniță primește 

ajutor şi de la turci și de tătari, pornind îndată asupra 
veneticului, la Iaşi. Puțin a lipsit ca înşişi cazacii să nu-] 
dea de viu pe Constantin Șerban pe mina domnului Mol- 
dovei, și numai lefurile grase pe care le făzăduise pri- 
beagul la înapoiere i-au făcut pe cazaci să nu cadă la 
învoială cu Ștefăniță-vodă. Nemaifiind primit nici în 
Transilvania, Constantin Şerban s-a dus să-și sfiîrșească 
viaţa printre cazaci, nemaiauzindu-se nimic de el. 


La sfîrșitul lui februarie, Ștefăniță era din nou 
domn. Ca și altădată, va căuta să rînduiască țara și să 
lege pritenie cu toată lumea. Trimisese rugăminte pînă 
și papei, spre a îngădui venirea lui Gabriel Thomassy, un 
călugăr franciscan bulgar ce locuia în Tîrgovişte, ca epis- 
cop catolic al Moldovei. Papa a fost bucuros și l-a în- 
demnat și pe domn să treacă la credința lui. Ștefăniță 
vodă însă nu s-a prea omorît cu cele sfinte, dar a închi- 
nat unele mănăstiri la Sf. Munte Atho;, ca să nu supere 
nici clerul local. 

Primăvara anului 1661 tare mai cătrănise inima tî- 
nărului domn, prin moartea tatălui său. Însă treburile 
porniseră pe un drum bun, cu tihnă și pace, după ce s-a 
tras și pribeagul Constantin-vodă hăt departe. Şi poate 
că porecla batjocoritoare ar fi fost înlocuită, ori uitată, 
dacă țara ar fi apucat vremuri de pace și belşug. A tre- 
cut tot în liniște și vara, care n-a mai fost secetoasă ca 
cea din 1660, dar pe la mijlocul lui septembrie, pe cînd 
se aștepta cel mai puţin, un ceauș de la Poartă i-a adus 
poruncă să plece alături de pașa de Silistra, tocmai la 
apa Niprului.Acolo, împreună, aveau să-l ajute pe hanul 
tătarilor să întărească o cetate. 

Nu încăpea vorbă de împotrivire la porunca Porții, 
încit, mai cu voie, mai fără, s-a îndreptat spre hotarele 
de răsărit. N-a mers prea lungă cale, căci în drum a tre- 

puit să se oprească la Luteni, pe apa Bicului, nu departe 
de Tighina. Acolo a căzut greu bolnav și, la 29 septem- 
brie 1661, s-a stins din viaţă, o dată cu boierul Dumi- 
traşcu Drăguțescu. Poate că din această pricină solul ve- 
nețian din Viena, Giovani Sagredo, spunea că ar fi murit 
de febră tifoidă. Alţii cred că ar fi fost vorba de ciumă 
ori, cum zice cronicarul Radu Popescu, „că l-au otrăvit 
boierii“, dar se poate spune, precum același cronicar: 
„ci ori una ori alta, el tot a murit“... ` 


DOMN SĂRAC 


E oare cu putinţă ca un domnitor al bogatelor țări 
române să fie atît de sărac la mazilirea lui, încît nici ba- 
ni de drum să nu fi avut? ! Oricît s-ar părea de neînchi- 
puit, dar un asemenea voievod a fost Iliaș Alexandru, 
domn al Moldovei între 1666 și 1668. 

Era feciorul lui Alexandru vodă Iliaș, cel ce dom- 
nise în amindouă ţările române, ultima oară părăsind 
Moldova în 1633, dar cam pus pe fugă de către supuși. 
Fusese poftit atunci de către unii boieri să se împace și 
să se întoarcă chiar de la Galaţi, dar voievodul nu s-a 
învoit, ci a luat calea Stanbulului. Va fi nădăjduit că 
Înalta Poartă, mîniată pe foștii lui supuși, avea să-l tri- 
mită înapoi, cu oaste, să-i pedepsească, dar s-a înșelat. 
Apoi, trecînd anii, n-a mai fost trebuinţă de un domnitor 
bătrân, și astfel mazilul Alexandru Iliaș a rămas să-şi 
sfîrșească zilele în oraşul sultanilor. Se va fi terminat și 
bruma de avere ce va fi avut, iar cînd a dat de fundul 
sacului, s-a văzut nevoit să se îndatoreze, spre a putea 
trăi. Cum se întîmpla adesea, cămătari de toate neamu- 
rile l-au îmbiat cu bani, nădăjduind ca măcar feciorul 

fostului domn să apuce vreo domnie, și atunci și-ar fi 
scos ei datoriile înzecit. Văzind însă că nici vorbă să mai 
vină norocul şi pe la bătrinul domn, nu puţini au fost 
cei care au început să le bată la ușă, cerindu-le banii 
înapoi. Așa se face că tînărul Iliaș a învăţat ce înseamnă 
sărăcia și mai cu seamă cum trebuie să se ferească de 
ochii celor cărora le datorau bani. Apoi, cum toate au un 
sfîrşit, şi bătrînul voievod a închis ochii pe vecie, lăsîn- 
du-i feciorului nu numai grijile, ci și datoriile ce le avea. 
Bietul de el, abia dacă a izbutit să facă rost de ceva pa- 
rale pentru înmormâîntarea oaselor părintelui său, fără să 
se mai gîndească la vestitele pomeni ce se făceau cu ast- 
fel de prilejuri. 

Era o primăvară însorită și plină de miresmele flo- 
rilor, căci bătrînul şi-a dat duhul în toiul lui florar 1666. 
Oricîte păcate va fi avut fostul domnitor, pentru el fu- 
sese un părinte drăgostos, și cu durere păşea în urma 
căruței care hurduca sicriul pe caldarimul ulițelor. Era 
tare îngrijorat Iliaș, și la început nici n-a băgat de seamă 
că un slujitor împărătesc nu-l mai scăpa din ochi, 
dar în cele din urmă tot l-a văzut, și un junghi i-a dat 
prin inimă: nu putea fi vorba decit de vreun cămătar, 
care se va fi plns stăpînirii şi acum îl căuta să-l închi- 
dă... A rămas totuși pînă cînd bulgării de pămînt s-au 
rostogolit pe capacul sicriului, iar cînd slujbașul a în- 
tors o clipă spatele, a și fugit, izbutind să se facă nevă- 
zut. De spaimă se va fi ascuns în podul casei, dar sluj- 
bașul i-a dat de urmă şi l-a poftit la caimacamul marelui 
vizir Mehmed Kăpriilii-paşa. Se va fi rugat de turc să-l 
îngăduie, că va face rost de bani, dar pas de te înţelege 
cu turcul! Porunca era limpede, să fie dus pe dată la se- 

raiul împărătesc. Neavînd încotro, se va fi împăcat și cu 
gîndul întemniţării, ca rău platnic, și s-a înfățișat dre- 
gătorului. Însă, cît pe ce să i se oprească inima cînd află 
că în loc de temniţă fusese căftănit domn al Moldovei, 
dîndu-i-se pe loc steag de domnie! 

Ce se întîmplase? Fuseseră date la iveală niște scri- 
sori de la Duca-vodă cel bătrîn, prin care acesta se lega 
cu hanul tătarilor să treacă de partea moscalilor. Cum 
marele vizir se afla plecat cu oastea, caimacanul n-a mai 
zăbovit, ci s-a înfățișat slăvitului padişah cu scrisorile de 
hainie. Miniat peste măsură de necredința ghiaurului, 
sultanul a poruncit să fie mazilit și înlocuit cu vreun pri- 
beag „os domnesc“ aflător la Istanbul. Pe dată s-au îm- 
prăștiat ceaușii împărăteşti prin oraș și s-a tăcut ca unul 
din ei să dea peste sărmanul fecior ce-și îngropa tatăl. 
Își vor fi amintit degătorii de slujbele răposatului Ale- 
xandru Iliaș, care le-a rămas cu credinţă pînă la moarte, 
încît au socotit că fiul său era destul de nimerit. Nici nu 
s-au gîndit că tînărul, născut și crescut la Istanbul, vor- 
bea turceşte, grecește, dar nu și propria lui limbă româ- 
nească. . . 

Un altul, în locul proaspătului căftănit, pe dată s-ar 
fi împrumutat cu zeci de pungi, pe care cu ușurință 
le-ar fi dobîndit acum, spre a-și întocmi un alai dom- 
nese cum se cuvenea. El însă, deprins cu traiul săracilor, 
nu s-a mai împovărat cu alte datorii, ci s-a grăbit să 
plece spre ţara ce-i fusese hărăzită de soartă. Trecînd 
vadul Dunării, pe la Obluciţa, va fi fost și el întîmpinat 
cu urări de bun-venit, dar, din păcate, n-a înţeles o iotă 
din limba strămoșilor săi. De atunci și pînă s-a întors de 
unde a plecat, nu s-a descurcat decît prin tîlmaci. 

Ajuns în cetatea de scaun a Iaşilor, aude că fostul 
domnitor, Duca, se aflase la un pas de moarte, cît pe 
aci să plătească pentru blestematele scrisori. Norocul lui 
a fost că, înainte de a porunci sugrumarea beiului, cai- 
macamul a dat de ştire și marelui vizir, care s-a întîr- 
ziat să poruncească liberarea osînditului. Atunci a ieșit și 
adevărul la iveală! Marele vizir aflînd că hanul ar avea 
gînd de hainie, dar neavînd dovadă, a cerut bunului său 
prieten. Duca-vodă, să afle adevărul. Și l-a sfătuit ma- 
rele vizir să facă scrisori anume către han, prin care, 
chipurile, şi el s-ar învoi să se dea cu moscoviţii. Voia 
să-l ispitească pe tătar și astfel să facă dovada necredin- 
ţei lui, numai că olăcarul domnitorului a căzut pe mîna 
turcilor. Aceştia, aflînd scrisorile asupra lui, le-au trimis 
la Poartă, şi așa s-a întîmplat de a fost mazilit Duca vo- 
dă, nevinovat. Acum, că domnia fusese dată lui Iliaș 
vodă, nu l-au mai repus în saun. 

În afara acestor întîmplări, în ţara Moldovei era 
linişte și belșug, căci de multă vreme fusese lăsată în 
pace de vecini. La început, ţara şi boierii nu l-au privit 
cu ochi buni, amintindu-și de isprăvile răposatului său 
părinte. Mai cu seamă se ţineau deoparte cei ce staseră 
atunci împotriva domnului silindu-l să părăsească dom- 
nia, dar şi boierii de casă ai lui Duca-vodă. Domnitorul 
însă nu a venit cu gînduri de răzbunare, ci a iertat pe 
toată lumea. Dar pe unii boieri de-ai lui Duco-vodă i-a 
făcut să-l împrumute cu niște bani, pe care se înţelege 
că i-au dat bucuroşi... de frică. ` 

Pe vremea ultimei domnii a tatălui său, mulţimea 
:Se ridicase împotriva domnului, dar mai cu seamă asupra 
prietenului său, vel-vistiernicul Batiște Veveli. Răscula- 

ţii îl aveau atunci în frunte pe boierul Bosie Lăpușneanu, 
iar cînd Alexandru-vodă s-a lepădat de prietenul său. 
acesta, încăpînd pe mîna mulţimii, a fost făcut fărîme 
pe loc. Acum, la domnia lui Iliaș vodă Alexandru, venise 
în țară şi feciorul vistiernicului ucis, care, dornic de 
răzbunare, l-a prins pe Bosie Lăpușneanu și l-a închis, 
cu gînd să-l ucidă în cazne. Toate acestea le făcuse fără 
ştirea domnului, dar nimeni nu i se împotrivise, știindu-] 
bun prieten cu Vodă. Iliaș, aflind de isprava tînărului Ba- 
tişte, s-a mîniat şi a poruncit slobozirea întemniţatului, 
făgăduindu-i că nu avea a-și teme viaţa de nici o răz- 
bunare. Ba, pe deasupra, şi-a mai mustrat și prietenul 
pentru asemenea faptă! Mare bucurie a fost atunci, mai 
cu seamă în rîndul boierilor ce-i fuseseră împotrivă, care 
au alergat la mila lui. Tare mulțumit a fost şi domni- 
torul, văzînd dragostea supușilor săi, și a căutat să facă 
şi el cheltuieli mai mari spre a-și ţine pohfala domnească. 
Zic unii chiar că aceste cheltuieli ar fi fost peste mă- 
sură, ceea ce a dus la sporirea birurilor. Se poate ca 
domnitorul nici să nu-și fi dat seama de răul ce-l făcea, 
căci, milos cum era, n-ar fi îngăduit silnicia săracilor. 

Inima lui cea milostivă, dar mai cu seamă sărăcia 
dinainte l-au făcut de multe ori ca în judecăţile domnești 
să dea chiar el bani pentru cei ce nu puteau să-și plă- 
tească datoriile. Ştia prea bine ce însemna să fii dator! 
Spun cronicarii că multe judecăţi ar fi ieşit strîmbe şi 
din cauza necunoașterii limbii. În afară de asta, săracul 
de odinioară se făcuse tare darnic, risipind daruri în 
toate părțile, fără a chivernisi bani și pentru el însuşi. 

Așa l-a ajuns toamna anului 1668, și o dată cu ea și 
mazilirea, silindu-l să se întoarcă la sărăcia lui din Is- 

tanbul. Sărac a venit, şi la fel a plecat! A fost nevoit 
să ceară bani de drum de la niște boiernași, căci marii 
boieri, care l-au lingușit și s-au îndestulat cît a fost în 
domnie, n-au vrut să-i dea nici măcar un firfiric. 

Întors la Istanbul, n-a mai cutezat să ceară vreo 
altă domnie. Şi s-a stins din viaţă necunoscut de nimeni, 
printre străinii a căror limbă o vorbea, dar ei îl ţineau 
de venetic. Domnia lui scurtă n-a adus nimic Moldovei, 
nici rău, nici bine. 

- Domnii trecătoore — domnitori uitaţi 


Feciorii şi nepotul măriei-sale . 
Un domnitor nedreptăţit . 
Dumina de după asfinţit . 

O poveste cu şi despre olteni . 
Domnie viforoasă . 

Domnitor  nepoftit 
Vânător... vânat . 

În umbra lui Mircea Vodă cel Bătrîn . 
Lumini În întuneric 

Nedreptate rămasă peste veacuri . 
Soacră şi gineri 

Domnul de răscoală 

Mirceoaia | 

Domn pe negândite 

Bogdan cel vesel 

Osândire miloasă 


Mlădiţă retezată 

Un Ștefan transilvan . 
Năstruşriizul principe Gabriel - 
Războiul celor două... cumnate . 


Voievodul săracilor 


Unde nu-i cap, vai de... capetele altora! . 


Prințul cărturar 
Papură vodă 
Domn sărac . , i 


Lucrări consultate . 

Mihail I, Dan II, Radu Pleşuvul, Alexan- 
dru Aldea, Bogdan cel Orb, Iliaş şi Şte- 
făniță Rareş, Bogdan Lăpuşneanu şi 
atiţia alţii au stat în fruntea celor trei 
ţări române doar citeva luni sau ani, 
în împrejurări vitrege, sfirşind adesea 
în mod tragic, în luptă sau pe eşafod, 
dar fără a-şi fi trădat crezul şi neamul. 
Unii au fost daţi uitării, alţii au lăsat o 
amintire estompată sau au fost inter- 
pretaţi subiectiv de contemporanii lor. 
Lucrarea de faţă reuşeşte o suită de 
medalioane  istorico-narative, axate pe 
evenimente definitorii din viaţa zbuciu- 
mată, domnia efemeră sau faptele me- 
morabile ale ... domnitorilor uitaţi. 

